
Naročniki imajo imajo sprva 15 % popusta pri plačevanju na šest mesecev in 
20 % pri plačevanju na eno leto. 
Naročnina se po izteku plačanega obdobja samodejno podaljša, če naročnik 
naročnine ne prekliče. Slednjega si ne želimo. 


Tiskarna Schwarz 
Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) sodi 
farboviti magazin Joker med proizvode, za katere se obračunava in plačuje 
davek na dodano vrednost po stopnji 8,5 %. 

Tako kot DDV je tudi DVD sestavni, neodtujljiv del revije! 


Sneti je v robot. Vanj vstaviš igro in whopper, ven dobiš opis in klobaso. Če mu klobaso vrneš, dobiš zaseko. In opis. 

Ta mesec smo naredil vsaj deset strani čez rob. 
Špilov je namreč ful, pa tudi širših tematik. Za- 
to tudi s privjuji nismo pretiravali. Sej itak vsi o 

vsem že vse vemo, kajneda? Ampak Duka so 
pa moral še poslednjič zagnojit, ni bilo druge. 
Dejmo ugibat, kolikšno oceno bo dobil. 78? 

Pa smo sklestili tele Viktorje. Po tistem, ko so 
me lani navabili, da sem med oglasi zabaval pu- 
bliko v Gallusovi dvorani (In bil si DOBER! -Sne- 
ti), me je letos režiserka Barbara Zemljič povabi- 
la k sodelovanju kot voditelja. No, sovoditelja z 
Lucijo Čirovič. Z njo sva se prej poznala takole 
na živjo, ustvarjala pa še nisva skupaj, zato je 
vse skupaj predstavljalo le še večji izziv. Seveda 
je bilo treba poiskati smer, kam bova zadevo pe- 
ljala, in se odločiti, s čim bova popestrila vode- 
nje, da ne bo sestavljeno le iz monologov in 
dvogovorov. Ideje so stekle v smeri posnetih 
parodij na filme, nadaljevanke in TV-oddaje. A 
kaj, ko smo vse to že videli, obenem pa nam je 
bilo dano vedeti, da si zaradi krempljev recesije 
ne moremo privoščiti posnetih skečev, kot sta 
jih furala Slon in Sadež. Dve taki točki sta na 
koncu postali Kuhinja skozi želodec in jasnovid- 
ni ligenj Pavle. Prva je prehodila dolgo pot od 

litičnih tem (recimo basen o zlobnem Vikiju Liki- 
Ju, ki je vaščanom zašpecal malega Boruta, ki je 
za sprejem pri kralju v rodni vasici pripravljen 
zgraditi azil za zmaje), dokler nisva pogledala 
par delov Novakovih kuharjev in ugotovila, da je 
to to. Radijska kuharska oddaja, ker lahko zade- 
vo sfintiraš in za snemanje ne potrebuješ hrane. 
Varčno, kot časom pritiče. Ligenj Pavle, pri kate- 
rem sva uporabila Lucijine lutkarske veščine, pa 
je nastal kot prvi slovenski insult comic. Ker sva 
sklenila, da sama ne bova preveč žaljiva, sva po- 
trebovala ventil, skozi katerega bova koga zbod- 
la bolj grobo. In kdo bi lahko kaj zameril 
luštnemu vijoličnemu kalamaru? Čeprav se je 
tudi sam držal nazaj in je nekaj šal obdržal za 
klubske nastope, če se kdaj odloči zanje. Reci- 
mo tisto, da je predsednik države kljub lanski 
domnevni aferi najbrž zvest svoji ženi, saj nihče 
nima srca, da bi prevaral E.T.-ja. StricBedanc 


ideje za radijsko pravljico, v kateri bi se lotila po- 

Velik kjotski tesar in pesnik iz 17. stoletja Ofukurima Kavasaki je pet minut po zaužitju zelenega tofuja, ki mu ga je 
serviral v črno oblečeni natakar z zakritim obrazom, skrivnostno izdihnil, a je v poslednji smrtni bolečini s krčevito 
kretnjo po zavesi narisal kasneje slovito tapiserijo Dajseki Yimkite lkake. Mi imamo to na naslovnici. 

uturološtvo je tvegano pametovanje, prej- 
kone ugibanje, ki poleg dobre izobrazbe 
zahteva veliko domišljije in zlasti široko 
gledanje. Kakovostno razdelane napove- 
di, ki delujejo kot znanstvenofantastično 
čtivo, je zato zanimivo brati, medtem ko so stare 
prognoze dober vir smeha, saj bi se morali na njiho- 
vi podlagi že lep čas voziti, no, frčati z letečimi avto- 
mobili, bivati v navidezni resničnosti in jesti le table- 
te. Pred sedemdesetimi leti je denimo IBMov šef 
ustrelil kozla z izjavo, da po njegovem svet potrebu- 
je največ pet računalnikov. Dandanašnji so kravatar- 
ji zato dosti previdnejši. Bi si mar kdo pred petimi le- 
ti upal napovedati servis, ki bo v kratkem času vase 
potegnil pol milijarde uporabnikov in korenito spre- 
menil pojme sodobne 'družabnosti"? Smo lahko po- 
temtakem še bolj odvisni od računalnika, tega nosil- 
nega sestavnega dela vsakdana, brez katerega ni ne 
informacij, ne stikov, ne zabave? Zagotovo. Le da 
tega še ne vemo oziroma se ne zavedamo. 
Kljub nehvaležnosti kukanja v prihodnost se s tem 
bavi veliko strokovnjakov in ena od struj se imenuje 
singularitanizem. Gre za tehnocentristično ideologijo, 
po kateri bo človeštvo v doglednem času doseglo ta- 
ko imenovano singularnost. Besedo, ki v astrofiziki 
pomeni točko v prostoru-času, kjer temeljni zakoni in 
naša dojemljivost odpovedo, je v tehnološkem kon- 
tekstu prvič uporabil znanstvenik Vernor Vinge. Na 
nekem Nasinem simpoziju leta 1993 je njo označil 
pojav inteligence, pametnejše od človeka, s čimer se 
bo naša civilizacija, kakršno poznamo, končala. Po 
njegovem naj bi to dosegli v nekaj desetletjih. Taka 
misel se je tedaj zdela precej absurdna in so jo mnogi 
Vernor celo polico nagrad hugo, ki jih je dobil za svo- 
je ZF-romane. A sčasoma je ideja pridobivala pod- 
pornike in njen največji apostol je postal priznani ter 
populistični futurolog Raymond Kurzweil. 
Kurzweil, ki si lasti nekaj deset poštenih patentov, se- 
demnajst častnih doktoratov in je med ostalim sesta- 
vil prvi bralnik pisave za slepe, se s futuro bavi do- 
bršen del svojega življenja. Ne samo zavoljo lastnega 
zanimanja, marveč iz praktičnih razlogov, saj je le ta- 
ko lahko uspešno lansiral svoje izume oziroma pravil- 
no svetoval drugim. Spomnimo se primera mrežnega 
računalnika iz prejšnjega uvodnjaka, ki ga je Oracle 
splovil dosti prezgodaj. Za dobro tempiranje tehnolo- 
gij sta namreč potrebna tako oziranje nazaj kot jasno 
videnje naprej. Zato je že Ray pred časom spočel še 
vedno trajajočo raziskavo človekovega tehnološkega 
razvoja, ki je spočetka prikazovala, koliko mipsov ti 
kupi jurček dolarjev (mips pomeni milijon ukazov na 
sekundo), danes pa je vanjo vključenih še čuda poda- 
tkov, od prepustnosti interneta do cene pomnilnika. 
Graf v odvisnosti od časa ni premica, marveč na vseh 
področjih vse bolj strma krivulja. 
Prav ta eksponentna rast je postulat singularnosti. 
Računalniki ne le, da postajajo vedno hitrejši, hitrejši 
postajajo čedalje hitreje. Moorov zakon podvojevanja 
tranzistorjev na poldrugo leto še kako drži. Dobe na- 
predka se krajšajo. Poljedelska revolucija je trajala 
več tisoč let. Industrijska le sto. Internetna manj kot 
deset. Pričakovano je zatorej, da bo silicij v nekaj letih 
lahko simuliral mišje možgane. Za približno izenače- 
nje s človeškimi je Kurzweil označil leto 2030. Ray- 
mond je svetlogled in daje skeptikom za primer reši- 
tev našega genoma, kar se je do pred kratkim takisto 
zdela utvara. Po njegovem bomo kmalu dokončno 
dešifrirali in razumeli najbolj skrivnostno tvorbo na 
Zemlji, svoj um. Ko bo računalnik osvojil tako imeno- 
vano splošno umetno inteligenco, kar pomeni, da ne 
bo znal le šahirati, marveč se bo v vseh pogledih ve- 
del razumsko, bo do singularnosti le še nekaj kora- 

Računalniki ne le, da postajajo vedno hitrejši, hit- 
rejši postajajo čedalje hitreje. Moorov zakon podvo- 
jevanja tranzistorjev na poldrugo leto še kako drži. 
Dobe napredka se krajšajo. Poljedelska revolucija 
je trajala več tisoč let. Industrijska le sto. Internetna 
manj kot deset. Pričakovano je zatorej, da bo silicij 
v nekaj letih lahko simuliral mišje možgane. 


kov. Po najbolj konzervativnem razmišljanju bo na- 
stopila 2045, ko bo neživa pamet postala sposobnej- 
ša od vseh nas skupaj. To bo obenem zadnji človekov 
izum, kajti poslej bo naša vloga nepomembna. Ob- 
našanja superinteligence ne bo moč predvideti, poleg 
tega se bo stroj odtihmal sam nadgrajeval in razvijal 
svojega naslednika. 

Tole se bere kot jako strašljiva bodočnost, saj so nam 
filmi tovrstne scenarije slikovito prikazali in ljudje ga 
vedno najebemo. Če nas samozavedajoči računalniki 
ne bodo iztrebili, nas bodo imeli pa za baterije. Ni tre- 
ba biti nadnaravno bister, da sprevidiš elementarno 
napako v sprejemu novega superiornega 'bitja' v svoj 
ekosistem. Navsezadnje imamo dovolj primerov iz la- 
stne zgodovine, kako smo se kot višja vrsta vedli do 
manj naprednih kultur in do narave. Marsikdo, ki v 
singularnost verjame, svari pred temi mogočimi raz- 
pleti. Eno od daljnosežnih videnj recimo pravi, da bo 
superpamet spričo hiperpospešenega razvoja kmalu 
fizično zasedla ves planet, nato osončje in sčasoma 
vesolje. Znabiti, da človeka ne bo sovražila. Le mne- 
nja bo, da je moč njegove atome koristneje uporabiti. 
Da bi vlade morale prepovedati pretirano eksperi- 
mentiranje v to smer, kot smo to zakonsko uredili z 
genetiko, je jalovo pričakovati. Razvoja ni moč na si- 
lo zavirati, saj bi se slejkoprej potuhnil v podzemlje. 
So pa v namen ustvarjanja 'dobre' umetne inteligence 
v Silicijevi dolini ustanovili čisto pravo univerzo sin- 
gularnosti. Najbrž bodo računalnike naučili Asimove 
zakone robotike, po katerih mehanski pomočnik ni- 
koli ne sme dvigniti roke nad živo bitje. Vprašanje je 
le, kako bodo ta pravila delovala pri siliciju, ki se je 
zavedel samega sebe. 

A teza singularnosti je široka in ljudomrzni Skynet iz 
filmov Terminator ni edini možni zaključek. Kurzweil 
je prepričan, da bo razvoj superpameti privedel do te- 
ga, da se bosta človek in mašina združila. Nasploh je 
transhumanizem, torej tako kiborško podaljševanje 
življenja oziroma kar nesmrtnost, priljubljena tema 
med singularitanisti. Na staranje gledajo kot na ozdra- 
vljivo bolezen in da je nekaj na tem, so lani dokazali 


na Harvardu, kjer so z encimom, ki popravlja konce 
DNKJa, ustavili propadanje mišjih celic ter glodalce 
pravzaprav pomladili. Z nanotehnologijo bodo taki 
popravki postali čisto običajni, naš genski material bo 
kratkomalo le skupek programske kode, ki jo bo mo- 
goče optimizirati in razhroščiti, naslednji nivo pa bo 
neposredna povezava z računalnikom, tako v moto- 
ričnem kot v umskem načinu. Četudi se ideje o tem, 
da bi lahko za vselej premagali smrt in svoj bit kratko- 
malo preselili v drugo, strojno telo, zdijo bogokletne, 
prav o takih rečeh debatirajo največji veleumi. Pred 
časom sem bil na enem od takih predavanj v San 
Franciscu in Kurzweil ni nikakršen nakladač, saj go- 
vori razumsko, argumentirano in ima spoštovanja 
vredne reference. Sam trdno verjame v tehnološko 
nesmrtnost ter upa, da bo svojo 60-letno lupino uspel 
obdržati pri življenju dovolj časa. 

Čeprav singularitanizem ni religiozni zbor čudakov na- 
lik raelijanstvu, marveč je v krožek združenih čuda 
znanstvenikov z vseh področij, pa niso vsi takih misli. 
Na srečo. Nekateri biologi in nevrologi so mnenja, da 
računalnik nikoli ne bo sposoben človeškega razmiš- 
ljanja, saj so možgani s svojimi milijardami naključnih 
povezav in neskončnimi biokemičnimi procesi preveč 
analogni za pretvorbo v ničle in enice. Zagovarjajo, da 
bomo zagotovo nekoč ustvarili stroj, ki bo prestal 
Touringov test, a to ne bo čuteče bitje, marveč samo 
zelo sofisticiran avtomat. Tudi sam sem takega upa- 
nja, kajti postulati singularnosti me ne navdajajo z op- 
timizmom, le s strahom. Ustvarjanje božanskih bitij in 
roganje smrti v brk pač ni naravno, ne oziraje na to, 
kako žalostna je naša minljivost. A ker v te reči verja- 
mejo ljudje, dosti pametnejši od mene, bom umetno 
inteligenco vsekakor uvrstil visoko na seznam razno- 
raznih apokalips, ki ogrožajo prihodnost našega mo- 
drega planeta. Zato ne smemo pretirano zabavljati 
nad zabitostjo nasprotnikov v igrah. Ko bomo sami 
plen, se nam bo tožilo po časih, ko je bil računalnik le 
neumen kos bele tehnike. 


David Tomšič 

Rocksmith — z Ubisoftom do kitarskega mojstrstva 
Ko se je po ukinitvi Guitar Hera zazdelo, da bomo mu- 
zikaličnim igram lahko zašpilali pogrebno, se je 
odločil na oder skočiti Ubisoft in napovedal lastno ki- 
tarščino: Rocksmith. Pri tej se nam ne bo treba pret- 
varjati, da žagamo, saj bo igrator katerakoli prava 
električna kitara, ki jo bomo s priloženim kablom ne- 
posredno spojili s PC- 
jem, xboxom 360 ali 
PS3. Ubisoft se trudi 
svoj naslov ločiti od 
'nepravih' kitarščin, za 
katere trdi, da so samo 
igre, medtem ko da bo 
Rocksmith "glasbena 
izkušnja'. No, v temelju 
bo reč videti podobna 
sorodnicam — s pada- 
jočimi notami, ki jih bo 
treba loviti, le da jih bo 
precej več. Je pa res, 
da komada z napakami 
ne bomo mogli frdirbati in da nas publika ne bo podi- 
la z odra, dočim bomo imeli tudi nekaj umetniške svo- 
bode. Težavnost naj bi se samodejno prilagajala. Med 
načini se bo našlo nekaj točkovalnih in tekmovalnih, 
glede izvajalcev pa so potrjeni Rolling Stones, Nirvana, 
Interpol in David Bowie. Založnik se takenako z Gibso- 
nom dogovarja za pakungo, v kateri bomo dobili pri- 
ložen inštrument. Cena le-tega za jesen, ko Rocksmith 
izide, še ni jasna, a bržda bo šlo za poceni začetniški 
komplet. Ej, tudi Slash je začel z bendžom. Morda. 


DNF - Did Not Finish 

Smo dejansko verjeli, da bo Atomski vojvoda med na- 
mi 7. maja? Seveda nismo. In Gearbox se tradiciji ni 
izneveril. Duke Nukem Forever je dobil nov datum izi- 
da, tokrat je to na stari celini 10. junij. Onstran Atlanti- 
ka so jo odnesli še slabše. Svoj izvod bi morali dobiti 
štiri dni pred ostalim svetom, zdaj pa se bomo Evro- 
pejci slinili nad striptizetami štiri dni pred njimi. Ha! 


ZUKRNUKSN 


Pri Gearboxu so ob tem poskrbeli za dozo obešenjaš- 
kega humorja in odlog pospremili s šaljivim videopos- 
netkom blamaže svojega direktorja. Takisto so nas le 
par dni zatem naaprilili, da bo eno od orožij v igri Du- 
kov kakec. Glavni problem je bil v tem, da se je večini 
ljudstva to zdela odlična ideja. Tudi nam. 


F1 2011 šele jeseni 

Angleški založnik Codemasters je napovedal prihod 
naslednje simulacije formule 1 za 23. september, torej 
v zadnji tretjini letošnjega programa. Zakaj za vraga ne 
ujamejo začetka sezone, nam res ni jasno. Vsakemu 
navdušencu nad kraljico motošporta, četudi ni najtrši 
igričar, je ja zanimivo, da pred nedeljsko dirko za la- 
stno veselje odpelje nekaj krogov. Tako pa bo rok iz- 
delka omejen na vsega dva meseca. No, špil bo kljub 
čudnemu datumu vključeval vse aktualne dirkače in 
steze. Ali bo na sporedu tudi Bahrain, zaenkrat ne ve 
niti Bernie, bomo pa prvič virtualno vozili po indijski 
pisti Jaypee. O novih elementih ni govora, razvijalci 


vw 
e vemo, da je vse več iger, ki se prav ostudno po- 
C delajo na štorijo in like, saj se osredotočajo na golo 
igranje, je logično, da bo to nekje izzvalo reakcijo. 
In res jo, saj se iz bližnje preteklosti spomnimo kar nekaj 
naslovov, ki so dosti stavili na napredno, kompleksno, 
neotročjo fabulo, na primer Heavy Rain in Mass Effect 2. 
Maja se jim kani pridružiti novi Rockstarjev izdelek, L.A. 
Noire, ki nastaja pri avstralski skupini Team Bondi. Mafij- 
sko-detektivska tematika ni nenavadna, če vemo, da je 
grupo osnoval tipček, ki je svojčas načeloval izdelavi fa- 
liranega playstationovega špila The Getaway. 
L.A. Noire naj bi bil precej boljši. V njem bomo nastopili 
kot detektiv Cole Phelps, ki bo v menda natančno po- 
ustvarjenem Los Angelesu leta 1947 reševal primere, ka- 
kršne bi z zadržanim smehljajem pozdravil Humphrey 
Bogart, na primer umor petnajstletnice. Stil predstavitve 
bo naslovu ustrezno črpal iz filma noir, težaške podzvrsti, 
ki je sredi prejšnjega stoletja v značilnih senčnatih prizo- 
rih razkrivala umazanost človeškega značaja in navidez 
civilizirane družbe. Grafika bo resda barvna, ne ČB, a 
polna mraka in svetlobnih konstrastov. 


zazdaj obljubljajo le bolj dodelan cirkus, torej tisti del, 
ko ne bomo za volanom. V predhodnici je bil namreč 
ves okvir, tako imenovani Live the Life, mlačen in ne- 
razdelan. Špil bo izšel prav tako za 3DS in Sonyjev pri- 
hajajoči NGP (PSP 2). 


Bunkerji bodo dobili noge 

Kot so že pred Costume Ouestom in Stackingom na- 
znanili v studiu Double Fine Tima Schaferja, se ta hip 
ukvarjajo z manjšimi naslovi. Njihov Trenched poleti 
dospe na Xbox Live Arcade in bo križanec tretjeoseb- 
ne akcijade ter strateškega razpostavljanja stolpičev 
(tower defense). Dogajal se bo po prvi svetovni vojni, 
ko nenavaden pojav povzroči, da večini ljudi eksplodi- 
rajo možgani, dočim preostanek rata superinteligen- 
ten. Eden od preživelih svojo novopridobljeno moč 


Kljub istemu založniku L.A. Noire ne bo oponašal 
Grand Theft Auta in Mafie. Sicer se bomo streljali 
po ulicah, kar bo spomnilo na Red Dead Redemp- 
tion, sodelovali v uličnih dirkah z avti in se tepli. 
Brez tega bi špila verjetno ne kupil nihče in matič- 
ni založnik Take-Two bi od groze konec storil. A 
temelj bo drugod: v iskanju in urejanju dokazov, 
ki jih bomo po pustolovsko nabirali na prizoriščih, 
čeprav brez pixel hunta, ter zasliševanju osum- 
ljencev. Te bomo lahko pobezali že med običaj- 
nim vandranjem, denimo špehatca, ki cmari 
hamburgerje. Če bomo začutili, da nas skuša 
baštard prinesti okoli, ga bomo odvlekli na posta- 
jo in ga v zasliševalni sobi orenk privili. Oziroma 
jo, kajti filmi noir so bili znani po prevarantskih fa- 
talkah in L.A. Noire se naj temu ne bi izneveril. 
Bistvenega pomena za zasliševanje pa ne bo sis- 
tem dialogov, kot smo vajeni iz dosti detektivk, 
marveč nekaj drugega. O, saj dvogovori bodo 
razvejani in bodo dopuščali možnost napake, ki jo 
bomo morali popravljati na drugačen način. A to 
ni nič v primerjavi s sržjo L.A. Noira: nadnapredno 
animacijo obrazov. Ali kdo laže in kakšna so nje- 
gova čustva v povezavi z vprašanji, velikokrat ne 
bomo zaključili na podlagi besed, marveč izrazov 
na frisu ter telesne govorice. Če se bo začela šjora 
na vročem sedežu prestavljati in pogledovati vst- 
ran oziroma če se nam bo nagonsko zdelo, da pri 
osebi nekaj smrdi, bomo lahko ubrali ostrejšo sp- 
raševalsko taktiko. Takisto se bomo ubadali z ra- 
zličnimi partnerji in v službi napredovali, dokaze 
pa bomo z analognima gobicama obračali v ro- 
kah in tako odkrivali nove detajle. 
Kako napredna je animacija obrazov, ilustrira za- 
nimiv podatek, da bo L.A. Noire prva igra, ki jo 
bodo 'prikazali' na newyorškem filmskem festiva- 
lu Tribeca od 20. aprila do 1. maja. (sn) 
Rockstar za PS3 in xbox 360, 
20. maja 


uporabi zlohotno in iz televizijskih aparatov napravi 
leglo uničevalnih lovkastih kreatur. Po robu se mu po- 
stavi nekdanji kolega — s hodečimi mitralješkimi gnez- 
di. Od Schaferja karkoli manj utrganega sploh nismo 
pričakovali. 

ekatere stvari enostavno nočejo umreti. V tretjem 
N delu prvoosebne strašljivske streljačine se namreč 

vračajo tako paranormalno srhljiva Alma kot njena 
sinova iz prvenca - nesojeni heroj Point Man in njegov 
zlobnejši, telepatski brat Fettel. Štorija se nadaljuje devet 
mesecev po posiljevalskem finišu iz dvojke in vse bolj ja- 
sno postaja, da dogodek ni bil le Becketova halucinacija. 
Almin psihokinetični vpliv se na rovaš njene zanositve iz 
dneva v dan zgolj stopnjuje ter počasi briše meje re- 
sničnosti po vsem, že tako razrušenem mestu Fairport. 
Kako to, da se je Fettel vrnil iz onostranstva in zakaj nam 
bo tokrat 'pomagal'? Koga ali kaj bo rodila Alma? 


Za še pristnejši občutek groze so avtorji k sodelovanju 
povabili kultnega režiserja Johna Carpenterja (Escape 
from New York, They Live), ki bo bdel nad vmesnimi 
filmčki, ter pisca grozljivih stripov Steva Nilesa, zadolže- 
nega za dialoge in scenarij. Igralna plat naj za vsem tem 
ne bi zaostajala, saj so napovedane spremembe v špilav- 
skem pristopu. Med njimi poleg izboljšanega sistema st- 
reljanja iz zaklona in večjega poudarka na uporabi gro- 
mozanskih robotskih oblek najbolj izstopa co-op. 

Sodelovalni način v grozljivščini? Mar ne pomeni to priv- 
zeto zabitih, umetno pametnih kolegov, ki dodatno kvari- 
jo puščavniško izkušnjo in jo ropajo tesnobnosti? Na sre- 
čo ne, ker bo solo igranje dejansko samotarsko. Kot Po- 


Prey 2 v 2012, Minecraft še letos 

Iz ZeniMaxa so sporočili, da lahko prvoosebno stre- 
ljanko Prey 2, o kateri je krožilo že dosti domnev, v 
resnici pričakujemo naslednje leto. Avtorji so isti kot 
pri izvirniku, se pravi Human Head Studios, štorija pa 
bo to pot drugačna, saj naj bi sledili medzvezdnemu 
lovcu na glave, ki bo ... lovil alienske glave. Prej bomo 
videli Minecraft, ki ga v bistvu gledamo že od lani, ko 
je 'izšel' v inačici alfa. Uradni datum izida, 11. 11.'11, 
je tako zgolj formalnost in nalašč izbran tako, da bo 
hodil v zelje Skyrimu. Bogi Elder Scrolls. Studio Obi- 
sidan ima drugačne probleme: odločili so se, da mo- 
rajo Dungeon Siege 3 še piliti, zato so ga prestavili s 
prvotnega 27. maja na 17. junij. Ob prednaročilu na 
Steamu dobiš zastonj še enico in dvojko. 

Med telegrafskimi najavami najdemo naslednika kult- 
ne ostrostrelščine Sniper Elite. V dvojki se bomo zo- 

int Man se bomo prebijali po zdaj še bolj raznoli- 
kem okolišu Fairporta, upočasnjeno rešetali ozi- 
roma tepli človeške ali malo manj človeške kana- 
lje ter se tresli ob zloveščih dogodkih in štorijalnih 
namigih. Če se nam bo zahotelo podati v akcijo s 
kolegom, se bo ta strahovanju pridružil kot para- 
normalni bratec Fettel. Krogla v čelu ga je očitno 
spodbodla k bolj duhovnim praksam, saj je moža- 
kar sedaj pravcati tustranski bavbav, ki lahko za- 
voljo manka fizičnega telesa in uničujočih teleki- 
netičnih moči nasprotnike celo obsede. Vidimo 
snajperista? Hop vanj in že imamo ubojito puško 
v rokah. Bi raje bazuko? Ni panike, skok v solda- 
ta z bazuko. V tovrstnih prevzemih bomo tako pri- 
dobili še vse lastnosti bitja, ki nas bo gostilo, kot 
so različni napadi in hitrost premikanja. Zveni obe- 
tavno. 

Da ne bi bila izventelesna izkušnja omejena na 
špilanje v dvoje, bo po vsaki opravljeni stopnji po- 
leg Point Mana mogoče igranje tudi z njegovim 
polprosojnim sorodnikom. Pri vnovičnem skozi- 
hodu naj bi za svežo izkušnjo skrbela prilagodljiva 
umetna pamet sovragov, za katere avtorji pravijo, 
da bodo nadvse brihtni v pozicioniranju po pro- 
storu, ter poseben 'režiser', ki bo nalik onemu iz 
Left4Dead doziral valove neprijetnežev in skrbel 
za subtilna presenečenja. Zdaj vidiš viseče truplo 
in mlake krvi, drugič ne! 

Od načinov so razen (sodelovalno) štorijalnega 
zaenkrat konkretneje obelodanili le večigralske- 
ga, ki mu - brez heca - rečejo 'fucking run'. V 
njem bodo štirje igralci bežali pred zloveščim, 
smrtonosnim oblakom. Poudarek ne bo na pobi- 
janju vsevprek, temveč na doseganju cilja, kar bo 
odvisno od taktičnega odstranjevanja tolovajev. 
Po vsej verjetnosti lahko mirno računamo še vsaj 
na deathmatch in capture the flag, ki sta že stra- 
šila v predhodnikih. 

Sedaj pa, če mi oprostite za trenutek, mislim, da 
nekdo trka na okno. Črnolasa, bledolika pojava... 
heh, kakšno naključje. Pravi, da ji je ime Alma. 
Crk. Špric. Raztrg. (ms) Warner Bros. za PC, 
xbox 360 in PS3, 26. maja 22. aprila 


pet potepali po Evropi v drugi svetovni, tvrdka Rebel- 
lion pa z izidom strelja v naslednje leto. Menda na 
PS3, ostali sistemi so še bolj v zraku. Podobno malo 
detajlov vemo o novem Sonicu, za katerega je Sega 
dala na plano le dražilnik. Špil se bo verjetno zval So- 
nic Generations in dospe na xbox 360 ter PS3. 


OZNANILA 


Konzolne cifre 

Dospele so uradne številke raziskovalnih podjetij NPD 
Group in International Data Group o tem, koliko je po 
evropskih in ameriških domovih konzol. Cifre pravijo, 
da je evropski trg decembra lani štel 46 milijonov 
DSov, 25 milijonov wiijev, 14,8 milijona PSPjev, 14,7 
milijona PS3jev in 13,7 milijona xboxov 360. Ameriški 
podatki pa velijo 47,3 milijona DSov, 34,2 milijona 
wiijev, 25,4 milijona xboxov 360, 19 milijonov PSPjev 
in 15,4 milijona PS3jev. PS3 torej vodi v Evropi in 
xbox čez lužo. Drugače je PS3 koncem lanskega leta, 
če upoštevamo ves svet, prehitel xbox s 43,4 milijona 
kosov proti 42,9 milijona, medtem ko wii sesuva oba 
s 75,5 milijoni enot v domovih. PSP je drugače pri Ja- 
poncih dosti popularen, Sony pa mu je spustil evrop- 
sko ceno na 130 evrov, medtem ko britanska ostaja 
enaka, ker je funt premočan. Zdaj veste. 


Avtor Machinariuma pripravlja dva naslova 

Čeh Jakub Dvorsky, avtor odlične avanture Machina- 
rium (197, 90), dela kar na dveh pustolovščinah. Sa- 
morost 3 bo tretji del serije, ki je pred osmimi leti 
pravzaprav začela Jakubov indie vzpon (prvi del je za- 
stonj na Amanita-design.net). No, beli škrateljc v bi- 
zarnem svetu iz starih risank je še oddaljen. Prej, pro- 
ti koncu leta, dospe Botanicula, v kateri bomo nadzo- 
rovali pet rastlinskih bitjec, ki bodo preprečevala, da 

bi jim paraziti pojedli hiško na drevesu. Igra bo s hec- 
nim, navdahnjenim okoljem, raziskovanjem in kopico 
nenavadnih ugank nalik prejšnjim Jakubovim podvi- 
gom. Oba naslova naj bi poleg PCja videle nekatere 
konzole in tablice, avtor pa si prizadeva Machinarium 
spraviti na PS3. 


Se situacija okoli razbitja zaščite PS3 umirja? 

V prejšnjih mesecih smo poročali, kako je več skupin 
hekerjev playstation 3 na stežaj odprlo za poganjanje 
domače in s tem spiratizirane kode. Sony je ustrelil 
nazaj in več predrznežev, med njimi najbolj razvpitega 
Georga 'geohot' Hotza, tožil zaradi kršenja pravil inte- 
lektualne lastnine. Limonadi ni bilo videti konca, saj 
Hotzu ni dišalo, da bi svoj hardver oddal Sonyjevim 
možem v preiskavo, kot mu je naložilo sodišče. Kdo 
bo pa dovolil, da mu brskajo po domači zbirki prOna?! 
Zato je hodil na 'počitnice' v Južno Ameriko. 

Toda kdor si je delal zaloge kokic, naj neha, kajti vple- 
teni strani sta v začetku meseca že dosegli izvensodni 
sporazum. Podrobnosti dogovora niso razkrili, jasno 
pa je naslednje: fante se je zavezal, da načina razbitja 
ne bo več aktivno širil naokrog, in je odstopil od zah- 
teve, naj Sony povrne možnost namestitve drugega 
operacijskega sistema na PS3. Druga stran pa je Hot- 
za odvezala krivde, če le ne bo žleht na kak nov način. 
Šušlja se, da so ga celo zaposlili. 

Novica je prišla le nekaj dni za objavo amorfne heker- 
ske grupe Anonymous, da se vključuje v boj za 'svo- 
bodni PS3'. Trdijo, da so s preobremenjevanjem linij 
prav oni povzročili počasno delovanje servisov Play- 
station Network in Store v začetku tega meseca (mi 
nismo občutili ničesar). Nemara je skupnost 'zmotila' 
posodobitev 3.60 za konzolo, ki precej spreminja 
način avtentikacije kode, s čimer otežuje piratiziranje. 
In hekerji imajo zopet izziv. 


OZNANILA 


Dungeon Hunter: Alliance 


Gameloft je najbolj znan na mobilniškem odru, kjer je oral ledino z javanskimi 
igrami, zdaj pa caruje v špilovju za jabolčnike. Eden od njihovih znamenitejših 
izdelkov tega perona je diablovščina Dungeon Hunter. Nov del serije zdaj v 
obliki digitalne nizkocenovnice prihaja na playstation 3. Aliansa v naslovu ima 
pomen, zakajti poudarek bo na sodelovalnem štiriigralstvu - bodisi za istim za- 
slonom, bodisi po spletu. Skupništvo kajpakda ne bo obvezno in čiščenje pod- 
zemnih rovov, gozdov in razvalin bo delovalo tudi v samotarstvu, le bolj epsko 
bo v več. Umrtje v tem primeru ne bo usodno, dokler bo živ vsaj eden, ki bo 
padle tovariše instantno potegnil iz zagroblja. Da ne bo vroče krvi, pa bo igra 
sodelavcem pravično razdeljevala najdeno zlato in ostale draginje. 


Izbira likov bo enaka kot v dlančniških izvedbah, torej bojevnik, lokostrelski 
stopač in čarodej. Vsak od junakov bo imel bujno krošnjo veščin in urokov, ki 
jih bo še kako potreboval, da se bo prebil skozi trideset nivojev, polnih šefov, 
njihovih pomočnikov ter skladiščnikov. Vodili jih bomo lahko tudi z movom, 
kar zna biti celo bolje od joypada. 
Glede na videno špil resda ne bo vseboval nikakršnih prelomnosti in bo nadvse 
tipična diablovska izkušnja. A za desetaka obeta dovolj zabavnih predtelevi- 
zorskih uric. (lgra nas je presenetila z zgodnjim izidom tik ob zaključku redak- 
cije, zato ni bilo časa za kakovostno preigranje. Opis prihodnjič.) (lf) 
Gameloft za playstation 3, že na voljo 


Spider-Man: Edge of Time 

Kanadski studio Beenox je Acti- 
vision januarja proglasil za gla- 
vno razvojno hišo popularnega 
metalca pajčevin. V prihajajo- 
čem Edge of Time bodo število 
pajkomožev s štirih v lanskem 
Shattered Dimensions skrčili na 
'samo' dva: originalnega Petra 
Parkerja in Miguela O'Haro iz 
Marvelovega univerzuma 2099. 
Slednji je navdušenec nad Par- 
kerjem in tudi sam v kostumu 
mlati zlobneže. Pri tem pa odkri- 
je namere nekega zlobneža, ki 
kani vplivati na preteklost in 
krepniti prvega spajdrmena, s 
čimer bi spremenil čas. Junaka 
se morata povezati in poskrbeti, 
da bodo časovne niti ostale ne- 
dotaknjene. No, čim bolj, kajti 
naše odločitve s Parkerjem bo- 
do imele posledice v prihodno- 
sti. Če bomo fentali prototip ne- 
kega robota, se O'Hari ne bo 
treba mlatiti z robotskim šefom. 
Razen tega pa špil ostaja tret- 
jeosebna akcijada z veliko brca- 
nja negativcev v barvitih kostu- 
mih. (ag) Aetivision za PC, 
X360, PS3, wii, DS, in 
3DS, jeseni 


Anno 2070 


Blue Bytov Anno, najbolj 
priljubljena Yohanova seri- 
ja poleg Barbie Horse Ad- 
ventures, se bo prestavila v 
povsem drugačno okolje. 
Po letih 1602, 1503, 1701 
ter 1404 bo letos pozimi 
trgovske barkače zamenja- 
la za frčala na antigravita- 
cijski pogon. V Anno 2070 
bomo zidali velikanske mo- 
derne metropole, menda 
precej obsežnejše od vse- 
ga, kar smo lahko zmetali 
vkup v prejšnjih delih. Nas- 
lov kajpada ne bo več zgo- 
dovinski, bo pa postregel z 
dilemami, ki so aktualne da- 
nes. Najprej z vplivom na 
naravno okolje, ki se bo 
odzivalo na našo smer raz- 
voja. Gozdičke bomo mogli 
bohotiti in izkoriščati sonaravno ali jih sesekati v surovine za nenasitni industrijski 
stroj. Hiške bodo bodisi obsijane s soncem, bodisi skrite pod oblaki dima iz tovarn in 
elektrarn. Vse odvisno od tega, koga si bomo izbrali - industrijsko frakcijo tycoonov 
ali zelene hipije ecoje, ki bodo posebej prilagojeni za protestiranje proti jedrskim 
elektrarnam. Prelestno ali zasvinjano okolico bo izrisoval povsem nov grafični po- 
gon. (ag) Ubisoft za PC, pozimi 


A Game of Thrones: Genesis 


Marketinški stroj deluje s polno paro in po splovitvi nadaljevanke po prvi knjigi v 
kultni knjižni fantazijski seriji A Song of Ice and Fire nas utegne doleteti ne le ena, 
ampak kar dve igri, ki bosta črpali iz Martinove franšize. Zanimivo, da obe delajo 
francoski Cyanide Studios. Nenavadna izbira ljudi, ki drugače kujejo biciklistične 
menedžerščine. 

Zaenkrat napovedani Genesis bo ak- 
cijska strategija, ki pa s knjigo ne bo 
imela nobene zveze. Obsegala naj bi 
dogodke tam nekje od tisoč let pred 
začetkom sage, v dneh, ko je Westeros 
postal kraljestvo, do zadnje vojne za 
Železni prestol. Avtentičnost dogodkov 
izpostavljajo s tem, da nad razvojem 


puščavniške kampanje baje bdi pisatelj osebno. O tem, kako bomo napredovali 
skozi igro, zaenkrat molčijo. Zato pa poudarjajo, da bitke ne bodo odvisne le od su- 
rove vojaške moči. Vsaj enako pomembno vlogo naj bi igrali politika in ekonomija. 
Tako naj bi bilo moč med obleganjem sovražno mesto izstradati ali si ga podrediti s 
spletkarjenjem. Prav tako bo treba paziti na lasten hrbet, saj naj bi se nasprotniki po- 
služevali istih taktik. Kar je tudi prav, saj dogajanje v knjigah dostikrat ne temelji na 
bridkem jeklu, marveč na ostrem jeziku. Aja, da ne pozabimo: ker bomo igrali v 
času vladavine Targaryenov, je logično, da bodo bojne enote tudi zmaji! Opala! (gt) 

Cyanide Studios za PC, poleti 

Kaj sta odnesla 
potres in cunami? 


Najprej so se 11. marca na Japonskem zatresla tla, 
potem je tamkajšnjo obalo zalil cunami, na koncu pa 
so zaradi težav s poškodovano nuklearko marsikje 
ugasnile luči in zastale tovarne. Po naravni je deželo 
vzhajajočega sončka zadela gospodarska katastrofa, 
ki je odjeknila v tehnološki branži in industriji iger. 
Trakove so bili zaradi izpadov elektrike primorani 
začasno ustaviti Sony, Panasonic in Toshiba. Zato so 
že začele trpeti zaloge Applovega ipada 2, saj četrtino 
delov zanj naredijo na Japonskem. 

Vsled zaprtja obratov, ki izdelajo 25 odstotkov vseh 
svetovnih silikonskih komponent za polprevodnike, 
po mnenju številnih strokovnjakov ne bo prizadeta le 
azijska, marveč svetovna industrija elektronike. Sony 
Ericsson je zaradi posledic naravne nesreče premak- 
nil datum začetka prodaje paradnega telefona xperia 
arc na julij, za nedoločen čas je bil prestavljen prihod 
ipada 2 na japonski trg, pričakujejo pa se še po- 
dražitve in pomanjkanje elektronskih naprav, oprem- 
ljenih z vrati USB 3.0 in zaslončki LCD. V javnost so 
hitro pricurjale informacije, da naj bi zamujala tudi 
prenosna igralna konzola PSP 2 oziroma NGP, kakor 
se glasi njeno zaenkratno ime. A Sony je zaskrbljene 
potolažil, da naj bi drkalica vseeno našla pot na pro- 
dajne police do načrtovanega datuma - praznične se- 
zone koncem leta. 

Nekaj težav pričakujejo tudi na septembrskem igri- 
čarskem sejmu Tokyo Game Show, saj bodo morali 
energijsko požrešno prireditev zaradi omejitev porabe 
elektrike bržda vsaj delno oklestiti. Poleg tega prever- 
jajo, ali je prizorišče sejma Makuhari Messe sploh še 
varno ali pa so ga potresni in popotresni sunki preveč 
poškodovali. 

Cunamijsko-potresnemu šoku niso ušle niti igre. Od- 
loženi so namreč izidi nekaterih naslovov, predvsem 
tistih, v katerih se proti igralcu zaroti narava. Tako so 
v različnih delih sveta prestavili Disaster Report 4, 
Motorstorm: Apocalypse in Add One Piece: Unlimited 
Cruise, pa še Yakuza: Of the End za playstation 3, 
Dead or Alive Dimensions za 3DS in Warriors: Le- 
gends of Troy za xbox 360 ter PS3. 


PinyStation, Store 

Nabirka novic za črno kroniko ima sončno plat. V 
pomoč japonskim kolegom sta solidarno nastopili 
tako igričarska skupnost kot industrija. Za žrtve ka- 
tastrofe so lahko zanesenjaki darovali na mnogo 
načinov, med drugim v playstationovi spletni štacu- 
ni, z nakupom cenejših PopCapovih iger za iphone 
in ipad ali z odštetjem 99 centov za Street Fighter 4 
za iOS, kar je Capcom sceloma namenil za pomoč 
prizadetim. Zynga je s pomočjo uporabnikov svojih 
Facebookovih iger zbrala 2,5 milijona dolarjev po- 
moči, tri četrt milijona pa je iniciativi prispevala 
pop monstruoznica Lady Gaga. Slovenci smo s pri- 
spevki za pomoč Japoncem zbrali več kot 30.000 
evrov, dočim so 150 evrskih tisočakov pomoči ob- 
ljubili Pahor in njegovi vladni kompanjoni. 

V gesti sočustvovanja s sonarodnjaki so v Capco- 
mu iz Osake objavili dve namizni ozadji z junaki 
igre Street Fighter 4, s katerima želijo dvigniti mo- 
ralo prizadetih v potresu in cunamiju. Seveda so 
žrtvam pomagali tudi konkretneje, s 100 milijoni 
jenov (nekaj več kot 800.000 evrov) prispevkov. 


Intel z novimi poceni 
trdninskimi diski 


Trdninsko diskovje (SSD - Solid-State Disk), kjer se 
podatki shranjujejo na čipe s pomnilnikom flash, je 
dandanes še vedno občutno dražje od klasičnega su- 
kalnega. Zato ima večina proizvajalcev dve liniji, eno 
za može z aktovkami samsonite ter drugo za domače 
uporabnike. Pri Intelu je slednja, znana po nazivom X- 
25M (za razliko od dražje X-25E), ravnokar dobila na- 
slednika. Intel SSD 320 je nova, formalno tretja gene- 
racija velikanovih cenejših flashevskih diskov, katere 
glavna značilnost je izboljšanje proizvodnega proce- 
sa. Z njim so gradnike zmanjšali s prejšnjih 34 na 25 
nanometrov, s čimer lahko na enako prostornino sp- 
ravijo več pomnilniških celic. Posledično je nekaj niž- 
ja cena: 80-gigabajtna različica stane 155 evrov. 


Čeprav vsi novejši SSDji pridejo v prenos- 
niškem dveinpolpalčnem formatu, v lapto- 
pih še vedno prevladujejo sukalni diski. 


Poleg omenjenega premore nova družina še člane s 
40, 120, 160, 300 ter 600 gigabajti, njihove zmoglji- 
vosti pa se znatno razlikujejo. Najslabše jo odnese 
najmanjši model, ki premore zaporedno branje z 200 
MB/s in pisanje s samo 45 MB/s. Pri 80-gigabajtnežu 
se številke dvignejo do 270 in 90 MB/s, z višanjem 
kapacitete pa dosežejo 270 in 220 MB/s. Razlog za ne 
ravno presunljive zmogljivosti je v uporabi že dve leti 
starega Intelovega krmilnika, ki je poleg čipov flash 
drugi poglavitni sestavni del SSDja. Ta novince veže 
na vodilo SATA 2 v času, ko konkurenca s krmilniki 
sandforce že prehaja na hitrejšega SATA 3. Imajo pa 
člani niza 320 nekaj dodatkov, ki so bili doslej dome- 
na dražjih SSDjev. Vdelano je 128-bitno šifriranje 
AES, v napravicah pa ždijo kondenzatorji, ki ob izpa- 
du napajanja dostavijo še dovolj elektrike, da se po- 
datki zapišejo s predpomnilnika na disk. 

Intel je kmalu za splovitvijo tristodvajsetk napovedal, 
da bo pomnilniške čipe flash, ki jih razvija v sodelova- 
nju z Micronom, v 20-nanometrskem razredu razvil še 
pred letošnjo jesenjo. 


OZNANILA 


Philipsov pametni televizor 

Nedavno je Philips predstavil izboljšano vizijo pamet- 
nega televizorja, v kateri so že znani funkciji net TV, ki 
omogoča ogled spletnih vsebin in izposojo filmov, do- 
dali krmilni modul control, spremljevalec programske 
sheme EPG in odjemalnik UPNP A/V z imenom sim- 
plyshare. Vse skupaj so zapakirali v paket smart TV in 
ga vgradili v vse predstavnike višjih serij svojih široko- 
zasloncev tekočega modelnega leta, ki bodo na police 
prišli poleti. Tako bo moč vse naprave iz serij 6, 7, 8in 
9 krmiliti s pametnimi mobilniki ali tablicami. Apli- 
kacije bodo kmalu na voljo na Philipsovi strani za pale- 
to prenosnih jabolk in 
androidnih gizmov. V 
navezi s prenovljenim 
spremljevalcem prog- 
ramske sheme bo TV 
tako postal snemalnik 
na daljavo. Simplysha- 
re pa odpravi potrebo po medijskem strežniku na 
računalniku, saj kar sam poskrbi za cuzanje medijskih 
vsebin z okoliških ožičenih ali brezžičnih naprav. Slaba 
novica je, da zavoljo strojnih zahtev, ki jih zadeva po- 
trebuje, ne bo nadgradenj za starejše modele. 


Znana cena novega commodorja 

Pred meseci smo poročali, je skupina Američanov, 
zbranih pod imenom Commodore USA, lani odkupila 
pravice do znamk Commodore in Amiga ter ju kani 
preporoditi. Zatem so nam dovolili pokuk na novi co- 
mmodore 64. Stvarca bo imela obliko originala, torej 
tolste tipkovnice, v katere ohišje bo stlačena vsa trdni- 
na: Intelov dvojedrni procesor atom D525 pri 1,8 GHz, 
Nvidijin grafični čip ion 2, 160 GB velik trdi disk, su- 
kalnik za DVD ter 2 gigabajta rama, nadgradljiva na šti- 
ri. Poleg 64tke ponujajo še dva modela, močnejši VIC- 
pro s poštenim štirijedrnikom ter šibkejši VIC-slim. 


Sedaj poznamo tudi ceno, ki je prav tako legendarnih 
595 ameriških dolarjev — natanko toliko, kot je C64 
koštal ob nastopu leta 1982. Vendar za toliko novcev 
danes dobiš napravo, ki dejansko ima zaslon (!!), zato 
je smisel nakupa vprašljiv. 

Gizmo je že moč prednaročiti. Prvi primerki še ne bo- 
do imeli emulatorja za izvirnik, ki naj bi prišel v nekaj 
mesecih. Namesto tega bodo kupci dobili disk z Ubun- 
tu Linuxom ali Okni, če si jih zaželijo. Razpošiljanje bo- 
do pričeli proti koncu maja. 


AMD z malo drugačnim radeonom HD 6700 

Prva predstavnika niza AMDjevih grafičnih kartic za 
srednji razred radeon HD 6700, HD 6770 in 6750, ro- 
dovno v resnici izhajata še iz prejšnje generacije, niza 
HD 5700. V njiju namreč tiktaka tamkajšnji čip z ime- 
nom juniper. V začetku meseca so predstavili radeon 
HD 6790, ki pa si že zasluži nositi šestico, saj je izde- 
lan okrog čipa barts LE, ki je v zmogljivejši inačici jed- 
ro kartic serije HD 6800. Novinec izkorišča tiste srčike, 
ki so imele preveč defektnih pretikal, da bi jih posadili 
v 6800tke, zato jih del izklopijo in ekola, nova serija. V 
njih se tako poti 800 stream procesorjev pri 840 me- 
gahercih, kar je precej več od 775 MHz na radeonu HD 
6850. Zato ima kartica tudi višjo porabo, kar je malce 
neintuitivno glede na nižje zmogljivosti. GPU je zvezan 
z gigabajtom pomnilnika pri 1050 MHz. Nova kartica 
gre za okoli 130 evrov, s čimer AMD žuga Nvidijinemu 
geforcu GTX 550 ti. 


OZNANILA 


BERA TEKMOVANJ 2011 


Po kriznem obdobju vsled gospodarske recesije se je profesionalno 
igričarstvo pobralo in slutiti je, da bomo letos priča novim tekmovalnim 
vrhuncem. Aggressor z optimizmom preleti položaj doma in na tujem. 


retekli leti sta za profesionalne žokalce 
tipk in mišk žal minili v znamenju zmanj- 
šanih nagrad in krčenja obsegov tekmo- 
vanj, saj v recesiji najprej nasanka tisto, 
kar ni življenjskega pomena. A v drugi po- 
lovici dvatisočdesetega je bilo zaznati občuten opti- 
mizem, kajti večje lige, kot so World Cyber Games, 
Electronic Sports League in Major League Gaming, 
so s prilagoditvami uspešno zdržale finančne in or- 
ganizacijske pritiske. Prerodil se je tudi Electronic 
Sports World Cup, ki je po enoletnem premoru julija 
spet uspel organizirati finale. 
Drugi razlog za radost je nenadejan razmah ogledov 
posnetkov tekmovanj. Za to sta pretežno zaslužna 
Starcraft 2 in Super Street Fighter 4, ki sta s svojo 
simpatičnostjo in na videz preprosto, a hkrati globoko 
mehaniko med ljubitelje potegnila ogromno tistih, ki 
dogajanja prej niso spremljali. Čeprav niste zanese- 
njak, za Starcraft oddeskajte na YouTubov kanal Hu- 
skystarcraft in si oglejte kak riplej, za SSF4 pa deni- 
mo na Shoryuken.com. Spremljevalci scene smo si 
skupni, da je dobro komentiran in lahko dostopen 
prenos tisto, kar bo v bližnji prihodnosti ločilo najbolj 
priljubljene dogodke od manj uspešnih. 


Electronic Sports League 


Na evropskem področju je čutiti rast lige Electronic 
Sports League in ker je nedavno postala poglavitnejši 
element slovenske igričarske scene, si jo oglejmo po- 
bliže. Njen amaterski začetek sega v leto 1997, 2006 
pa se je rodil najvidnejši vsakoletni dogodek pod okri- 
ljem te znamke, prvenstvo Intel Extreme Masters, ki 
se po več kvalifikacijah bombastično konča s 'sve- 
tovnim prvenstvom '. Intel Extreme Masters poteka 
čez zimo in letos se je zaključil na hannovrskem Cebi- 
tu 5. marca s finali štirih iger: Counter-Strika 1.6, 
Starcrafta 2, Guaka Live in League of Legends. 

Z nagradnim skladom čez sto tisoč evrov se zaključni 
dogodek IEMa uvršča med večja tekmovanja, a je le 
eden od obrazov ESLja - namreč tisti, ki ga sponzori- 
ra Intel. Poleg njega je imel svoj niz turnirjev ESL Ma- 
jor Series tudi Asus, ki pa jo je nato podurhal in odvr- 
tek predal Intelu ter Alienwaru. ESL Major Series je za 
razliko od globalnega Intel Extreme Mastersa zgolj 
evropski. 

Okostje ESLja predstavlja razvejan evropski sistem 
nalinijskih tekem, ki je z milijonom tristo tisoč aktiv- 
nih članov po velikosti že presegel nekdaj vodilno na- 
vezo Global Gaming Leagua in ClanBasa. Vanj se lah- 
ko vključi vsak sosedov mulec, saj je pristopnina 
brezplačna. Od tu približno desetina udeležencev na- 
preduje v Amateur Series, desetina najbolj el33t od 
teh pa v Pro Series, kjer prijavnina ta hip znaša tride- 
set evrov letno. 

Od lani imamo tudi v Podalpju prerojeno domačo iz- 
postavo Electronic Sports League, katere spletna 
stran je Esl.eu/si. Trenutno organizirajo devet lestvic: 
Call of Duty Black Ops 1 na 1, Counter-Strike 1 na 1, 


FIFA 11, League of Legends 1 na 1 ter 5 na 5, Star- 
craft 2, Trackmania Nations Forever 1 na 1, War Rock 
in Haxball. Odvisno od števila igralcev dodatno prire- 
jajo miniturnirčke, tako imenovane 'cupe' ali pokale. 
Ti so napogostejši v Starcraftu 2 in League of Le- 
gends, ki sta najbolj priljubljena naslova na slovens- 
kem ESLju. Za LoL so pridobili podporo avtorjev Riot 
Games, ki kot nagrade podarja valuto za nakupe v 
svoji internetni štacuni. 

Zaradi majhnosti Slovenija bržda nikoli ne bo videla 
svojih Amateur in Pro Series, ker so le-te vezane na 
državo. A tekem višjega ranga oropani ne bomo, saj 
ESL premore več dodatnih turnirskih sistemov. IEM in 
EMS smo že omenili, k nam pa je prispel ESL Cham- 
pions Series. Prva slovenska sezona dotičnega tek- 
movanja poteka te dni, med 12. aprilom in 5. majem, 
z nalinijskimi kvalifikacijami v Starcraftu 2 ter Track- 
maniji Nations Forever. Šestnajst igralcev Starcrafta 
in dvanajst Trackamanie se poteguje za po štiri mesta 
na finalu, ki se bo 7. maja odvil v Vodafone Areni v 
ljubljanskem BTCju. Če bo podvig uspel, organizator- 
ji na čelu s Sebastjanom Barbom drugo sezono na- 
črtujejo že za jesen. Kot pravi Barbo, je "glavna ovira 
pri rasti obsega lige majhnost Slovenije", tako z vidi- 
ka sponzorjev kot števila igralcev. Stara štorija. 


Kaj ostane velikim? 


V Čezlužju medtem še vedno kraljuje Major League 
Gaming, ki je pretežno konzolastičen, z izjemo aren v 
World of Warcraft v letu 2009 in Starcrafta 2 od lani 
dalje. V Južni Koreji pa prihaja do premikov zaradi 
mahinacij ob izidu Starcrafta 2, o katerih smo že pisa- 
li v Jokerju 205. Na kratko: Blizzard hoče dobiti del 
pogače, ki jo pečejo gigantska korejska tekmovanja, 
zato so skušali z vezavo na Battle.net prevzeti nadzor 
nad ešportom. Korejskim televizijcem to ni dišalo in 
so začeli groziti z napadi zergov, Blizzard pa je v po- 
vračilo pravice za prenose oddal le tvrdki GOM TV. 
Ta je zatem organizirala Global Starcraft 2 League ali 

GSL, ki je ta trenutek uradno edina zveličavna liga za 
Starcraft 2 tam spodaj. Po zaslugi korejskih igralcev z 
nečloveško motoriko je tudi najkvalitetnejša. 

Nam poleg ESLja ostaneta 'stari' globalni tekmova- 
nji, World Cyber Games in Electronic Sports World 
Cup. Tod je možnost za mednarodni preboj večja, saj 
prvouvrščeni v kvalifikacijah odpotujejo na finale v 
borbo s svetovno smetano. Ni presenečenje, da Anže 
'JoZha' Polc, ta hip vodilni na lokalni lestvici Electro- 
nic Sports League v Starcraftu 2, pravi, da največ 
upov polaga v ti tekmovanji. World Cyber Games še 
vedno organizirajo Srbi okrog WCG Adrie. Domače 
kvalifikacije so predvidene za junij, planirani spisek 
iger pa sestavljajo Counter-Strike 1.6, arene v WoW, 
Starcraft 2, Warcraft 3: The Frozen Throne in FIFA 
11. Končni nabor je odvisen od števila prijav, ki se 
začno ta mesec, dočim bo finale jeseni v Koreji. 

Tudi vrhunec Electronic Sports World Cupa bo ob 
podobnem času, od 21. do 25. oktobra v Parizu. Ob- 
ljubljajo razkošno prizorišče s šest tisoč kvadratnimi 
metri površine v okviru pariškega igričarskega tedna. 
Zato se lahko nadejamo konkretnejše izkušnje, kot je 
bila lanska v Disneylandu. Slovenske kvalifikacije bo- 
do septembra, podrobnosti še ni. 

Kar se tiče manjših domačih tekmovanj, niz Grand 
LAN zaradi težav s pokrovitelji žal spi in v bližnji pri- 
hodnosti nanj ne moremo računati. A nadebudnežev 
ne manjka, saj se lahko Štajerci 14. in 15. maja nade- 
jajo velikega Spid LANa v mariborskem ŠTUKu. Hop 
na Spid.si. No, to bo bolj lokalni dogodek, tako kot 
denimo pretepaški turnir Sonic Boom v Celju od 28. 
do 29. maja, kjer se bo igralo Super Street Fighter 4, 
Marvel vs. Capcom 3, BlazBlue: Continuum Shift in 
Mortal Kombat. Oba nista povezana z velikimi ligami, 
kjer Slovenci še nismo dosegli občutnejših uspehov. 
Ker je večina naših imen, ki so pretekla leta tekmova- 
la v vidnejših tujih klanih, nehala nastopati, bi bil čas, 
da se zmigamo in damo v Parizu ter Seulu vedeti, da 
znamo pod Alpami pritiskati gumbe tako, da pade 
headshot. Ostali pa navijat! 


-: | Partija League of Legends na letošnjem finalu Intel Extreme Masters v Hannovru. Prizor je na 9" 
jih dogodkih stalnica, pri nas pa lahko o taki udeležbi gledalcev ta hip le sanjamo. 

Obiščite trgovino v Trzinu ali na spletu - www.anni.si in preverite izjemno ponudbo! 

759,2... HP Compag 4720S (XX836EA) 


Pd Zaslon 43,9 cm (17.3") HD LED (1600x900) nesvetleč 
Procesor Intel Core i3-380M 2,53 Ghz, 3MB 
Pomnilnik 4 GB DDR3 

Trdi disk 640GB 5400rpm 

Grafika Ati Radeon Mobility HD6370 1GB DDR3 Dx11, 
Garancija 1 leto 

Priložena HP torbica 


Prenosni računalnik 
večfunkcijski tiskalnik 
skupaj samo 


eur z DDV 

H proea 1 prevel nm P 
Večfunkcijska naprava 


3/3, | HP Officelet Pro 8500A Plus 


MA Večfunkcijski brizgalni barvni tiskalnik 
Print / scan / copy / fax / web 
Hitrost tiskanja do 34 str/min b, 35 str/min čb 
Ločljivost tiskanja do 4800x1200, spomin: 64MB 
Povezave USB 2,0, mreža, PictBridge, Wireless 

« Duplex, 6 cm LCD, čitalec kartic 
Garancija 1 leto 


Vse cene so informativne in vsebujejo DDV, Vse cene vsebujejo gotovinski popust. Akcijske cene veljajo samo pri plačilo z gotovino in veljajo do 30.04.2011 oziroma do odprodaje zalog 

Medtem ko je ponosni gejmer v zadnjih letih kot vedno zavzeto stiskal zaple- 
tene kombinacije knofov v najnovejši pretepačini ali v virtualnih planjavah 
snoval junaško taktiko za napad na sosednjo fantazijsko deželo, se je okoli 
njega zgodila tiha revolucija. Mati za računalnikom vedno pogosteje igrajo 
'igr'ce', sestra pobesnelo klika po Facebookovih družabnih špilčkih, stric se 


sumljivo dolgo ukvarja s svojim fensi mobilnikom. 
muzljivo množico nedeljskih, 'casual' ali po domače vikendaških igralcev. 


itra rast števila priložnostnih igralcev, ki 

prej take vrste zabave niti povohali niso, 

je v industriji špilov marsikatero pravilo 

zapisala na novo. Vedno bolj zmogljivi 

telefoni, wii v marsikaterem gospodinjst- 
vu in globalna spletna povezanost Fejsbukarjev so na 
plan izbezali milijone uporabnikov, željnih manj zah- 
tevnih iger. Takih, s katerimi lahko zapolnijo urico 
prostega časa in preženejo zehavico med čakanjem 
na sestanek ali vozilo javnega prometa. 


Še pred tremi leti ni bilo tako. John Vechey, sousta- 
novitelj podjetja PopCap, enega največjih razvijalcev 
in založnikov priložnostnih iger, je leta 2008 na neki 
konferenci besnel: "Največji problem naše industrije 
je ta, da ljudje ne igrajo iger. Pozabljamo, da ljudje 
mislijo, da jih sploh ne bodo znali igrati." In res večina 
sodobnih izdelkov, namenjenih predanim špilavcem, 
zahteva krepak nabor spretnosti in znanj. Ko neko- 
mu, ki ga niso nikdar vpeljali v lepote in skrivnosti 
virtualne zabave, pokažeš Call of Duty, World of War- 


ie 


se poda v lov za iz- 


craft ali Civilization, bo njegov odziv praviloma - ra- 
zumljivo - odklonilen. "To je preveč zakomplicirano, 
tega se jaz ne bom nikoli naučil." Taki ljudje se nima- 
jo za igralce, je povedal Vechey, čeprav jih veliko uro 
ali več na dan nažiga kak špilček 'tri v vrsto', kot je 
prvak priložnostnih iger Bejeweled. Po njegovem 
ranenju je ravno porast hardcore špilov v zadnjih dvaj- 
setih letih odtujil 80 odstotkov občinstva. A zdaj se je 
teh izgubljenih 80 odstotkov vrnilo. Z obrestmi, ki so 
se spremenile v velike dobičke igričarske industrije. 

Politično korektna zaba- 
va za množice 


V tej masi običajnih ljudi, oboroženi z novimi tehnolo- 
gijami, je industrija zavohala zaslužek. Priložnostne 
'zabavnost in preprostost'. Izgovor, da je stvar preza- 
pletena, odpade, prav tako so ti naslovčki glede na 
mnogokrat zasoljene cene veliko bolj prijazni do de- 
narnice. Uporabnik si jih lahko potegne s spleta v za- 
meno za peščico evrov ali se zastonjkarski zabavi pre- 
da na kakem od mnogih spletnih portalov. Prav tako 
je na konzolah in računalnikih mnogo iger, ki ciljajo 
na slehernika, a je treba zanje vseeno plačati polno 
ceno, za določene pa dokupiti še kak kos plastike. 


A New Game £ 


Big Fish Games, eden največjih spletnih distribu- 
terjev priložnostnih iger, je zabeležil več kot mili- 
jardo dolpotegov. Ponuja vsaj eno novost dnevno. 


No, nedeljske igre ne zahtevajo dodatnih investicij, 
zaradi okleščenosti so majhne in se jih da brez večjih 
težav prirediti za širok nabor platform. Zato so se z 
lahkoto razpasle povsod, na osebnih računalnikih, 
dlančnikih in telefonih, na Facebooku, Steamu in 
spletnih portalih, nintendu DS, wiiju, v manjši meri na 
xboxu 360 in playstationu 3. Za preproste arkade, 
avanturice, Tetris, pasjanso, Bejeweled ali n-to verzi- 
jo Asteroids ne potrebuješ nabildane gejmerske maši- 
ne ali novogeneracijske konzole. 

Visokoproračunski izdelki za računalnike in konzole 
so zvečine narejeni po meri ter okusu mlajšega moš- 
kega občinstva, kar pomeni 'bum, tresk, ratatatata, 
špric'. Ustvarjalci priložnostnih iger pa skušajo ujeti 
ljudi vseh starosti, narodnosti in obeh spolov, zato so 
njihovi izdelki nenasilni in politično korektni. Očitno 
dobro vedo, komu svojo virtualno robo prodajajo. Sa- 


Priložnostne pustolovščine, kot je serija Dream 
Chronicles, so sicer skromna tolažba za prave avan- 
turiste. A za nizko ceno ponujajo dovoljšen izziv. 

mo po spletu jo igra več kot 200 milijonov ljudi, 
mošnjiček pa za priložnostne igre največkrat od- 
vežejo ženske in starejši od trideset let. To je seveda 
od hardcorašev korenito različna skupina ljudi z dru- 
gačnimi navadami. Priložnostne igre ponavadi igrajo 
kratek čas, od pet do dvajset minut naenkrat, čeprav 
se stranke k nekaterim vračajo pogosto. Verjetno je 
že marsikdo opazil tisti simpatični materinski sindrom 
samo-še-eno-pasjanso-preden-grem-kuhat, tako po- 
doben onemu trdojedrnemu 'samo še eno mesto v Ci- 
vi 5 osvojim, pol pa spat' ob štirih zjutraj. 


Od Okenskih igric do 
spletnega buma 


Pasjansa ali Solitaire, ki jo Microsoft prilaga Oknom 
že od leta 1990, velja za prvo globalno razširjeno pri- 
ložnostno igro, saj se je samotarskega zlaganja kart 
doslej lotilo več kot 400 milijonov ljudi. Zaradi prilju- 
bljenosti so ji sledile druge, v pisarnah širom sveta v 
nedogled klikane okenske igrice, kot so minolovec, 
Hearts in FreeCell. A še pred temi vesoljno znanimi 
Gatesovimi brezplačnicami za zmanjševanje učinko- 
vitosti dela je nekaj iger nepreklicno zaznamovalo vi- 
kendaško igričarjenje. Atarijeva Pong in Asteroids sta 
se rodila v sedemdesetih na avtomatih in kasneje pre- 
skočila na vse mogoče platforme. V osemdesetih je 
haral Tetris in doživel vrhunec 1989, ko ga je Ninten- 
do priložil game boyu. 


Kakorkoli jo obrneš in pofarbaš, je pasjansa le 
pasjansa. A če vam je okenska grda, si jo lahko 
privoščite denimo v zgornji kvazi 3D-različici. 


Sredi devetdesetih so nedeljske igre začele selitev na 
splet. Najprej skromno v preprosti obliki HTML, nakar 
so s prihodom Flasha doživele bum. Tudi Bejeweled, 
ena najuspešnejših novejših priložnostnih iger, je pot 
začela leta 2001 v flashevski različici. Ko smo prve 
mobilne 'opeke' menjali za bolj elegantne in zmoglji- 
vejše telefončke, so preproste igre tudi na njih hitro 
našle domovanje. Najprej smo po zelenkastem zaslo- 
nu usmerjali razne kvadrataste kačice, zdaj v opera- 
cijskem sistemu Android igramo zasvojljive in lepo iz- 
delane priložnostnice, kot je Angry Birds, kjer s fračo 
izstreljujemo ihtave ptičke v žlehtne prašičje frise. 

V zadnjih letih so področje zabavne elektronike pre- 
plavili Applovi onegaji in Nintendov wii. Teren za novi 
vzpon priložnostnih iger je bil pripravljen. Predvsem 
zaradi wiijevega uspeha se je razširil izraz priložnost- 
ne, casual igre, česar pa se drži negativen prizvok. 
Kar ni presenetljivo, saj se je trg v gonji za denarjem 
nasičil z brezveznimi, posiljenimi in poldokončanimi 
wiijevskimi nedeljskimi neumnostmi, ki ne zmorejo 
navdušiti niti manj zahtevnih priložnostnih igralcev. 
Tudi neodvisni in amaterski razvijalci so zase našli 
primeren prostor v spletnem svetu priložnostnih iger. 
Večinoma v Flashu in Shockwavu narejene izdelke 
ponujajo brezplačno, njihove prednosti pa so inova- 
tivnost, drznost in premikanje meja spletnega igranja. 

Raymanovi pobesneli zajci so sicer le ena od šte- 
vilnih zbirk miniiger za wii, ki jih štanca priložnost- 
na industrija. Prvi del je bil kul, od takrat pa gre 
serija Rayman Raving Rabbids nizbrdo. 


Eden najbolj znanih družabnih portalov z igrami neod- 
visnih, 'indie' ustvarjalcev je Kongregate, ki sta ga le- 
ta 2006 vzpostavila sestra in brat Emily in Jim Greer. 
Uporabniki so nanj v nekaj letih naložili na tisoče iger, 
rulja pa je pridno igrala. Največ družabno dirkanje po 
ploščadih v Platform Racing 2, ki je zabeležil več kot 
21 milijonov klikov. Kongregatova zasnova naredi- 
igro-sam se je obnesla tako dobro, da ga je lani odku- 
pila veriga igričarskih štacun GameStop. 


Ko dolarski drobižki 
postanejo milijarde 


Ker je del privlačnosti priložnostnih iger nizka cena, 
jih praviloma ne zavijajo v lepe in drage škatlice ter jih 
ne razpošiljajo po štacunah, kjer bi jim trgovci nabili 
še obilno maržo. Večina 'casual' posla se odvija po 
spletu, za mamljenje kupcev pa so distributerji po- 
gruntali vrsto fint in načinov izvabljanja fičnikov. Po- 
navadi lahko demo verzijo brezplačno naložimo na ra- 
čunalnik, telefon, tablico ali konzolo, za polno igro pa 
nato odštejemo nekaj evrov. Na družabnih omrežjih 
imajo igre neko vrsto navidezne valute, ki omogoča 
hitrejše napredovanje, kupimo pa jo lahko za nekaj 
drobiža, v skladu z mikrotransakcijskim modelom, ki 
se vedno bolj uveljavlja. Tudi Facebook je kot iberva- 
luto uvedel svoje plačljive 'kredite', ki jih je moč uno- 
včiti v igrah. Spet druge priložnostnice se zanašajo na 
dohodek iz oglaševanja izdelkov ali jih v celoti spon- 
zorira kako podjetje. Nekateri portali poznajo na- 
ročnino, ki nudi cenejši nakup in dolpoteg novih iz- 
delčičev ali omogoča neomejeno internetno igranje. 

Na največjih spletnih portalih za priložnostno igranje 
(MSN Games, Big Fish Games, Pogo, Miniclip Shock- 
wave.com, RealArcade, Yahoo Games) večino zas- 
lužka prinese dvajset najbolj prodajanih izdelkov. Pri- 
ljubljene igre zato skoraj po pravilu dobijo nadaljeva- 
nja ali odvrtke. Hitrostno futranje gostov v igri Diner 
Dash je dobilo že peti del, manj uspešne igre pa po hit- 
rem postopku pristanejo na virtualnem pokopališču. 


PlayFirstova serija Diner Dash, kjer v vlogi marlji- 
ve kelnarce Flo strežeš lačne tečnobe, je ena naj- 
bolje prodajanih dolpotegljivih iger vseh časov. 


ŽANRI PRILOŽNOSTNIH IGER 


Priložnostne špile na največjih prodajnih spletnih 
portalih delijo v več ohlapnih žanrskih sklopov. Vse 
skupaj ni preveč natančno zakoličeno, ker so mno- 
ge predstavnice mešanice tuhtanja, akcije, pusto- 
lovskosti in še česa. Zato standardna žanrska razde- 
litev ni vedno uporabna. 


Strategije: strateški žanr pri priložnostnicah veči- 
noma zastopajo polarkadne igre upravljanja s ča- 
som, pri katerih je treba v predpisani minutaži po- 
staviti določene zgradbe, nagrabiti zadosti denarja 
ali postreči tečnim gostom v oštariji. Ljubitelji prise- 
gajo na serije Diner Dash, Cake Mania, Farm Frenzy 
(Nora Farma), Chocolatier, Virtual Villagers in Build- 
a-lot. Med strategijami se znajde kaka virtualna ver- 
zija namiznice Catan ali simulacija življenja Life 
Ouest po vzoru legendarne PCjaške Jones in the 
Fast Lane. Priložnostni klikači se masovno ude- 
ležujejo poteznih spletnih strategij, kot sta preverje- 
ni Travian in novejši Heroes Kingdoms. 


Iskanje skritih predmetov: med priložnostnimi 
imajo posebno mesto igre, v katerih igralec na natr- 
panem zaslonu išče bolj ali manj skrite predmete s 
predočenega seznama. V tej nišni zvrsti, ki se kliče 
'hidden object game', je na stotine predstavnic. Tu- 
di zato, ker jih ustvarjalci v vsakič malo drugačnem 
zgodbovnem ovitku izdelujejo kot po tekočem traku. 
V zadnjem času pa postajajo igre iskanja skritih 
predmetov z dodajanjem elementov drugih miselnic 
in pustolovskih ter arkadnih vložkov vedno bolj 
kompleksne ter zanimive. Najbolj so se na PCjih pri- 
jele serije Mystery Case Files, Dream Chronicles in 
Hidden Mysteries, zanimivi so proizvodiči po zgod- 
bah Agathe Christie. V to kategorijo bi lahko na nek 
način uvrstili tudi špile, kjer igralec išče razlike med 
na prvi pogled identičnima slikama, kot je wiijev 
Spot the Difference. 

Pustolovščine: tudi vikendašem so na voljo krajše 
in nezapletene pustolovščine, denimo serije Nancy 
Drew, Dream Chronicles, Aveyond in CSI. Mnoge 
so pomešane z arkadami, iskanjem skritih predme- 
tov in drugimi žanri, da so nezahtevnemu igralcu za- 
nimivejše in laže dostopne. 

Arkadne, akcijske, ploščadne in športne igre: na 
spletnih portalih in v internetnih konzolnih štacu- 
nah, kot je WiiWare, mrgoli igric, v katerih so bolj 
kot možganske kapacitete pomembni refleksi. St- 
reljanje vesoljčkov, maltretiranje zombijev (Plants 
vs. Zombies), razbijanje opek (Peggle), skakanje po 
ploščadah (lcy Tower), lovljenje predmetov (Music 
Catch), osnovni fuzbalčki in drugi športi so vedno 
privlačni za nekaj minut zabave in dostopni na vseh 
platformah. Posebno omembo si zasluži spletna st- 
ran Orisinal, ki je brezplačne arkade v Flashu zasta- 
vila na umetniško-zenovski način in ponuja ure (ali 
minute, po želji) sproščujoče zabave, pri kateri je re- 
zultat veliko manj pomemben kot izkušnja. 

Besedne igre in kvizi: tvorjenje besed iz naključno 
nametanih črk je največjo priljubljenost doseglo v 
seriji iger o učenem gmizavcu Bookwormu. Na sp- 
letu pa je na voljo še mnogo križankarskih in visli- 
čarskih zadevic v različnih preoblekah. Ne manjka 
niti kvizov z različnih področij, pri čemer imajo svo- 
jo navidezno različico skoraj vsi priljubljeni televizij- 
ski kvizi, kot je Milijonar. Čakamo na Kviskoteko. 
Lex mi. ——smn oi — Um 

Kvartaške in namizne igre: včasih, ko računalniki 
in konzole še niso bili stalnica v slovenskih domo- 
vih, si iz predala potegnil karte ali namizno igro, na- 
bral kolege in tako zabil mnoge ure. Za vse, ki ne 
najdejo zadosti družbe za igranje v živo, pa so se 
šah, poker, pasjansa, monopoli, tarok, mahjong, ru- 
leta, go in podobne družabnice v vseh mogočih 
oblikah preselile v virtualni svet, kjer po spletni po- 
vezavi moči merijo igralci z vsega sveta. 


r— — SS — 


Čeprav razvoj priložnostne igre stane veliko manj kot 
tradicionalne, pa ne gre za zanemarljive vsote. Budžet 
za priložnostničko, ki jo prodajajo na spletnih porta- 
lih, se giblje med 100.000 in 500.000 dolarji, Face- 
bookove družabne igre pa koštajo od 50.000 do 
400.000 dolarjev. Dodatni stroški se naberejo, če 
hočejo ustvarjalci spletno priložnostnico prirediti za 
druge platforme. Različice za mobilne naprave stane- 
jo okoli 20 tisočakov, za Xbox Live Arcade 230 tisoč 
in za prenosne konzole 300 tisoč dolarjev. No, leta 
2009 je svetovna industrija priložnostnih iger zabe- 
ležila več kot tri milijarde dolarjev dohodka, tako da 
se vložek zna splačati. 


Ce imate pameten telefon z zaslonom na dotik, je 
obmetavanje zelenih prašičev z grdogledimi ptiči v 
Angry Birds zagotovilo za ure enostavne zabave. 


Te vrtoglave številke so na nedeljski trg pritegnile ta- 
ko velike kot male igričarske firme. A kvantiteta ni 
pomenila večje kakovosti. "Vsi mislijo, da je ustvarja- 
nje priložnostnih iger mala malica, zato se je tega loti- 
lo veliko ljudi. A tudi pri tem so potrebne izkušnje in 
znanje. Ne moreš preprosto vzeti programerja, ki je 
delal Gears of War, in mu ukazati, naj naredi še en Lu- 
xor," se priduša David Solari, podpredsednik Code- 
masters Online, in dodaja: "Na vsako dobro prilož- 
nostno igro lahko najdeš vsaj deset ne preveč dobrih." 
Tempo izhajanja novosti je res hiter, saj se na spletu 
in družabnih omrežjih pojavlja stotine svežih iger me- 
sečno. O tem priča geslo enega največjih spletnih 
portalov Big Fish Games: 'Vsak dan nova igra'. 


Priložnostnice lahko za ugodno ceno nabavite tudi 
v škatlasti obliki. V velikih ameriških trgovskih ve- 
rigah, kot so Walmart, Best Buy in Target, jih pro- 
dajo v milijonskih nakladah. 


Največ priložnostnih špilov ustvarijo in prodajo v 
ZDA, predvsem v Kaliforniji in Seattlu. Tretjina najbo- 
lje prodajanih prihaja iz vzhodne Evrope in Rusije, pri 
igrah za mobilne telefone pa imajo omembe vreden 
delež še Japonci in Korejci. 


Zasvojenci s Facebookom 


Tudi v tradicionalni industriji iger si že manejo roke 
ob obetu zaslužkov z igrami za mamice. Tiskovna 
agencija Reuters je 2011 ocenila za leto priložnostnic 
na prenosnih mašincah, industrijski insajderji pa po 
slabem letu stavijo na nove vire dohodkov iz mobilnih 

Tudi priložnostne igre se povezujejo z drugimi me- 
diji. Discoveryjeva dokumentarna resničnostna 
serija Pawnstars je že dobila Facebookov špil. 


špilov, mikrotranskacij v socialnih omrežjih in iger, ki 
si jih lahko uporabnik za majhen denar pretoči s sple- 
ta. "Mislim, da bo eden velikih trendov leta 2011 več- 
platformsko igranje, torej izkušnja, ki uporablja mo- 
bilne tehnologije, televizijo, PC, socialna omrežja, 
konzole in interaktivne igrače. Ker so te tehnologije 
vedno bolj nepogrešljiv del naših življenj, se bodo tudi 
igralske izkušnje preko njih vedno bolj povezovale in 
dopolnjevale, " meni Jesse Schell, profesor študija za- 
bavne tehnologije na univerzi Carnegie Mellon v ame- 
riškem Pittsburghu. 

Veliki razvijalci so prvi bum priložnostnih iger na no- 
vih tehnologijah malce zamudili, zdaj pa se pospeše- 
no pripravljajo za prodor na mamljivo tržišče. "Pri- 
ložnostni igralec, ki je včasih igral na osebnem raču- 
nalniku ali prenosni konzoli, zdaj to počne na svojem 
pametnem telefonu. Trg za iphone in večje pametne 
telefone postaja za nas zelo pomemben, saj lahko po- 
stanejo najbolj splošno razširjena platforma za igra- 
nje," pravi predsednik japonskega giganta Capcoma 
Midori Yuasa. 

Številke pritrjujejo tudi optimističnim napovedim za 
zabavo na družabnih omrežjih. Po raziskavi podjetja 
Lightspeed Research denimo več kot polovica upo- 
rabnikov Facebooka to socialno mrežo uporablja tudi 
za igranje, približno dvajset odstotkov pa jih pravi, da 
so z njimi zasvojeni. Prav tako je petina uporabnikov 
na plan potegnila kreditno kartico, da si je za Face- 
bookove igre kupila plačljive predmete, nagrade ali 
virtualno valuto. 


Obsedenosti s Facebookom in njegovimi igrami so 
se lotili tudi v South Parku v epizodi 'You Have 0 
Friends", ki je, kot vsi deli, na ogled zastonj. Pre- 
lomna točka je stavek "Stan, dregni svojo babico." 


Da se pri tem obračajo konkretne vsote, pove poda- 
tek priljubljenosti socialnih iger, kot sta Farmville s 
55 milijoni mesečnih strank in novejši CityVille z več 
kot 45 milijoni klikačev. Obe sta izdelka podjetja Zyn- 
ga, ki si je s pravočasnim odzivom na porast uporab- 
nikov socialnih omrežij v nekaj letih zagotovila skoraj 
monopol nad Facebookovimi igrami. "Najprej smo 
ugotavljali, kako narediti družabne igre, zdaj pa sku- 

šamo postati mojstri špilov na družabnih omrežjih," 
pravi Mark Skaggs iz Zynge. Temu dodaja, da bo na- 
slednja generacija iger na Fejsiču bolj poglobljena, bolj 
zloščena in bo ponujala boljšo družabno izkušnjo. 

Bi se morali kravatarji v hardcore industriji že tresti od 
strahu? Ne nujno. Čeprav je šlo Zyngi in podobnim 
podjetjem v zadnjih letih na splošno zelo dobro, gre za 
precej občutljivo vejo industrije, ki jo lahko močno 
prizadanejo navidezne malenkosti. Ko so lani na Fa- 
cebooku zaradi pritoževanja nad spamanjem vabila v 
družabne igre umaknili na manj vidno mesto, je števi- 
lo igralcev začelo upadati. A prodaja hardcore iger 
zaradi tega ni narasla in očitno je postalo, da se bodo 
morali novim razmeram vsi malo prilagoditi. 


Milijoni kvartopircev za virtualno mizo že nekaj 
časa sedajo kar s svojimi iphoni ali androidnimi 
mobilniki. Od kvartaških iger je med priložnostni- 
cami največji razevet doživel poker, posebej v raz- 
ličici texas hold'em. 


Znani igričarski novinar Dean Takahashi trenutno si- 
tuacijo obravnava takole: "Če gledamo na dohodke 
na splošno, poslu še vedno vladajo konzolne igre. A 
medtem ko prodaja konzolnih iger že več kot leto dni 
upada, smo opazovali neverjeten porast iger na ipho- 
nu, Facebooku, zaslužka s prodajo virtualnih dobrin 
za igre in novega množičnega občinstva. Kako se av- 
torji konzolnih iger torej prilagajajo spremembam? 
Počasi, ker so postali zasvojeni z dobičkom. Če lahko 
prodaš igro za 60 dolarjev, zakaj bi jo hotel ponujati 
zastonj? Zato se je tradicionalna industrija tako poča- 
si odzvala na mobilne igre in družabna omrežja. Nji- 
hovo oklevanje je omogočilo Zyngi, da je 'ukradla' tr- 
žišče na Facebooku, pridobila 240 milijonov meseč- 
no aktivnih uporabnikov in bila ocenjena na vrednost 
5 milijard dolarjev. Zdaj je Zynga dovolj velika, da 
lahko kar kupi tradicionalne ustvarjalce iger. To spre- 
minja stvari tudi na področju konzol. Electronic Arts 
se je odzval tako, da je za 400 milijonov dolarjev ku- 
pil Playfish, Disney pa je pogoltnil Playdom za kar 
763 milijonov." Priložnostna in tradicionalna igričars- 
ka industrija se tako združujeta in povezujeta, vsi pa 
razmišljajo, kam jih bodo novi valovi pripeljali. 


Tudi znani špili velikih založnikov iščejo svoj pro- 
stor na Facebooku. Tamkajšnji Dragon Age Legends 
razen prizorišča dogajanja nima dosti skupnega s 
konzolno in računalniko različico, si pa lahko na Fej- 
siču prigrebeš posebne predmete v Dragon Age 2. 

Vsi v istem čolnu? 


Stručkoti napovedujejo marsikaj, recimo, da se bo ra- 
vno letos pojavila igra, ki bo premostila vrzel med pri- 
ložnostnimi in hardcore igrami. Tak naslov bi moral 
'vikendašem' nuditi takojšnjo zadovoljitev v krajših 
dozicah in istočasno vsebovati poglobljeno izkušnjo 
za tiste, ki si jo želijo. 


Pred kratkim smo dobili celo slovenske prevode 
priložnostnih iger Nora farma 3, Nora farma: Pizza 
zabava, Kraljestvo otokov in Azteki. Pri vseh gre za 
strateško upravljanje s časom in dobrinami, cena 
za posamezen špil je slabih 7 evrov. 


Will Freeman, novinar in recenzent iger pri britans- 
kem Guardianu, celo trdi, da so hardcore igre vedno 
iskale navdih pri manj zahtevnih, priložnostnih izdel- 
kih. Konec koncev, razmišlja, mora katerakoli igra za 
uspeh pritegniti čimveč različnih ljudi. Če na stvar 
gledamo tako, ima skoraj vsak špil v jedru preprost, 
na prvo žogo zabaven koncept, ki je tako značilen za 
priložnostnice. Čeprav se bo marsikateremu privržen- 
cu 'pravih' iger to slišalo bogokletno, Freeman trdi, 
da že od samega začetka vsa industrija korenini prav 
v priložnostnih igrah, pri čemer je hardcore špilanje le 
stranska veja skupnega drevesa. 


V PopCapovi raziskavi so med svojimi odraslimi 
igralci našteli 36 % babic in 6 % dedkov. Vsi pa 
pravijo, da se zaradi priložnostnih iger bolj razu- 
mejo z vnuki. Po drugi raziskavi priložnostnice bla- 
žijo simptome klinične depresije. 


Vse kaže, da se bosta ta pola z novimi tehnologijami 
vedno bolj približevala in, upajmo, tudi medsebojno 
plemenitila. Na tak način, da bomo vsi, taki in dru- 
gačni ljubitelji elektronske zabave, deležni boljše iz- 
kušnje. Nekateri so že zdaj mnenja, da smo vsi na 
istem bregu in da oznake 'priložnostne', 'hardcore' in 
podobno niso pomembne. So zgolj in le - igre. 


Eni se jih bojijo, drugi se jim smejijo, tretjim smrdijo, zanje je 
slišal vsakdo. Toda o pravih nindžah, skrivnostnih figurah iz ja- 
ponske zgodovine, vemo toliko, kolikor smo izvedeli iz slabih 


filmov. Zato veliki beli nindža 


s šurikeni raztrga neznanje 


na kosce in gibčnim maskirancem povrne nekaj resnosti. 


ndan sem v osnovni šoli svojega male- 
ga med čakanjem, da ga izpustijo iz 
plinske celice podaljšanega bivanja, 
opazil zanimivo podrobnost. Na zidu 
so bile razstavljene simpatično skri- 
venčene risarije mladeži, ki je sanjala o tem, kaj bo, 
ko bo velika. Okej, klasičen nabor haljastih zdravni- 
kov, skafandrastih vesoljcev, starlet na Talentu in 
podobnega. A med kakimi dvajsetimi slikami so bile 
nič manj kot tri nindže. Dve 'tapravi' in en želvak iz 
Teenage Mutant Ninja Turtles. 
Nepresenetljivo. Nindže so za večino stereotipna iz- 
mišljotina, pravljični lik, kakršna sta gusar ter kav- 
bojc. Industrija zabave pa jih časti kot vedno zanesljiv 
vir dohodka - Lego denimo pravkar razsaja s svojimi 
vrtavkami ninja go. Zato kar reci mimoidočemu, da 
hočeš biti nindža, in te bo gledal, kot da ti je iz glave 
ravnokar zrasel čajnik. Podoba v črno odetega moril- 
ca, ki obvlada borilne veščine ter poseduje nadnara- 
vne moči, razpihuje otroško domišljijo in buri geeka- 
ste odrasle sanjače. A redkokdo jo jemlje kot količkaj 
verodostojno. 


Hvaležna stranka 
pripovedk 


To je posledica stoletij bajk o nindžah, katerih spret- 
nosti so v ljudski domišljiji dobile nore razsežnosti. 
Nindže so del japonske folklore, tako kot je jaga baba 
del slovenske in Robin Hood del angleške. Njihovi 
predniki naj bi bila japonska mitološka bitja tengu, ki 
imajo tako človeške kot ptičje lastnosti. 

Med zgodbami o nindžah, ki jih je obilica, je recimo 
znana tista o velikaškem princu Yamatu, ki je s tri- 
kom porazil legendarnega mečevalca, in sicer tako, 
da je po kopanju v reki prvi šel na kopno in skrivoma 
zamenjal njegov pravi meč z lesenim. Nindži Hanzu 
Hattoriju so pripisovali moč premikanja predmetov 
na daljavo z mislimi, Kotaro Fuma naj bi bil mešanica 
človeka in velikana, banditski nindža Goemon lIshika- 
wa pa je bil v izročilu neroden in je pri poskusu umo- 
ra velikaša z mize zbil zvonček. S sinčkom so ga ob- 
sodili na smrt v vrelem olju, a je potomca rešil tako, 
da ga je držal izven vroče tekočine. 

Če so te osebe dejansko obstajale, na njih seveda ni 
bilo ničesar nadnaravnega. To so prispevali prazno- 
verje, hitra očaranost slabičev in večna človeška želja 
po junaških zgodbah. Komu se je gotovo zdelo, da 
oseba, ki urno porazi napadalca in brž izgine v noč, 
poseduje čarobne moči, nakar je to raztrobil v gostil- 
ni. Tako se rodi marsikak mit. 

V vsakem primeru so do sredine 17. stoletja nindže v 
deželi gejš 6 sakeja postali del vsakovrstnih štorij in 
predstav, kjer so jim pripisovali vse bolj fantastične 
lastnosti. Uporabljali naj bi tanke, leteli z zmaji, s ka- 
terih so metali bombe, in s katapultov frčali čez graj- 
ske zidove. 


Tovarne nindža sanj 


No, če so pripovedovalci starega časa s culo na rami 
prišli v vas in povedali vznemirljivo zgodbo o maskira- 
nem ubijalcu, za kar so dobili rejenega kopuna in spa- 
nec na seniku, so v modernejšem svetu to prevzeli 
drugi zgodbopletci. Po drugi svetovni vojni so začeli 
nindže na veliko nastopati v japonskih stripih (man- 

gah) in tamkajšnjih TV-serijah ter filmih. Nindžama- 
nijo v Japanu je najbolj spodbodel črnobeli film Shi- 
nobi no mono iz leta 1962, ki mu je sledilo nič manj 
kot šest nadaljevanj, vseh inferiornih, in kup podob- 
nih izdelkov. 

Razmah nindž se je zaradi vsesplošne povprečnosti 
kmalu sesedel sam vase, a je prej pritegnil pozornost 
britanskega avtorja lana Fleminga, pisca romanov o 
Jamesu Bondu. V knjigi Le dvakrat živiš (You Only 
Live Twice), ki je izšla 1964, in enako imenovanem 
filmu, ki je kinematografe ugledal tri leta kasneje, 
agenta njenega visočanstva pri krepavanju dežurnih 
zlobnežev spremlja jerbas nindž. Deležni smo tudi pri- 
zora, v katerem skuša nekdo Seana Conneryja ubiti 
tako, da mu s stropa po nitki spusti strup proti ustom. 
Do pike enaka scena je v Shinobi no mono. 


Shinobo no Mono se ubada tako z nindža spretnos- 
tmi kot z zgodovino. V njem skuša zmanipuliran 
mlad šinobi umoriti daimja Nobunago Odo. 


Z uspehom Le dvakrat živiš se je podoba maskirane- 
ga azijskega morilca zarinila v zahodnjaško podza- 
vest. Tam je bolj ali manj počivala, dokler 1981. ni iz- 
bruhnila po zaslugi globalno uspešnega nindža filma 
Enter the Ninja. Ta izraelsko-ameriška produkcija je 
imela vse: belega, črnega in rdečega nindžo, boje z 
meči, šurikene, nunčake, Shoja Kosugija, lovljenje 
puščic iz zraka, rjovenje "ASAAA!!", nepraktične pre- 
mete nazaj, bundesliga frizure, nasnete zvočne učinke 
iz šole Buda Spencerja, grde tipe z mašinkami in neo- 
tesano glasen "DA!" na vprašanje "A vi to resno?!" 

V osemdesetih in devetdesetih je po sistemu kovanja 
vročega železa sledila kopica sličnih filmov, v katerih 
so se črni skrivnostneži borili z dobričinami, hudob- 
neži in med sabo. Od Revenge of the Ninja prek klasi- 
ke American Ninja, kjer se je proslavil lastnik uradno 
najboljšega priimka na svetu Michael Dudikoff, do ri- 
sanke in filmov Teenage Mutant Ninja Turtles ter na- 
daljevanke za osemletnike Mighty Morphin Power 
Rangers, kjer so nastopali težki pozerski nindže. In 
gre mar pozabiti na kasnejše mojstrovine, kot so 
žmohtni Ninja vs. Zombies, slastni Cheerleader Ninjas 
ter veličastni Ninja IV: Return of the Ninja? 


'Ameriški nindža' Michael Dudikoff (1954) je ka - 
riero začel kot model za pomado coppertone. Ob- 
vlada več veščin, med njimi brazilski džužicu. 

O, gre. Za potrebe tega vedeža sem torrentaško spihal 
prah z marsikakega filma z nindžami, ki so nas vzbur- 
jali, ko smo bili deteta, in ugotovil, da so objektivno 
rečeno takorekoč vsi drek drek drekast drek od dre- 
ka. Celo če odštejemo amatersko sinhronizacijo. En- 
ter the Ninja je danes recimo videti kot napol blazna 
parodija — veliko bolj kot Bruce Leejevi filmi. Tudi 
American Ninja naj raje ostane v lepem spominu. Ra- 
zen, seveda, če imaš zraven sebe kup s testostero- 
nom nabitih kolegov, pivo, čips in absolutno nobene 
babe. Tedaj lahko v družbi na polno goltaš sir, ki so 
ga ti filmi polni, in ne da bi si bruhnil v usta preučuješ, 
za kakšne podaljške starih pričarij o nindžah gre. 

Hja, za take, ki brez slabe vesti pridodajajo svoja pre- 
tiravanja. V ustnem izročilu so nindže skočili v luft in 
izginili, pa je občinstvo že padalo vznak. V dobi filma 
so spektakularnost navili. Nindža se spremeni v rolico 
toaletnega papirja in žrtev zaštiha v danko ravno, ko 
si hoče obrisati rit! Nindža na koščke reže demone, 
peklenščke in stometrske kače, katerim med brcami 
v strupnike prijavi "Talk to the foot!" Nindža reši Zem- 
ljo pred invazijo alienov, ki jih pobije z laserjem iz svo- 
jih oči, nakar si s taistim žarkom hladnokrvno pogreje 
vodo za riž! Stara Juga je bila nasploh polna nindža 
fame, od stripov in pogrošnih povesti do instant nin- 
dža priročnikov. Kandža smrti in to. Ah, lepi časi. 


Igre z nindžami so rade akcijade (Ninja Gaiden 2). 
Je pa tudi par skrivalščin, kot je Tenchu. In kaj so 
Altair, Ezio ter Fisher drugega kot šinobiji? 


Toda. Jasno. Eno so izmišljotine, drugo je resničnost. 
In kakor se hecno sliši, nindže danes obstajajo. Le da 
niso taki, kot jih slikajo zasloni. Svoje spretnosti ute- 
meljujejo na, tako trdijo, več tisoč letih izročila, ki se 
je z Japonske razširilo po svetu. Kajpak se najde mar- 
sikdo, ki se treninga nindžucuja loti napumpan od 
filmskih bedarij, pozira v nizki preži in s kantano" 
vsak dan opleta po jablanah v domačem sadovnjaku. 
A taki ponavadi ne zdržijo dolgo. Spoznajo namreč, 
da je svet fikcije natanko to in da z urjenjem ne bodo 
križarili po luftu ter izvajali skrivnostnih umorov po 
kapitalističnih graščinah. Toda če vztrajajo, lahko po- 
stanejo podobni starodobnim nindžam. Tistim, kate- 
rih veščine in načela so dosti zanimivejša od holivud- 
skih fantaziranj. 


Nindža in nindžucu 

Če bi radi razumeli, kdo je bil v resnici nindža, je tre- 
ba začeti pri osnovi. To je sama beseda nindža, ki ni 
japonskega, marveč kitajskega izvora in se v ki- 
tajščini izgovori 'nin ša', v zapisu pa jo tvorita dve pi- 
smenki. Ustrezna japonska beseda je šinobi. 

Razlag pismenke 'nin' je več, kot je tipično za azijske 
piktograme. Ena interpretacija ponazarja stanje duha 
nekoga, ki trpi, prenaša nesrečo in se skriva, da bi sk- 
ril bolečino ter šibkost. Druga nakazuje tako dolgo ur- 
jenje, da telo postane učinkovito kot rezilo in je orodje 
za izraz volje. Vendar tega oseba ne počne zato, da bi 
dosegla lastno razsvetljenje, kot je značilno za mnoge 

Če nindža v filmu ni osrednji junak, si od njih do- 
stikrat sposoja. V Bladu 2 se je Rezilo spopadel s 
kibernetskima nindžama ... v Sin City je premak- 
njence vzburjala hladnokrvna Miho, ki je za re- 
zanje udov uporabljala šurikene v obliki svastik ... 
Elektra se je cela furala na nindža imidž ... dočim 
v kitajskem filmu House of Flying Daggers slepa 
plesalka Mei za dosego cilja uporablja finto, saj v 
resnici dobro vidi ter je le z vsemi žavbami nama- 
zana agentka. Ne gre mimo Batman Begins, kjer 
kult League of Shadows mladega Bruca Wayna 
izuri v spretnostih azijatskega bojevanja, skriva- 
nja, morilstva in rabe tehnoloških gizmov. 

Kaj pa filmovje, v katerih imajo nindže glavno 
vlogo? Nekaj jih celo je, ob katerih ne dobiš vode 
v koleno. Svetujem Shinobi no mono (Japonska, 
1962), črnobelo in tehnično inferiorno pelikulo, 
ki pa se osredotoča na dejanske bojevalno-skri- 
valne tehnike in pri kateri je kot tehnični svetova- 
lec sodeloval trenutni veliki mojster devetih 
nindža šol, Masaaki Hatsumi. V redu je film The 
Hunted (ZDA, 1995), kjer se Christopher Lam- 
bert zaplete v starodavni obračun med samuraji 
ter nindžami, čeprav imajo glavne vloge zapad- 
njaki ter Kitajci. In tu je venomer impresivni ani- 
me Ninja Seroll (Japonska, 1993), kjer se fanta- 
zijskost meša z demoni, krvavostjo, hentaijev- 
skim seksom ter državnimi zarotami. 

Za komedične lulze, ki ne temeljijo na gorgonzo- 
lastem ementalerju, si velja zasukati komedijo 
Beverly Hills Ninja (ZDA, 1997), kako epizodo 
animejske serije Naruto in vse štiri filmske epizo- 
de picojedih Teenage Mutant Ninja Turtles (ZDA, 
od 1990 do 2007), ki se tako posrečeno zafrka- 
vajo iz šinobijskih stereotipov, da od smeha pa- 
daš vznak. "A fellow chucker, eh!" Ne veš, za kaj 
gre? Vpiši ta navedek v YouTube! 


Vo 


ska 


asane 


Vse to je bolj stara roba, ampak pri moji veri, da je 
boljša od sveže. Ninja Assassin (ZDA, 2009) je vi- 
zuelno žmohten, a vsebinsko debilen. Česa takega 
ne bi zmogel sproducirati niti judovski režiser Me- 
nahem Golan, ki je z Enter the Ninja sprožil norijo 
za nindžami. Takisto 2009. je Hollywood naredil 
še en film s šinobiji, enostavno naslovljen Ninja, v 
katerem nastopa borilni zvezdnik Scott Adkins. 
Reč je manj spektakularna, a malo bolj realna od 
Assassina in dejansko boljša, čeprav se še vedno 
preveč spogleduje z B-filmi včerajšnjika. Kar je 
stalen problem — bomo kdaj dobili A-film z nindža- 
mi, kot sta bila Unforgiven za kavbojce in Pirati s 
Karibov za gusarje? Kajti to vsekakor ni japonski 
Azumi (2003). Storjen je po istoimenski mangi in 
po netu strašno hvaljen, a izpade kot kup najstniš- 
kih neumnosti s slabo posnetimi borilnimi scena- 
mi ter klišeji na vsakem koraku. Da ima osrednjo 
vlogo japanska pop zvezdnica, ne pomaga. 


Zgornja pismenka 'nin' ne pomeni vedno istega. Be- 
remo jo lahko kot 'šinobi', kar pomeni vzdržati, pod- 
pirati, biti vztrajen, ali kot 'Šinobaseru', kar stoji za 
obdržati skrito, skrivati, biti prikrit. Ce simbol razde- 
limo, dobimo znaka za srce (kokoro) in rezilo (ken), 
kjer je rezilo postavljeno nad srce. Iz tega pred span- 
jem izvleci svoj smisel in ga upesni kot haiku! 


Najbolj prepoznavna značilnost nindže v filmih in 
knjigah je njegova črna obleka z masko. Toda kot 
mnogokaj pri medijski podobi šinobijev je to pre- 
težno umetna pogruntavščina, saj izvira iz gleda- 
lišča kabuki. Tam so služabniki, ki so prinašali in 
odnašali predmete, nosili tesna črna oblačila, ki 
so jih prekrivala od glave do peta, izjema je bil le 
razporek za oči, da bi bili čimmanj opazni. Tak 
gvant je postal povezan s skritostjo ter nevid- 
nostjo in ko so se v predstavah pojavili liki s čar- 
obnimi močmi, ki so bili dostikrat nagnjeni k ne- 
prilikam, je bilo lo- 
, gično, da bodo za- 
nje uporabili zna- 
no obleko. Dotična 
je kmalu postala 
sopomenka za nin- 
džo. 

Resnica je drugač- 
na. Pravi šinobi se 
je moral za večino 
svojih početij, ki 
niso bila morilske 
sorte, zliti z okoli- 
co, zato je rad no- 
sil vsakdanja obla- 
čila. Na starih le- 
sorezih, ki prika- 
zujejo nindže, imajo ti na sebi jakno in hakamo 
(dolgo krilo, ki sega do gležnjev in so ga nekoč 
nosili le moški) ter čez obraz ruto, da si je prikril 
identiteto in na nasprotnika izvajal psihološki pri- 
tisk. Uporaben je bil tudi širok kmečki klobuk in 
celotne preobleke v menihe, ronine (samuraje 
brez gospodarja), zabavljače, policiste, uradnike 
in berače. Sploh slednje, saj jih ni nihče šmirglal. 
Zlasti veliko informacij so lahko zbrale ženske 
nindže — izraz zanje je kunoiči. 

Na nočnih misijah z vpadi v gradove, ki jih je bilo 
kljub pripovedim na splošno malo, se je šinobi 
odel v jakno ter hlače. Predvsem na takih oblači- 
lih ni bilo zank ali niti, ki bi se lahko kam zatakni- 
le, barva pa ni bila črna, marveč siva, modrikasta 
ali kakijeve barve, saj je črnina v lunini svetlobi 

preveč opazna. 


VEDEŽ 


borilne veščine, marveč da bi preživela v boju. Zato 
lahko rečemo, da je nindža isti, ki prenaša neprilike, 
vzdrži bremena in uteleša izkušnje, pridobljene iz pre- 
živetja. S tem 'nin' označuje nadzor telesa in uma ter 
izbiro med dobrim in slabim. 

Nindža ali šinobi, kot se glasi folku manj smešen ter- 
min, pravimo nekomu, ki je privržen nindžucuju (ni- 
njutsu). To je sistematizirana in znanstvena metoda 
bojevanja, vohunjenja ter obrambe, pa tudi zbirka pri- 
lagodljivih tehnik za preživetje, ki nam omogočajo, da 
se spopademo z življenjskimi negotovostmi. Za to sta 
pomembni telesna in duševna disciplina ter raba na- 
vadnih predmetov na nenavadne načine. Razvil se je 
na bojnem polju, kjer velja eno samo pravilo - ubij ali 
umri. Zato v njem ni pomembno, da je tehnika lepa 
na pogled, marveč da je efektivna. 


Predstave so danes del turistične ponudbe v nindža 
muzejih. Družina Momochi v prefekturi Mie pa še 
danes živi v hiši prednikov, začenši z mojstrom 
Sandayujem, ki je bil hkrati nindža in samuraj. 


Partizanski specialci 


Vzrok razvoja nindžucuja leži v tedanjih okoliščinah. 
Japonska je bila razdeljena na dosti sprtih provinc, ki 
so jim vladali fevdni gospodje, daimji. Ti so za vzdrže- 
vanje svojih oboroženih sil jemali davke v obliki 
živeža - zlepa ali zgrda. Kdor davka ni bil zmožen 
plačati, so ga usmrtili ali ga odpeljali na dvor, da jim 
je tlačanil. Nekaterim to ni dišalo in so se umaknili v 
samotne predele, kjer se je začel razvijati sistem ob- 
rambe, napada in različnih drugih spretnosti, ki so 


Take ilustracije so spremljale pripovedke o nind- 
žah, s katerimi so knjige rade burile domišljijo 
bralstva. Zdaj je to vlogo prevzel Hollywood, ki 
svoje neumnosti včasih dejansko jemlje resno. 

omogočale spopadanje z oblastniki, pa tudi boljše 
življenje izven konflikta. Tako so postali šinobiji. 
Težko je zanesljivo reči, kako sta nindžucu in s tem 
nindža nastala, zato je o tem veliko teorij. Imajo pa 
kljub mnenjem nekaterih, da je nindžucu japonska iz- 
najdba, mnoge teorije stično točko, in sicer korenine 
na Kitajskem. Od tam naj bi med 8. in 11. stoletjem 
prispeli izseljenci različnih poklicev, od vojakov do 
menihov. Skupaj s pregnanimi pripadniki domačega 
bojevniškega stanu so se umaknili v samotne gorske 
predele. Tam so hoteli preprosto preživeti in ne biti 
stalno v nevarnosti, da jim vsak samuraj, ki pride mi- 
mo, naredi novo ritno luknjo. Zato resnični nindže ni- 
so bili ubijalci, ki bi se ubadali z okultizmom in v šes- 
tih sekundah nagarbali brigado samurajev. Enosta- 
vno rečeno so bili specialni vojaki svoje dobe, izurjeni 
v učinkovitih bojnih tehnikah, ki so jih v prvi vrsti 
uporabljali za preživetje in zaščito sebe ter svojih. 


Nindža je uporabljal nindžucu, ki je bil manj boril- 
na veščina kot sistem znanj o ubijanju, preživetju, 
vohunstvu in strategiji. Na sliki je metalna zvezda, 
za katero pa je boljši izraz od šurikena 'šaken'. 


Plodna doba za nindže je bilo obdobje stalnega voj- 
skovanja v 16. stoletju, znano kot 'sengoku'. Tedaj so 
se fevdni gospodje, daimji, s svojimi provincami in 
vojskami pehali za pozicijo šoguna - vojaškega in s 
tem pravega vodje Japonske. Sengoku je trajala od 
sredine 15. do začetka 17. stoletja in se končala s 
povzpetjem daimja leyasuja Tokugawe in združenjem 
dežele leta 1603. 

Znano je, da so nindže gospodu leyasuju pomagale, 
da je osvojil šogunat. Toda še zdaleč ne le njemu. Le- 
ta 1561 se je daimjo Asai Nagasama namenil spet 
zavzeti grad Futo, ki je ravno padel v roke nasprotne- 
ga klana Rokaku. Svoje samuraje je uporabil za di- 
rekten vojaški napad, medtem ko je šinobijem zaupal 
nalogo, da skrivoma vstopijo v grad in ga zažgejo. 
Slavni general Shingen Takeda je imel kar tri deset- 


Provinci Iga in Koga sta nudili dom konkretnemu 
številu nindž. Od tam so zvečine prihajali najem- 
niški šinobiji iz skrivnih, neodvisnih klanov ali šol. 
To je srž mnogih štorij, tudi one v Ninja Sceroll. 

Festivalska upodobitev daimja Nobunage Ode, fev- 
dnega gospoda s šogunskimi ambicijami. Pravi 
Oda je leta 1581 z nekajdesettisočglavo vojsko ule- 
tel v Igo ter Kogo, da bi eliminiral šinobije, ki jih je 
imel za nevarne. Kljub temu šogun postal ni. 


članske skupine nindž, ki so delovali kot špijoni, pro- 
tivohuni in kurirji za prenašanje informacij. Mnogo 
štorij pa je bilo napisanih o smrti daimja Uesugija 
Kenshina (1530 do 1578), ki je imel za sovražnika 
mogočnega Nobunago Odo in je umrl v skrivnostnih 
okoliščinah. Od spodaj naj bi ga zaštihal meter visok 
nindža, ki se je skrival v latrini, nakar je ušel skozi ka- 
nalizacijo. Oficielni podatki o tem dogodku navajajo, 
da je daimjo na sekretu nenadoma doživel obupne 
bolečine, nakar je kmalu izdihnil. 


'TUDI' 


Pripoved o nindži, ki se skriva v latrini, se sliši precej 
v skladu z mediji. Ti bajajo, da so bili nindže najemni- 
ki, ki so v okrilju noči kurili gradove, metali šurikene, 
izginjali v oblakih dima, krvavo ubijali. Bili so nečast- 
ni in so delovali kot nasprotje častnih samurajev, ki 
so do smrti služili svojemu fevdnemu gospodu. 
Ključna beseda, ki manjka, je TUDI. Res je, nindže so 
bili tudi najemniki, ki so se prodajali najboljšemu po- 
nudniku, bili so tudi morilci, tudi vohuni. Nikakor pa 
niso bili SAMO to. Njihova dejanja so bila odvisna od 
okoliščin, tradicije, šole in lastnih glav. Določeni šino- 
biji, ki so pomagali prej omenjeni familiji Takeda, so 
bili recimo znanstveniki, saj so poskrbeli za kopanje 
zlata, iz katerega so Takedovci izdelovali zlatnike. Ta- 
kisto so postavili jez na reki Kamanashi, ki so ga kas- 
neje predrli v takem trenutku, da je voda odplavila 
sovražnike. Negovali so bojno strategijo in znali pove- 
ljevati na bojnem polju. 


Šinobiji so si na dlani natikali kremplje (šuko), s 
katerimi so se vzpenjali po drevju in tudi zidovih, 
viseli s stropa in prestrezali udarce. V izvirniku so 
bili to pripomočki za nošnjo bal slame. Ljudski iz- 
vor velja še za marsikaj iz arzenala nindž. 

V filmih imajo nindže tipično meče in mečejo kovin- 
ske zvezde s priostrenimi kraki, za katere velja 
splošno sprejeto ime šuriken. Res je, da je šinobi 
znal sekljati z mečem in metati priostrene kovinske 
zadeve. A zgodovinska poanta je ta, da je bil sposo- 
ben uporabiti vsako orodje, ki mu je prišlo v roke. 
Japonska je bila domala stalno v vojnem stanju in 
povsod je bilo dosti nadzornih točk, kjer so vojaki 


preverjali ljudi. Tem se je bilo težko ogniti in če 

bi šinobi s sabo redno nosil sabljo, bi ga hitro raz- 
krinkali. Metalne zvezde, ki jih vidimo v filmih, pa so 
hecne že zato, ker bi bilo treba v tovrstne priostrene 
in umetelno izdelane reči vložiti ogromno truda ter 
sredstev. 

Šuriken ('shu' pomeni iz roke, 'ri' vrženo in 'ken' re- 
zilo) je bila enostavno zadeva, ki si jo vrgel v nekaj 
ali v nekoga. Ni nujno, da je bila priostrena, pred- 
vsem pa ne opazna, saj je bila v ta namen docela 
uporabna klanfa, ki je držala skupaj lesene stebre. 
Pogosto je šlo za grobe špice ali nože. Kaginava je 
bil kavelj na vrvi za vzpenjanje na zidove in hkrati si- 
dro na čolnu. Toami, ki so jo vrgli na sovražnika, je 
bila ribiška mreža. Kusarigama je nastala iz kmečke 
kose za obdelovanje polj, na katero so pripeli ketno 
in nanjo utež. Z verigo so potegovali meče iz rok ali 
sovražnikom zapletali noge. Palic ('bo"') je bilo itak 
povsod dosti in niso bile sumljive, poleg česar so 
jih lahko nindže izvotlili in vanje kaj skrili. 

Malo drugače je z džutejem, pendrekom s kavljem 
blizu držaja. To je staro orožje, katerega izvor je za- 
vit v meglo, nastal pa naj bi iz orožja hačivari, s ka- 
terim so na bojnem polju odbijali nasprotnikove na- 
pade z levo roko, medtem ko so z desno vihteli meč. 
Kavelj na džuteju ni namenjen lovljenju meča, ker bi 
bilo to prenevarno. V dosti filmih, recimo v Elektri, 
vidimo orožje sai — vitek nož z dvema stranskima iz- 
boklinama in držalom. Mnogi ga avtomatično pove- 
zujejo s šinobiji, a ni ravno njihovo tipsko orožje. V 
prvi vrsti sai ni japonski, saj izvira z otočja Okinava. 
Okinava je danes del Japonske, a zaradi svoje lege 
daleč proti jugu dolgo ni bila pod njenim vplivom, 
marveč pod kitajskim. 


So znali nindže s posebnimi lesenimi čevlji hoditi oziroma drseti po vodi (levo), izginjati v dimu (sredina) 
in se prevarantsko odevati (desno)? Prvo sta strica Mythbusterja ovrgla, čeprav moderni nindže trdijo, da 
postopka nista izvedla pravilno. Drugo jim je res uspevalo z metanjem dimnih bomb, čeprav seveda ne 
tako hitro in efektivno, kot radi kažejo filmi. Tretje pa je vsekakor res, kajti šinobi je bil mojster preobleke. 


Nasploh je sovražna ločnica med nindžami in sa- 
muraji izmišljotina, ki izvira iz tega, da za dobro zgod- 
bo potrebuješ konflikt. Da bi to razumeli, je treba po- 
vedati nekaj stvari o samurajih. Samurajska podoba, 
ki jo zahodnjaki jemljemo za samoumevno, je kon- 
strukt. Pojem bušido, ki označuje samurajski kodeks 
obnašanja ter časti, si je pretežno izmislil ameriški 
kvaker japonskega rodu Nitobe Inazo. Ta je leta 1899 
objavil v angleščini napisano knjigo Bushido: The 
Soul of Japan. V njej je orisal samurajsko viteštvo po 
evropskem zgledu, ki ga je iz različnih zgodb in pove- 

Samuraji v resnici niso imeli enotnega kodeksa, po 
katerem bi se ravnali. Njihove vojne so bile umazane, 
izdaje in prevrati pa so se v njih vrstili po tekočem tra- 
ku, kajti bore malo japonskega ozemlja je bilo pri- 
mernega za pridelavo hrane. Ta je bila nujna za 
preživetje in je bila hkrati valuta, saj so plačevali v 
'kokujih' riža (koku je 280 litrov). Zato so se samura- 
ji velikokrat hitro prodali nasprotni strani, če jim je ta 
ponudila več, namesto da bi umrli za višji cilj ali od 
sramote hrabro delali ritualne samomore pod češnje- 
vimi cvetovi. Dosti več kot čast jim je načeloma po- 
menila slava, za katero so bili pripravljeni storiti mar- 


Šinobiji niso bili karatejci. Nindžucu sodi med stare 
sisteme samoobrambe (budžucu), karate pa je no- 
vejša (genkai budo) veščina, ki po rodovniku ni ja- 
ponska. Prišla je z Okinave in je kitajskega izvora. 


Trening šinobijev je bil kajpak telesno zahteven, 
pri čemer so živeli od rjavega riža, tofuja in godlje 
iz alg. Pomembneje pa je to, da je bilo treba sko- 
zi telesno vadbo doseči neko raven duševnega 
zdravja, ki omogoča nadzor združenega telesa in 
duha. Tako nindžucu na osnovni ravni tvori osem 
temeljnih disciplin, ki so 1) praktična spojitev di- 
hanja in energije, 2) tehnike bojevanja brez orožij, 
temelječe na zakonih, ki vladajo človeškemu okos- 
tju, 3) tehnike boja z mečem, 4) tehnike boja s 
kopjem, 5) tehnike metanja ostrih rezil in pred- 
metov ter ravnanja z njimi, 6) tehnike za uporabo 
ognja v vseh njegovih oblikah, od požarov do ek- 
splozivov, 7) kultura — glasba, slikanje, ples in 
podobno, 8) versko udejstvovanje. V te discipline 
nato sede širok nabor poučevanj, kot so vojaška 
strategija, meteorologija, astronomija, geografija, 
metode pobega, raba helebarde, konjeništvo, lo- 
kostrelstvo, medicina in tako dalje. 


Nindža nisi postal, če si za krepitev pesti udarjal v 
posode ali luknje, napolnjene s peskom, oziroma 
cele ure v luftu držal posode z vodo. Takisto ne, 
če si obvladal tiho hojo po suhem listju z drobni- 
mi, zabadajočimi koraki, ki je bila uporabna zlasti 
v gradovih, kjer so namestili pasti za nindže. Eni 
od njih so rekli slavčkov pod ('nightingale floor' — 
da, kot v naslovu znane knjige), kjer so bile deske 
položene na kovinske tečaje, ki so radi zaškripali. 
Tako kot gejša ni bila cipa, nindža običajno ni bil 
ubijalec, ki bi ga vodili instinkti in pohlep, marveč 
s svojo glavo razmišljujoč, v dosti disciplinah 
podkovan specialni bojevnik. Tak, ki je ravno za- 
radi svojega znanja ubijanja cenil življenje — obi- 
čajno bolj kot navaden človek. 

sikaj, tudi ubijati brez smisla. Šinobi se je po drugi 
strani nenujnemu ubijanju ogibal - če ne zaradi dru- 
gega, zato, ker bi s tem privlekel pozornost in se og- 
rozil. Filmi in zgodbe seveda slikajo drugačno podo- 
bo, kajti nindža, ki se svaljka po grmičevju in nikogar 
ne fenta, je nezanimiv. Tudi na bojnem polju je na- 
sprotnika raje poškodoval kot ubil, s čimer je zaposlil 
še tiste, ki so ranjenca reševali. Morda najbolj zgovo- 
ren podatek o tem, da je ločnica med samuraji in 
šinobiji neumnost, pa je, da je imela večina samuraj- 
skih bojevniških tradicij iz tistega časa nindžucu na 
urniku kot del obveznega treninga. 

Z rabo nindžucuja se ne bom kradel ljudem za hrb- 
te in glave, kot kaže slika. Vsekakor pa ta trening 
nekateri jemljejo resno, zato gredo poleti v gozd, 
kjer vadijo do pasu v vodi in ponoči strašijo kmete. 


S tem samurajev nočem dajati v nič in šinobijev kova- 
ti v zvezde. Povedati želim, da so bili oboji človeški in 
da je medijska podoba samurajev strašno idealizirana, 
tako kot je medijska podoba nindž demonizirana. 


Sirna tapiserija početij 
Zdaj, ko razumemo več o samurajih, fantazijska razli- 
ka med nindžo in samurajem kleca. Sesujmo jo do- 
končno. Šinobiji niso bili počez revni kmetje, ki so se 
skrivali v gorah in hodili na morilske misije, ko jih je 
kdo najel. Slovenski učitelj nindžucuja Andrej Jasenc 
na podlagi velikoletnega preučevanja pravi, da "je bi- 
la večina njihovih družin iz samurajskega oziroma bo- 
jevniškega stanu, le da so bili nekateri njihovi člani 
skrivoma nindže, ki so živeli dvojno življenje. Tradicija 
se je rada prenašala v tajnosti in majhnem krogu, saj 
je bil običajen klan šinobijev sestavljen iz učitelja ozi- 
roma vodje in enega, morda dveh učencev." Ni na- 
ključje, da to spomni na Sithe iz Vojne zvezd, ki so 
obenem črni, zlobni in širom galaksije pobijajo samu- 


s 
Čeprav je Darth Vader Sith, je njegov oklep, zlasti 
čelada ('kabuto'), narejen po samurajskem zgledu. 


Anakin Skywalker je padel pod vpliv temne strani — 
črnine, ki stereotipno simbolizira nindže. 

rajske jedije. Sithovski mojster je v Star Wars 'podne- 
vi' senator Palpatine, ki skuša na 'temno' stran spelja- 
ti nadarjence, kot je Anakin Skywalker. George se je 
podučil, preden je v scenariju vse skupaj obrnil na 
pravljični boj med dobrim in zlom. 


Ta 'šinobi' se z magičnimi prepletenimi prsti sprav- 
lja k skoku deset metrov v globino. Prstom rečejo 
'kudži kiri' in koreninijo v budizmu, kaj pomenijo, pa 
naj bi človek izvedel šele na višku nindža poti. 


Poleg tega so se tako samuraji kot navadni ljudje 
nindž zaradi njihovih spretnosti bali in so jih črnili. Tu- 
di zato, ker so jih velikokrat zamenjevali z navadnimi 
razbojniki. Razlika med kriminalcem in šinobijem je 
bila v srcu in duhu, saj je nindža v svoje veščine vložil 
preveč časa in truda, da bi jih kar tako razdajal, in je 
bil dostikrat zelo religiozen, med drugim zavoljo svo- 
jega stika z naravo. Šinobiji sami pa so o nindžucuju 
malo govorili in še manj zapisovali. 

Prav tako nindže niso bili omejeni na določeno ob- 
močje in na gorske klane v provincah Iga ter Koga. 
Nekateri šinobiji so sicer živeli v težko dostopnih hri- 
bih, organizirani v šole, družine, klane. Drugi pa so bi- 
li običajen del samurajskih vojsk širom Japana in so 
bili zvesti daimjom. Zanimivo, da ta vidik upošteva 


Če hi rad izvedel še več o nindžah, lahko greš v 
muzej (Iganinja.jp/en/) ali najdeš kak verodostojen 
vir. Internet to povečini ni. Spodobna, resno razis- 
kana in dobro argumentirana knjiga je The Ninja: 
Ancient Shadow Warriors of Japan (avtor: Kacem 
Zoughari). Med dokumentarci priporočam Shinobi: 
Winds of the 34 Generations, ki ga na DVDju kupiš 
na Shinobiwinds.com ali ga kot pravi moderni ki- 
bernindža poiščeš v globinah interneta. 

trenutno aktualni špil Shogun 2: Total War. Še manj 
so bili zmerom na voljo, da se prodajo za denar. Ne- 
katere je bilo moč kupiti, drugi so bili načelni. Prihaja- 
li so iz različnih kast in ozadij ter so sledili različnim 
vrednotam, med katerimi denar še zdaleč ni bil avto- 
matično na prvem mestu. Eni so bili res brezvestni 
morilci, drugi so naloge skrbno izbirali v skladu s svo- 
jimi načeli in so znali tvegati življenje, da bi zaščitili 
nedolžne. To je tista izbira med slabim in dobrim iz pi- 
smenke 'nin'. 

V skladu s tem nindža misije niso bile predvsem 
ašašinacije in sabotaže. Že zato ne, ker so šinobiji de- 
lovali predvsem za lastno zaščito in preživetje. Dosti 
več je bilo nespektakularnega ogledništva in nabiranja 
informacij. Daimji so nindže recimo naprošali, da so si 
pobliže ogledali sovražne položaje, zlasti gradove. Ja- 
ponske utrdbe zaradi pogostih potresov niso bile gra- 
jene tako kot naše, marveč so imele nagnjene zidove, 
zato pa so v notranjosti spominjale na labirinte. Šino- 
biji so se občasno pretihotapili vanje, si beležili infor- 
macije in napadalcem ponoči odpirali vrata v notra- 
njost. Še večkrat so se preoblekli v domačine in voh- 
ljali, prinašali okrog stražarje ter kradli. Služili so tudi 
branilcem. Med obleganjem utrdbe Hataya leta 1600 
je lisjakarski šinobi napadalcem ukradel poveljevalno 
zastavo in jo razprostrl na vrhu svojega obzidja. Osra- 
močeni samuraji so si od besa pogrizli vse nohte. 


Raba orožja sai, ki sploh ni japonsko, je še ena do- 
mena fikcije. Itak, saj so viri podatkov o nindžah 
mešani in zmešani. Del so počrpali iz splošno dos- 
topnih zapisov, del pa iz zasebnih zbirk, ki so se na 
svitkih (makimono) prenašale iz roda v rod nindža 
klanov, šol ter familij. Slednje so zanimivejše. 


Sad ga ima, sad ga nema 


Zaton nindžucuja se je začel leta 1581, ko je daimjo 
Nobunaga Oda ugotovil, da so mu šinobiji nevarni, 
čeprav si je prej z njimi dostikrat pomagal. Zato je v 
provinci Iga in Koga, kjer je bilo nindž največ, poslal 
46.000-člansko vojsko, desetkrat večjo od skupnega 
števila tamkajšnjih šinobijev. Armada je uničila mno- 
ge šole, klane ter družine in čeprav tradicije ni mogla 
zatreti, so nindže odtlej še bolj poniknili. 

Ko je leta 1603 fevdni gospod leyasu Tokugawa po- 
stal šogun, je nastopilo obdobje relativnega miru, za 
nindže pa zatišja. Če je nindžucu umetnost preživetja 
in nisi stalno ogrožen, se potreba po njem logično 
zmanjša. Šogun je šinobije nato uporabljal kot tajno 
policijo. Ena zadnjih zapisanih nindža misij pravi, da 
se je šinobi Yasusuke Sawamura leta 1853 vtihotapil 
na eno od zahodnjaških 'črnih' ladij ameriškega ad- 
mirala Perryja, ki so skušale na silo odpreti japonski 
trg tujim trgovcem. Naloga je bila uspešna in družina 
Sawamura še danes hrani ukradena dokumenta. Med 
njima pismo holandskega mornarja, ki hvali Franco- 
zinje v postelji in Britanke v kuhinji. 

A kljub osipu šol in ljudi se je tradicija nindžucuja 
ohranila. Pozno v 19. stoletju je vodstvo šole Togaku- 
re-ryu kot 33. veliki mojster prevzel 'mongolski tiger! 
Takamatsu Toshitsugu, ki je znanje predal Masaakiju 
Hatsumiju. Ta ni bil njegov sin, marveč učenec, kar je 
v skladu z dejansko preteklostjo, kjer tradicija ni bila 
omejena na družinske vezi. Kajti kaj bi bilo, če bi sin 
ali hči umrla ali bi bila nesposobna? Učitelj Hatsumi je 
v šestdesetih letih prejšnjega stoletja odstrnil zaveso z 
nindžucuja s tem, ko je pomagal pri snemanju filmov. 
Še pomembneje pa je, da je učil zahodnjake, ki so 
znanje nato ponesli v svet. 


Hatsumijev učitelj Takamatsu Toshitsugu (1889- 
1972) je bil kot malček jokica, zato ga je foter pos- 
lal trenirat. Kot mladenič se je za leto dni umaknil 
in živel od riža, na Kitajskem pa naj bi fental dosti 
izzivalcev. Nato se je vrnil v Japan in odprl šolo. 


Ta je nindže v glavnem spoznal skozi pogrošne filme 
in se jim na tej podlagi zvečine upravičeno posmeho- 
val. Prav tako obstajajo učeni dvomljivci, ki pravijo, 
da nindž v zgodovinskem smislu sploh nikoli ni bilo, 
da so sad ljudske domišljije ter industrije zabave. Gle- 
de na to, koliko filmov, iger in bajk o maskiranih ubi- 
jalcih se je napletlo skozi dolga stoletja, zlasti pa v 
moderni dobi, to morda niti ni za lase privlečena trdi- 
tev. A Hatsumi-san se na to rahlo nasmeji in izusti 
prefrigan nasvet: "Nauči le polovico tistega, kar znaš." 
Morda je navajanje k temu, da nindže nikdar niso ob- 
stajali, njihova največja zvijača. 


Masaaki Hatsumi, letnik 1931 — ortoped, 34. vele- 
mojster organizacije Bujinkan in devetih šol nin- 
džucuja. Le-tega se je začel učiti šele pri 26 letih in 
se v ta namen na treninge po petnajst ur vozil z vla- 
kom. Sam pravi, da je bil pred tem neokreten bajs. 

Danes je po svetu znana inačica nindžucuja 'Bu- 
jinkan Budo Taijutsu', skupek devetih tradicio- 
nalnih šol nindžucuja z dolgo neprekinjeno tradi- 
cijo, med katerimi ima najstarejša menda 1100 
let. Organizacija, ki združuje vse te šole, se ime- 
nuje 'Bujinkan Dojo' in daje podlago nindža veš- 
čini, ki jo trenirajo širom sveta, med drugim pri 
nas. V njej je vsaj spočetka poudarek na goloro- 
kem bojevanju, ki temelji na realnih situacijah. Te 
je treba reševati s karseda naravnim gibanjem 
brez vnaprej določenih gibov, kot so kate v kara- 
teju, ter z uporabo minimalne fizične sile za kar 
največji učinek. Na nasprotniku se skuša čim hi- 
treje najti šibko točko in ga pripeljati v položaj, 
kjer se ga z lahkoto kontrolira ali onesposobi. 
Bodisi z udarci, bodisi z manipulacijo sklepov in 
vzvodi, pa tudi rabo starih (nož, meč, lok) in sod- 
obnih orožij (puška, pištola, eksploziv). Pač kar- 
koli je v dani situaciji pri roki in deluje. Da si efe- 
ktiven, ti v nindžucuju ni treba biti mlad, močan 
in v odlični kondiciji. Ker to ni šport, marveč rea- 
len boj, ni tekmovanj in barvnih pasov, ki bi ostro 
razmejevali stopnje. Je le veliko dela, truda in 
(nezaukazanega) spoštovanja do tistih, ki vedo 
več. Medtem ko prava bitka itak ni z nasprotni- 
kom, marveč s samim sabo - s svojim egom, ki 
je tvoj največji sovražnik. 


Je nindžucu potemtakem 'boljši' od karateja, ju- 
da in aikida (s katerim nima malo skupnega), pa 
od boksa, savateja, muaj taja, brazilskega džu- 
džuicuja, kungfuja ...? Boš z njim zmlatil vse na 
vaški veselici, se počutil ultimativno varnega na 
nevarnih fužinskih ulicah in zlahka sikal pripadni- 
kom vseh ostalih veščin, češ, da je tvoja najhu- 
dejša? Ne vem. Lahko da, lahko da ne. Marsikaj 
je odvisno od človeka in situacije, zaradi česar je 
kreg o tem, katera veščina porazi katero in kaj je 
bolje, otročarija. Vem le, da je ninpo že v štartu 
usmerjen v realni boj, pri čemer zaobsega og- 
romno pristopov. Kljub temu pa ima močno spi- 
ritualno, ezoterično komponento, po čemer se 
loči od scientifičnih, izvlečkastih, pogosto vojaš- 
kih sistemov samooobrambe, kot so krav maga, 
sambo in drugi H2H ('hand to hand'). V ta del re- 
cimo sodi 'čutenje', kdaj te bo nasprotnik udaril 
od zadaj, kar počasi že sodi v opis 'čarodejskih' 
del in nalog, ki so jih šinobijem pripisovali od ne- 
kdaj. Edinstven je, težko opisljiv, v dosti situaci- 
jah kruto učinkovit ter jasen glede uporabe zna- 
nja — le v skrajnih primerih in po pameti. 

Če te zanima, odklikaj na Bujinkan.si, kjer najdeš 
podatke za udeležitev treninga. V YouTube pa za 
božjo voljo ne vpisuj 'ninja combat', da si ob raz- 
nih pozerjih ne bruhneš skozi nos, marveč po- 

skusi z 'Masaaki Hatsumi' ali 'bujinkan'. 


MINI VEDEŽ 


ša oi 


ekateri v digitalni dobi pogrešamo gra- 

mofonske plošče, ki so že od svojega 

odkritja navdihovale ljudi, da bi ugotovi- 

li, kaj se zgodi, če jih zavrtiš nazaj. A po 

drugi strani imamo zdaj urejevalnike, v 
katerem komad obrneš okoli samo s klikom na iko- 
no. Le da to ni to, tako kot se pravi tenis razlikuje od 
modernega tenisa. Ali veste, kateri je kateri? In ko- 
liko ljudi je zahtevala ebola? 


Kaj je s satanističnimi sporočili v pesmih? 

Oh ja, zloglasni backmasking. Čeravno so ga napra- 
vili popularnega Beatli, ko je nekega dne Lennon ves 
nakajen za štos enega od studijskih trakov zavrtel na- 
zaj, se je s tovrstnim početjem zabaval že Edison, ko 
je izumil fonograf. A takrat so bili ljudje še dovolj pri 
pameti, da so muziko raje poslušali tako, kot je bila 
posneta. Bilo je treba drog v šestdesetih letih, da se je 
tovrstno eksperimentiranje prijelo. Sploh, ker je glas- 
ba tedaj skušala biti psihedelična in predvajanje nazaj 
je prinašalo zares nezemeljski zvok. A fora s skrivnimi 
sporočili se je pričela iz govorice, da je Paul McCart- 
ney umrl in da so Beatli to razkrili z nazaj posnetim 
sporočilom v enem od komadov. Ne eno ne drugo se- 
veda ni res. 

Potem pa so v ZDA zagovorniki vračanja k vredno- 
tam med premnogimi škodljivimi vplivi navedli tudi 
glasbo, posebej tako, kjer ploščo vrtiš nazaj in produ- 
ciraš zvoke iz pekla. Tako naj bi bila Stairway to Hea- 
ven oda satanizmu, Gueeni naj bi nagovarjali h kaje- 
nju marihuane, Judas Priest naj bi bili s ploščo Stai- 
ned Class krivi samomora dveh najstnikov. Tožbo so 
ovrgli in komentar Roba Halforda je bil še kako na 
mestu: "Če bi že vključili kako sporočilo, bi se glasilo: 
Kupujte naše plošče!" 

Vsa ta gonja je imela seveda povsem nasproten uči- 
nek. Naenkrat so vsi iskali skrita sporočila z vrtenjem 
plošč nazaj in glasbeniki so jim radi ustregli. Spo- 
ročila so bila zvečine humorna (najbolj znan primer je 
komad Empty Spaces skupine Pink Floyd), seveda 
pa se je našlo kup modernih metalskih bendov, ki so 
v komade dejansko nasnemavali satanistična besedi- 
la tako naprej kot nazaj. Vsi po vrsti so priznali, da so 
to storili zaradi publicitete. 

Zvečine je z nazaj posnetimi sporočili tako, da ljudje 
slišimo, kar hočemo slišati oziroma kar nam nekdo 
sugerira, da moramo slišati. Da nekaj zveni kot dejan- 
sko sporočilo, je ponavadi le naključje. Ali pač ne? 
Če zavrtiš nazaj Britneyjin komad Hit Me Baby One 
More Time, razločno slišiš 'Sleep with me, l'm not too 
young'??2? 


Zakaj pri tenisu štejejo tako debilno? 

To je verjetno eno prvih vprašanj, ki ti kapne v glavo, 
ko se seznaniš s tem športom. Potem to vzameš kot 
nekaj samoumevnega, tako kot večina teniških nav- 
dušencev po svetu. Vseeno pa lahko kako luštno teni- 
sačico navdušite s kančkom teniške zgodovine. 

Kot veste, moraš za zmago v eni teniški igri dobiti šti- 


1 svetuje rar leta 2005 


Skrivna sporočila od samega satana prisilijo Ouattra 
v neskončno igro z nenavadnim štetjem, dokler se ne 
zgrudi na tla in mu kri ne šprica iz vseh telesnih orifik. 


ri točke. In izumitelji, Angleži, so kaj kmalu pričeli pri- 
rejati turnirje, ki jih je obiskovalo znatno število publi- 
ke. Hkrati z njimi pa se je pojavila potreba po dobro 
vidnem, hitrem in enostavnem beleženju rezultata. Za 
rezultate iger in setov ni bil problem, pač so na tablo 
zapisali številke. Toda rezultat znotraj igre se je spre- 
minjal vsakih nekaj sekund in lenim rediteljem nepre- 
stano menjavanje številk ni sedlo. Pa so se domislili 
izvirnega načina: točke, ki sta jih osvajala igralca, so 
ponazorili s kazalcema na uri. Veliki kazalec za tiste- 
ga, ki servira, mali za nasprotnika. Štiri točke, štiri 
četrtine v uri - logično, mar ne? 

Odkod potem štirideset za tretjo točko in ne petinšti- 
rideset? Prvi razlog je zložnost besede. Laže in bolj ra- 
zumljivo je bilo reči forty kot forty-five. Še pomemb- 
nejši razlog pa je izenačenje. Teniško igro moraš ved- 
no dobiti z dvema točkama razlike in če sta oba igral- 
ca dosegla po tri točke, so postavili kazalca na štiri- 
deset, nato pa tistega, ki je imel prednost, pomaknili 
za pet minut naprej. 

Obstaja še ena razlaga: da so za tovrstno štetje krivi 
Francozi, ki so že stoletja pred iznajdbo modernega 
tenisa igrali podobno igro, le da sprva brez loparja. V 
'jeu de paume' (igra z roko) sta igralca najprej stala 
na robu igrišča, oddaljena 50 čevljev (15 metrov) od 
mreže. Tisti, ki je dobil točko, se je pomaknil 15 čev- 
ljev naprej (razen pri tretji točki, ki je bila vredna sa- 
mo deset čevljev), in kdor je prvi prišel do mreže, je 
zmagal. Po prihodu v Britanijo je igra postala znana 
kot tenis, ker je že rabila lopar. Danes mu zagreti pri- 
vrženci rečejo 'pravi tenis' in ga znova igrajo samo z 
orokavičenimi parklji, kot se za prave dedce spodobi. 
Zgodovinarji se celo bolj nagibajo k tej razlagi, če po- 
mislimo, da za izenačenje uporabljajo francosko bese- 
do 'deuce', medtem ko naj bi 'love', ki označuje ničlo, 
prav tako izvirala iz francoske besede 'l'oeuf' - jajce, 
ki s svojo obliko spominja na to številko. 


Kako nevarna je ebola? 

Če bi verjeli senzacionalističnim poročilom in nekate- 
rim holivudskim filmom, gre za virus, ki je v nekaj ted- 
nih sposoben uničiti vso človeško populacijo. K sreči 
ni tako. Hemoragična vročica, ki jo povzroča tako 
imenovan ebolavirus, je resda lahko grozljiva na po- 
gled, s krvavo drisko in bruhanjem ter pikčastimi kr- 
vavitvami po telesu, ki je za povrh še lisasto, kot bi ne- 
srečnik padel v koprive. Nikakor pa, ponavljam, nika- 
kor ne spremeni človeka v eksploziven krvav vodo- 
met. Še več: od petih doslej odkritih sevov eden sploh 
ni nevaren človeku, četudi je za šimpanze smrten. 

Me ostalimi štirimi gre daleč največ zabeleženih izbru- 
hov pripisati sevu Zaire, ki je najbolj raziskan zaradi 


škandala, ko so ga japonski ekstremisti skušali prido- 
biti kot biološko orožje. A tiste čase še ni bilo spleta, 
da bi se lahko poučili, kako ebolavirus za tovrstne na- 
mene ni primeren. Že res, da je smrtnost visoka, tudi 
do 80 odstotkov. Ker pa bolezen izbruhne le par dni 
do največ treh tednov po okužbi in človeka hitro na- 
pravi takega, da drugi nočejo imeti stika z njim, se 
težko prenaša naprej. Virus na prostem hitro pogine 
in za okužbo moraš priti v neposreden stik s kontami- 
nirano krvjo ali izločki oziroma pojesti surovo meso 
bolnika z ebolo. Že običajne higienske metode, kot je 
raba zaščitne obleke in rokavic, zmanjšajo nevarnost 
na minimum. 


€ Večina vas ebolo pozna iz filma Outbreak, kjer 
so jo čisto po holivudsko zapretiravali. Mutacija je 
seveda mogoča, a pri ebolavirusu malo verjetna. 


Druga slabost virusa je njegova relativno stabilna 
genska slika, kar pomeni, da zanj ni pretirano težko 
izdelati cepiva. Ta za primate že obstaja, za ljudi pa 
ne. Ravno zato je med mikroorganizmi četrte stopnje 
biološke nevarnosti. Razlog, zakaj cepiva ni, je čisto 
ekonomske narave. Odkar so ebolavirus odkrili, je 
med človeško populacijo povzročil le nekaj manjših 
izbruhov, med katerimi je najobsežnejši pokopal 'sa- 
mo' 250 žrtev. Druga pesem je pri opicah. Rastlinoje- 
dih goril ne ogroža pretirano, zato pa toliko bolj me- 
sojede šimpanze, ki so za povrh še kanibali. Njihovo 
število naj bi se v zadnjem desetletju iz tega razloga 
zmanjšalo za skoraj devetdeset odstotkov. Od drugih 
živali veljajo za morebitne prenašalce netopirji, ki za 
hemoragično vročico ne zbolijo. Ljudem bi znali biti 
nevarni tudi prašiči, vendar so okužene divje svinje 
zaenkrat našli samo na Filipinih. A ponavljam: dokler 
se ne hranimo s crkovino sumljivega izvora ali iz ve- 
selja šarimo po krvavih truplih, nas ebola ne bo po- 
(j)ebala. 


april 2011 


ober večer! Pozdravljeni v oddaji Odme- 
vi, v kateri se tokrat ubadamo z zanimivo 
tematiko". Nocojšnja gosta nam bosta 
pomagala razumeti, ali se da iz računal- 
niških in videoiger" " česa naučiti - ali pa 
gre za golo zabavo, ki Bogu krade čas in okupira 
možgane mladcev, ki bi drugače že izumili zdravilo za 
aids. V levem fotelju besedično in drugače korpulent- 
ni igralec Sergej 'Sneti' Hvala, v desnem publicist ter 
oster kritik virtualnih svetov Mirko Marko Debelak 
Držaj Hribar mlajši. Pozdrav obema." 
Sneti: "Hai, onegai shimasu kobudo no ken!" 
Mirko Marko: "Servus, kuga j zdej, bi rekli moj oča." 
Voditelj: "Anketa, ki smo jo te dni izvajali na spletni 
strani naše televizije, pravi, da kakih šestdeset odstot- 
kov odgovarjalcev meni, da igre niso potrata časa in 
da se je mogoče iz njih veliko naučiti. Kaj mislite o 
tem, gospod Debelak Držaj Hribar mlajši, prosim?" 
Mirko Marko: "Zgodovina te debate je dolga kot moje 
ime in priimek, morala pa bi biti kratka kot partizan- 
ski vzdevek mojega nasprotnika. Dejstvo je, da so 
računalniške igrice narejene za prazno preživljanje 
časa. Gre za kabalistično-templjarsko poneumljanje, 
katerega sproveditelji bi radi, da se vsi spremenimo v 
debile. Igrice kradejo čas za branje in izobraževanje 
ter vzgajajo v kulturi nasilja, pa študentski servisi 
imajo zaradi njih manj prihodka, kar je nezaslišano." 
Voditelj: "Kaj pravite na to, gospod Sneti?" 
Sneti: "Kolenska reakcija bi bila, da bi govor cenjene- 
ga gospoda Debelaka tega-in-tega označil za kup 
neumnosti. Žal ne morem reči, da je brez soli. Dejan- 
sko ogromno ljudi špile izrablja za goli beg iz realnosti 
in za čisto sprostitev, ob katerem le avtomatonsko iz- 
vajajo rutinske gibe, da bi pozabili, kako jim smrdi iz 
ust ali kako jih šef ne razume." 
Mirko Marko: "No vidite, sem vam rekel!" 
Sneti: "Ampaktodavendar. Ni problem v igrah, prob- 
lem je v človeku. Tako kot imaš učence, ki so v šoli 
zato, da se učijo, in poniglavce, ki so tam zato, da de- 
lajo kažin, tako imaš igralce, ki igrajo za golo zabavo, 
in take, ki iz svojega početja izcuzajo nekaj več. Zase 
vem, da so me igre naučile marsikaj." 
Mirko Marko: "Kako imeti res debelo rit, kh kh kh?" 
Voditelj: "No, no!" 
Sneti: "Um, očitno tudi, ja, hehe. A poleg tega so me 
naučile vztrajanja. Naučile so me koordinacije roke in 
očesa. Avanture so mi vbile v glavo logično reševanje 
problemov in razmislek iz več zornih kotov. Moja an- 
gleščina se je izboljšala prav na rovaš iger. ln še kaj." 


marelj 2011 


Voditelj: "Hmmm ... Mar ne mislite, gospod Hvala, da 
je vse to že bilo v vas in da so igre to samo izvlekle na 
plano? Da ste namreč HOTELI skozi igre postati boljši 
in da so bile samo nekakšen katalizator?""""" 

Sneti: "<premor za razmislek> Primojdunaj, prav ima- 
te. Če se iz iger ne bi hotel učiti, se ne bi. Če v njih ne 
bi hotel najdi občudovanja vrednih stvari, jih ne bi. 
Res je. Kar pa se sklada z mojo prejšnjo tezo, da je 
vse odvisno od osebe. Če se zvečer rukneš v nasla- 
lil kup teroristov, boš od tega pač imel golo zabavo. 
Če pa se lotiš študiranja taktičnega sistema v Star- 
craftu 2, v katerega vložiš dosti vztrajnosti in razmiš- 
ljanja, si v tem procesu gotovo napredoval kot oseba. 
Takisto, če denimo razvozlaš finejše plasti zgodbe v 
Heavy Rainu ali pri vodenju ubožca po grozljivih pro- 
storih Amnesie razmisliš, kako strah paralizira člove- 
ka in kako se temu v resničnosti upreti." 

Mirko Marko: "Toda to vendar počne TAKO KRIMI- 
NALNO MALO ljudi" 

Sneti: "Glede na skupno količino življa, ki nažigajo 
špile, jih verjetno res ne mrgoli. A mnenja sem, da je 
v dotični masi po Gaussovi krivulji še vedno dovolj ta- 
kih, ki iger ne jemljejo površinsko, ki si znajo izbrati 
pravi naslov na podlagi razmisleka in argumentirane- 
ga nasveta pravih izvedencev (brezsramna voda na 
Jokerjev mlin, dal!) ter ki so zaradi iger boljše, na- 
prednejše osebe, kot bi bile sicer. Hvala lepa." 
<Voditelj in Sneti se zasrepita v Mirka Marka in ga 
ugonobita z laserskimi žarki iz oči, da od nesrečnika 
ostane le kupček smodljivega pepela. Nato se trans- 
formersko spremenita v traktorja na jedrski pogon in 
zletita čez hribe v doline okopavat bio hrano.>""""" 


"Seveda gre za fikcijo, saj se v tej deželi skreganosti 
in medijskega dinozavrstva kaj takega ne bo nikdar 
zgodilo. Ne glede na priljubljenost e-zabave bomo ra- 
je deležni še enega omizja inkontinentnih akademi- 
kov na temo, ali so bolj zaslužni za državotvorje tabe- 
li ali tardeči, in nujne razprave o žgoči problematiki 
odtenkov sivine v kožuhih triglavskih parkljarjev. 

x jn" TV-voditelj, ki razlikuje med računalniško in 
videoigro in meni, da je karkoli v povezavi s špili zani- 
mivo, ter direktna povezava oddaje z internetom? 
Dvojna fikcija. 

xxx Zdaj pa že RES fantaziram. 

xAxsKEh, kamor je šel bik, naj gre še štrik. 


Sneti 


x 

NAGRAJENCA ZREBANJA 

- Jure Zdežar iz Dobrove 
(Mesne kroslice za PC) 

- Bojan Cankar iz kai 
(H.A.H.X, Z za xbox 388 


Nindžin prdec je tisočkrat 
bolj strupen od ugriza črne 
mambe, Ob pravem vetru lahko 

pomori do šest vasi. 


To NI avtorica knjige Reality Is Broken (Realityisbroken.org) Jane MeGonigal, 
ki se, ne boš verjel, ukvarja s pozitivnimi posledicami igranja. 


Snetež jo je koj dodal na Fejsiču. 


obsežno večigralstvo v neprenehna akcija v pristno čezlužniško 
okolje v za spremembo jo skupijo Amerosi v kvečjemu zadostno 
streljanje x razočarajoča zgodba x manko igralne svežine x krat- 
kost kampanje x Kaos Studios, Digital Extremes / THO 


a, —— Z oa 
naprej se opravičujem, če se bo komu zdelo, Odprava, v kateri ti k i ih, kjer se prikrit pristop 
da sem do Homefronta zavzel preveč kritično zobrestuje. Kar je glede na skost 
stališče. Navsezadnje se strinjam, da gre za a 
kolikor-toliko zadostno prvoosebno pucačino, 4 Miš 

ki se kot pijanec plota oklepa sodobnih standardov 

žanra. Ampak že pred izidom so me prepričevali, da 

bo reč nekaj najboljšega po Half-Lifu 2. Da bom kot 

gordonsko nemi možicelj, ki se pridruži ameriškemu 

odporniškemu gibanju in se zoperstavi invazijskim 

četam, na lastni koži občutil pristno tragičnost vojne. 

Da bo zgodba kljub absurdni premisi - okupator je 

gospodarsko nadmočna Severna Koreja, ki si leta 

2027 podjarmi pol Azije ter se z elektromagnetnim 

orožjem, virusi in komunizmom spravi nad Obama- 

landijo - globoka in vznemirljiva. In da bo večigralska 

komponenta tako dodelana in vseobsežna, da mi ni- ' 

kdar več ne bo treba v bojno opravo, tank ali helikop- ts O si 

ter, ki ne bi bili tukajšnji. A naiven sem seveda jaz, ki Pi ko: la 

propagandi še vedno nasedam. CE, z " B 
ba m" Sant že 

Rdeči proti modrim Boji potekajo v ustaljeni maniri. Postaviš se za svojo barikado, sovražnik tudi, nakar sledi kukanje 
s streljanjem. hale ne bo vpisal zavoljo. inteligence-umetelnežev. . 


Tisto, kar glede na obljube iz predvolilne kampanje 
najbolj razočara, so ravno scenarij in vsebine, pove- 
zane z njim. Ustvarjalci so za štorijo najeli usluge 
Johna Miliusa, ki je imel prste vmes pri filmih, kot sta 
tematsko sorodni Red Dawn in legendarni Apocalyp- 
se Now. Sumim pa, da je za pozabljivost fabule še naj- 
manj kriv scenarist, saj bi imela tudi Cankar in Do- 
stojevski velike težave pri pripovedni oplemenitvi 
nečesa, kar v celoti sestoji iz skorajda neprekinjene- 
ga zaporedja akcijskih kadrov. 

Svobodno pohajkovanje po karti v Homefrontu odpa- 
de, kajti okolica ima le to vlogo, da te usmerja do na- 
slednjega cilja, ki je vselej očiten in jasno označen. 
Raziskovanja je za zanohtno črnino in se tiče kvečje- 
mu duhamornega zbiranja napol skritih obvestilnih li- 
stičev, dočim je tvojim partizanskim kolegom zaupa- 
na vloga vodičev. Takih, ki te ves čas držijo za rokico 
in so obenem izrazito klišejski ter medli, saj bi jih po 

količini izražene osebnosti osramotil celo ... hja, Dog 
iz Half-Lifa 2, če že omenjam slednjega. Spremljajo 
te 'karizmatični' vodja rebelov, živčni komandos, im- 
proviziran inženir in strelsko sposobna baba, ki pa so 
tu res samo zato, da jim vseskozi ponižno slediš od 
točke A do točke B, izpolnjuješ njihove zahteve in jih 
ravnodušno poslušaš, kako se zgražajo nad krutostjo 
sovražnikovega početja. Če bi jih Korejci potamanili, 
bi ti bilo zanje vseeno. Vendar se ti želja ne izpolni, 
kajti kompanjoni so za razliko od tebe obdarjeni s ču- 
dežno nesmrtnostjo. 

K splošnemu vzdušju takisto ne pripomore, da svinec 


€% ves čas izmenjuješ z anonimnimi in preveč si podob- 


nimi korejskimi vojaki ter da osrednjih negativcev s 
prepoznavnimi obrazi tako rekoč ni. Uvodoma, ko te 
v čumnati aretirajo, nakar se v jetniškem avtobusu 
pelješ po zabarikadirani ulici in opazuješ, kako se so- 
vražne sile izživljajo nad ameriško populacijo, še go- 


UH jiš nekaj vere, da bo tvoja uporniška izkušnja avten- 


tična in nabita s čustvi. Vendar upanje po vodi splava 
takoj, ko igra preklopi v premočrtno akcijsko rinjenje 


| skozi okoliše. Teci, postreli vse, kar miga, teci dalje 


in se za ostalo zmeni ne. Kaki Half-Life 2 neki - veliki 
vzornik naslova je Call of Duty! 

A da ne bom samo zlival žolča. Priznati moram, da so 
se snovalci potrudili pri surovem dizajnu lokacij. Ni si 
težko predstavljati, da dejansko tiholaziš po okupira- 
nem ozemlju na zahodni obali ZDA, saj se ti pogled 


| neprestano ustavlja na zapuščenih restavracijah s hi- 


tro hrano, praznih kafičih in računalniških štacunah, 
ki jih krasijo znani napisi ter logotipi. Prizorišče spo- 
padov je enkrat tipična malomeščanska naselbina, ki 
jo je prizadelo strmoglavljeno potniško letalo; drugič 
šolska okolica s fuzbalskim igriščem, koder poševno- 
oki skrivajo množična grobišča; tretjič parkirišče na- 
kupovalnega centra, ki ga objemajo zublji zažigalnega 
arzenala; in četrtič Frančiškov most Golden Gate, kjer 
se odvije velik spopad z okupatorjem. Očem všečno, 
čeprav se spodobni grafični srčiki mestoma pozna, da 
je zrasla na zelniku starajočih se xboxa 360 in PS3. 


Pokanje in stokanje 


Scenarij je torej švoh, okoliši rabijo namenu, akcija 
pa ... Ni za odmet, čeprav boš zastonj iskal elemen- 
te, pri katerih bi stopal(a) iz povprečja. Otipavanje 
petelinov, ki predstavlja glavnino tvoje zaposlitve, je 
denimo povsem standardne baže. Zdravje se obna- 
vlja samodejno, dočim se prerane smrti običajno ob- 
varuješ tako, da se pred svinčeno točo potegneš v za- 
vetje prevrnjenega avtomata, uničenega vozila, okru- 
šene stene ali drugega gradnika okolice ter počakaš, 
da se telesno stanje normalizira. To zvijačo pridoma 
uporabljajo tudi nasprotniki, o katerih ni moč reči ni- 
česar posebej laskavega. Če se jih lotiš na pretirano 
junaški način, te znajo hitro prerešetati, natančni so 
tudi pri metanju ročnih bomb, ki ti jih naznani na- 
menski indikator. A že z nekoliko bolj potrpežljivim 
pristopom jih v večna lovišča na katerikoli težavnosti 
pošlješ brez večje muje. Na dani lokaciji najdeš varno 
točko, nakar pazljivo dviguješ glavo, približuješ po- 
gled in umiraš nesrečnike, ki si drznejo pomoliti beti- 
ce iz zaklona. Klasika, ampak v nedobrem smislu. 

Arzenala ti kljub temu, da igraš za podrejeno stran, 
ne primanjkuje. Oprtaš si rambovski nož, pištolo, dvo- 
cevko, različne brzostrelke, snajpo, bazuko, navadne 
in dimne granate ... V specifičnih odsekih pa posežeš 
po še hudejših vojnih strojih. Eden takih je daljinsko 
voden štirikolesni oklepnik goljat, ki se na prizorišču 
pojavi, ko rdečkarji nadte pošljejo svoje tanke in zra- 
koplove. Takrat k očem dvigneš optični označeval- 
nik, naciljaš izvor nevarnosti in počakaš, da goljat s 
silovitim raketnim napadom opravi svoje. Nič lažje- 

Sekvence s helikopterjem so dobrodošla diverzija, četudi niso ravno zahtevne. Korejskim rake- 
tnimenapadomse izmikaš z opletanjem na vse'strani in izpuščanjem motilnih ogorkov (chaff). 

Daljinski gizmi, kot sta špijonski zrakoplov in tankec, so v mrežnem udejstvovanju sila uporabni 
za iskanje in uničevanje sovragov. Njihova slabost je vzdržljivost, saj hitro podležejo ognju. 


ga, kar velja tudi za segmente, v katerih sedeš za vr- 
teči top džipa ali v kabino helikopterja. Z vidika igral- 
ne raznolikosti so tej vložki dobrodošli in včasih ne- 
sramno spektakularni, saj špil ne špara z velikimi eks- 
plozijami in učinkovno bogatim navzkrižnim ognjem. 
A kaj, ko bolehajo za nezahtevnostjo in nezabavnost- 
jo. Nameriš, sprožiš, se po potrebi malo umakneš iz- 
strelkom, nameriš, pritisneš sprožilnik, bum, tresk, 
gremo dalje. 

Bolj kot v resen vojni špil bi te sekvence spadale v in- 
teraktiven akcijski film, kar Homefront v nekem smi- 
slu tudi je. Tak, že viden. Kolikokrat si se moral v Call 
of Dutyjih, Medal of Honorjih in sorodnih strogo začr- 
tanih streljankah prebiti do cilja in ga uničiti z eksplo- 
zivom? Ali slediti ukazom nadrejenega in z ostrostrel- 
sko puško pravočasno odstraniti zapovedane tarče? 
Lokacijo braniti do prihoda konjenice? Prevečkrat. S 
tem, da ima že tako ali tako povprečno puščavništvo 
tu še eno veliko hibo. Skozi kampanjo se je moč pre- 
biti v enem samem sunku že po pičlih petih uricah! 
Dobro, kratkosti tovrstno režiranih streljaških umot- 
vorov smo že kar nekako vajeni. A kar je preveč, je 
preveč. Oziroma premalo. 


Vojna v mreži 


Bolje bi bilo, da bi se studio Kaos (oziroma Digital 
Extremes, ki so igro priredili za PC) v celoti posvetil 
multiplayerju, ki je najboljši element Homefronta in 
glavni razlog, da je ocena sploh tako visoka, kot je. 
Zlasti na računalnikih, kjer pozna namenske strežni- 
ke in igranje po lokalni mreži, česar na obeh tamoč- 
nih konzolah ni. 

Dvaintrideset igralcev, razdeljenih na stran korejske 
ali ameriške armade, se ravsa na kartah, ki so po ve- 
likosti in svobodnosti v dokajšnjem nasprotju z onimi 
iz solerstva. So večje in bolj odprte, kar je smiselno, 
saj se večigralska akcija podreja konceptu totalne 
vojne. Bitkam se pridružiš bodisi kot soldat izbranega 
poklica (assault, SMG, heavy, sniper, tactical - oro- 
žarno lahko do neke mere pri vsakem prirediš), bodi- 
si kot šofer humveeja, tanka, helikopterja ali drugega 
stroja. Izbira bojne mašinerije in raznoraznih pomagal 
je pestra, kajti nabaviš lahko zaščitni jopič, daljinsko 
vodeno talno vozilce, na katerega je nameščen mitra- 
ljez, ali lahkotno letalce, s katerim soigralcem sporo- 
čiš lokacije nasprotnikov. Naročiti je moč tudi eks- 
plozivne in zažigalne zračne napade, koder se za ne- 
kaj trenutkov preseliš v bombnike, ki krožijo po karti. 
Z uspehi kopičiš izkušnje, s čimer pridobivaš na činih 
in odklepaš nove artefakte smrti. Drugi stranski pro- 
dukt pa so bojne točke (BP, 'battle points'), ki so os- 
novna nakupovalna valuta. 

Za dotok svežine na bojišča skrbi zlasti inovativna 
mehanika 'battle commander', s katero ti računalnik 
znotraj posameznih modusov nalaga dodatne naloge. 
Naprti ti denimo uboj snajperja, ki te je prej petkrat 
zapored hinavsko zaklal, in če se ti opravilo posreči, 
dobiš še več bojnih punktov. Za uspešno mesarjenje 
si namečkoma lahko nagrajen s številnimi posebnimi 
veščinami - perki, kot sta povečana hitrost streljanja 
in rentgenski pogled skozi stene. Kul, kul. 

Škoda torej, da je kart le šest, poglavitna načina 
udejstvovanja pa ubožna dva. To sta moštveni death- 
match in zanimivejši ground control, kjer je poanta 
zasedanje in straženje nadzornih točk. Tekoče igranje 
včasih takisto zmotita kak hrošč in nenormalno po- 
skakujoča strojna zahtevnost. Ampak verjamem, da 
bodo te porodne težave avtorji odpravili. Za razoča- 
rajoč enoigralski del pa se bodo morali opravičiti z bis- 
tveno boljšim nadaljevanjem. Z ozirom na prodajne 
številke - divja oglaševalska kampanja je očitno ob- 
rodila sadove - slednje ne bo izostalo. 

"Tovariš Connor, kako za vraga vam je uspelo preživeti tole silovito eksplozijo?" " Jacobs) ne mi 
s temi intelektualizmi! Gremo naprej, za svobodo, demokračijo in pravico do hamburgefjevH"- 


Zadnja bitka se odvije-na slavnem mostu v San Franciscu. Zaključek je nenaden in nezadovolju- 
joč; saj imaš'Občutek, da bi mu morala po vseh pravilih slediti druga polovica igre. 

Akcijo tako kot v Hali-Lifu 2 občasno prekinejo sestankovanja z uporniki, koder Se seznaniš zina- 
daljnjimi načrti. No, na Valvovo mojstrovino igra sicer spomni predvsem zaradi nemega junaka. 

VerodostojnostlokacijiSo'pohvalili/tudi ameriški kritiki. A kaj, ko je scenarij tako'bled, ddbo vzne- 


miril kvečjemu kakega'ozkoglčdnega čezlužnega patriota. Američa; fuck yeah!!! 


april 2011 


Računalniške igre - Playstation 3 - Xbox 360 - Nintendo DS - Nintendo Wil « PSP - Mobi igre 


» dostavlja brezplačno pri nakupih nad 30€ 
» še isti dan odpošlje naročila opravljena do16:00 
» vsak mesec skuje dve nagradni igri za obiskovalce 

IGRE ZA PC IGRE ZA PLAYSTATION 3 RAZLIČNI FORMATI 

Sims Medieval (pc) 42,00 € Kilizone 3 54,00 € Asphalt 3D (3DS) 45,00 € 
Shogun 2 Total War (pc) 36,00 € Warriors: Legends of Troy 54,00 € Splinter Cell 3D (3DS) 45,00 € 
Wildlife Park 3 27,00 € MotoGP 10/11 54,00 € Pokemon Black ali White (DS) 36,00 € 
World of Warcraft Cataciysm 27,00 € Test Drive Unlimited 2 53,00 € Rio (Wii) 42,00 € 
Dead Space 2 42,00 € Assassin's Creed 2 23,50 € uDraw Tablet inc uStudio (Wii) 72,00 € 
Guild Wars: Complete Collection 27,00 € Fight Night Champion 54,00 € NFS: Hot Pursuit (xbox 360) 54,00 € 
Call of Duty: Black Ops 54,00 € UFC Undisputed 2010 27,00 € 3rd Birthday (psp) 36,00 € 
Dawn of War 2: Complete 45,00 € Gran Turismo 5 63,00 € Prince of Persia Double Pack (psp) 23,00€ 

ridejo trenutki, ko se je treba sprostiti. Ko je 
glava preveč trudna za resnobno klanje ve- 
soljcev, eksaktno strateško premikanje tank- 
cev. in kreganje po forumih, čigava mati ima 
na zgornji ustnici manj dlak. A ko bi se ji hkrati frž- 
magalo, da bi se za nadaljnjo uro in pol izklopila ob 
kakih Angry Birds oziroma kaki podobni mobilniško- 
facebookovski zehalnici, namenjeni najbolj primitivni 
zabavi. Tedaj velja naložiti eno od iger iz serije Lego, 
ki so polne enostavne, vendar na čuden način vzne- 
mirljive akcije, miselnih ugankic, zbiranja plastičnih 
zakovic, zafrkancije na račun izbrane tematike, lego 
stričkov in občutka, da si še vedno otrok. 
Doslej smo se na ta način podali"v univerzume Harry- 
ja Potterja, Batmana, Indiane Jonesa in Vojne zvezd - 
v slednjega zdaj že tretjič. Toda čeprav kosmati cini- 
" zem takoj razpre gobec in začne vreščati o zasluž- 
karstvu, Lego Star Wars 3 nikakor ni tako reciklirana 
kot nekaj prejšnjih delov kockaste serije. Vanjo so 
nabrizgali občudujočo količino svežine in simpatič- 
nosti, tako da sem se kljub vsemu svojemu standard- 
no tečnemu hardcorovstvu prešerno zabaval. Šploh v 
družbi mlajših in igričarsko manj podkovanih oseb, 
kakršnim je špil v osnovi tudi namenjen. 


Medzaslonsko seljenje 


Tematika večini Slovencev ne bo prepoznavna, saj 
namesto na šestologiji Lucasovih filmov temelji na 
nekaj delih prvih dveh sezon risane serije The Clone 
Wars. Ta se ubada z obdobjem Klonskih vojn, umeš- 
čenim med filmsko Epizodo 2 in 3, ko skušajo sepa- 
ratistične sile razdreti vesoljsko Republiko, kar prive- 
de do oblikovanja Imperija pod nadzorom Dartha Si- 
diousa in njegovega pribočnika Vaderja. Ta je v Klon- 
skih vojnah še mladi Anakin, ki se z Obi-Wanom, Yo- 
do in republiškimi silami bori z odcepniki, kot.sta grof 
Dooku in sitna sithovka Asajj Ventress. Ker fabula pri 
nas ni tako popularna kot osnovna, kar dosti paro- 
dičnih vmesnih prizorov ne bo učinkovitih.<A mučno 
bi bilo spet zijati tisočkrat obdelano filmovje. In hej, 
če nekdo pove dober vic, ki ga poslušalec ne razume, 
je kriv poslušalec, ne? 

Tako kot je običaj v nizu teh iger, se tudi LSW3 heca 
iz temeljnega materiala. Lego striclji, ki predstavljajo 
različne like in junake, se gredo staromodno komedi- 
jo, kjer se opletaje s plastičnimi rokami kotrljajo v lu- 
knje, se tolčejo po ramenih, veselo poskakujejo in 
delajo friske, ki so taki kot na otipljivih PR 


V nakaterih situacijah, zlasti spočetka, ti Lego Star Wars 3 
prijazno pove, kaj ti je storiti. Vendar ne zmerom in povsod! 

položi še zadnjo kocko v sivo brado lego 
strička Lucasa in prestrašeno odskoči, ko ta oživi. 


občudujoče razgibana otroška smeš- 
obilica vse- 
bine v presenetljivo dosti novosti 
brez shranjevanja položaja v nivojih in spletnega 
co-opa Traveller's Tales / LucasArts 


nost in lego očarljivost 


Kjer si na TV-zaslonu videl krčevit boj, se nasmejiš 
ob obražčkih, ki so videti, kot da imajo njihovi lastni- 
ki resno zapeko, ogromne republiške samohodke pa 
so nenadoma prijazni konstrukti, ki mimogrede pota- 
cajo kakega neprevidnega klonskega soldata. Nič 
hudega, je vse iz kock! 


Brezmozeg je smrt 


Igralni recept seveda ni ključno drugačen. Vnovič se 
udeležimo tretjeosebnega, odzadajpoglednega ma- 
hanja z žaromeči in opletanja s futurističnimi šibrov- 
kami, posejanega z zložnim odkrivanjem nivojev, is- 
kanjem mnogih skrivnosti, telovadbico sivih celic ter 
lahkotnega skakanja po ploščadih. 'Action adventure' 
v pravem pomenu besede, le da s preprostami sesta- 
vinami. Rezljanje in nažiganje sta stvar drgnjenja ene 


. tipke ali knofa (špil je poleg: za PC izšel. še za xbox 


360, PS3, wii, PSP, DS in 3DS), življenj imaš ne- 
skončno in čez nekaj sekund oživiš na mestu crkota, 
uganke pa niso nič kompleksnejše od tega, da pov- 
lečeš ali potisneš zaboj, uporabiš pravi lik na pravem 
mestu ali nekaj razsuješ na prafaktorje in to potem 
zopet sestaviš s tiščanjem gumba. 
Toda božanskost je v podrobnostih, dogajaricija in 
premišljanje pa tesno, prepletena. Nemalokrat se je 
treba odkrižati kakega nasprotnika, pri katerem ne 
užge golo streljanje ali mahanje s sabljo, temveč mo-« 
raš ponucati določen objekt ali spremljevalca. Oklep- , 
ljen tank j je treba denimo najprvo olupiti, kar storiš le 
s hitrostnim blasterjem, ki ga ima soldat v tvoji avto- . 
matično sestavljeni odpravi, saj udrihanje s svetlobno 3 
sabljo ne hasne a asprotniški mej lahko ne- 
občutljiv na vse razen da z je dikom po- 
Ž oida v luftu. (Kar je sicei malo 
ni o žaromečih, ki načnejo VE 
le kovine i iz klonskih vojn in to.) 
ade ne boš prišel, dokler ne boš s 
m, ki ima«oprtan radio, zaukazal 
Idatom skupnega ognja na stebre, 
sko manipulacijo predmetov na dalja- 
ozivno telo po minilabirintu do zabari- 
1 branil cev, Rešitve niso vedno na dlani, a z 

U ja jih že izgruntaš. 


Ne le pri bitki s superdroidom, povsod 
si vesel tega, da je igra lepo razhrošče- 


A bi 


You čan tar, et anjobjectsto,throw Xbishtsabe a KU 

Šrautkov, ki letijo izobjektov, je na desettisoče. Če se nahi- 
ranju res posvetim, bom LSW3 nabijal dosti dlje kot sicer. 

ši Ta hangar je primer lepo nanizanih dejanj. Z robotom R2 zgoraj 
M4 odpiram vrata, nakar spodaj demoliram nasprotnike in sestavim 
plovilo, s katerim očistim dok. Potegj se odpro duri in zletim ven. 


. 


" položaja v nivojih, ki znajo tr 


— Prav užitkarsko je otivozlavati take akcijske puzlice, 


zlasti če nisi sam, marveč ti pemaga tovariš s svojim 
igralnim ploščkom v rokah: Tolikanj bolj, če je mlajši, 
recimo sine ali nadebuden nečak, saj je tedaj radost 
ob najdenju rešitve nesramno velika. Malo je izdelkov 
elektronske zabave, kt bi dvema nudili,toliko veselja. 
Škoda le, da ni spletne podporč co-opu, čeprav jo 
znajo šč prizaplatiti, in da mestoma pri iskanju rešitve 
ducatkrat umreš. A ke; ni prave kazni, ni težko 
ohraniti mirne krvi in lave Edina praya teč- 
narija zato ostaja stara hiba ne zmožnosti snemanja 
e ali več. Res 


asno je, da boš hodil na- 
vražn ČKOH in se trudil biti brihta. 
[rav ales so po razgibanosti presegli 
tako Indiana J onese kot Batmana in The Clone Wars 
postavili ob bok Harryju Potterju: Years 1-4. S prvima 
deloma Lego Star Wars, ki-sta bolehala za enolič- 
nostjo, ni i primerjave, pa tudi Lončarič se lahko mes- 
toma uči, kako eliminirati očitano mu razvlečenost. 
Fino je že, v koliko-situacij te postavijo, saj se,neneh- 
no menjavajo taki in drugačni navali robotskih tol 
vajčkov, ki jih odstranjuješ peš ali v enem od, vozil; " 
kot so speederji ter večje in manjše hodke. Tudi še- 
fovskih bitk je, kot bi jih naklel,,so večdelne, več- 
plastne ter vzdušne, čeprav ne zakomplicirane. Obra- 
čuna z Asajj Ventress na superdroidu se ne bi sramo- 
vala nobena 'resna' igra te baže. Prav tako je lepo iz- 
kusiti masovne boje s stotinami enot na zaslonu. In 
pazi: če je treba recimo eliminirati več sovražnih 


. . x H LI 
oklepnikov zapored, moraš vsakega na svoj način. 
". . m 

nje ponavlja. | 


Tako se dela igre! v 

" Rahlo duhamorno postane,le nabiranje legastih, ce-" 
kinčkov, ki rabijo kot valuta in kot vedno v slapovih 
letijo iz sleherne uničene stvari. Če jih hočeš imeti do- 
sti, moraš kar nekaj časa posvetiti repetitivnemu tol- 
čenju okolice. A v tem početju je nekaj hipnotizersko 
zadovoljujočega, deca pa ima to itak rada, saj hoče 
" početi vedno iste stvari na približno" enak način: 
Morda ravno zšto LSW3 tako | preseneča, saj recept 
" ponekod razkroji dosti nad pričakovanji. Novost so 
denimo preskoki na vnaprej določenih mestih v kožo 
Alternativnega lika drugod na stopnji. Medtem ke en 
del moštva naleti na oviro, jo drugi odstrani s svojim 
udejstvovanjem. Pri tem niso pozabili na podoben 
učinek slikovnega prehoda, kot je značilen za Luca- 
sovo režijo! Nadalje je tu frčanje po vesolju med bitko 
križark, kjer ptistajaš na ploščadih, od koder se od- 
praviš v notranjost ladje, sedaš v topovska gnezda i in 
torpediraš'nasprotne frigatč. 

Bistvena noviteta pa je izpeljanka realnočasovnih st- 
rategij. Znajdeš se na bojnem polju, po katerem so 
razpostavljena krožna SRN Večina je sov- 
ražnikovih in iz njih se; kot v, RTSjih, valijo robotske 
armadice. Na tebi je, da ta območja zavzemaš, nakar 
tam zgradiš svoje stavbe. Ker te stanejo dinar v obliki 
zakovic, moraš nivo dodatno raziskovati i in za sredst- 
va odstranjevati sovražnike. 0 al 


Vse skupaj je resda enostavno in nenapredno, saj je 


. nasprotna stran benigna in se ti ni treba bati, da te bo 
. preplavila - razen če igraš v dvoje, saj te boljši na! 


sprotnik iz mesa in kosti urno nauči kozjih molitvic" ; 


Pri tem: ni internetne podpore in na žalost manjka 
učna ura, da bi mladiči hitro dojeli, kaj morajo prav- 
zaprav početi. So pa te bitke presenetljivo luštna po- 
pestritev in nekaj, česar si nisem mislil, da bom kdaj , 
ugledal v lego igri. % . moi 


6 Dokler ne zavzamem n te topnjače na desni in z njo ne raz- 
treščim kanonov na obronku;ne bom rešil ubožcev na sredini. 


Ne pogrešam Leie! 


Tudi drugače ne manjka vsebine. Sržna kampanja 
ima tri glavne veje z dolgimi misijami (Asajj Ventress, 
grof Dooku, general Grievous) in traja osem ur, če si 
želiš nabrati kolikor-toliko zakovic. Dostopanje do 
njih s krova Anakinove poveljniške križarke Resolute 
je pohvalno nelinearno, tako da če se ti kod zatakne, 
lahko greš odmotavat drugo štorijalno nit. 

Po stari navadi se kasneje z odklenjenimi liki vrneš na 
opravljene nivoje in po zaslugi njihovih alternativnih 
sposobnosti najdeš skrivnosti. Nemalo je recimo 
vrat, ki jih znajo odpreti le roboti ali pripadniki temne 
strani sile, s katerimi takisto igraš, skozi tesne prede- 
le se lahko izmuznejo le majhne osebice, kot je Yoda, 
in tako dalje. Raziskuješ takisto domačo ladjo, ki si- 
cer ni tako velika in čarobna kot Bradavičarka iz Le- 
go Harryja, zbiraš žolte in rdeče opeke (slednje daje- 
jo posebne sposobnosti tipa svetenja v temi), kom- 

pletiraš lego oklepe, z drugim igralcem se lahko spo» 
padeš v ločenih RTS-bitkah ... " 

Ni vse od tega izvirno, je pa prijetno. A do skrivnosti 
je sedaj občutno teže priti kot prej, kar je dvorezen 
meč.'Nekateri bodo nad tem navdušeni, drugi'sitni. 

Slednjim moram pritrditi, kar se tiče določenih odkle- 

pabilnosti, saj.ni pravega razloga, da so realnočasov- 

ne bitke, ki jih lahko prilagodiš, tako zakrite. Niti ni 
več urejevalnika nivojev. . 

A'razen tovrstnih ne prav resnih pomanjkljivosti in 


" dejstva, da jedro ni zadosti drugačno za prepričanje 


oljen! na Lego Star Wars 3 ne maorem usme- 
riti nobenih turbolaserskih očitkov. To je sprostitev v 
pravem pomenu besede"in vrnitev v otroštvo, kot ga 
'zmore le naveza legic in Vojne : zvezd. 


LSW3 ZA 3DS 


3DS je tudi dobil svojo inačico Lego Star Wars 3, 
ki je čisto solidna. Napredovanje je tu linearno, 
stopnje pa so kljub enakim vmesnim animacijam 
drugačne. Tako kot tam je treba za napredovanje 
na pravih mestih uporabljati spretnosti tega ali 
onega lika, med katerimi preklapljaš s tapkanjem 
po spodnjem zaslonu. Res je, da so nivoji na 3DSu 
slabše tempirani in manj raznoliki, vendar ne tako, 


da bi se špil na Mintendovi drkalici sprevrgel v pa- 
rodijo samega sebe. Med drugim frčiš po vesolju v 
bolj 'pravi' wingcommanderjevski bitki kot na veli- 
kih sistemih. Stereoskopski efekt je lušten, saj vi- 


diš, kako laserski ogenj frči 'iz' ekrančka, poligon- 

ska grafika je več kot spodobna in nasploh je Lego 

Star Wars 3 okej naslovčič za malo mlajše zgodnje 

kupce 3DSa. Saj ni treba, da po mestnih ulicah vsi 
vzgajajo labradorce, ne? 


Parcele za kočure so določene vnaprej, zato jih le odklepaš in ne zares gradiš. 
Božja zasnova in pogled od daleč spomnita na Black 8 White. Premikanje po 
zemljišču je žal precej manj elegantno, kar je ob taki lepoti res škoda. 


Sims Medieval 


vet Simčkov je dobro utečen. V njem se lotiš 
razvoja svojih navideznih človečkov, skrbiš za 
njihove telesne in psihološke potrebe, jih kora- 
koma vodiš po poti kariere in jim s prisluženim 
cekinom zaljšaš prebivališče. Sliši se nesmiselno in 
punčkasto, a vodenje virtualnih življenj v ličnih soses- 
kah je bliže resničnosti, kot se zdi. Zasnova pritegne, 
materiala za tkanje zgodb je mnogo in kmalu se zalo- 
tiš, kako klešeš sebi slično bitje, ki se sooča z enaki- 
mi zagatami in problemi. Kar strašljivo. 
Vse tri osnovne igre The Sims so izkušnjo zgradile na 
podobnih, namenoma omejenih temeljih. Seveda za- 
to, da so lahko zasvojeno občinstvo premamile s to- 
nami plačljivih dodatkov. Razširitve so Simčke peljale 
na počitnice, na univerzo, na nočno žuriranje, v šo- 
ping in celo v poslovne vode, jim dale v oskrbo doma- 
če živali in mnogo drugega. S tem so izkušnjo kora- 
koma širile in ustvarile zares bogat svet, četudi na 
račun zaslužkarstva. 


Za devetimi gorami 


Da Simčki spakirajo kovčke in odpotujejo v povsem 
novo okolje, je torej utečena praksa. Zato človek sa- 
modejno pomisli, da je tudi The Sims: Medieval le še 
ena v nizu molznih razširitev. A se je zmotil. Gre nam- 
reč za samostojen izdelek, ki se ne naslanja na ak- 
tualni The Sims 3. Bistvene simoidne korenine so v 
Medievalu resda ohranjene, vendar je občutek osve- 
žujoče drugačen. 


Najbolj očitno je to, da tukaj ne vlečeš niti sodobnega 
mesta, ampak se preseliš nekaj stoletij v preteklost. 
Tvoje igrišče je kraljestvo in igra je zamišljena kot 
božji peskovnik. Toda čeprav po njegovi mivki brodi 
množica simčkastih podanikov, imaš neposreden 
nadzor le nad peščico izbrancev. Tvoj prvi Sim oziro- 
ma igralen junak je monarh. Kot poprej lahko bitje iz- 
bereš iz nabora vnaprej pripravljenih ali v urejevalniku 
klešeš vsak element posebej, od spola do zamašče- 
nosti, frizure, dolžine nosu in barve oprave. Vključen 
je tudi sistem značajskih hib in odlik. 

Ko si z izborom zadovoljen, se velikaš priseli v grašči- 
no na vrhu hriba. S tem se prične osrednji del igre, 
kjer kmalu spoznaš, da se bo izkušnja odmaknila od 
znanega kalupa. Namesto prostega življenja iz dneva 
v dan si vprežen v izviren strukturiran sistem izpolnje- 
vanja nalog. Bržda se je to razvilo iz hotenj in ambicij, 
ki smo jih videli v prejšnjih igrah. Kraljeve prve za- 
dolžitve zajemajo osnovno birokracijo, pridobitev 
služkinje, svetovalcev in zvestih pomagačev ter vzpo- 
stavitev diplomatskih stikov s predstavniki sosednjih 
dežel. 

Vsaka uspešno opravljena naloga prinaša točke, ki jih 
porabiš za širjenje srednjeveške infrastrukture. Ob 
grajskem vznožju tako zrastejo čarodejev stolp, sana- 
torij, božji hram, krčma, trgovina, vohunski brlog in 
podobne zanimivosti. Te kočure so obenem prostori 
novih junakov: coprijana, ranocelnika, špijona, viteza, 
meniha, trgovca, trubadurja in kovača. Vsak poklic v 
deželo prinaša nove možnosti in poživi dogajanje. 


Niti božja bratovščina ni imuna na ženske čare. Tale baba se je bratu Joštu 
prav metala pod kuto in stvari so stekle same od sebe. Zelena paličica ob me- 
nihovi podobici kaže, da je več kot razpoložen. Morda pa se obeta trojček? 


Junaška poslanica 


Obenem v osrednjem načinu vznikajo nove naloge, ki 
so srce in kri igre. Domišljija ustvarjalcev se je izkaza- 
la in poskrbela za dobršno mero hudomušnosti, po 
kateri so simčkaste igre znane. V vsaki nalogi nadzo- 
ruješ enega glavnega junaka in ponekod še pomaga- 
ča. Katerega točno, je odvisno tako od kvesta kot od 
izbranega pristopa, saj jih imajo nekatere naloge več. 
Bojevnik zatira mesojede činčile, zdravilec v sodelo- 
vanju s kraljem zakuha navidezno kugo, čarovnik in 
trudabur na glavnem trgu priredita festival, menih 
skuša izkoreniniti heretike. Več kot imaš likov, pes- 
trejši nabor dela je na razpolago. Naloge segajo od 
kratkih, ko je treba le poiskati izgubljenega pobalina, 
do večurnih projektov, kjer kralj izbira družico, ki bi 
mu rodila prestolonaslednika. 

Ko opraviš eno zadačo, se vrneš v meni in izbereš no- 
vo. V ta namen imaš na voljo šestdeset plačilnih točk. 
Daljše naloge jih porabijo več, manjše manj. Če kve- 
sta ne zaključiš ali ga predčasno zapustiš, točke vse- 
eno skopnijo. Ko jih zmanjka, ti preostaneta prosto 
igranje brez zakoličene smeri ali ustanovitev novega 
kraljestva. Ker je v vsakem primeru kup nalog ostalo 
neopravljenih, je slednje zelo verjetna izbira. 


Drži me za roko 


Med kvestanjem nikdar nimaš vpogleda v vse svoje 
junake, temveč si omejen na zorni kot izbranca. To je 
istočasno omejitev in razbremenitev, saj preostalo 
življenje teče po svoje. Nasploh je špil načrtovan ta- 
ko, da ne more iti skoraj nič narobe. Naloge so sicer 
polne razvejitev in preobratov, a je reševanje močno 
vodeno in strukturirano. Razdeljene so na posamezne 
korake, ki ti skandirajo dobesedna navodila v slogu 
'pojdi tja, pogovori se z onim, skuhaj jeguljno juho in 


Ko kuješ, v rudimentarni miniigri vplivaš na kvaliteto izdelka. Pri zdravljenju je podobno, saj moraš bolniku s pijavkami spustiti ravno prav krvi. Ko pa pade 
večer in je dela konec, sledi žur z lutnjo in plesom! Najdejo se takisto čudaški čarovniki, ki sredi partija meditirajo, kar pri njih nadomešča spanje v postelji. 

Prehajanje iz zunanjosti v notranjost stavb je manj gladko, kot bi se spodobi- 
lo. Oddaljen pogled ni preveč uporaben in še najbolj deluje, če kamero zale- 
piš na svojega Simčka. Izbirnik dejanj pri tem ostaja enake velikosti. 


jo nesi ribiču, spravi se v gozd na lov'. Vse dejavnosti 
izbiraš iz tipičnih simovskih izbirnikov in izpolnjevanje 
zahtev je daleč od kakega pustolovskega mozganja. 
Še največ možganov potrebuješ, da najdeš kako ses- 
tavino, ki jih Simčki prenašajo v svojem inventarju. 
Tak sistem se sicer sliši poneumljajoč in omejujoč, a 
ima drugo plat. Da si pri kvestanju uspešen, se moraš 
namreč pokoravati temeljnim simovskim zakonom. 
Simčki pač niso jekleni frpjski heroji, ampak človeške 
pojave. Da lahko delujejo, moraš skrbeti za njihovo 
dobrobit, ki se odraža na merilniku osredotočenosti 
oziroma prizadevnosti. Nanj vplivajo različni dejavni- 
ki. Fiziološki potrebi sta recimo hrana in spanje, zelo 
pa pride do izraza tudi osebnost. Razveseljujoči so 
uspehi v medčloveških odnosih, najsi bo to prvi po- 
ljub, zmaga v dvoboju ali dobra žurka. Plezanje po 
družabni lestvici je podobno kot v prejšnjih simoidnih 
igrah - do prijateljstev vodijo prijazni pogovori in šale, 
dočim romantično drevo prek spogledovanja in sere- 
nad zrase vse do poroke. 

Ker igra ne temelji na generacijah, potomstvo ni v 
ospredju. Po posteljni telovadbi ženska resda lahko 
zanosi in rodi, toda dojenček po enem dnevu zraste v 
otroka in tak ostane za vedno. Čeprav mulca poime- 
nuješ in podeduje nekaj lastnosti staršev, neposred- 
nega nadzora nad njim ni. Otroci so le živahen ele- 
ment okolice in hvaležni uporabniki robe, ki jo nav- 
lečeš v domovanje. 

Dodatne zadolžitve, ki uletavajo dnevno, so vezane na 
poklic. Tipično ima Sim na grbi po dve obveznosti z 
omejenim rokom trajanja. Ranocelnik mora recimo 
nabirati zelišča in kuhati sirupe, zmikavt žepariti, me- 
nih moliti, monarh pisati zakone in loviti medvede, 
bard pesniti. Pri tem je hecno, da znajo Simčki v 
splošnem dokaj dobro poskrbeti zase, le pri opravlja- 
nju domačih nalog jim je treba pomagati. Če jih zane- 
mariš, se namreč precej zasekirajo. Sčasoma se pod- 


Ee! 
u 
ks! 
s 
5 


nalog naveličaš, saj se prično ponavljati in lahko os- 
novni kvest preveč zavlečejo. Dodatna motivacija je k 
sreči v tem, da Simček na ta način služi keš, pridobi- 
va izkušnje in napreduje po poklicni lestvici. 


Od dvorca do kajže 


Poenostavljanje je občutiti tudi na drugih ravneh. Ro- 
ke imaš posebej zvezane pri stavbarstvu. Samostojne 
gradnje s postavljanjem zidov ni, saj so bajte predpri- 
pravljene in vsaka prinaša osnovno opremo za življe- 
nje ter obrt. Coprnikov brlog bo imel čarobno kroglo 
in kotliček za cmarjenje zvarkov, zdravnik operacij- 
sko mizo in galenski laboratorij, vitez dvorano z lutka- 
mi za trening, mešetar tržnico s stojnicami. Delna 
svoboda je vsaj v tem, da lahko notranjost po svoje 
opremljaš in ovešaš s tapiserijami. Pri tem stavbe ni- 
so ogledljive z vseh strani, marveč le skozi sprednjo 
steno. Za premikanje med nadstropji so tu namenski 
gumbi in motoviljenja je več, kot bi si želela. 

Kamera je za serijo The Sims že sicer stalna šibka 
točka. Zna se sicer približati čisto do ljudekov ali od- 
daljiti v ptičjo perspektivo, a je v vsakem primeru što- 
rasta. Sploh rada se zatika in ponorelo kroži. Borb s 
pogledom je toliko, da se ne moreš v polnosti naužiti 
lepot okolice. Ne manjka sicer kazalcev in klikaških 
bližnjic, a vseeno je navigacija premalo učinkovita. 
Sorodna nadloga so hrošči. Zgodilo se mi je recimo, 
da je bil ključen lik nepovratno ujet v kladi. 


Do konca svojih dni 


Simčki v srednjem veku torej dejansko živijo drugače 
in niso le zlagane maškare. A čeprav so na oltarju 
predrugačenja žrtvovali dobršen del igralčeve svobo- 
de, špil še vedno deluje. Tako kot Spore se ne more 
pohvaliti z globino, a ima zato toliko več širine. Ko 


ne ne 


Urejevalnik nima toliko pohištva, kot smo vajeni iz mestnih Simčkov, a se 
slednje razlikuje po udobju in funkcionalnosti. Na slabi, trdi postelji je sicer 
mogoče spati, a bo ljudek po polomljeni noči še več ur slabe volje. 


opazuješ svoje kraljestvo, kako raste in kako se v 
njem prepleta ničkoliko zgodb, ti zaigra srce. Kmalu 
prepoznavaš posamezne Simčke, četudi niso tvoji ju- 
naki, in jim z vsemogočnim očesom kukaš pod prste. 
Zdaj se nekdo olajša v nočno posodo, potem iznena- 
da izbruhne pretep, iz jame prileze pošast, podaniki 
spontano priredijo žurko. Kraljestvo resda vodi umet- 
na pamet, a tako življenjsko, da je iluzija popolna. 

Čeprav so naloge oropane pravega izziva, so uporab- 
ni okvirji za buljenje v navidezna življenjca. So kot pi- 
sana odeja, ki jo tkejo luštne štorije. Učinki opravlje- 
nih nalog in sprejetih odločitev so trajni in pišejo zgo- 
dovino kraljestva, kar te z junaki močno poveže. In 
čeprav si vmes suženj brezmožganskega klikanja iko- 
nic, se ob tem zgodi toliko, da dolgčasa skoraj ni. 

Najlepše je, da izkušnjo vsak igralec doživi po svoje, 
saj niti dve kraljestvi nista enaki. Moj promiskuitetni 
zdravnik je bil recimo čisto na tleh in nezmožen zme- 
šati najbolj preprosto žavbo, dokler ni svoje batine 
potegnil izpod ogrinjala in je vtaknil na toplo. Kon- 
kretno v svojega asistenta! Takih žajfnic je v špilu nič- 
koliko in nikdar ne veš, kdaj te bo kaj presenetilo. 


ki ga niso pohabili z izrezovanjem vsebine za kasnejše 
razširitve. Nemara kakšna pride, a takega stampeda 
kot pri matičnih The Sims ne gre pričakovati. 


izklopi resničnost, prižge računalnik in si 
pove pravljico za lahko noč. Sanje so sladke. 


kotel krasnih, zabavnih zgodb 

liko vsebine 

nje v poenostavljenost 
bedna kamera x hrošči 


Ve- 


večkratno preigrava- 


togo vo- 
denje 


The Sims Studio / EA 


Če ga Simček lomi, ga birič odpelje na počitek v kladi ali na zmenek z lačno pošastjo. Oboje pritegne številna zijala. Živelj se rad zbira še na porokah, ki so lah- 
ko razen v cerkvah na prostem. Uporabe sile v igri ni veliko in boji so sveta preproščina, bojevnik pa z višanjem poklicne stopnje dobiva posebne udarce. 

oglati. Zanimivo je, da oblikovno ne sle jo, stit 
LU merd nadomestita trzajoči ali nska,ani 

NIC VEC 
TALILNA PEC 
Igrica Crysis me je zelo razveselila. 
Bila je zelo lepa. Šalo na stran, 
Crysis ostaja pojem za merjenje 
moči grafičnih kartic. Toda dvojka 
slovesa ne nadaljuje. Nemški stu- 
dio se je po novem zapisal tudi 
konzolam, kjer je več denarja, po- 
sledice pa so dvojne narave. Po 
eni plati igra luštno teče na malo 
starejših PCjih in je celo na slabših 
nastavitvah videti dobro. Po drugi 
pa so maherji ostali brez grafične- 
ga pogona za prihodnost. CryEngi- 
ne 3 je namreč pisan za DirectX 9 
in tudi napovedani obliž s podporo 
DX11 ne bo prinesel bistvenih no- 
vosti. Peščico novitet srček ima, 
denimo izboljšan SSAO (Screen 
Space Ambient Ocelusion) in real- 
nočasovno globalno osvetlitev. A 
to je v gibanju težko opaziti in Cry- 
sis 2 je zato videti podobno kot eni- 
ca in Warhead. Zaradi manjših tek- 
stur včasih celo slabše. 


Ovrage meta- 


ME a 


blizu lomimo vratove ali se samo sprehodimo mimo, ne da bi komurkol 
ti eksplozivne sode,/jim nastavljati sš in skakati po glavah z 0 

ANA 


nogo domnev je o tem, kakšne bodo vojne 

prihodnosti. Od tistih, da se bomo spet 

mlatili s kamni in palicami, do onih, da bo- 

mo kasirali kibernapade, ki bodo skozi in- 
ternete kvarili semaforje in ugašali igralne konzole 
(NNEEE). Kaj pa tale: tujski sovrag bo nad nas po- 
slal obliko kuge, ki ne le, da bo ljudi množično ugo- 
nobila, telesa bo nato stopila v žolco, ki bo poniknila 
v zemljo. S tem bo elegantno rešeno vprašanje, kam 
zagrebsti sedem milijard trohnečih trupel. Če kdo 
slučajno ne bo hotel zboleti, bo sledila projekcija 
'odločne moči' z lebdečimi zračnimi desantnimi lad- 
jami. Te bodo na območje izstrelile kapsule z oddelki 
namensko skonstruiranih biomehanskih monstru- 
mov, ki imajo oklep že kar vraščen v fris. In lahko 
skačejo deset metrov v luft. Ne, 'to ni vojna, ki bi jo 
navaden človek lahko dobil'. Toda v Crysisu 2, nada- 
ljevanju proslavljene prvoosebne streljanke izpred 
treh let in pol, nismo navaden človek. 


 Postčloveški bojevnik 


JE se biomehanski ovoj, ki pomnoži na- 
šo fizično moč, povrhu pa vsebuje paklc luštnosti, kot 
sta nevidnost in odbijanje krogel. Čedna igračka, o 
ja. V izvirnem Crysisu (Joker 173, 91) so nanjo naj- 
prej nabasali severni Korejci, kar je bolelo, saj si bil 
med njimi kot volk sredi črede ovac. Nesrečneži še 
vedeli niso, kaj jih je doletelo, ko si jim neviden švi- 
gnil za hrbet in lomil vratove, jih lučal kot keglje ali se 
v oklepljenem stanju neobčutljiv na krogle psihotično 
drl, medtem ko ti je v rokah rezgetal mitraljez. 

Obleka je na štartu dvojke domača, saj so njene gla- 
vne zmogljivosti še vedno oklep, nevidnost, hitrost s 
skakanjem in konkretna pest po goflji. Edini dodatek 
je 'visor', čeladni vmesnik, kamor je sedaj spravljen 
bivši daljnogled z nekaj priboljški. Vizir nam v vidnem 
polju poleg sovražnikov označi 'taktične možnosti', 
kamor spadajo posebno fajn krepalice in skriti preho- 


marelj 2011 


sti še » A eniti le 
ljajo gibanje, pEmdnijan 


Pridaniče lahko usekamo po 


stas bo 
uve 


V vizirju je mo: 


di. Pomagalo za tiste, ki se odvajajo Call of Dutyja in 
imajo še nekaj težav s tunelskim videnjem stopenj. 
Hec, no. 

Moči porabljajo omejeno zalogo energije in niso vklju- 
čene stalno, zato nismo neuničljivi in med akcijo po- 
trebujemo redne predahe. Takisto niso vse funkcije 
združljive, saj ne moremo biti hkrati zakriti in okleplje- 
ni. Lahko pa sedaj v teh dveh modusih šprintamo, 
skačemo in mlatimo ter se iz teka zadrsamo po tleh. 
Zasluga gre prenovljenemu, hitrejšemu dostopanju do 
svojih nadmoči, ki je prekinilo z nepotrebnim krožnim 
menijem iz enice in vse ukaze urno veže na tipke. A še 
vedno je to v osnovi nanoobleka stare sorte. 

Razlog je enostaven: gre za cunje, ki jih je nosil vodja 
elitnega voda soldatov iz enice Prophet. Ja, tisti Prop- 
het, ki so ga ugrabili alieni, ampak je to pomenilo 
škodo kvečjemu zanje, ker jih je tako laže od blizu po 
pički. Tudi na začetku dvojke je mamojebski, saj s 
težkim mitraljezom odžene aliensko plovilo, ki je fen- 
talo našo podmornico, nakar nas, člana izvidniške 
enote marincev s priimkom Alcatraz (?!), zvleče iz 
preteče mokre pogube na kopno. 

Toda frajer ima problem: načela ga je okužba, ki je 
ne more obvladati, zato se odloči v nanoobleko posa- 
diti nas, sebe pa pihne. Ja, s pištolo. Kar tako, že na 
začetku. Jezus. Kje drugje bi bržda rekli "Marija po- 
magaj!", ampak smo vendarle v New Yorku, mestu 
priložnosti. 


Mesto, pod katerim 
nekaj spi 


Že prvi koraki ti dajo vedeti, da je metropola v kryzi, 
saj naletiš na množična odlagališča trupel tistih, ki so 
preminili za skrivnostno kugo. Ulice so opustele, ne- 
me in nastlane s svinjarijo, sonce se upira v kričeče 
rumene znake za nevarnost ter vreče za trupla. 
Preživeli civilisti so se pred grozotami umaknili v ka- 
nalizacijo, kleti in prostore podzemne železnice. Tam- 

, kot so biljitih strelivaji in sovražni soldatje, za- za. — 


znamovati, da jih nato laže najdemo v vidnem polju ali na 'radarju'. 

V večigralstvu so razviti liki z mnogo odklenjenimi iz- 
boljšavami bolj sposobni, z več akrobacijami, a še vedno 
jih je moč z nekaj spretnosti pospraviti, čeprav si začetnik. 


kaj jih občasno najdeš, bljuvajoče, ko jih okužba pri 
živem telesu spreminja v zdriz. Medtem je zunaj gro- 
teskna tišina, ki ti sporoča, da je nekaj grdo narobe. 
Podobno kot v S.T.A.L.K.E.R.ju. 

Avtorji so se to pot odločili stopiti iz pragozda in do- 
kazati, da je lahko vsaj tako impozantno še kako dru- 
go okolje. Crytekova vizija New Yorka je monumen- 
talna, barvita, udarna. Okej, v okolišu, ki je že samo 
po sebi tako, da vanj zreš odprtih ust, tega ni zares 
težko doseči. A nemški možje se niso zadovoljili z ne- 
šteto nebotičniki, saj nenehno srečuješ scene, ko 
zgradbe in cele četrti izginjajo v tektonskih premikih. 
Kataklizma je zarezala v beton z ruševinami in široko 
zevajočimi luknjami sredi ulic, ki so kraj začele spre- 
minjati v divjino. Tako nismo vseskozi obdani le s si- 
vino, marveč se potepamo po pisanem kolažu ruše- 
vin, parkov, kanalov in notranjih prostorov. Uličice so 
naphane s podrobnostmi, vse obliva mehka, pristna 
svetloba. S streh zaobjameš navdušujoče prizore, saj 
pogled nese daleč in v sosednji ulici ne trči v meglo. 
Lokacijam so posvetili veliko dela, posebno resnič- 
nim. Obiščemo trg Times Sguare, železniško postajo 
Grand Central Terminal in javno knjižnico, nad vsem 
pa kraljuje obris novega One World Trade Centra. Ti- 
stega, ki bo drugače predvidoma zgrajen čez dve leti. 
Potipati je moč tudi Kip svobode, in to na več delih, 
ker ga razčesne in ga srečujemo na več koncih mes- 
ta. Že res, da grafični pogon glede na tistega v prvem 
Crysisu ni doživel bistvenega napredka v videzu. Več 
o tem v okvirju. A nalogo kljub temu opravi odlično. 
Že tako nadmočno vzdušje krepi zares filmska glasba 
v enem najboljših igrarskih glasbenih albumov leta. 
Kajpak, pod melodije je med drugimi podpisan sam 
legendarni Hans Zimmer. 

Prodajanje zijal in bizarno vzdušje srečoma nekoliko 
omlilita počasni začetek igre. Kljub nekaj udarnim tre- 
nutkom, ki obglavijo nebotičnik ali pet, namreč sprva 
predvsem trimčkaš po strehah in testiraš svoje spos- 
obnosti na beticah do zob oboroženih plačancev 
družbe C.E.L.L, ki je zavzela ulice. 

Gall of Crysis 


Ti streljajo na vse, kar ni v tako lepih zaščitnih jopičih 
kot oni. Po obnašanju so slični Korejcem iz izvirnika, 
le da tokrat nimajo nekrščanske šprahe in odpornosti 
poševnookih, ki so kot spužva vpijali nemogoče ko- 
ličine streliva, saj tudi na višjih težavnostih padajo 
dokaj hitro. Kmalu postanejo hrana našemu plenil- 
skemu nagonu, saj se z nadvojakom ne morejo meri- 
ti. Toda krhkost nadomeščajo s številčnostjo, saj jih 
nikdar ne srečamo samih. Za nameček ob prvem st- 
relu zaženejo alarm in nenadoma se jih iz oklepnikov 
usuje dodatna rajda. Boji so zato včasih prave male 
uganke, kako se teh osnovnih sitnob odkrižati čim hi- 
treje in tiše. Toda dostikrat jih je moč v celoti zaobiti, 
saj prizorišča to dovoljujejo. 

Drži, Crysis 2 ni tako odprt kot enica. Ni priložnosti, 
da bi sedel v džip in se svobodno zapeljal po Broad- 
wayju, žvižgajoč si 'New York, New York', ker se ti 
ksiht hitro zalima v zapreko. Drži tudi, da je Crysis 2 
bolj zaprt, tunelski, ker je igra bolj dinamična, film- 
ska. A enačiti ga s Call of Dutyji bi bila napaka. Že če 
odštejemo nanoobleko, karte vsaj na površju ponuja- 
jo več poti, s katerimi lahko povsem zgrešiš cele od- 
delke sovragov ali skriptane scene glede na to, ali 
odideš čez strehe, po ulici ali skozi kanalizacijo, s 
čimer C2 malo spomni na Halo: ODST. 

Nekatere od teh možnosti ti skozi vizor pokaže igra 
sama. Ko pridodaš sposobnost skakanja v višja nad- 
stropja, pri čemer se zna Alcatraz z roko luštno prije- 
ti za rob in potegniti čezenj, možnosti skorajda do- 
sežejo igračkanje v kaki korejski bazi iz enice. Se je v 
stražni stolp zabarikaridal snajper? Nič lažjega - dva 
odriva od ograje in že mu priletiš skozi okno, preden 
uspe reči "KAJ ZA VRAGA?!" Da se razumemo: ni 
vsaka stavba odprta in plezali navkreber po nebo- 
točnikih ne boste, kot je včasih zvenelo iz napovedi. 
Toda na mnogo mestih se je moč zavihteti na streho 
ali balkon in tako zmesti falote. Krono pak odneseta 
brcanje avtomobilov v nesrečnike in kraja težkih st- 
rojnic. To je smeh, ko okrepitve pridrvijo z oklepni- 
kom in se neviden zavihtiš nanj, primeš strelca za 
vrat in ga 'odložiš' na bližnjo streho, nakar izpuliš mi- 
traljez z vozila ter zrešetaš vse pred seboj. 

Vendar tu trčimo ob prvo grenkost: fizikalne simula- 
cije in s tem uničljive okolice je manj kot v predhod- 
niku. S stališča vzdušja je precej kislo, da se z oklep- 
nikom kot žoga odbijemo od kandelabra za obcestno 
svetilko, medtem ko smo v Crysis 1 drevje dobesed- 
no žagali. Z igralnega vidika bi lahko takisto bolje po- 
skrbeli za zaklone, ki se tu večinoma prav počasi 
krušijo, namesto da bi jih orenk eksplozija takoj vrgla 
v zrak in akcijo napravila še bolj nohtegrizno. Intera- 
ktivni so praviloma le manjši predmeti. 

Na štartu je najbolj uživaško orožje težki mitraljez, saj 
imaš razen tega na voljo precej standardna krepelca: 
dve pištoli, dve avtomatski puški, ostrostrelko, šibre- 
nico in puškomitraljez, pa nato prvo električno krepe- 
lo, ki sovrage cvre s strelami. Na večino je moč nave- 

siti kak dodatek, kot so dušilniki in daljnogledi. S sa- 
bo lahko naenkrat trogaš dve krepalici, plus bazuko 
in nekaj eksploziva, medtem ko mitraljeza ne moreš 
vtakniti v žep in ga moraš slejkoprej odvreči. 


Zli nezemljani 


A po relativnem uvodnem mrtvilu se Crysis 2 šele 
prav začne. Na neki točki dojamemo, da Propheta ni 
razjedala enaka kuga kot ostale, marveč neuspela 
simbioza z nanoobleko. Ta se začne zraščati z nami 
in sprejemati vase nezemeljsko tkivo, se nanj prilaga- 
jati in samodejno ustvarjati cepivo proti bolezni. Me- 
ga. Pojavijo se bojne enote Cephov, zloglasnih alie- 
nov, in ko jih koljemo, zbiramo 'katalizator', s katerim 
obleko mutiramo in odklepamo nove sposobnosti. Te 
so lahko enostavne, kot je počasnejša izraba energije 
za sposobnosti, ali zanimivejše, kot je sledenje izvoru 
sovražnega ognja. Tako zlagoma postajamo ultimati- 
vni biomehanski bojni stroj in posegamo po silovi- 
tejših orožjih, kot so metalniki granat, avtomatske 
šibrenice, gauss gun in mikrovalovka, ki sovrage 
skuha znotraj oklepa. 

Temu primerno se zaostrijo izzivi, kajti Cephi so bolj 
žilavi od najemnikov. Poleg tega skačejo kot žabe in 
preden se zaveš, ti kakšen čepi na glavi. Poleg na- 
vadnih gruntov in jurišnikov so tu njihovi poveljniki z 
energijskimi oklepi in masivne, korpulentne enote z 
bazukami. Težjim od njih je moč odstreljevati oklep- 
ne plošče, nekateri pa so bolj ranljivi na energijska 
orožja. Te finese se žal ne prenesejo na šefe, kot so 
veliki hodeči tanki in leteče topnjače. Nasploh ni na- 
čelniških bojev, ki bi zahtevali svojstven pristop, kar 
se pozna, ker spisek sovragov tudi sicer ni bogat. Ma- 
njkajo celo nasprotniki v nanooblekah, ki smo jih vi- 
deli v enici. 

Umetna pamet k dinamiki ne pripomore, saj od izvir- 
nika ni napredovala. Če je obnašanje alienov po- 
večini še smiselno, ga znajo človeški najemniki orenk 
pihniti. Ne trznejo, četudi zakrit pred njimi plešeš ka- 
začok, ko najdejo zaštihanega kamerada, pet minut 
modrujejo, da jih lahko ja v miru pokončaš, in pred- 
vsem radi delajo premete čez ograje pred tabo, do- 
kler ti ni dovolj gimnastike in jih počiš. Za izziv vse- 
kakor igrajte na zahtevnejših težavnostih, kajti šele 
tam dojameš, da ni moč vsega postoriti s štihanjem 
med zakritostjo, pa še koncentrirani ogenj te pospra- 
vi takoj, ko se pokažeš. Treba je menjati med modu- 
si in se umakniti na kak balkon ali v zaklon, ki zdaj 
pozna merjenje čez zid v slogu Gears of War. Se pa 
ob težjih scenah pokaže, da bi bila lahko kaka shra- 
njevalna točka postavljena bolje. Ne, poljubnega sh- 
ranjevanja ni. O moj bog, konzole!! 


GRHMBL, crk (pecejaši) 


BUUU zaniiič? Niti ne. Težave z umetno inteligenco in 
neraznolikostjo falotov sploh ne pridejo toliko do izra- 
za, ker jih zakrije vrhunsko tempirano dogajanje. Le- 

to proti koncu v deseti uri doseže naravnost bombas- 
tične proporce, ko alieni v vedno večjih grižljajih poži- 
rajo mesto. Crytek je mojstrsko spojil polsvobodno 
prebijanje naprej ter premočrten filmski ritem v 
vzdušno, raznoliko izkušnjo. Tu s soborci marinci bra- 
nimo položaj pred navalom Cephov, tam se vtihota- 
pljamo v C.E.L.L.ovo postojanko, spet drugje smo v 
miniareni s štirimi nevidnimi elitnimi stražarji alienske 
baze. Štorijalni obrati se vrstijo kot za stavo in čeprav 
pripoved ne bo pobirala nagrad, je izvedena solidno in 
se lepo zaključi ... Z viscem za tretji del. Itak. 
Dodaten razlog za pretežno zadovoljstvo je večig- 
ralstvo. Tokrat niso eksperimentirali z battlefieldov- 
skimi modusi kot v izvirniku, marveč gre za šest eno- 
stavnejših načinov za do šestnajst igralcev, ki so razni 
odvrtki deathmatcha, lovljenja zastavic ter zasedanja 
položajev. Igranje bi lahko v grobem oklicali za Call 
of Duty z nanoobleko. Celo odklepanje krepelc in pri- 
boljškov zanje je na moč slično ostalim modernejšim 
streljankam, kot je Black Ops, saj je treba na enak 
način zbirati izkušnje in zmage, da lahko svoj lik na- 
posled opremimo po želji. Nadgrajujemo tudi oblačilo 
in s tem dobimo kakih dvajset dodatnih veščin, kot 
sta tišanje hoje in onesposabljanje senzorjev, kar je 
spet zelo podobno perkom iz Blops. 

A začuda sposobnosti nanoobleke pomenijo do- 
voljšnjo svežino, da MP v Crysis 2 ločijo od tekme- 
cev. Dogajanje zaradi skokov nenadoma zadobi več 
višine, ko jo ucvreš dve nadstropji više ali padeš na 
sovraga z balkona. Skrivanje je svojevrstna poslasti- 
ca, dočim so napake spričo oklepa manj kryzne, saj 
ne crkneš takoj. Nepuščavnost podpira tako samo- 
dejno iskanje iger kot brskanje po strežnikih, kart pa 
je ta hip točno ducat. Težavo trenutno povzročajo go- 
ljufi, proti katerim se borijo z rednimi obliži. 

Pri takih rečeh se vidi, da so Crytekovci hiteli z izi- 
dom, saj se hrošči prikradejo tudi v puščavništvo, 
kjer se kak soldat zatakne. Zagrizeni pecejaši ne bo- 
do odpustili dejstva, da deli vmesnika kažejo konzo- 
laški rodovnik, na primer ne dovolj podrobne nastavi- 
tve za grafiko. ln da ob igri ni moderskih orodij. Ja, 
Crytek se je na nek način 'holivudsko' prodal. A na 
srečo nam je v zameno dostavil holivudski naslov tu- 
di v pozitivnem smislu. Crysis 2 je oda postčloveške- 
mu bojevniku in natanko tako se v igri počutiš. Čutiti 
je, da bodo v trojki zadevo še razvili. Komaj čakam. 


aretirajo, ko po Ljubljani brca v av- 
tomobile in skače po strehah. Vživel se je! 


odličen videz v dobro vzdušje v sp- 

retno odrejan tempo v kul več- 

igralstvo v nazadovanje določenih 
vidikov glede na enico x ne najboljša umetna 
pamet x malo raznolikih nasprotnikov 

idimo in najbolj udarna reč so tale bojna vozila pehote Z raketometi atere' oa na nekaj mestih. V večigralstvu jih ni, Crytek pa Zi nkrat mz 
j o"ela-bila power Struggle za enico ter crysis wars za Hi Škoda. 


ztrgajo nadzora nad kamero. 

Kasneje je vedno več scen, v katerih nas sprem jo meriš 

Trikrat ugibajte, kateri zvok slišimo ob 
— prižiganju nevidnosti. Ja, tistega iz Preda- 


torja. Zakrivanje je v boju s posa 

ši ibkejšimi nasprotniki nopotebno Stari? 
Če te brez energije dobijo v navzkrižni 
ogenj, si ponavadi na mestu pečen. 

Grafika je na PS3 in xboxu 360 pod- 
obna nastavitvi 'high' z računal, se- 
veda ob nižji ločljivosti 720p, zatorej 
je treba za najboljši videz poseči po 
PCju. Logično. Sem in tja so na 
— obeh drkalicah opazni 'skakanje' ob- 
jektov v vidno polje in padci hitrosti | 
|. pod sicer dokaj stalnih trideset sličic » a 
na sekundo. A v splošnem gre za X 
špil odličnega videza, ki stopa ob 
bok Kilizonu 3 in Unchartedu 2. Med 
X360 in PS3 so razlike minimalne. 
- Obe konzoli uporabljata Crytekovo 
inačico 3Dja, ki so ga dodali nak- 
nadno. A čeprav igre niso delali s to 
funkcijo v mislih, izpade solidno — 
" posebej navduši vtis vmesnika na 
vizorju čelade. Zanjo potrebujete 
3D-televizor. Move ali kinect (heh) 
pa nista podprta. 


Jotal War: 

veste, kako zasejati prepir med ljubitelje pro- 

slavljene strateške serije Total War? Recite 

jim, da Rimljani nimajo za hren proti samura- 

jem ali vitezi proti Napoleonu. "A daj no, sa- 
muraji so bili neki pozerji, poglej te pisane in okranc- 
ljane oklepe, pa vedno so se držali tako, kot bi jih 
tiščalo na sekret." Toda japonski srednji vek je ravno 
zato zanimiv! Ena formacija samurajskih suličarjev z 
morjem pisanih zastavic napravi trikrat večji vtis kot 
katerikoli vitez. Vse dileme pa itak padejo, ko pride- 
mo od nindž. Konec debate. 


Totalna vojna 


Skrivnostnost daljnih dežel nedvomno pridoda k priv- 
lačnosti okolja. V Shogunu, prvem naslovu iz zdaj 
dolge serije Total War, leta 2003 nismo klikali po la- 
satih barbarih, ampak po v rdeče kimone odetih 
mečevalcih z dolgimi sabljami. Pa tudi za fasado je 
imel Šogun kaj pokazati, saj je šlo za posrečen spoj 
strateške potezne igre in realnočasovnega taktičnega 
poveljevanja. Na istih temeljih so stali naslednji deli, 
ki so obiskali rimski imperij, srednji vek na stari celi- 
ni in začetek industrijske dobe. 

Zdaj, po štirih evropskih naslovih in pol (ma ja, Na- 
poleon je 'pol') se avtorji vračajo h koreninam, v 
srednjeveško Japonsko. V obdobje, zvano sengoku, 

A Hecno, slogovno posrečeno izrazje se je zajedlo tudi v bojni vmesnik, Med osmi- | 
v. mi velikimi formacijami, ki razporedijo enote različnih vrst glede na namemb- 
nost, najdemo, borovo AL. 4 letečo gos' in 'ležečega zmaja 

kar pomeni 'doba vojskujočih se dežel'. Trajalo je od 
1467 do 1573 in v tem času so se daimji - lokalni 
fevdni gospodje s svojimi vojskami TOTALNO spo- 
padli za položaj šoguna. Šogun pa je bil vojaški in s 
tem dejanski vladar Japonske, saj je bil cesar le lut- 
ka. Naravnost idealno okolje za računalniško igro. 
Shogun 2 se prične leta 1545, na vrhuncu prepirov 
med klani. Krajša od dveh kampanj nas pelje skozi 
umiritev razmer, ki jo je ob koncu dobe sengoku do- 
segel daimjo Oda Nobunaga, do leta 1580. Daljša 
nadaljuje prav do leta 1600 in vrhunca v bitki pri Se- 
kigahari, iz katere je naposled izšel novi šogun, leya- 
su Tokugawa, ki je razmere povsem umiril. Vsaka 
poteza na strateški karti predstavlja en letni čas, torej 
jih imamo skupno 220. Nemara se ne zdi veliko, toda 
upravljanje dežele je bolj razgibano kot doslej. 


Sloves ni za odmet 


Shogun 2 se kakopak ni odrekel preizkušeni kombi- 
naciji poteznega strateškega in realnočasovnega boj- 
nega udejstvovanja. Ob začetku igre nas pričaka kar- 
ta japonskega otočja s tremi glavnimi otoki: Honšu- 
jem, Kjušujem in Šikokujem (Hokaido tedaj ni bil ta- 
ko pomemben). Razdeljena je na 65 provinc, razdrob- 
ljenih na množico klanov. Devet jih je igralnih, to so: 
Chosokabe, Date, Hojo, Mori, Oda, Shimazu, Takeda, 

Tokugawa in Uesugi. Kupcem zbirateljske edicije je 
poleg tega na voljo rodbina Hattori. Klani imajo sa- 
mosvoje prednosti: Tokugawci so prvovrstni splet- 
karji in nindže, pod Takedo blesti konjenica. Razen 
tega je precejšnja razlika, če začnemo sredi Honšuja 
ali bolj na robu. Ne le, da prej trčimo na močnejše so- 
sede, ampak je tamkaj še mesto Kjoto, ki ga je treba 
za končni cilj, položaj šoguna, zasesti in držati skozi 
vse leto. 

Ne, v Shogunu 2 ni ovinkarjenja z 'miroljubnimi' zma- 
gami. Tu letijo puščice in še najbolj usmiljena mož- 
nost za naše nasprotnike je, da jim pustimo častno 
napraviti obredni samomor. Vse je usmerjeno v grad- 
njo in vzdrževanje vojske, ki bo poteptala sovraga. 
Sleherna provinca ima osrednje mesto z utrdbo, ka- 
tere razvitost določa, koliko posebnih stavb lahko 
zgradimo. Med slednje spadajo obrtniške, kot sta ko- 
vačnica in konjušnica, ter vojaške, kot sta mečevals- 
ki dodžo in lokostrelski poligon. Province imajo sa- 
mosvoje naravne danosti, kot so nahajališča železa 
ter pristanišča, in so kot v Empire: Total War raztre- 
sene izven mest, da jih je moč z vojsko tudi blokirati. 
Iz Imperija je vzeto raziskovalno drevo, a je tokrat raz- 
deljeno na gospodarske in bojne izboljšave z luštno 
fasado azijske filozofije. 

Akcija gre na nož že od prve poteze dalje, zasluga pa 
gre izjemni strateški umetni pameti, ki tokrat do po- 

a Četudi so ta hip lokostrelci zelo močni, 

Y% je njihovo strelivo omejeno in se zgolj 

n z njimi bitk ne da dobiti. Slejkoprej je 
treba potegniti meč in se z besom za- 
kaditi v sovražno bojno linijo ki 

tankosti izrablja vse trike, ki so ji na voljo. To pot tudi 
invazije z morja! In to na hudo prepričljiv način. Silici- 
ju se ne kolca več z nelogičnostmi, kot so nenadne 
napovedi vojne, v katerih ne more zmagati, ali zahte- 
ve, ob katerih bi te posilil smeh. Zares imaš občutek, 
da je na drugi strani nekdo, ki mu za njegov klan ni 
vseeno, zato skrbno gradi sloves, ki ga ne bo kar ta- 
ko zapravil. Ko ti sovrag napove vojno, si lahko go- 
tov, da bo prikorakal z zajetno armado. 

Sklepanje zavezništev in sporazumov je zato za odte- 
nek bolj sigurna reč kot v sorodnih strategijah, saj je 
prelamljanje besed nečastno in kdor si to privošči, 
ima koj na grbi kopico jeznih rodbin. A razloga za la- 
godje ni, ker ima na koncu sleherni daimjo svojo 
računico, možnosti za spletkarjenje pa je več kot do- 
volj. Na prvi pogled to ni razvidno, saj je diplomatski 
vmesnik klasičen, z raznimi oblikami zavezništev, 
trgovinskih menjav in poročanj hčera sem in tja. Po- 
tem pa pride en nindža in je heca konec. 


Nindža s kuharjem 


Že Empire je veliko podtalnega početja preložil na 
pleča posebnih agentov. Shogun 2 pa gre še dlje. Po- 
membneži, ki se pomikajo po strateški karti, so zdaj 
naravnost frpjski liki. Pet jih je: generali vodijo solda- 
te, mecuke je lokalni gestapovec, menih in misijonar 
sta domorodna in katoliška inačica propagande, gej- 
ša vodi nasprotnike v skušnjavo, nindža pa maha z 
rezili. Vsak 'poklic' ima zdaj obširno drevo posebnih 
veščin, ki jih pridobiva skozi uspehe. Generala nad- 
gradimo v izkušenega mečevalca ali v krvoločneža, 
ki ohromi provinco samo s tem, če ga nanjo parkira- 
mo. Nindža se lahko usmeri bodisi v bolj obvešče- 
valsko smer, bodisi postane mojster terorist in posta- 
vlja bombe. 

Vrača se spremstvo - retainers, kamor spadajo ku- 
harji in tavajoči samuraji ronini, pa oklepljeni bojni psi 
(!!) in po novem predmeti. Od posebej ostrih katan do 
čiste eksotike, kot je miza za go, ki izboljša poveljni- 
kove miselne sposobnosti (!!!). Osebe imajo pisan 
nabor vedenjskih lastnosti. Tiste, ki se tičejo vpliva na 
boj in ekonomijo, že poznamo, a v Shogunu recimo 
fašemo naslednika, ki je copata in preveč zaupljiv do 
svoje spletkarske žene. Še huje: po novem imajo ge- 
nerali stopnjo lojalnosti, kar enostavno pomeni, da 
lahko ob dovolj veliki vreči cekinov zamenjajo barve. 

Da bi to preprečili, jih moremo povišati na ugleden 
položaj v klanu. Vmesnik kljub dodatnim opcijam ni 
zabuhel - prav nasprotno, elegantnejši in razumljivejši 
je od tistega v predhodnikih. Zaradi razvoja in oseb- 
nosti se na like dejansko navežeš in dvakrat premis- 
liš, preden pošlješ nindžo prerezat vrat nasprotnemu 
vojskovodji, saj ga lahko hitro izgubiš. 

No, najpomembnejše ostajajo vojske, ki na strateški 
karti postajajo bolj prepričljive iz dela v del serije To- 
tal War. Napoleon je uvedel zimsko zmrzovanje sol- 
datov in zasede iz hoste, ki so sedaj še bolj izpiljene. 
Računalo prefrigano izkorišča meglo vojne, ki tokrat 
učinkoviteje skriva bojne sile. Vselej moramo predvi- 
deti, kam nas bo ponesel pohod, in odriniti tako, da 
ne bomo obtičali v mrazu. Oziroma da bomo sovraga 
zalotili v takem položaju, da bo za nas bolje. 


Katane ob nodačijih 


Lastnosti strateške karte se namreč prenesejo v real- 
nočasovne bitke, kamor igra preskoči, ko se srečata 
dve figurici z meči in se tedaj ne odločimo za pre- 
računano rešitev. Prenos ni stoodstotno vesten, saj so 
bojna ozemlja napaberkovana iz prej izdelanih, a ni 
sile. Če smo v sovražnika trčili v hribih, bomo ob- 
kroženi s kuclji. To je pomembno, saj Shogun 2 nada- 
ljuje dolgo tradicijo pedantno ponazorjenih realnoča- 
sovnih bitk. Okej, te niso stoodstotna simulacija, saj 
je recimo hitrost pešakov višja, kot bi bilo moč reali- 
stično pričakovati od mož v oklepih. A na bitke kljub 
temu prepričljivo vpliva obširen spisek dejavnikov. 
Za začetek vrsta oborožitve. Creative Assembly pra- 
vijo, da so malo skrčili spisek vrst enot, a to ne po- 
meni, da vlada pomanjkanje. Ogrodje vojska so su- 
ličarji - jariji, lokostrelci in mečevalci s katanami. Na 
konjskih hrbtih jezdi težka samurajska konjenica, 
medtem ko zraven korakajo eksotične vrste pehote, 
kot so težko oklepljeni bojevniki s kopji, menihi in 
borci z ogromnimi dvoročnimi meči - nodačiji. V pod- 
rasti se prihuljeno potikajo Snet ... err, nindže, ki so 
zlasti uporabni na razgibanem terenu. Če sprejmemo 
evropsko snubljenje, imamo na voljo tudi arkebuzirje 
in enostavne topove. Novost so legendarni heroji, ki 
so treh oblik: mečevalske, suličarske in lokostrelske. 
Brez skrbi, sami ne morejo ustaviti cele sovražne voj- 
ske in imajo poleg sebe učence. Zato niso videti ne- 
realistični, ampak samo zelo kul. 


Može naokrog razpošiljamo v formacijah in če fašejo 
sovražen naskok v bok, se bodo mnogo slabše borili, 
kot če bi jih sprejeli s čela. Glede na predhodnike je 
izboljšan sistem morale, ki močno kaznuje taka ne- 
prijetna presenečenja in nagradi naše taktične prebli- 
ske. Vojščaki pač ne bodo mirno gledali, kako sobor- 
ci izginjajo v morju puščic, in jo bodo podurhali, če 
bo prehudo. Ter s tem morda s seboj potegnili sosed- 
nje odrede! Ali obratno: veteranska enota se bo 
včasih pogumno postavila po robu nasprotniku, ki je 
zanjo v boju neugoden, na primer konjenica proti su- 
ličarjem. Vojaštvo izkušnje nabira v sleherni bitki in 
sčasoma si izoblikuješ elitno silo, ki se bori do zadnje 
kaplje krvi. 

Soldati se utrudijo in šprint v klanec je neprimeren 
uvod v sabljanje. Posebej na mokrem, blatnem tere- 
nu. Dež onemogoča lokostrelce in arkebuzirje, tako 
kot noč, ki je novost in poskrbi za nenadne, infarktne 
spopade. Enote imajo več posebnih sposobnosti, kot 
sta napadalna konjeniška oblika klina in zid obramb- 
nih sulic. Najbolj dragocen v vseh pogledih pa je ge- 
neral. Če pade, je bitke v veliko primerih že konec, 
saj je udarec za moralo njegovih vojakov uničujoč. 
Na srečo ima ob sebi obilico izkušenih stražarjev in 
če ga sovražniki preplavijo, smo si sami krivi, ker 
smo ga izpostavljali. Poleg svoje eminentne vloge 
ima aktivne veščine, ki zmorejo razpadle formacije 
vrniti v boj ali spodbuditi vojsko, da se bori bolje. 


STROJNA VOJNA 


Izjemna podoba zahteva izjemno računalo. Na- 
stavitve je moč dobro prilagajati, za navitje do 
konca pa boste potrebovali zadnje krike hardve- 
ra. Ne le to, DirectXa 11 ob izidu igra še ne pod- 
pira in ga bodo predvidoma dodali na prehodu v 
maj. Zato je glajenje robov treba vsiljevati skozi 


kartične vmesnike. 

Manj luštna je prisotnost napake, ki nekaterim 
kombinacijam strojne opreme onemogoči poga- 
njanje špila. Med nesrečneži sem bil tudi sam in 
nevšečnost sem moral odpraviti s posodobitvijo 
BIOSa matične plošče. Potreba po takem ukre- 
pu je nesprejemljiva in studio se še trudi dogna- 
ti, kaj je sploh narobe. 


Bojevniki teme so resna nevarnost in znajo poleg umorov izva 
jati sabotaže ter zastrupljati hrano za armade. Nostalgiki bodo 

pomorskih prizorov, takšni 
zaženejo v sovraga; da bi ga 


Po zidcu 


Našteto pomeni, da še zdaleč ni dovolj le pravilno po- 
staviti svojih enot nasproti drugim, da bomo meče- 
valce zapeljali v sovražne suličarje. Zato pride do iz- 
raza obnašanje soldatov, ki je izjemno. So hkrati pre- 
pričljivi in nepredvidljivi. Tudi umetna pamet nam 
zna pokazati kako novo lekcijo, je pa res, da se ji v 
nasprotju s taktičnim delom včasih še rado rigne. V 
isti bitki smo lahko priče, kako nas računalnik bri- 
ljantno napade v bok, nakar po nepotrebnem razdro- 
bi enote. Še posebej pri obleganju. 

Utrdbe so bili sedeži fevdalne moči in ker po ena čepi 
sredi vsake province, so naskoki nanje važen ter zna- 
ten del bojevalnega udejstvovanja. Japonski gradovi 
so bili drugačni od evropskih, ker so stali na potres- 
nem območju. Namesto visokih zidov so imeli več 
nižjih obrambnih črt, namenjenih temu, da ujamejo 
napadalce v past. V Shogunu 2 lahko pehota pleza 
po poševnih zidovih, kar je ključno, saj je oblegoval- 
nih naprav malo. Lep dodatek so posebne stavbe v 
sklopu utrdbe, ponavadi obrambni stolpi, ki jih lahko 
napadalec zasede in obrne proti branilcu. 

Zaradi obsežnosti gradov je praktično nemogoče bra- 
niti celoto, zato je treba enote koncentrirati ne nekem 
delu. Posledično so zasedanja igra prevar in lažnih 
naskokov, s katerimi obrambo zvabimo na napačen 
konec. Jako uživaško in potencirano z mnogoterimi 
obzidji, ki včasih branilcu omogočajo, da tudi ob vdo- 
ru obvlada položaj. 

Pomorske bitke (na rekah jih ni) medtem ne dosega- 
jo tistih iz predhodnika. Kar je jasno, saj velike linij- 
ske ladje iz Napoleona zaradi obdobja in lokacije za- 
menjajo manjše barkače z lokostrelci ter bune - okre- 
pljena plovila za naskok nasprotnih ladij s pehoto. 
Tudi vpliva vetra zaradi povsod prisotnih vesel ni, za- 
to je boj na slanici preprostejši. Pozna dva glavna tri- 
ka: zasutje sovraga z gorečimi puščicami in haklanje 
s klini, da ga potegneš k sebi, nakar ga naskočiš s 
samurajsko posadko. Gibanje plovil in umetna pamet 
sta spodobna, sem pa opazil hrošče, ki so ladje po- 
šiljali v tri krasne ter povzročali čudne zmage (pre) 
majhnih posadk. 


Na tisoče daimjov 


Poleg dobre strateške pameti in številnih detajlov je v 
Shogunu 2 najbolj navdušujoče to, da so večigralstvo 
naposled razvili do stopnje, ki si jo serija zasluži. Saj 

je že Napoleon postregel s sodelovalno kampanjo, a 
tu je multi izpiljen. Na voljo imamo tako sodelovalne 
moduse za dva kot medsebojno pobijalske. V slednjih 
lahko v realnočasovnem boju prevzamemo nadzor 
nad kako računalniško frakcijo. Obleganje gradu s 
kolegom je nekaj zelo lepega, predvsem pa vse teče 
skozi enostaven vmesnik. Multiplayer premore nič 
manj kot sedemintrideset kart, medtem ko so samo- 
stojne bitke le štiri, med njimi seveda Sekigahara. 

A čakajte, to še ni vse! Tu je še večigralski način, v 
katerem po frpjsko gradiš svoj lik! Tako zvani avatar 
mode, v katerem nadzorujemo enega vojskovodjo na 
globalni karti Japonske. Ta nima neposredne zveze s 
prej opisanim strateškim zemljevidom iz kampanje, 
temveč je popreproščen, saj dajo nadzorovane pro- 
vince le spisek enostavnih izboljšav. Obstajata dve 
karti: za do nekaj ljudi in večje skupine. Prva je v bi- 
stvu vmesnik za klasično iskanje živih nasprotnikov, 
na drugi pa province zasedajo klani. To je mišljeno 
tako v zgodovinskem kot igralnem smislu in pomeni, 
da se moramo pridružiti skupini, saj je provinca naša 
šele tedaj, ko zberemo dovolj zmag v primerjavi z na- 
sprotnim klanom. Ta hip je stvar še malo hroščata, a 
jo urno pilijo. Dotlej se lahko igramo z veliko kopico 
nadgradenj za svojega generala. 


Iyra z dušo 


Da Shogun 2 zaposli za veliko časa, je iz povedanega 
jasno. In to navzlic dejstvu, da je karta manjša od ti- 
ste iz Imperija. Strateški tempo je enostavno boljši. 
Ampak najbolj simpatično reč sem prihranil za ko- 
nec. Špil ni prebil magične meje 90 (samo) zaradi 
igralne mehanike. Ne: tisto, kar po sleherni seansi 
pusti največji vtis, je slog. Creative Assembly so de- 
jali, da so pozorno preučili zgodovinsko obdobje, a 
šele ko igro zaženeš, ti je jasno, kaj so s tem imeli v 
mislih. Od najbolj odmaknjenih por vmesnika dalje je 
vse prepojeno z daljnjevzhodno kulturo. Nalagalne 
zaslone krasijo odlične risbe in izseki iz poezije, biser 
so svetovalci oziroma govor nasploh, zlasti pa nav- 
dušijo podrobnosti, kot sta uvodni nagovor generala 
vojski ob začetku bitke ter cvetje, ki odpada z dreves 
na strateški karti. O ja. 

Pred izidom je bilo sicer največ govora okrog zmoglji- 
vega grafičnega pogona, ki je zmožen izrisati tisoče 
bojevnikov tako natančno, da vidiš njihove brke. In ki 
se je končno otresel kloniranih pešakov, saj so ti vi- 
deti samosvoji. A ob igranju dojameš, da je pogon le 
sredstvo, s katerim ti predstavijo vso presunljivost 
naskoka vrste suličarjev, ki se ob plapolajočih zasta- 
vicah zaženejo po polju. Formacije se razbijejo na 
stotine smrtnih dvobojev med posameznimi meče- 
valci, ki zamahujejo, padajo in se panično pobirajo. 
Katane sekajo, konji brez jezdecev pretresljivo rezge- 
tajo in stotine življenj 'odplapola' v veter. Nakar ti z 
leve svetovalec pove, da je sovrag pobegnil (A SHA- 
MEFUL DISPLAY), na desni pa te pričaka haiku o je- 
senskem vetru, da ne veš, ali bi se začel krohotati kot 
zmešan. Nič, Creative Assembly je napravil Total 
War z najboljšim karakterjem doslej. Igro z veliko 
začetnico. Arigato, arigato gozaimasu! 


Aggressor se pripravlja na veliko bitko, nakar mu 
general pobegne z ženo. BAKAAA! 

slog in vzdušje v fantastična umetna 
pamet v strateškem delu v enosta- 
ven, a vseobsegajoč vmesnik v odli- 
čen videz v kančki frpjstva v številne večigralske 
opcije v ohranja vojaško globino predhodnikov v 
nekaj težav realnočasovne pameti x hrošči x 


The Creative Assembly / Sega 


Pri obleganjih pridejo zelo... 


s prav raketne enote in 
%, zažigalne puščice, s kateri 
— mi obrambne stolpe hitro 


%. spremeniš v bakle. Pri napa 
dih čez zid lahko tokrat po 


april 2011 


tournament.si | 


najboljši slovenski 
movalci se srečajo na 


aj storiti, če je tvoj neposredni tekmec na trgu 
spletnih frpjk World of Warcraft, čigar jekleni 
prijem kar noče izpustiti množic? V zadnjih 
šestih letih se je nad nevihtniško utrdbo poda- 
lo že mnogo napadalcev, a so vselej fasali udarec 
Warcraftove sekire s -13.000.000. Naročniki, to je. 
Konkurenci sicer še ni zmanjkalo poguma in mnogi z 
upanjem zremo v Guild Wars 2. A večina sledi ideji, 
da je WoWov pristop najuspešnejši z razlogom, zato 
ga je treba le malce prirediti. 

Mednje sodijo tudi Trion Worlds. Nemara zato, ker so 
pojem fantazijskega mmorpgja dejansko pomagali 
ustvariti. V novi verigi skupin pod to znamko se je na- 
mreč zbrala pisana gruča veteranov, ki so delali na 
WoWu, EverOuestu, Aionu in sorodnih naslovih. Zato 
bo znalcem mahanje z mečem v Riftu jako domače. 


Ljubo doma 


Ko se zbudiš v fantazijski deželi Telari, ti je koj jasno, 
da boš moral iz tretje osebe skeletorjem, zombijem in 
goblinom serijsko preštevati rebra z ostrino rezil ali 
uroki. Vanjo prispemo ravno v trenutku, ko klecne 
obramba pred vdorom bitij iz drugih dimenzij in skozi 
špranjo - rift — pokuka nesramni zmaj Regulos. Za- 
četniški coni, ki se razlikujeta glede na to, če ob krea- 
ciji lika izberemo med sabo sprte Guardiane ali De- 
fiante, sta v obeh primerih lušten, udaren uvod tako v 
štorijo kot v bojevanje. 

Pri slednjem ni umetnosti, saj Rift sledi sprejetemu 
principu. Tarčo označiš, nakar jo tvoj junak samodej- 
no garba, pri čemer mu pomagaš s stiskanjem tipk 

da zapremo tako, da izpolnimo pogoje, ki nam jih naloži igra. H 


za posebne udarce. Sistem pri večini poklicev vsebu- 
je neko vrsto zbiranja moči z normalnimi zamahi, ki jo 
nato sprostiš v posebno močnih specialkah, podobno 
kot rogue v Warcraftu. Druga finesa so zabadanja in 
coprniška cvretja, ki morajo slediti nekemu dogodku, 
na primer izmiku ali kritičnemu zadetku. Beštije niso 
rahitični bolniki in v boju smo vselej zaposleni. Toda 
naprednosti v smislu Conanovega merjenja v različne 
dele telesa tod res ne gre iskati. 

Domačnost spremlja tudi pohajkovanje. Prideš do ra- 
čunalniško nadzorovanega lika, ki to pot nad glavo ni- 
ma velikega rumenega klicaja kot v Warcraftu, mar- 
več majhnega zelenega, pobereš skupek kvestov in 
hajdi na rajžo z beštijami, ki kolovratijo po hosti. Nalo- 
ge so si boleče podobne in čez čas ti postane smešno, 
ko vidiš, da imaš na vsakem področju po eno nalogo 
s krepavanjem sovragov, eno z zbiranjem cvetlic/za- 
bojev/zobnih ščetk in nemara kako z zaseganjem jeter 
lokalnih volkov. Zabavnih, originalnih kvestov, s kate- 
rimi je postregel WoW: Cataclysm, v Riftu ni, včasih 
pa zavohaš tudi pridih korejskih masovščin, čeprav 
tlaka srečoma ne prestopi meje absurda. 

onavadi je to krepot dovolj velikega števila gnusob v več 


fazah, ki se zaključijo s posebej renčečim krempljatežem. 

Spominja na Aion. 


Zaposlitve si sledijo v verigah, na koncu katerih je 
običajno soočenje s posebno zlobnim nepridipravom. 
Ki ga brez pomoči promptno zakoljemo, kajti z izje- 
mo peščice kvestov v temnicah je moč vse postoriti 
sam. Ja, Rift je sodobni mmorpg za mase, ki ti vse 
prinese pred nos in te zasipa z vsebino. Oprema pada 
levo in desno, da imaš kufre ves čas nabasane. Na 
karti so zaznamki s področji za izpolnjevanje nalog, 
dočim so ozemlja na gosto naphana z golaznijo in za- 
selki, da so potovanja od enega kvesta do drugega 
kratka. Za povrh je kazen za krepot mila: tek do tru- 
pla in plačilo par soldov. Prijaznost do začetnikov je (MW 
na visoki ravni. 

Daj izkušnje, pa mir 

Zato je tudi dinamika v osnovi prežvečena: šibaš od 
enega grozda nalog do drugega, z nabiranjem izku- 

šenj se krepiš in zbiraš opremo, ki se po kvaliteti kaj- 

pak loči na sive, zelene, modre in frjolčne inačice. 
Poleg tega si prisvajaš surovine za obrt, da si skuješ 
oklepe, zvariš napitke ali pričaraš rune. Rokodelstvo 

je podobna kopija tistega iz sorodnih naslovov kot 

vse ostalo: vržeš skupaj sestavine in zadeva nastane. 

Je pa lepo, da je res uporabno. 

V večini provinc je temnica (skupno jih je deset), ka- 

mor se odpravimo v gruči petih kameradov. Ječe so (ME 
instancirane in so klasična kombinacija elitnih na- 
sprotnikov s šefi, pri katerih je treba pogruntati nekaj | 
enostavnih mehanik, kot je NE STOJ V OGNJU. Pri- 
znam pa, da so lušten izziv, kakor hitro imaš v drušči- 

ni nesposobneža. Naprednih skupinskih prijemov iz 
denimo Lord of the Rings Online Rift ne pozna. ad 
Sem in tja izkušnjo poživi okolica, kajti ena močnej- ; 
ših plati Rifta je grafični srček, ki sodi med najbolj na- 
predne v zvrsti. Igra ne sledi Warcraftovi risankavosti (Mi 
in si prizadeva za realizem, kolikor so hodeča dreve- 

sa lahko realistična. Okolica je podrobna in vse stva- 

ri mečejo sence, navdušijo vodni učinki. Petnajst pro- 

vinc Telare je raznolikih in živahnih, potresenih z na- 
ravnimi ter arhitekturnimi spomeniki. Še bolj kot vi- k 
dez pa hvalim slog. Lokacije, kot sta glavni frakcijski a 
mesti Sanctum in Meridian, ledeniki v daljavi in puš- 
čavski kamnolomi te na več mestih pripravijo do te- 
ga, da postaneš in se ozreš. 

Pripoved po drugi plati koleba med navdihnjenostjo 
in duhamornostjo. Na deželo prežijo zverine iz drugih 
dimenzij z Regulosom na čelu, ki jo hočejo uničiti. 
Ker so pač žleht ali nekaj, medtem ko smo mi od bo- 
gov oživljeni heroj in edino upanje za civilizacijo, blah 
blah. Vsa pokrajina je zato v znamenju vojne in gro- M8 
zot, ki pa se te dotaknejo le napol. Razlog je poleg pi 
plitvosti črno-belega boja dobrega z zlim nepreprič- fi gli 
ljivost večine ponudnikov kvestov. V vsaki coni se si- , ( - 
cer najde kaka lokalna štorija, ki potegne, a to je bolj x i 
izjema kot pravilo. Kje so vzdušni prebliski iz Conana, 
kot so berači? 


Duhoven s sekiro 


Čeravno veščine še vedno nabiramo s plezanjem po 
izkušenjski lestvici, si jih vsaj odrejamo na samosvoj 
način. Rift pozna štiri arhetipe poklicev: bojevnika, 
maga, tatu in duhovna. Slehernemu je na voljo po 
devet tako imenovanih duš, skupkov sposobnosti ne- M4 
koč umrlih junakov. Izmed teh si lahko naenkrat izbe- X 
remo po tri, ki predstavljajo drevesa, kamor vlagamo 
z izkušnjami pridobljene točke. Nekako tako, kot da 
bi si mogel v WoWu poljubno izbrati tri drevesa talen- 
tov izmed devetih. Spomni na Final Fantasy XIV, ka- 
kor failana ta zadeva že je. 

Prilagodljivost posameznega lika je zato večja kot v 
večini sorodnih naslovov. Okej, iz maga ni moč na- 

praviti tanka ali iz bojevnika zdravilca. A coprnik ima 
poleg duš z napadalnimi čiračarami na voljo dohtar- 
sko in take s priklicem pomagačev. Najraznolikejša 
sta klerik in tat, ki lahko z nekaj omejitvami zasedeta 
sleherno vlogo v odpravi. Tat ima denimo veji zdra- 
vilskega barda in obrambnega riftstalkerja, s katerim 
je moč celo sprejeti hujši udarec. Večine duš se pola- 
stimo že kmalu po začetku, nakar si lahko ustvarimo 
do štiri shranjene kombinacije, med katerimi menja- 
vamo izven boja. Spajanje in preizkušanje raznolikih 
veščin je fletno in te zaposli kar za nekaj časa. 

Drugi vetrc, ki se trudi razpihati trohnobo prežveče- 
nosti, so portali - rifti. Ker je meja med dimenzijami 
oslabljena, se sredi ozemelj pojavljajo okna, iz katerih 
se usuvajo vseh sort neprijazni gravži. Če se jih pusti 
pri miru, gredo na pohod do človeških zaselkov, jih 
skurijo in se tam zaredijo. Tako nemalokrat naletiš na 
vasico, ki jo moraš najprej očistiti zverin, da se vanjo 
sploh vrnejo računalniški liki s kvesti. Še lepše je, ko 
greš na kofe in junaka pustiš v lokalni oštariji, nakar 
ob vrnitvi pogruntaš, da ga je povozil vlak naletava- 
jočih gnusob. 

Rifti se pojavljajo pogosto in dajo znaten del iz- 
kušenjske pogače. Najbolj kul so splošne invazije zo- 
prnežev, ponavadi enkrat dnevno, ko se usuje mnošt- 
vo sovragov in se mora proti njim organizirati vsa co- 
na. Špil igralce ob tem enostavno združi v grupe in 
raide, nagrada pa je odvisna od našega vložka. Pod- 
obno public guestom v Warhammerju Online, le da je 
delitev priboljškov tu boljša. Iz riftov občasno poku- 
kajo tudi zajetni šefeti in njih tamanjenje je poleg 
temnic poglavitni del dogajanja, ko že po dobrem 
mesecu zmernega igranja dosežeš zgornjo mejo, 
stopnjo 50. 


In tu se Riftove niti združijo v končno podobo, ki gre 
žal mnogo bolj v smeri že videnega kot novih ele- 
mentov. Pri levelu 50 se spustimo v tako imenovane 
ekspertne temnice, ki so inačica omenjenih desetih z 
bolj zagamanimi zvermi. Ja, kot heroic dungeons v 
WoWu. Zatem sledijo raidi z do dvajset ljudmi. Ta hip 
je na voljo ena taka temnica, kmalu naj bi odprli no- 
ve. In to je to. Boj med igralci (PvP) je navkljub spo- 
ru na smrt med Guardiani in Defianti po warcraftovs- 
ko zrinjen v štiri male instancirane bitke nalik Blizzar- 
dovim battlegroundom, kjer lovimo zastavice in ka- 
žemo sovragu osle. Na PvP-strežnikih lahko v Telari 
zasedemo večino tistega, kar napadajo pošastki iz rif- 
tov, vendar kakega blaznega povoda za to ni. Škoda, 
kajti ozadje prepira med frakcijama je najboljša pri- 
povedna plat te igre. Guardiani se proti Regulosu bo- 
rijo s fanatično vero, medtem ko se Defianti zanašajo 
na uničevalne mehanske izume. Toda lepa premisa 
ostane v besedilih kvestov in se ne prenese na bojno 
polje med sodelujočimi. 
Bistvo je tako ali tako boleče očitno, ko se ozreš na 
vmesnik z valutami, ki jih zbiraš. Teh je, ne hecam 
se, več kot ducat. Od denarcev do planarita, ki ga 
dobimo ob zapiranju riftov, bonov za rokodelske re- 
cepte, priljubljenosti pri frakcijah in tako dalje. Z 
1. vsem pa si kupuješ lično vijolično opremo. Tu je jas- 
no, da boš na koncu, tako kot v WoWu, pretežno gr- 
madil sekire. 
Če bodo duše dejansko presegle igračkanje s kombi- 
nacijami in ponudile inovativne pristope k boju, mo- 
ramo šele videti. Dvomim. Tudi ukvarjanje z rifti zač- 
ne presedati, je pa res, da bomo deležni novih vrst - 
prva je že dospela ta mesec. Trion igro drugače bud- 
no spremlja in gre za enega ob izidu bolje zloščenih 
izdelkov. Stranke so to nagradile z začetnim navalom 
in za mesec ali dva je Rift lušten, obrtniško kvaliteten 


Takle je rift od daleč — z 
lovkastim 'nečim', ki po- 
gleda iz razpoke v prostoru 
in zmeče na plano svoje 
podanike: Kasneje naj bi 
bilo moč skozi portale sto- 
-' piti na drugo stran in 

. sebe. Zato čisto dinamičnega sveta-tu vseeno ni: 

mmorpg, posebej primeren za nove igralce žanra. 
Veterani pa bodo kmalu zaznali manko svežine in 
simpatičnosti. Šestih ras, po treh na posamezno frak- 
cijo, doslej sploh omenil nisem, ker so generične ver- 
zije ljudi, škratov in vilinov brez vidnejšega vpliva na 
dogajanje. Tudi če jih ne bi bilo in bi bili namesto te- 
ga vsi oposumi. Karizmo likov iz Warerafta ali War- 
hammerja tod iščeš zaman in ravno to zna Telari za- 
vdati daleč bolj kot neki zli zmajeslavi. 

set zunaj kot v temnicah "Posamično niso hud zalogaj, 
—a seat zgodi, gaje nenadoma, presene gruče 

se vesel zažene v fantazijsko deželo, a 
na koncu spet klecne pod težo lastnega oklepa. 


igračkanje s poklici v rifti v zunanjost, zlošče- 
nost in prijaznost do začetnikov v švoh naloge 
nerazvit boj med igralci x povprečno obrtništvo 
spet duhamorna tlaka x neprepričljiva pripoved 

Konzolni Brotherhood (J209, 81) je bil hroščat in tudi na pecejune manjka;žužkov, o čemer pričata že dva popravkca. Zdaj sta ob radar 
ju številka in puščica, ki lajšata pot do cilja. Kupljivi konzolni DLC 'Da Vinci Disappearance' je del PC-igre, Kopernik pa ostaja na PS3. 


"Saluti. Sem Ezio, Ezio Auditore iz Firenc, in čudno se je vrniti v sred- 
njeveški Rim po tolikšnji odsotnosti. Nisem ga obiskal vse od decem- 
bra, ko sem v svetem mestu kot član reda ašašinov naredil še en korak 
bliže rešitvi svetovne zarote reda templjarjev. Prepričan sem, da se ne- 
navadno počuti tudi moj šefe Sneti, ki me vodi skozi nevarnosti. Toda 
naj mu prepustim besedo, kajti njegovo je pero, moje pa rezilo. Attenti, 
pezzi di merda!" 


vala, Ezio. Kot posinovljenec si mi in ko ti dajem ukaze, jih brez 

pardona izvršuješ. Od zadaj gledam tvojo kapuco in plašč, v ka- 

terem skrivaš hladna in strelna orožja za obračune z neprijatelji, 

od nožev v rokavu in sablje do samostrela ter pištol, in se stalno 
čudim tvoji eleganci. Najsi je bil tvoj prednik Altair pri skakanju in spre- 
hajanju skozi poulične množice še tako podoben mački, ti ga prekašaš. 
Tudi podrobnosti je v tvoji računalniški izdaji, ki za playstationovo in 
xboxovo zaostaja skoraj pol leta, za jerbas več. Podoba sicer ni divje na- 
predovala, a nazobčanosti je manj in sence so lepše, svoje pa naredijo 
že višje ločljivosti. 


Videti Romo in ne umreti 


V Rimu imaš leta 1500 kaj videti. Ko po njem iz tretje osebe nelinearno 
opravljaš naloge, ki jih vidiš na nadkarti in za katere lahko porabiš več 
kot petindvajset ur, naletiš na kup arhitekturnih znamenitosti, od Kolo- 
seja do bazilike Sv. Petra v Vatikanu. Povsod so cerkve, obeliski, stebri 
in kipi, naletiš na gromozanski akvedukt. Stopiš po mostovih, kot je 
Ponte Sant'Angelo z angelskimi kipi (na oni strani je Hadrijanov mavzo- 
lej), zaplavaš v Tiberi, sprehodiš se po gričevnatem okolišu, povsod pa 
srečuješ ljudi, ki mlatijo mešanico angleščine in stare italijanščine. Do- 
ber alternativni svet je to, Ezio - včasih ti zavidam, da si ti v njem, jaz pa 
tu, kjer so referendumi in resničnostni šovi in La Toya. 

Tako kot na obeh konzolah dimenzija ni le velika, marveč je nabita z 
opravili. Premočrtni osrednji kvest tvori osem spominskih sekvenc, a 
domala kadarkoli se lahko lotiš ducatov neobveznih misij. Višek je 
šesterica raznolikih templjev, po katerih iščeš cesarske zvitke. Ponekod 
raziščeš katakombe in se bojuješ z gverilci, odetimi v volčje kože, dru- 
god podiraš ogromna vrata v rušečem se papeškem domovanju. Sledijo 
naloge, kjer moraš uničiti Leonardova orožja, morilske odprave, intelek- 
tualne uganke z zlaganjem puzel in povezovanjem simbolov, obnavlja- 
nja zapuščenih stavb in še in še. Res je, da se opravila začno konkretno 
ponavljati, a njihovo število jemlje dih. Le od kod ti toliko kondicije - 
mar od obiskovanja kurbišč, na katere v teku zgodbe takisto naletiš?! 

Jaz in moji nindže 

Pričakoval sem sicer, Ezio, da te bom moral pri mečevanju nadzorovati 
bolje, a bojevanje ni ne zahtevnejše, ne kompleksnejše. Morda celo na- 
sprotno, saj imaš zdaj možnost, da po zakolu soldata eksekutiraš na- 
slednjega in naslednjega, če jaz držim smer in pritiskam gumbe. Le ne- 
kaj spopadov je bilo takih, da sem resneje pljunil v roke. Prav tako sem 
hotel boljšo pripoved, kajti Bratovščina je glede na dosedanja Creeda 
po tej plati občutno bolj klišejska in trapasta. 

A igralnih novosti nekaj ipak je. Plezanje po pročeljih je malo težje, saj 
moraš marsikod več poskušati, da najdeš oprijem. V ospredju pa je 
načelovanje članom morilskega klana, ki jih prikličeš nad capine. Ob 
sokoljem vrisku se vzamejo od nekod in se lotijo nasprotnikov, nakar 
nekaj časa niso na voljo. Prav tako jih direktorsko, v menijih, pošiljaš na 
misije širom Evrope. Od tam ti prinašajo cekin ter dragocenosti, s kate- 
rimi odkleneš orožja in oklepe. Nenehno grabijo tudi izkušnje, s katerimi 
se krepijo. Vsekakor je občutek, ko greš mimo sumničavih stražarjev, 
nakar tipčki tri sekunde po vrisku ujede zaklani ležijo na tleh, ne da bi se 
ti bilo treba ubadati z njimi, sijajen. 

Še nekaj je očividno: večji poudarek na prikritosti. Kar nekaj je nalog, ki 
jih je konec v trenutku, ko te stražarji opazijo. To pomeni, da se je treba 
tiho vzpenjati po zidovih, nastavljati trupla, da privabiš oglednike, ubija- 
ti od zadaj in z daljave ter previdno izbirati tarče. Pri tem nisi prikovan na 
eno samo pot. Res pa je, da tiholazenje ni ne resno, ne zapleteno. 

Bolj zame kot zate, Ezio, je tu internetno večigralstvo. S sedmimi ljudmi 
se znajdem na majhnem prizorišču, kjer sem istočasno žrtev in morilec. 
V gneči recimo iščem plen, ki ni označen, a se zavedam, da je igra me- 
ne izbrala za cilj nekoga drugega. Hitreje kot se premikam in več kot 
plezam, hitreje bom prišel do tarče, toda več pozornosti bom vzbudil. Za 
točke odklepam veščine v okviru poklicev, od zdravniškega do me- 
niškega, in jih izkoriščam ali puščam vnemar, dočim modusi spreminja- 
jo temeljno zasnovo. Zanimivo narejen multi, čeprav se čez nekaj časa 
izčrpa, strežniki pa so vse prej kot nabito polni. Nalinijska pa je še last- 
nost iz štorijalne kampanje, in sicer investiranje v posle, kamor denar 
dajejo drugi igralci, nakar je zaslužek večji. 


Še se bova videla! 


Brotherhood je vmesni del tvoje poti, Ezio, ki ne dostavi bistvene 
svežine. Je pa avantura prijetna in ni mi žal, da sem te spremljal skoz- 
njo. Upam le, da imajo tvoji mali bogovi za resnični Assassin's Creed 3 
v rokavu več pravih novosti. 


ec 


lahkoživk, a čvek je vseeno plodovit. 


izvrsten akcijsko-tiholazniš- 
ko-raziskovalni občutek 


sijajno prizorišče v življen- 
je goltajoča obsežnost v fletno večig- 
ralstvo v napredka bi lahko bilo več 


ponavljanje opravil x cenena zgodbica 

Dawn of War 2: 'eirisuion 


vezdni podsistem Aurelia res nima sreče. Naj- 

prej se na njem v Dawn of War 2 (188, 84) za- 

redijo orki in še gnusobni Tyranidi, da bi ga do 

zadnje žive celice prebavili v redko kašico. Ko 
je to mimo, v dodatku Chaos Rising (205, 83) iz dru- 
ge dimenzije pokukajo služabniki Chaosa, ki bi vse 
prebivalce ob izdatni rabi priostrenih kavljev žrtvovali 
bogovom. Ni baš kraj, kamor bi šel na dopust. Zdaj je 
v drugem samostojnem dodatku za DoW2 imperia- 
torju dovolj jajcanja in tja pošlje ogromno armado, da 
bi izvedla 'Exterminatus' - popolno uničenje vseh pla- 
netov z orbitalnim bombardiranjem. Neee, to vendar- 
le ne gre! Kje se bomo pa potem klali?! 


Kri za boga krvi! 


Dawn of War 2 je križanec med realnočasovno strate- 
gijo in Diablom. Iz tlorisa razpostavljamo enote, ki iz- 
vajajo bočne manevre in s plamenometalci bezajo so- 
vrage iz zaklona. Toda na bojišču jih je le dobrega pol 
ducata, z uspehi pa pridobivajo izkušenjske stopnje in 
odevamo jih v bleščečo se epsko opremo, ki bi jim jo 
zavidali še liki iz World of Warcrafta. Boj je v puščav- 
ništvu zato dokaj premočrten in skriptan, kar DoW2 
napravi za Call of Duty med realnočasovkami. 
Samostojna razširitev Retribution tu ne odstopa. Misi- 
je nas za roko peljejo z enega konca karte do druge- 
ga, vmes pa se zgodi ogromno brutalnega razteleša- 
nja in velikih eksplozij. Ko marinec z gigantsko jekle- 
no pestjo kriče zdruzne aliena v kompot, nakar ga ta- 
drugi alien nasadi na velik krempelj in oba skupaj iz- 
gineta v bobnečem artilerijskem bombardiranju, tvoj 
notranji demon raja. A kljub kaosu (hehe) igranje 
premore nekaj taktičnega izziva, saj je treba enote 
postavljati v zaklon, jih pravilno kombinirati in pe- 
dantno ciljati s posebnimi sposobnostmi. 

Izvirnik in Chaos Rising sta imela napeto štorijo, z Re- 
tributionom pa se avtorji, Relic Entertainment, spet 
poslužujejo sprememb. Igra ni več osredotočena na 
marince reda Blood Ravenov, marveč ima svojo 
kampanjo vseh šest samosvojih frakcij. Misije nas z 
nekaj izjemami pošljejo na iste karte za vse strani in 
pretiraval bi, če bi rekel, da si boste želeli puščavništ- 
vo obrniti z vsemi. Tudi kvaliteta pripovedi ni na ravni 

"V last standu se točke (levo zgoraj) množijo z 
vsakim valom, kjer ne krepnemo, zato je na- 
- petost nohtegrizna. Toda frpjskemu napredo- 


- 


predhodnikov. A velik del privlačnosti so spet liki, nji- 
hove sposobnosti in oprema. Zato je luštno iti na- 
okrog vsaj s polovico. Veščine so tudi za marinske 
kamerade iz prejšnjih kampanj, kot so Tarkus, Avitus 
in dreadnaught Thule, povsem ločene od prejšnjih 
dveh delov, zato ne nadaljujejo levelanja iz DoW2 kot 
v Chaos Rising. Zdaj jih je po pet v treh drevesih, na- 
biranje novih trikov pa je hitrejše in zadoščenje silovi- 
tejše. Ko tvoj kaotični vodja z enim zamahom kija na- 
pravi opustošenje velikosti jedrske eksplozije, veš, 
kam kaos taco moli. 

Enoigralstvo v posamezni šestini traja slabih deset ur 
in nudi vse, kar poznamo iz Dawn of War 2: napete in 
silovite šefovske boje, dirke z gromozanskimi tanki 
ter branjenje poslednje pozicije pred navalom krem- 
pljatih pošastkov. Dogajancija je še vedno zelo vzduš- 
na. Je pa vmes izšel Stareraft 2, ki nas je razvadil in 
pokazal, da lahko skriptanost uspešno povežeš z več 
taktične svobode, kot je premore recept DoW2. Zato 
je Retribution videti malo za časom. 


Z vanju res manjka globine. 


Surovo meso 


Sem zgoraj rekel šest ras? Marincem, Tyranidom, 
Kaosu, Orkom in Eldarjem se pridruži Cesarska ar- 
mada z milijoni kanonfutrovskih soldatov, ki komaj 
čakajo, da jih lahko ustrelijo zaradi dezerterstva. Tre- 
ba je priznati, da so dobro ujeli smisel te frakcije, kjer 
imamo na eni strani pešake, ki hitro umirajo in jih 
hkrati hitro nadomeščamo, na drugi pa velike tanke, 
ki so naši svetilniki v morju gnusob. Nekaj svežine 
vrnejo večigralstvu, ki je dobilo še slabega pol ducata 
novih kart in nekaj dodatnih enot za ostale. Med njimi 
gre izpostaviti swooping hawk autarcha pri eldarjih, 
končno. 

Multiplayer je spričo širine kart bolj izzivalen od od- 
klopljene igre, samodejni sistem iskanja partij pa za- 
gotavlja, da tekmecev ne zmanjka. Opcij je tu še več. 
V kampanjo lahko povabimo kolega, ki nato vodi po- 
lovico naših enot, zelo priljubljen pa je modus the last 
stand, ki tri heroje postavi v bran neskončnim valo- 
vom nasprotnikov. A žal pride spet do izraza klasični 
Relic, ki dobrega koncepta ne razvije popolnoma, saj 
likom manjka širine. ln še nekje se vidi razlika glede 

na Blizzardovce: kampanja je manj spolirana, skripte 
znajo kazati gnile zobe in nam metati hrošče v fris. Za 
povrh se niso lotili splošnih šibkosti sistema, kot je 
povprečna umetna pamet pri razporejanju v zaklon. 
Soldate je treba nenehno motriti, saj prepuščeni sami 
sebi radi odkolovratijo naravnost v sredo bolečine. 
Retribution je sicer še vedno fajn in primeren, če ste 
novinec v seriji. Toda za naslednjič si morajo res zmi- 
sliti kaj bolj svežega in izdelek bolj zloščiti. 


pregazi tank, napikne alien, zakolne 
kaotik in upepeli inkvizitor. Pa vedno pride nazaj. 


šest kampanj, veliko kart v posreče- 
vzdušje ne jenja 
omejujoča li- 
nadzor in umet- 
Relic / THO 


ni Imperialci 

večigralski modusi 
še vedno povprečna 
hrošči, neizpiljenost 


nearnost 
na pamet 

Shift 2: Unleashed 


B Alarm Turner 


V Civo Pocinne 


o raztegovanju Undergrounda in obupnem Pro 

Streetu je z resnejšim Shiftom zavel nov veter 

v seriji Need for Speed. EA je razvoj zaupal 

londonski ekipi Slightly Mad Studios, ki ima 
veliko izkušenj z virtualnim dirkaštvom, in tudi v dru- 
go so sestavili soliden izdelek. Če nanj gledaš samo- 
stojno. Drugače pa nadaljevanje nekam preveč vozi 
po kolesnicah predhodnika in močno upam, da se s 
Shifti ne bo ponovila stara zgodba. No, zaenkrat je 
vtis vseeno pozitiven in Shift 2 vsebuje novo dozo 
skrajno vzdušnega ter izzivalnega preganjanja po dir- 
kališčih. Med največje pridobitve sodi v Hot Pursuitu 
predstavljen sistem Autolog, ki skrbi za deljenje eno- 
igralskih dosežkov, izzivov in komentarjev s prijatelji. 
Nadalje so dodali nočno drvenje, nov gibajoči pogled 
iz čelade in najvišjo stopnjo vernosti. 


ZIGG TO MEHI 

olec dokupovanja boljših rorov in filtrov Pozna gra Midi nas na! 


dobra, izzivalna vožnja za staro in mlado, tipke in volan v nenad- 
kriljivo dirkaško vzdušje v Autolog in večigralstvo v ni resničnega 
napredka x drift je slab x ni duhca x dže ferrariji? x 

Porscheji in lamborghiniji 
ter Nordsehleife 


Čeprav se špil odvija na dirkaških pistah, pod streho 
nima nobene celotne licence. Temeljni cilj se je skozi 
grozd tekmovanj povzpeti do razreda GT1 s tričetrt- 
urnimi dikrami, vendar je odvijanje jako prosto in 
premešano ter nima nobene veze z resničnimi tek- 
movanji. Zato da se do obisti navit audi A3 lahko po- 
di po suzuškem asfaltu ob boku galardu. Avtomobi- 
lov je drugače okoli sto, med njimi ni prototipov, sez- 
nam pa ni za dol past. Ferrariji so izostali in se jih gre 
kot v izvirniku nadejati v plačljivem dodatku, bržda 
samo za konzole. Druge velike znamke v stilu aston 
martinov, BMWjev, korvet, lambotov, porschejev in 

mečk so prisotne in vsi modeli imajo zaresne konzo- 
le. Dirkališčni nabor vključuje nekaj deset lokacij, ki 
dajo skupaj okoli osemdeset različnih variant. Pešči- 
ca mestnih tras je izmišljenih, dočim so ostale res- 
nične in segajo od Dakote prek Brna do Šangaja. Iz- 
bor je v redu, saj najdemo tako klasike, kakršni sta 
Brands Hatch in Donington Park, ki smo jih drgnili že 
v Toci, kot prvič predstavljene, recimo Dubai Auto- 
drome ter legendarni Circuit de Dijon-Prenos. V ta- 
kem špilu itak nihče ne pričakuje vseh prog Velike 
nagrade. Bi si pa želel še kakšne vožnje po naravi, 
kakršne ima Gran Turismo 5. 

Igra se niti ne trudi z osebnejšim pristopom, kot se to 
gresta Dirt in Test Drive Unlimited. Za popestritev 
skrbijo edinole glasovi in frisi nam nepoznanih mla- 
dih ameriških volanizatorjev, denimo prvaka v drifta- 

Lambovega aventadorja "na žalost ni, tole je pilotski and Zakaj ferrarijev ni, 


i nihče ne pove;-a za enojko-je za xbox 360 za 10.evrov izšel paketek desetih tar- 
dedi Za dvoj bo bržda takenako, a za PC skoraj: zagotovo ne. Prasetinjaglašci! 


otorja, menjalnika i in aerodina e. Postavk je veliko in čepravsso poleg intor- - 
n Hi je za in ih prezrt. Bistven ni, potnanja bah kar 


na Van u 
Dirkalnike moremo.in,moramo.nadgrajevati z raznoraznimi kosi, od elektronike 
in injektorjev prek turbine in nitra do vzmetenja, zavor ter gum. Sistemu štejem 
v plus, da denarja pri tem ne izgubljamo, saj lahko kos ali avto vedno prodamo 
a vloženo kvoto. To omogoča eksperimentiranje z različnimi modeli. 

nici slabo narejen in domala | nm 
novi 'napake j je nezaslišana, pri če- 

Ni arkadnosti ta način sila uži- 


raga (pospeševanja v v ravni črti). 


Drift, torej lovljenje zadka skozi ovinke, je kot v 
nevozenz Vsemibigra! imi pripomočki 
mer se spomnimo Undergroundov, kjer 


vantski. Škoda tudi, da Oz 

nju Vaughna Gittina. Do tekmovanj, pločevinaste po- 
nudbe in mehanične delavnice dostopamo prek na- 
vadnih menijev, katerih osrednja postavka je kariera. 
To sestavlja niz posamičnih dirk in prvenstev, ki ne 
zahtevajo premočrtnega zmagovanja. Tudi posiljeva- 
nja z vsemi dogodki in disciplinami ni. Če ti driftanje 
ne paše (in verjetno ti res ne, ker je spet slabo izvede- 
no), ga pač preskočiš. Za napredovanje oziroma od- 
piranje novih možnosti so pomembne izkustvene toč- 
ke, te pa pridejo z dobrimi uvrstitvami in obče mojstr- 
sko vožnjo - idealnim ovinkarjenjem, skrivanjem v 
zavetrju, gladkim prehitevanjem ... Dobrodošlo je 
prav tako, da ne vozimo venomer z lastnim, spočetka 
slabim avtom, marveč dobimo za mnoge izzive bolj- 
še, vnaprej določene modele. 


Poštena vožnja 


Kajpakda je zložno uvajanje dobrodošlo, kajti zadevš- 
čina ni nikakršna trkalna arkada nalik Hot Pursuitu. 
Že enojka je zahtevala nekaj truda, sedaj pa je nivo 
zahtevnosti kvečjemu višji. Vendar to ni težavnost v 
smeri kao vernih simulacij tipa rFactor, saj gre še 
vedno za uživantsko vožnjo, namenjeno vsem igra- 

torjem in igralcem. Shift 2 igraš, ne garaš. Z dobrim 
volanom, kakršen je logitech G25, obvladovanje dir- 
kalnika sčasoma sploh ni problematično celo ob 
vseh izklopljenih pomagalih, saj je vozni model odpu- 
stljiv. Motijo oziroma opazne pa so na volanu določe- 
na odstopanja v obnašanju avtov. Nekateri, recimo 
nissan GT-R, so domala utirjeni, dočim kakšen drug 
opleta že na ravnini, in to ob vključenem nadzoru sta- 
bilnosti. O tovrstnih nenavadnostih poroča večina 
igralcev in bržda je v času branja že na voljo obliž. 

Za razliko od premnogih sličnih špilov, tudi Grida, 
Shift 2 ne dopušča umazanih trikov. Z naslanjanjem 
na ograjo v ovinku nič ne profitiraš, še manj z zavira- 
njem v riti vodečih nasprotnikov, kar praviloma rezul- 
tira v iz-letu. Sekanje ovinkov in šikan je takisto 
neodobravano, na tak način si hitro prislužiš diskvali- 
fikacijo. Na žalost pa je igra dvolična, saj terja poš- 
tenost od dirkača, sama pa je ne nudi in te kratkoma- 
lo postavi na sredinsko štartno mesto brez možnosti 
boljše kvalifikacije. To ima za posledico veliko pona- 
vljanj, kajti ni problem obdržati vodstva oziroma od- 
peljati hitrega kroga, težava se je prebijati v ospredje, 
zlasti v začetni gneči. Moram pa na tem mestu po- 
hvaliti računalniške sovoznike, ki so kljub občasnim 


Tole ni drift, marveč neuporaben zunanji pogled med dirko po japonski cesti. Se <4 
mi pa dopade zamisel, da bi za nostalgijo vključili še.način driftatskega dirkanja € 
od zadaj, kakršnega pomnimo iz Ridge.Racerjajimmeni zelo ljubega Screamerja. 


sTIMsS n: 


»a 


log pomeni, da rekorde deliš s frendi, ki jih nato skušajo izboljšati. Ti 
se » družabna stena, , priporočanje in šopirjenje s fotkami. Element je 


hecnostim in preuranjenemu zaviranju pošten na- 
sprotnik v obeh pomenih besede. TDU2 se lahko v 
tem oziru zapre v garažo in ostane tam. 


Dober, a ne odličen 


Revolucije novi Need for Speed ne prinaša, ne v zvrst, 
ne napram leto in pol staremu fotru (J195, 84). Po 
očitam mu celo odvzem meni fine domislice, dvobo- 
jev rivalskih modelov. A zmes kakovostnih, nezateže- 
nih udejstvovanj, hitre dostopnosti, v splošnem dobre 
vodljivosti, kul občutka teže avtomobila, takojšnjega, 
širokega in dolgotrajnega internetnega večigralstva, 
predvsem pa fantastičnega vzdušja tole igro naredi za 
najbolj priporočljivo instantno dirkačino za vse sorte 
dirjalcev. Na vseh platformah. Forza 3 je precej upo- 
kojenska, medtem ko Gran Turismo 5 zahteva dosti 
več časa in potrpežljivosti, da bi bil brezpogojno pi- 
san vsakomur na kožo. Žal mi je zato še bolj, da je 
Shift 2 daleč od popolnosti in tudi precej skop v mož- 
nostih. Še huje, nekaterih napak iz enice niso popra- 
vili, recimo zagamanega drifta in odsotnosti duhca, ki 
bi bil v taki igri res uporaben. Morda morajo avtorji 
ipak sneti čelado in širše pogledati. 


Kdo bi nemara pomislil, da je vzdušje z vsem poskakovanjem, tresenjem, megle- 
njem, hrumenje m in razbarvanjem ob karamboliranju zapretiravano. Vendar tako 
je pač dirkanje. To je vojna in Shift-2-jo-posnema.še bolje kot ptvi del. Odlično. 

Ena malo večja sobana v sredini blodnjaka, napolnjena z zakladi in 
) stvori, lahko kar dobro zamoti in hkrati omehča pustolovce. 

ekoliko starejši ljubitelji fantazijskih strategij 
gotovo pomnite Dungeon Keeperja (J48, 91). 
Znano igro, kjer smo v vlogi obrambno na- 
strojenega negativca v temačnem blodnjaku 
varovali zaklade, nastavljali pasti, redili pošasti in jih 
ščuvali nad pogoltne pustolovce. Po enako dobro 
sprejetem nasledniku (J72, 91) sta Bullfrog in EA 
snedla obljubo za trojko, zaradi česar so po internetu 
zaokrožile številne besne peticije. No, že več kot leto 
so se širile govorice, da jih bo nekdo vendarle uslišal. 
In glej vraga, neki Nemci so res spravili skupaj du- 
hovnega naslednika Paznika ječe. Čeprav to ni to. 


Kaj pa potem to je? 

Gre za od zgoraj gledano realnočasovno strategijo, ki 
se odvija globoko v depresivnem podzemlju. V osred- 
nji, dolgi in s podnalogami nabiti kampanji prevzame- 
mo vlogo odstavljenega vrhovnega demona, ki bi se 
rad ponovno vzpel na prestol, zato mora biti čimbolj 
poreden. Poanta je torej obratna kot v večini pravljič- 
nih iger, kjer smo dobri junak, ki take zlobce uničuje. 
Naš kraj delovanja je blodnjak, ki ga moramo sprva 
očistiti in nato razširiti, vseskozi pa varovati, pri če- 
mer nam pomagajo goblini. Ti skopljejo prostore, ki 
jim potem določimo namembnost, jih zavarujemo ter 
čakamo, da nas zavohajo pustolovci. 

Te je treba v globino ječe najprej primamiti z zakladi 
in relikvijami, nakar jim izmolzemo dušo ter zlatnike. 
Bolj kot so obiskovalci zadovoljni z našo temnico, več 
bo izplena. Nimajo pa vsi enakega okusa. Vojščaki bi 
se radi tepli, coprnike privlačijo knjižne police, lopovi 
vohljajo za zakladi. Ko jih razumno zadovoljimo, jih 
zvabimo v pogubo, sicer lahko uidejo z našim boga- 
stvom. Preventivno jih premlatimo in dostavimo v 
mučilne celice, da jim izcuzamo še zadnjo kapljo živ- 
ljenja in se pri tem zlohotno režimo. Tretja pomembna 
dobrina je prestiž, ki se viša sorazmerno z rastjo in 
lišpanjem jetnišnice. 

Nagrabljena sredstva porabimo za opremljanje hodni- 
kov in soban s prestižnimi okraski (truge, lobanje, 
svečniki) ter mamili (štanti z orožjem, epske dobrine, 
pasti). Z njimi tudi množimo in urimo pošasti ter do- 

polnjujemo zaklade. Krog je tako sklenjen. Ostanejo 
še populacijske točke, ki določajo število in kakovost 
rekrutov v naši vojski. Pridobimo jih s širjenjem vpliva 
v njihove brloge, razmetane širom labirinta. Receptu- 
ra je torej podobna Dungeon Keeperju. 


Okostnjaki inu volkodlaki 


Temni gospod premore svojega avatarja, ki ga edine- 
ga razvijamo in z njim upravljamo neposredno, a 
manj kot v slično zlobno zastavljenem Overlordu. Lik 
nabira izkušnje, s katerimi si izboljšuje lastnosti (zdra- 
vje, obramba, napad, hitrost), čara, gradi, se zapleta 
v boje in umira. Zdravje črpa iz srca ječe in ko je le-to 
uničeno, je igre konec. Sicer se ga da zdraviti s ceki- 
ni, ampak teh itak vedno primanjkuje. 

Boji v koži avatarja tečejo na običajen način 'pokaži 
in klikni'. Nekako tako, kot bi poslali v akcijo nava- 
den lik iz tretjeosebne frpjke. Toda resnica je kruta, 
kajti življenjsko nevaren mu je že en sam samcat he- 
rojčič. Zato je bolje čakati, da ta faše dovolj modric, 
ali se skrivati v ozadju in coprati. Slednje je omejeno 
na nekaj klasičnih napadalnih in obrambnih čarovnij 
(ognjena krogla, strupena puščica, kamniti ščit, ne- 
vidnost, samozdravljenje) in se ga ne da kombinirati. 
Prav tako je učenje bolj kot ne sebi namen, saj celo 
ozko specializiran lik praviloma vedno puši luleka. 
Oboje bi lahko izvedli precej bolje. 

Standarden nabor pomožnih podtalnih pošasti se po- 
javlja okrog razmnoževalnih pentagramov, ki obenem 
rabijo kot oporne točke v okolici. So dovolj svojevr- 
stne, da jih je treba za uspešen nastop kombinirati. 
Sluzavci so na primer počasni, zato je ob njihov inku- 
bator dobro postaviti takega za vampirske netopirje, 
ki s svojimi kriki ohromijo strelske vsiljivce. Žal na 
pomagače nimamo neposrednega vpliva in so ome- 
jeni na bližnjo okolico rodišča. Zato jih moramo stra- 
teško razporediti, kar pa redči obrambo okrog ključ- 

Stekle podgane so najšvohotnejša bitjeca v arzenalu. Sicer imajo 
strup,a običajno ne zdržijo več od enega'dobro/metjenega udarca. 


Yohan po dolgem času dela kraval na drugem 
koncu labirinta in mami oborožene device ter de- 
vičnike v svoj kvartir. 


Realmforge / Calypso Media 


redka tematika v dolga kampanja v 
humor v razvlečenost x pomanjkan- 
je nadzora x brez večigralstva x 


nih prostorov. Še ena taktika je, da jih zbijemo v eni 
sobani polni zakladov, nakar pustolovce z drobtinica- 
mi ali lastoročno z avatarjem vabimo tja. 


Tema na koncu predora 


Temnice so velike, a premalo raznovrstne, zato se v 
vsakem scenariju ponovi devetdeset odstotkov vsega 
dela. Ko vzpostaviš ravnotežje, se počasi širiš proti 
drugemu koncu ječe, kjer je običajno zadnja glavna 
naloga, in jovo na novo. Za nekaj dinamike poskrbijo 
nekatere časovno omejeni stranski kvesti, ki so precej 
nadležni. Sicer pa so cilji v glavnih jasni: uničiti inven- 
tar v težko dostopni kleti na drugi strani blodnjaka, 
pobiti toliko in toliko herojev ali izriniti konkurenco. 
Koristilo bi večigralstvo, a ga ni. 

V slabo voljo najbolj spravlja pomanjkanje neposred- 
nega nadzora nad dogajanjem. Po enem kosu temni- 
ce razgrajajo nepotešeni junaki, v drugem se po riti 
praskajo podaniki. Vsaj kak osebek bi moral biti spo- 
soben prostega vandranja. Sam pa s svojim švoho- 
tnim ječarjem itak bolj kot ne glumiš glivo in čakaš, 
da goblini opravijo svoje delo. Če ste igrali kdaj Maje- 
sty ali Evil Genius, veste, o čem govorim. Le da je tu 
huje, saj ni pohitritve. 

Skratka, za višjo oceno niso dovolj niti dolga kampa- 
nja, subtilen humor (predstavitev štorije, imena in ko- 
mentarji avanturistov) ter redka tematika. Špil kot ce- 
lota sicer deluje. Grafika, zvok, fizika, učna krivulja in 
zaplet so na ravni. Vendar ga zaradi vsesplošnega 
občutka posiljenosti in razvlečenosti priporočam le 
najtršim ljubiteljem. Takim, zlobnim. 

Exomine fishing rod 


e spomnite Neverhooda? Ta nadrealistična 
avantura je že leta 1996 pokazala, kako zani- 
miv medij zna biti claymation. Gre za vrsto ani- 
macije, kjer ustvarjalec fotografira figure iz mo- 
delirne mase. O tehniki smo pisali v članku Sir iz pla- 
stelina (J189, id 5715) v čast igri po animirani seriji 
Wallace 6 Gromit. 
A medtem ko smo v Wallacovem špilu zrli običajno 
grafiko, je z novo, neodvisno serijo The Dream Machi- 
ne drugače. Ta pustolovščina je tako kot Neverhood 
dejansko narejena iz plastelina in drugih resničnih 
materialov. Šveda Anders Gustafsson in Erik Zaring 
sta se lotila dejanskega packanja, potem ko sta se 
dotlej ukvarjala s številnimi področji ustvarjalnosti, od 
flashevskih filmčkov do oglasov, ilustracij ter manjših 
igric. Povod za plastelinsko igro je dal Erik, ki je prej 
delal v pravem studiu za stop-motion, zato je imel ve- 
liko izkušenj in veselja s postavljanjem scenografije. 
Andersov neobičajni um je po drugi strani zaslužen za 
levji delež igrine zasnove. Navdušenca sta osnovala 
studio Cockroach Inc. in na projektu delata že dve le- 
ti. Njuno skupno rokodelstvo ima kljub zgodnjim, gro- 
bim potezam in skromnemu proračunu jasno razvi- 
den slog. No, za pravi stop-motion vseeno ne gre. Fi- 
gure sta resda fotografirala iz različnih zornih kotov, 
vendar sta za animacijo uporabila program Maya. 


Od plastelina do flasha 


Špil je narejen v flashu in ga poganjaš v spletnem brs- 
kalniku - v oknu ali celozaslonsko. Dolpotega na disk 
ni in med igranjem moraš biti stalno priključen na 
splet. Shranjevanje in nalaganje položaja vseeno po- 
tekata brez težav in položaji so z uporabniškim ime- 
nom prenosljivi med računali. Tudi nadzor je enosta- 
ven in zahteva le miško, s katero kažeš in klikaš. Kur- 
zor je sicer preprost in praktičen, a žal flashevsko 
nevzburjajoč, podobno kot pri Machinariumu. 

Avantura se drži klasičnih smernic in zaenkrat sta izšli 
dve poglavji od načrtovanih petih. Začetek je po uver- 
turi na samotnem otoku dokaj vsakodneven: mlade- 
nič Victor Neff se z družico Alicio preseli v novo sta- 
novanje. Par pričakuje otroka, sobe pa so še neo- 

premljene in puste, polne kartonskih škatel in komaj 
razkajenih ostankov prejšnjega najemnika. Toda kma- 
lu se v to vakuumsko praznino zaleze dih strahu. Ali- 
cio preganjajo nenavadne nosečniške sanje, kar stop- 
njujejo čudaški sosedi in hišnik. 

Igraš kot Victor in se večji del prvega dela ukvarjaš z 
običajnimi selitvenimi nadlogami, kot sta pridobitev 
novega ključa, pomanjkanje pohištva in prepiranje z 
dostavljalci. A čeprav si zaposlen z navidez nepo- 
membnimi banalnostmi, slednje gradijo vzdušje in 
vse jasneje oznanjajo, da temne slutnje niso neosno- 
vane. Stara bajta sloni na skrivnosti, ki je rasla in se 
debelila več generacij, zdaj pa vse bolj razpira žrelo. 
Tako se drugi del sprevrže v povsem domišljijsko 
transcendenco in je idejno podoben filmu Izvor. Posr- 
ka te v sanjski svet onkraj dojemljivega, kjer se vrtin- 
čijo filozofske, psihološke in mračnjaške teme. Ugan- 
ke so tu bolj abstraktne in mehanistično samotne, 
čeprav dovolj logične. Le kaj bi naredil z najdenim 
kladivom, nakovalom in stremenom? Hm! 


Odtenki sivine 


Ker vmes ne moreš preizkusiti vseh možnih vrstic v 
dialogih, te zamika, da bi posamezne scene večkrat 
podoživel. Pri tem kmalu ugotoviš, da različne izbire 
sicer pomenijo spremembo čustvenega stanja v igral- 
cu, ne pa tudi različnih tokov v igri. Rajža skoznjo je 
linearna, tudi večnačinskega reševanja problemov ni. 
Pobrane reči se zbirajo v inventarju ob zgornjem robu. 
Vse velja natančno pregledati, saj ima špil rad uganke 
s simboli in kodami, za katere so namigi poskriti po 
najdenih predmetih in okolici. Zato je toliko bolj ško- 
da, da ni govora in da so opisne vrstice tako kratke in 
borne. Tudi zaradi tega se zdi Victor kot lik nekam 
prazen. Kot glavni junak bi lahko pokazal več čustev 
in nam širše odškrnil vrata do svoje notranjosti. 


1 v 
| je ciljatarna poš edrano, 
otni otoček je le uvod v igro, ki predstavi osnovno rokovanje s predm eti. 


Exomine crowbo 


Obenem pa je res, da sta razvijalca svoje junake 
načrtno zgradila na majhnih indicih in jih večidel pus- 
tila izvotljene. Ta nedorečenost je veliko močnejše 
orodje, kot se zdi sprva. V globinah slehernika daje 
slutiti temno plat, ki se kot senca vleče skozi vso igro. 
Zato bo posebej zanimivo opazovati, kako se bodo 
persone razvijale v prihodnjih poglavjih. 


Vidimo te 


Poglavja sicer niso najdaljša, saj te vsako od prvih 
dveh zaposli le za dobro uro. So pa zato naphana z 
vsebino in ne moreš si kaj, da ne bi iskreno občudo- 
val rokodelskega truda in predanosti. V izdelovanje, 
osvetlitev in fotografiranje prizorišč ter lutk je šlo neš- 
teto ur. Pristen občutek ob igranju ne umanjka, saj se 
človek počuti, kot bi skočil v tesnobno inačico kakš- 
ne češke animiranke iz osemdesetih. 

Izkušnjo si v posameznih delih privoščiš za slabega 
petaka, komplet vseh petih pa stane popustniških 14 
evrov. Posebnost je v tem, da stalna spletna vez omo- 
goča neposreden stik in nadzor nad igralci. Vsak tvoj 
gib je zabeležen in avtorja načrtujeta, da bosta glede 
na pogoste izbire izdelek bogatila ter dodajala nove 
komentarje. Vsekakor zanimivo, čeprav te zmrazi ob 
spoznanju, da ta velikobratski voajerizem močno 
spominja tudi na osrednjo nit igre ... 


prisloni uho na tapete, za katerimi praskljajo 
kremplji neznanega. Nato prične s trganjem. 


plastelin! v zanimiv razpon ugank 

odrasla tematika v vpogled v neobi- 

čajne niše duševnosti v ni govora 
obvezna spletna povezava x nezadovoljujoči opisi 
predmetov x kratkost Cockroach Ine. 


JO 

0b frišnem naročilu 
lahko med drugim 
izbiraš med dobrimi 
igrami Call of Duty: 
World at War, 
Bioshock 2 in 
Mafia 2. 


Prejmi vsak mesec še 
toplega Jokerja 

v svoj domači 

, nabiralnik! 


Za nameček vsak mesec med novimi 
naročniki izžrebamo dobitnika lepega 
in praktičnega darila! 


Tokrat bomo med novimi naročniki 
izžrebali enega, ki bo prejel optičnega 


mišona MX 518! 


Naročilnico in vse podrobne informacije 


najdeš na www.joker.si. 


Za nagrado prejmejo COCKTO! 

IREM ARGADE HITS 


edkokdo pri nas pozna japonsko firmo Irem, je 
pa marsikdo že slišal za šuter R-Type. A ne na- 


dejaj se, da boš v tejle kompilaciji Iremovih iger, 
ki jo v obliki digitalnega dolpotega za desetaka kupiš 
na Dotemu.com (posamične niso na voljo), našel vse 
R-Type. Predvsem zato, ker se je serija po dvojki pre- 
selila na konzole. Le eden je notri, in sicer R-Type 
Leo, ki sodi nekam na sredino kakovosti niza - še 
vedno je soliden v desno leteč vsemirsko-planetarni 
2D shoot'emup, ki pa nima kultne zaščitne krogle in 
ni posebej navdihnjen. 


ČE v življenju sem igral precej hodi-v-desno beate- 
mupov in Blade Master je eden bolj medlih in posilje- 
nih. Proti DRD: Tower of Doom nima za burek. 


Med Iremove igre z avtomatov, ki so dvajset let spa- 
nja prestale, ne da bi danes izpadle kot slaba šala, so- 
dijo še podmorniška streljačnica In the Hunt, odbit 
run-and-gun Gunforce 2, ki spomni na Metal Slug, in 
simpatični run-and-sek Ninja Force, kjer lahko tvoj 
nindža sproducira senco, ki ponavlja njegove gibe, 
kar je bistveno za premagovanje določenih delov sto- 
penj. Ostalo je pretežno apn, od danes že prav ostud- 
no zastarelega Kung Fu Masterja prek ameriške verzi- 
je Undercover Cops, ki je bistveno slabša od izvirne 
japonske, do Blade Masterja, zanič kopije Golden 
Axa, ki ne ve, kdaj je dobro nehati z utrudljivo dolgimi 
navali zabitih sovražnikov in hrošči, ki ti omogočijo, 
da šefa nasekaš iz varnega zavetja. Brez zveze, res. 
Poleg tega kompilacija ne prinaša čisto nobenih do- 
datkov, niti možnosti snemanja položaja. Zato je edi- 
na sodobnejša dobrota svobodno nastavljanje tipkov- 
nice ali kontrolerja za prvega ali drugega igralca. Saj 
bi bil navdušen nad tem, da so videz in zvok kljub 
uporabi ločljivosti tvojega namizja povsem zvesti iz- 
virnikom, toda 1) ali ni to temelj vsega?, in 2) prak- 
tično noben od teh špilov Slovenca ne bo vrnil v 
otroške dni. Pa še arkadna palica ni na noben način 
hotela sodelovati, saj je špil vztrajal pri premikanju z 
analogno gobico. Šrot. Smeti 

€ R-Type Leo (letnik 1992), ki je izšel le na avtoma- 
tih, v vsej svoji farboviti glorioznosti. Tradicionalno 
kroglo nadomeščajo različne vrste laserjev. 


MASS EFFEGT 2: ARRIVAL 


opolnjeno je. "crk" No, vsaj dokler konec leta 
D ne izide Mass Effect 3, ki bo galaktične junake 

BioWarovega ZF-niza postavil na frontno linijo 
vojne proti starodavnim Reaperjem. Odprava Arrival, 
zadnji dodatek za ME2, rabi kot povezovalni člen med 
aktualno in prihajajočo igro. Glavnega protagonista 
odpošlje v Bahak, osončje na robu galaksije. Tam 
mora iz krempljev alienskih ugrabiteljev rešiti znan- 
stvenico, ki se je dokopala do informacij okrog sko- 
rajšnjega prihoda uničevalcev stvarstva. 
Dolžnost kliče, kapetan Shepard odgovarja. A replika 
žal ne traja dolgo, saj se s posebej svežimi vsebinami 
in presenečenji, ki ne bi bila povezana s kratko štori- 
jo, Prihod ne more pohvaliti. Obe lokaciji, bivši zapor 
in bazo na asteroidu, prečešeš v poldrugi uri. S tem, 
da glavnino časa preživiš prilepljen ob okoliške stene 
ali v zavetju zabojnikov, od koder z orožji in futuristič- 
nimi coprnijami čistiš hodnike in sobane. Večinoma 
sam, zakaj pajdaši ti v nevarnost tokrat začuda ne 
sledijo. 


EO Arival je najslabši dodatek za ME2, kajti nedode- 
lanost in brzinskost vsega sta očitni. Shepard je sam, 
spušča pa fraze v slogu "Napadajo nas!" 


Vseeno pa osamljenost ne more biti izgovor, da te- 
kom izkušnje ne naletiš niti na en šefovski spopad in 
da so ustvarjalci konkretne pustolovske elemente po- 
vsem odmislili. Arrival bi šlo zato tistim, ki niso nori 
na ME2, priporočiti kvečjemu v cenovno ugodnem 
paketku skupaj s prejšnjimi DLCji, ki ga bo založnik 
do prihoda trojke skoraj zagotovo ponudil. Gorečim 
pristašem serije pa ga zaradi kolikor-toliko solidne 
akcije, ključnega dogodka, ki se zgodi na koncu, in 
ne previsoke cene vseeno ne odsvetujem. Case 
Electronic Arts e 5,5 EUR 


ZEIT' 


as na kvadrat je od strani gledan šutemap za PC 
G: xbox 360, ki ga nabaviš v spletni štacuni 

(Steam, Xbox Live Arcade) in skuša v žanr vpe- 
ljati svežino na rovaš inovativnega pristopa. Mu uspe? 
Svojo ladjico vodimo po stiliziranem, v levo pomika- 
jočem se neonskem svetu, kjer se spopadamo z armi- 
jo fosilno navdihnjenih sovragov. Ti nas povečini ne 
ogrožajo neposredno, saj raje švignejo mimo in nam 
že s tem spijejo košček energije. In da ne bi mogli 
streljati vsevprek, skrbi vezava naše življenjske ener- 
gije na krogle, kjer nam vsak strel odvzame dodaten 
kosec zdravja. Da, prav ste prebrali. Energije ne izgub- 
ljamo le s stikom z neprijetneži ali njihovim preživet- 
jem, ko dosežejo levi rob zaslona, temveč z osnovo 
vsake pucačine - streljanjem! 
Energija vseeno ne skopni mimogrede, saj dragoceni 
življenjski sok dobivamo za natančno pokanje fosilč- 
kov, dočim nam uničeni sovragi od časa do časa pu- 

stijo paketke prve pomoči. A ker je naša ladjica pre- 
počasna, da bi naciljali vse zdravju škodljive tarče, 
uporabljamo še glavno finto, ki temelji na prevrtava- 
nju dogajanja naprej in nazaj. Prva možnost akcijo po- 
hitri in množi dosežene točke, druga pa zavrti čas za 
največ dobre štiri sekunde v preteklost. Takrat na zas- 
lonu v slogu Braida ostane prejšnja inačica naše ladje, 
ki počne vse, kar smo storili dotlej. Tako se lahko naj- 
prej zadržujemo na zgornjem delu ekrana, kjer spuca- 
mo prihajajoči val, nakar zavrtimo uro nazaj in se 
podvojeni postavimo na spodnji del zaslona, kjer po- 
končamo preostale tečnobe, medtem ko naš pretekli 
odmev isto počne zgoraj. Če pri tem dovolj dolgo stre- 
ljamo v svojo kopijo, povzročimo vseuničujočo ek- 
splozijo, podobno pametni bombi iz sorodnih špilov. 


€ Šefetine so edini nasprotniki, ki na nas streljajo. A 
boji z njimi so lahki, predvsem zaradi zalog energije, 
s katerimi nas igra radodarno obsipa. 


Taktičnih prijemov s časovnim poigravanjem ne ma- 
njka. Škoda le, da Zeit" preveč stavi na ta unikatni 
pristop in premalo na izpiljenost. Količina sovragov in 
njihov izgled sta borna, saj se pretirano ponavljajo ta- 
ko oblike kot vzorci, v katerih se pojavljajo na vseh 
petih tematskih nivojih. Razen postopnega večanja 
količine neprijetnežev in zahteve po uporabi prevrta- 
vanja časa je namreč težko zaznati razliko med njimi. 
Modrina v ozadju je praktično venomer enaka in jo 
šele na zadnjih dveh levelih zamenja nič kaj boljše 
rdečilo. Poleg glasbe, ki premore natanko dve melo- 
diji, pa se veselo ponavljajo tudi šefi. Večino časa 
streljamo amebastega raka, ki ga mukoma dopolnita 
fosiliziran kačon in hobotnica. Jejhata. 

Saj je res, da nam glavarji po uničenju pustijo boljše 
orožje, kot sta mega šus ali električni izpust. Tudi do- 
datnih možnosti za preigravanje je poleg spletnih le- 
stvic in dosežkov kar nekaj. Zraven osnovnega mo- 
dusa imamo tako na voljo še druge puščavniške 
načine (večigralstva ni), kjer moramo v določenem 
času doseči čim več točk, streljati le določene sovra- 
ge oziroma preživeti naključno nastajajoče valove ne- 
prijetnežev. A namesto tega bi raje videl vzburljivo, 
dobro odmerjeno šutersko akcijo. Te pa v Zeit2 orenk 
primanjkuje. Misfit 

Brighstisde Games e 10 EUR 


GHOSTBUSTERS: SANG- 
TUM OF SLIME 


ranšiza Ghostbusters je pred dvema letoma ob 
E 25-letnici končno dočakala nov špil (Joker 192, 

70), ki je kljub svojim pomankljivostim uspel za- 
držati izganjalski filing in se hkrati dokaj solidno igra- 
ti. Tale starošolska dvogobična, od zgoraj gledana 
streljanka, ki jo dobimo na spletnih servisih Steam, 
Xbox Live Arcade in Playstation Store, pa mu ni dora- 
sla. Ne le po igranju, tudi po borni zgodbici, ki ni ve- 
zana na filme. 

€ igra premore šest tematskih sklopov, ki jih na po- 
lovici skozihoda reciklira. A v drugo ne gremo po isti 
poti in valovi sovragov so zapletenejši. 


Po izbiri enega od ghostbusterjev, med katerimi so le 
kozmetične razlike, se znajdemo v prostoru, v kate- 
rem se pojavijo paranormalneži. Ko sobo očistimo, se 
pomaknemo v naslednjo, ponovimo, se pomaknemo 
v naslednjo, ponovimo ... Nič pretresljivega. A fino je 
videti, kako so korektno odmerjeni valovi kanalj te- 
matsko vezani na okoliš. V hotelu nas nadlegujejo 
duhci portirjev in kuharjev, v umobolnici pacienti in 
dohtarji, v kanalizaciji prevladujejo pajki, na pokopa- 
lišču so zombaklji, vmes pa nam špil servira še kup 
drugih spiritualnih neprijetnosti. Strašljivost je seveda 
majhna, saj ne gre za grozljivko. 

Duhovi se po barvah razvrščeni v tri razrede, kar us- 
treza ravno toliko orožjem, med katerimi svobodno 
preklapljamo. Srhljiveži praviloma podležejo le krepe- 
lu sebi lastne barve, a na druge niso vedno povsem 
imuni. Vsekakor igra zahteva veliko premikanja in 
taktičnega menjavanja krepel. Škoda, da zaključni 
boji kljub zloveščemu videzu glavarjev, kot sta ubijal- 
ska konstrukcija, sestavljena iz opreme za šok terapi- 
jo, in leteči okostnjak, izpadejo lažji od osnovnih faj- 
tov, ki so že tako nekam rutinski. 


€ vožnja po ulicah New Yorka poteka na način trač- 
niških streljank. Namesto legendarnega cadillaca 
miller-meteor pa je v špilu tale brezdušni 'terenec'. 


Če igramo sami, ostale like nadzoruje nadvse zabita 
pamet. Ne samo, da se ne zna izmikati najosnov- 
nejšim nevarnostim, rada uporablja povsem napačna 
orožja! Nekaj časa to ni problem, saj so nadaljevalne 
točke prijazno razporejene, padle borce pa lahko 
oživljaš - dokler ne dosežemo desete stopnje. Tu 
težavnost brutalno naraste, tako da računalniško nad- 
zorovani kolegi le še patetično crkujejo, sami pa se 
enostavno ne zmoremo prebiti skozi horde nevarnih 
kreatur, pa če smo še taki nindže. Rešitev je seveda v 
sodelovalnem načinu, a glej ga, zlomka - verzija za 
PC je za razliko od konzolastičnih oropana spletnega 
co-opa in lestvic ter omejena na sobno udejstvovanje! 
Če bi imel Sanctum of Slime bolj pošlihtano težav- 
nostno krivuljo in nalinijstvo, bi ga kljub bornemu vi- 
dezu še lahko priporočil starošolskim zagretežem. A 
kaj, ko imajo ti na hišnih računalih mnogo boljši in za- 
stonjski Alien Swarm, na obeh konzolah pa domuje 
kulski Zombie Apocalypse. Misfit 

Atari e 8 EUR 


WWW.MOBITEL.SI 


PONEDELJEK: 

Navadil sem se, da e-pošto spremljam na 
svojem mobitelu, mimogrede pobrskam po 
spletu in preverjam prijatelje na Facebooku. 
Prejšnji teden sem si dokupil Mobilni 
Internet 500 MB za 4,5 EUR na mesec. 
Danes sem poslal PORABA K na 1919 

in preveril, koliko neporabljenih količin 
prenosa podatkov mi je še ostalo. Fino, 
da imam internet vedno s seboj. 


TOREK: 

Prijatelj si je kupil multimedijski tablični 
računalnik Samsung Galaxy TAB in danes 
sem ga preizkusil tudi sam. Je majhen, 
priročen in enostaven za uporabo, navdušil 
me je z velikim 7-palčnim TFT-LCD zaslo- 
nom na dotik, Pogledal sem Mobilno TV in 
spletni portal Android market, kjer je na 
voljo 10.000 programov in iger. Vse na 
dlani, ni kaj. 


SREDA: 

Obiskal sem spletno stran Mobitelov 
Tehnik, kjer sem našel nekaj zanimivih 
mnenj o novih mobilnih tehnologijah. 
Posebej zanimivi so prispevki in komentarji 
o naprednih mobitelih in predstavitveni 
filmčki. Kliknil sem še na Mobitelov 
Facebook profil, kjer se vsak dan dogaja 
kaj zanimivega. http://tehnik.mobitel.si 


SOBOTA: 

V naši novi hiši se srečujemo z nedoseglji- 
vostjo mobilnih številk zaradi vgrajenih 
materialov, zato sem kupil stacionarni 
telefon Slemens Gigaset C470IP za 

89 EUR. Določil sem štiri mobilne številke, 
ki bodo prek storitve Komunikator dose- 
gljive tudi na našem novem telefonu, saj 
bodo klici potekali prek interneta. 


Za več informacij obiščite Mobitelovo 
prodajno mesto, www.mobitel.si ali 
pokličite brezplačno številko 

041 700 700. 

BATTLE: LOS ANGELES 


e po dobrih filmih dobimo slabe igre, bi bilo ilu- 
C zorno pričakovati, da bomo po slabem vojaško- 

alienskem ravsu, kakršen je Battle: LA (glej sli- 
kosuk), dobili spodoben špil. In res, bolj na hitro spa- 
cane prvoosebne streljanke že dolgo nisem videl. 


€ Pozitivna stran igre je, da si lahko končno na- 
tančneje ogledaš zavojevalce z zvezd. Oziroma tisoč 
klonov enega samega zavojevalca. Brezveze. 


Štorija sledi filmu, a te ne postavi v škornje narednika 
Nantza. Si le še en pobič v njegovem vodu, ki se mo- 
ra dokopati do policijske postaje, rešiti civiliste in ob- 
računati z nezemeljsko zalego. Vendar si poseben po- 
bič, saj sovražnika zadenejo le tvoje krogle, medtem 
ko so tvoji kompanjoni slepi. Takisto znaš edini od- 
straniti ključavnice, poprijeti za snajperico in bazuko 
(ki sta skupaj z avtomatsko puško edini orožji) ter 
sploh delovati kot edino sposobno bitje v ekipi. 

Napredovanje po razsutih ulicah mesta angelov je 
standardno za filmsko orientirane streljanke tipa Call 
of Duty, ki si jih Battle: LA jemlje za navdih. Po ozkih 
poteh med zgradbami, ruševinami in avti prideš do 
vroče točke, popokaš nezemljane, ki so ene same 
sorte (!!!) (lll), in greš dvajset metrov naprej, kjer je 
počepnil tvoj soborec. Jovo na novo. Edino orožje, ki 
se obnese, je ostrostrelska puška, ker položi nasprot- 
nika z enim strelom. Bazuka je dobra le za klatenje le- 
tečih plovil, kar moraš storiti točno dvakrat, dočim je 
brzostrelka neuporabna. Oh, in na dveh mestih moreš 
pograbiti mitraljez na hummerju, nakar držiš gumb za 
strel in si veselo požvižgavaš, dokler špil ne reče, da 
moraš naprej. Pregrevanja šmajserja seveda ni. 

Zgodbo med nalaganjem podajajo animirane stripov- 
ske sekvence in dasi jih sprva gledaš malo čudno, so 


€ sovojaki so v igri praktično samo za okras. Ko po- 
čepnejo ob zaklon, ti dajo vedeti, da prihaja nov val 
grdob. Pa derejo se, da so zadeti. Od česa? 


še najbolj zabaven del. Tudi zato, ker so avtorji čas 
dogajanja prestavili iz avgusta v marec in nekatere 
elemente priredili, kar pripoved glede na filmsko na- 
pravi bolj tekočo in razumljivejšo. A to seveda ni no- 
ben plus, tako kot ne cena osmih evrov na Steamu ali 
Xbox Live Arcade. Igra traja celi dve uri, je zanikrna, 


98 


neumna in smrdljiva, nima večigralstva in ni šans, da 
bi jo šel še enkrat igrat za nabiranje bonusnega mate- 
riala. Dobro, da jo zaenkrat nudijo le ameriškim kup- 
cem, sicer bi jo lahko kak Slovenec še kupil in se na- 
to ustrelil od obupa. Guattro 

Konami e 8 EUR 


DEXTER THE GAME 


orali se bomo privaditi, da bo vse več iger po 
M popularnih nadaljevankah ali filmih namenje- 

nih občasnim igralcem. Tako se je zgodilo z 
Dexterjem. Pripoved o miamijskem forenziku, v pros- 
tem času pobijalcu barab, se vrti že pet sezon in ne 
kaže, da bi ji zmanjkalo zaleta, čeravno kakovost 
zgodbe niha. Igra pa dejansko izstopa iz povprečja 
občasnic. Pozna se ji sicer, da so jo sprva naredili za 
ipad, kar botruje srednje nerodnemu vmesniku. Ta je 
tako zvest dotikovnemu zaslonu, da se ti mišji kazalec 
zdi kot vsiljivec, posebej ko moraš po ekranu risati 
arabeske. Takisto je grafika precej osnovna, teksture 
so sprane in filmčki kockasti. 


Who do you like for this? Is otviousty a big mesa. so | doubt yov/re iooking 


for a protesmonal 


e Lovljenje krogca z mišjo v dialogih je posrečena 
miniigra. Če ti ne rata, so Dexterjevi odgovori napa- 
dalni. Skoda, da jo uporabijo samo enkrat. 


Se pa Dexter odkupi z igralno platjo. Sprva naš lik iz 
pogleda od zadaj nerodno koraca naokoli in v uvajal- 
ni nalogi koplje grobove z mahanjem po dveh tipkah. 
Nakar se igra zbere. Zgodbovno je umeščena na 
začetek prve sezone, približno čez prve štiri dele. Što- 
rija o morilcu z ledenim tovornjakom rabi kot naveza- 
va na serijo, naš morilski forenzik pa dobi štiri nove, v 
nadaljevanki nevidene primere. Teh ne rešuje enega 
za drugim, marveč se prepletajo. Na podlagi enega 
dobimo indice za drugega in se na koncu celo odlo- 
čimo, če bomo za pravico poskrbel sami ali jo prepu- 
stili policiji. 

Pot je torej nelinearna, kot v seriji CSI pa je važno, ka- 
ko ravnaš. Igro lahko namreč končaš v kakih dveh 


HELP CLOSE 


CO v računalnik vlomiš tako, da rešiš besedni sudo- 
ku? Kul. Manj kul je, da ti brez izjem uspe v točno 
drugem poskusu. Lahko bi bilo bolj zahtevno. 


urah, ne da bi zbral ves dokazni material. Posebej 
težko je iz svoje žrtve pred umorom izvabiti priznanje, 
kar se pozna na končnem rezultatu. Če ti ne uspe, te 
ima, da bi poskusil še enkrat. Prav tako mora Dex pa- 
ziti, da mu temna stran ne udari na plano, in bolj kot 
se dela prijaznega, teže opravlja delo. K sreči lahko 
temne strasti umiri z miniigrami. Te so standardnega 
tipa, recimo ponavljanje barvnih sekvenc za odkriva- 
nje prstnih odtisov in pravočasno klikanje na premi- 
kajoče se krogce pri analizi DNK. A narejene so z do- 
volj domiselnosti, da ne postanejo tečne. 

Špil zadosti vleče, da ga nekajkrat preigraš, medtem 
ko cena osmih evrov za digitalni povlek s Com- 
cast.net/games na PCju ni visoka. Mu pa ne bi škodi- 
lo, če bi bil nekoliko daljši in izvedbeno ne tako siro- 
mašen. Pa če bi bil še kak izvirni govorec razen te- 
meljnega zvezdnika Michaela C. Halla. Guattro 
Marc Ecko e 8 EUR 


BACK TO THE FUTURE: 
GITIZEN BROWN 


ri skakanju v času nikdar ne veš, kakšen bo tvoj 
B pristanek. Ko se Marty vrne v domače leto 1986, 

ga na alternativni časovni premici pričaka mo- 
ra. Ker se je mladi Emmet med vojno zagledal v terci- 
jalko Edno, je poroka usodno sfižila tok dogodkov. 
Znanost zdaj ni v službi odkrivanja novega, temveč je 
orodje za nadzor nad množicami. Zakonca Brown sta 
prevzela župansko žezlo in Hill Valley spremenila v 
sterilno mesto duhov. Da bi dosegla pokornost pod- 
ložnikov, jim kot v Peklenski pomaranči fizično one- 
mogočata početje neumnosti. Martyjeva ljubezen Je- 
nnifer je ena redkih, ki se režimu upira, saj grafitira, 
posluša razbijaško glasbo in se žvali s sumljivimi fan- 
ti. Tudi Marty mora kršiti pravila, če naj pride do 
osebnega pogovora s sprevrženim Docom. 


€ Adolescentno merjenje moči v trganju strun tvori 
kar prijetno uganko. Petelinjenje poteka v čast alter- 
nativni Jennifer, ki je tu čisto podivjana. 


Tretja epizoda je še bolj filmska in še manj interaktiv- 
na kot dosedanji. Vse tri ure si pretežno gledalec ani- 
macij in čvekač v razvejanih dvogovorih. Ti sicer dob- 
ro orišejo dogajanje in like, a igranja je res malo. Psi- 
hoanalitično brskaš po diktatorjevih spominih, se z 
logiko lotiš kitarskega dvoboja, klikaš po digitalni uri 
in brkljaš po videoposnetkih. Martyjeva disfunkcio- 
nalna družina se ne izneveri tradiciji, toda divjanja z 
rolko še nismo dočakali. Tudi mesto je preveč pusto, 
saj razen Martyjevih bližnjih ni na spregled praktično 
nikogar. Zadušljiva potvorjenost krasnemu novemu 
svetu sicer pritiče, a več življenja ne bi škodilo. 

Serija se je zdaj prevesila v drugo polovico in Telltale 
nove igralce snubi tako, da prvi del ponuja zastonj, 
čeprav je še vedno naprodaj le celoten komplet. Navi 
Telltale e vsa serija 25 $ 

NAGJE IM MAGJE LEGLO 


Več let je preteklo od zadnjega velepregleda igričarskih mišk v Jokerju 184 
in v tem času sta Razer ter Roccat zaplodila nova zaroda. Aggressor ima 
dva meseca doma živalski vrt klikotavih, barvito bliskajočih se glodalcev. 


menjeni tvrdki druži več kot le izdelava 

igrarske periferije. Roccat, tvrdka s se- 

dežem v Hamburgu, je pred dobrimi 

petimi leti nastala, ko se je Razerjeva 

evropska distributerska podružnica 
skregala z matičnim podjetjem in ustanovila lastne- 
ga. Leta 2008 so prišli pod Alpe, kjer se je v mišaka 
kone zaljubilo mnogo uporabnikov. Vsaj dokler se 
jim ni pokvaril, kajti kvaliteta koleščka sprva ni bila 
zavidljiva. Po naših logih zdaj miga naslednik, zvan 
kone, poleg njega pa smo dobili v stajo brezgonil- 
niški model kovo ter prenosniškega pyra v ožičeni in 
brezrepi inačici. 


de 
SET THE RULES 


Obe podjetji imata svoji moštvi plačanih špilavcev, 
predvsem pa skušata okrog svoje znamke ustvariti 
kult. Včasih z zelo bizarnimi metodami. Na Rocca- 
tovi spletni strani poklikajte Case Inari. 


Še več novosti ima Razer, ki itak izdaja 'posebne' ver- 
zije naprav ob vsakem razvpitejšem naslovu. Zato sta 
čez Lužo na voljo tronasti in starcraftovski mišak, pa 
nago v barvah vseh mogočih mmorpgjev. Do nas vsa 
krama ne dospe, pomembni modeli pa. Pod drobno- 
gled smo vzeli njihovo elitno miš mambo, izzivalca lo- 
gijev imperatorja, nenavadno mmojsko nago, askets- 
kega abyssusa in prenosniškega orochija. Vsega sku- 
paj torej osem mišakov. 

Pomladitve je bil deležen razer lachesis, čigar razpon 
laserja je skočil s 4000 na 5600 dpi. Drugih razlik ni, 
zato se za oceno obrnite na članek v Jokerju 
184 (id na stranki 5324). 


Roccat kone« 

Ožičeni 'kone plus' v prvi vrsti odpravlja za- 
mere predhodnici. Ohranila je lepo, udobno 
ledvičasto obliko za desničarje. Ob strani se 
je malo poredila in ko to spojimo z obdelavo 
proti potenju po vsej površini, imamo prije- 
ten izdelek za objem s celotno dlanjo. Odla- 
gališče uteži še vedno čepi pod zadkom, le 
da obtežila niso več samostojne kasete, mar- 
več v ohišje zbašemo poljubno kombinacijo 
do štirih petgramskih kosov. 


Občutek pri klikanju je čudovit. Hod obeh uhljev je 
idealen, zvok klika luštno tih. Pod palcem znova ždita 
bočna funkcijska gumba, medtem ko se izboljšave 
tičejo srednjega dela. Kolešček je zanesljivejši in ro- 
bustnejši kot tisti v enki, ki se je rad kvaril, nazobčana 
prevleka iz gume pa daje boljši oprijem. Pozna klika- 
nje vstran, zaradi česar je spet trše za pritiskanje in ga 
bodo kot tretji knof lahko uporabljali samo tisti z 
močnejšim sredincem. Vadite ga lahko v prometu. Za 
njim sta prenovljena gumba za spreminjanje ločljivos- 
ti, ki sta sedaj elegantno večja in ravno pravšnje trdo- 
te, da ju ne pritisnemo pomotoma. 

Naštetim gumbom je z izjemo uhljev (torej tudi smeri 
vrtenja koleščka) moč poljubno nastaviti namemeb- 
nost v ta hip bržda najmočnejšem urejevalniku, kar jih 
premorejo igričarske miši. Opcij je zares ogromno, 
predvsem na račun kopice vdelanih ukazov za širok 
spekter popularnih iger in programov, kot sta Photos- 
hop ter Microsoft Office. Urejevalnik makrov sprejme 
do dvesto ukazov dolge skupke, ki jih spravimo v ene- 
ga od petih profilov. Ti ždijo v 576 kilobajtih glodalče- 
vega notranjega pomnilnika, da so na voljo kjerkoli. 
Novost, s katero se kiti kone plus, je easyshift, kar je 
fensi poimenovanje mišakarske inačice tipke shift. 
Pritisnemo dvigalko, ki je privzeto zadnji bočni gumb, 
in dobimo na voljo čisto nov set ukazov. Uporabno 
predvsem za ljubitelje nalinijskih frpjk. Programsko 
opremo nadgradimo z elegantnim vmesnikom. Zdi se 
tudi, da so napake s tečno hroščatim firmwarom, ki 
so pestile enico, stvar preteklosti. 

V miši je spravljen laser z ločljivostjo grozljivih 6000 
dpi. Številko je moč nastavljati v korakih po sto pik 
na palec, pri čemer je spodnja meja prav tako 100, 
kar je lep napredek glede na predhodnikovih 800. 
Natančnost ohranja do hitrosti 5 m/s in vrnila se je 
enota za prilagajanje podlagi, ki laser nastavi glede 
na površino. 

Rezultat je igralska miš za zmagovalce. Laser se ob 
pravilnih nastavitvah obnaša brezhibno in napravo je 


Novi kone je ohranil lučkavost pred- 
hodnika. Ledicam lahko naštimamo 
vse mogoče, od barve do načina 
utripanja, recimo v stilu bitja srca. 

užitek suvati okrog. Videti je, da so zamere predhod- 
niku odpravljene, vsekakor pa upam, da se kake ne 
bodo pokazale kasneje. Opozoril bi le na dvoje: tef- 
lonski drsniki se odlično počutijo na podlagah iz bla- 
ga in keramike, medtem ko imajo na plastičnih malce 
lepljiv občutek. In pa: baročni opremi navkljub kone 
nima pletenega ovoja za žico! Je pa zato pozitivno 
presenetljiva cena, kajti za 75 evrov bolj naphane 
miši res ne dobiš. Če bi Joker podeljeval medalje, bi 
jo kone dobil. 


Roccat kova 

Kova je hecna reč. Gre za majhno, simetrično ožičeno 
napravo, katere oblika načrtno spominja na lamborg- 
hinije. Ker je ozka in nizka, jo bo večina upravljala s 
prsti, saj ne sede v dlan. Poleg tega se na hrbtni strani 
nenavadno segreva. Z 90 grami je lahka in daje bolj 
cenen občutek. Ta se prenese tudi na pritiske vseh 
gumbov, ki niso tako elegantni kot konovi. Poleg uh- 
ljev ima še po dva knofa na vsakem robu in preprost 
gumijast kolešček. Ta ne pozna klikanja vstran, a je 
lušten za pritiskanje. Kljub navidezni cenenosti pa v 
drobovju čepi močan optični senzor z 

ločljivostjo do 3200 dpi, ki se je 
pri testiranju dobro odrezal 
glede natančnosti in od- 
zivnosti. 

A glavni hakeljc šele 
pride: kova je miš 
brez gonilnikov. Ko 
jo priklopimo, je to 
vse, saj peščico na- 
stavitev določamo s 
kombinacijami pritiskov 
stranskih štirih tipk. Na 
ta način odredimo opci- 
jo za mutante, no, za levičarje, delovanje barvnih led 
diod in ločljivost, ki ima štiri možnosti: 400, 800, 
1600 ter 3200 dpi. 

To je hkrati največja slabost izdelka, kajti gonilnikov 
ni niti za tiste, ki bi si želeli več nastavljivosti. Na pre- 
klapljanje ločljivosti med igranjem pozabite, ker gre 
zgolj ciklično v eno smer. To iz kove napravi 'pri- 
ložnostno' miš, ki jo imamo s sabo za čase, ko nas 
želja po špilu sredi urbane divjine začopati iz zasede 
(ej, nikoli ne veš). Saj ideja ni zgrešena, je pa tu ne- 
dodelana in slaba, ko jo spojiš s ceno 55 evrov. Toli- 
ko za mimogredno miš? BI ne. 


Kova se privzeto razu- 
me z vsemi inačicami 
Oken od XPjev dalje, 
pa tudi z 0SX. 


Roccat pyra 

Pyra takenako ni klasičen glodalec za igre, saj je na- 
menjena prenosnikom in v pakungi zanjo dobimo 
lično vrečico iz blaga. Enaka je njena podoba: pol 
manjša je od kona in ima poleg obeh uhljev ter ko- 

leščka le še po en gumb na vsakem boku. Žal je 
občutek v roki prav tako 'prenosniški', saj naprava ne 
daje zanesljivega vtisa ne pri pritiskanju, ne pri pre- 
kladanju. Posebej težko sta dosegljiva stranska knofa. 
Špilavsko poreklo na zunaj izdaja le gumijasta stran- 
ska obloga, vsekakor pa 
ne gre za miško, s 
katero bi udobno 
igrali daljši čas. 
In spet so v tako 
ohišje dali zgledno 
tipalo s 1600 dpi. 
To zna biti za nekate- 
re uporabnike že ma- 
lo, a večina nad njim 
ne bo imela pripomb, 
saj je zanesljivo in na- 
tančno. Še več, pro- 
gramje je skoraj tako močno kot pri konu plus! Pozna 
easyshift, makre, nastavljanje dpija od 400 do 1600 
in še in še. V brezžično inačico, ki jo prodajajo ločeno 
od ožičene, je poleg tega vdelana zmogljiva 2,4 GHz 
antena, ki ne povzroča znatnih odstopanj in ni vidneje 
občutljiva na interferenco. Brezrepca polnimo po 
USB-kablu, ki je zgolj polnilni, pri čemer baterije dr- 
žijo kakih pet ur. 
Človek se spet vpraša, kakšen je pyrin smisel. Če si 
že tako super duper hud gejmer, da ti gre celo na pre- 
nosniku za vsak headshot, imaš s seboj solidno miš in 
si ne utrujaš dlani s takim polglodalom s podpov- 
prečnimi gumbi. Ki za povrh v ožičeni inačici košta 
hudih 50 evrov, v radijski pa še hujših 80. Čudna jaj 
ca. Nak, palec dol. 


Tudi brezžična pyra ima v 
ohišju predalček za an- 
tenico. Je pa v obeh ina- 
čicah tipalo ob strani. 


Razer mamba 

V mambo so pri Razerju vložili ves svoj talent, kar je 
vidno ob prvem pogledu na njeno vitrinasto emba- 
lažo. In ceno, kajti s 135 evri je najdražja igrarska miš 
na trgu. Največji del stroškov odpade na zmogljivo 
brezžično anteno, s katero naj bi inženirjem uspelo v 
brezžičnem režimu doseči 1 ms odzivnega časa, kar je 
standard za ožičene naprave najvišjega ranga! Napra- 
va uporablja klasično povezavo wi-fi pri frekvenci 2,4 
GHz in v sobi, nabasani z wi-fi napravami, je bil nad- 
zor v Starcraftu 2 kljub temu brezhiben KEKEKE. 
Drugo večno dilemo brezžičnih mišk, napajanje, so in- 
ženirji rešili salomonsko, saj je moč mambo polniti na 
dva načina. V strogo brezžičnem jo damo spat v pri- 
loženo oglato antensko postajo, ki je hkrati napajalna. 
Moremo pa kabel iz te kocke poriniti kači tudi direkt- 
no v gobec med obema uhljema, kar jo elegantno sp- 
remeni v repato žival. Tako ni bojazni, da bi ob prazni 
bateriji ne mogli delat .. ahm, igrati. Razerjevci trdijo, 
da hramba elektrike zagotavlja do štirinajst ur na- 
žiganja Bulletstorma, ampak očitno so teste delali na 
Hugu, saj je bila moja vselej sestradana prej kot v de- 


V mamkhi ždi litij-ionska bateri- 
ja, katere prikazovalnik je na 
sprednjem levem robu miške. 
Zal opozarjanje, da gre zaloga 
energije h koncu, ni dovolj opaz- 
no, niti skozi gonilnik. 

setih urah. Skratka, sleherni večer mora na polnjenje. 
Oblikovno so se dizajnerji zopet poslužili proslavljene 
deathadderjeve oblike. Podgana je rahlo zvita v levo, 
zato gre za desničarsko miš, in tudi stranska gumba 
sta le pod desnim palcem. Nima tolste ledvične oblike 
in je ožja od Logitechovih modelov, a je visoka, zato 
se jo da zagrabiti s celo dlanjo. Vaga slabih 130 gra- 
mov, kar za brezžičnico ni veliko, dodatnih uteži pa ra- 
zerji še nikoli niso imeli. Po hrbtu ima oblogo proti po- 
tenju, dočim je na bokih gumirana. Poleg glavnih in 
dveh stranskih gumbov ima še dva gumbka za nastav- 
ljanje ločljivosti, ki čepita levo od levega uhlja. 


Razer mora izboljšati mambin vmesnik. Predvsem 
dodati opozarjanje na stanje baterije in izboljšati 
odzivnost, saj za vsako figo šteka. 


Kolešček je klasičen, brez Logijevega dvojnega delo- 
vanja ali klikanja vstran, a se zato imenitno pritiska. 
Ne le kolešček, vsi gumbi kar kričijo "kvalitetaaaa!" 
Mambo je užitek že samo gledati, uporabljati pa še to- 
liko bolj. Drsniki so zanesljivi in se najbolje dričajo po 
igrarskih pletenih ter keramičnih podlogah, medtem 
ko se znajo na plastične lepiti, če na miš orenk pritis- 
nemo. Mamba uporablja postavitev senzorja twin-eye, 
zato ob dviganju naprave kurzor diagonalno zbeži. 

Naprednega nastavljanja dvigovanja kot v konu4 
mamba v programski opremi nima. Tam lahko štima- 


mo standardne reči, kot je ločljivost nadvse zmoglji- 
vega laserskega senzorja, ki gre od 100 do 5600 dpi v 
korakih po stotaka. Vseh sedem pritiskal je polno pro- 
gramabilnih, z makri absurdnih dolžin, ki jih lahko za- 
pišemo v do pet profilov, shranjenih v kačin pomnil- 
nik. Glede funkcij nimam pripomb, bi pa Razerjevci 
morali prenoviti programski vmesnik, ki še vedno 
teče v velikosti, primerni za zaslone dlančnikov, in je 
počasen. Ob eleganci konovega programja se tu kar 
namuzneš. 

Zverina, kot je mamba, si dejansko zasluži boljše. Gre 
za vrhunsko, lepo, brezkompromisno natančno in funk- 
cionalno napravo, ki ji lahko poočitam le ceno. Am- 
pak kakovost se pač plača. 


Razer imperator 
Tudi imperator je s 75 evri ožičena igričarska miš viš- 
jega ranga, ki pa ni ne naslednica deathadderja (to je 
mamba), ne lachesisa. Ne, imperator je prva od Ra- 
zerjevih ledvičnih miši, kakršne je populariziral Logi- 
tech. Podjetje jo imenuje 'ergonomska' (torej so bile 
prejšnje neergonomske??) in je po obliki ter velikosti 
slična omenjenim sorodnicam, zato luštno sede v 
desnico. Dvema uhljema delata družbo še dvojica 
stranskih ter par za koleščkom. Ta je klasičen, podo- 
ben mambinemu. Kot omenjeni kačon ima imperator 
po hrbtu prevleko proti potenju, zato pa na bokih le 
plastiko, kar zna povzročati potenje palca in daje 
spolzek občutek. Odkupi se z zanimivo 

kaprico: stranska gumba je moč 
preprosto nastavljati po dolži- 
ni, da se usedeta ravno pod 
naš palec. Zelo uporabno. 
Laser in programska oprema 
sta skoraj do pičice taka kot 
pri mambi. Tipalo lahko na- 
stavljamo od 100 do 5600 
dpi v korakih po sto in v pro- 
gramju tvoriti makre. Notra- 
nji pomnilnik, ki ga imenu- 


Tudi imperator uporablja posta- 
vitev tipala twin-eye, ki je močno 
občutljiva na oddaljenost od pod- 
lage. Dvigovalci mišk, pazite! 

jejo synapse, je enako velik kot mambin in tudi pro- 
gramski vmesnik ima le drugačen logotip. 

Imperator se torej od mambe razlikuje po obliki, 
ožičenosti in nekaj zgoraj navedenih malenkostih. Po- 
sledično gre za vrhunsko igričarsko miš, ki ima z na- 
stavljanjem bočnih gumbov eno redkih zares uporab- 
nih zanimivosti. Predvsem pa nanjo ni nalepljena pre- 
tirana cena, zato jo mirne duše označim za ljudsko 
miš in najprijetnejše presenečenje iz Razerjevih logov. 
No, mamba, nehaj se kujati. 


Razer naga 

Pri nagi koj sprevidiš, da gre za posebno, nišno pod- 
ganco. Dvanajst gumbov, ki v mreži 3 x 4 zasedajo 
velik del levega boka, je pač nezgrešljivih. Ko ob pri- 
klopu USB-kabla zasvetijo s številkami od ena do 
dvanajst, veš, da imaš pred seboj glodalca za metanje 
urokov v World of Warcraftu. 

Bočna tipkovnica je gumijasta in po velikosti ter 
občutku pritiskanja jako spominja na tiste z malo sta- 
rejših mobitelov. Če SMSe pišete hitreje kot razred 
šolark, boste z nago hitro prijatelji. Je pa treba po- 
udariti, da bodo zmogli vseh dvanajst knofov uporab- 
ljati le tisti z najbolj akrobatskimi palci, saj bo 
večini nedosegljiva vsaj ena vrstica (trije 
gumbi). Da se na zadevo v celoti pri- 
vadiš, traja nekaj dni. 


Nagina tastatura dejansko olajša 
izvajanje nekaterih ukazov. Na pri- 
mer tistih, ki jih sicer vežemo na 
kombinacije s tipkami shift in alt. 


Gumbi so docela programabil- 
ni, in to celo v dveh načinih, 
med katerima preklapljamo z 
gumbom na dnu naprave. Izde- 
lovalec je sprva načrtoval, da bi 
nastavljanje potekalo skozi pro- 
gramske vključke za posamezne 
igre, od katerih dobimo na uradni 
strani tista za World of Warcraft in War- 
hammer Online. Ko se je izkazalo, da studiji ne ska- 
čejo v zrak ob misli na izdelovanje nagi(ni)h plug- 
inov, so izdali prenovljene gonilnike, s katerimi je na- 
ga dobila možnost rabe makrov in poljubnega progra- 
miranja vseh gumbov. V originalu tega ni bilo. Ne le 
to, vmesnik je po preglednosti razred nad tistim v 
mambi in imperatorju! Nič jasno. Po funkcijah je po- 
doben, saj v njej ždi enak laser s 5600 dpi, kar zago- 
tavlja zanesljivost in natančnost. Le vdelanega pom- 
nilnika ne iščite, saj ga kačon nima. 
Idealna mmorpgjska miš? Nemara bi bila, če bi bila 
malo tolstejša. Naj vas slike ne pretentajo - naga je v 
resnici zelo drobna! Predvsem je ozka, in to v delu z 
uhlji, ki imajo na počez le dobro polovico širine mam- 
binih ali lachesisovih. Prsti so zato precej nerodno 
stlačeni. Za povrh je na desnem boku ležalo za 
mezinec, ki zna biti veliko ljudem v napoto. 
Težko uganem, o čem so dizajnerji sanjali 
s tako obliko, zato miš, če ste zainteresira- 
ni, pred nakupom obvezno preizkusite. 
Škoda, saj nad kvaliteto pritiskal ter nad- 
zora nimam pripomb in stranska tipkov- 
nica je resnično uporabna. Če bi bil glo- 
dalec za centimeter daljši in širši, bi kaj 
lahko imeli simpatično napravo za talanje 
kupov makrov v raznoraznih spletščinah. 
Tako pa pri najboljši volji ne morem zago- 
toviti, da se bo naga spričo nenavadne obli- 
ke sploh razumela z vašo dlanjo. 85 evrov je 
za tako tveganje veliko denarja. 


Razer ahyssus 

Abyssus je cenejša in s 
tem bolj okleščena miš 
v Razerjevi ponudbi. Gre 
za simetrično ožičeno optič- 
no podganico zelo enostavne 
oblike. Je srednje zajetna, zato 
jo bodo tisti z večjimi tacami 
upravljali s prsti, oni z manjšimi 
pa jo objemali, dasi še zdaleč ni 
tako udobna kot naprave led- 
vične oblike. Ima le tri gumbe: 
uhlja in tistega pod koleščkom. 


Abyssus take- 


nako nima pletene- 
ga ovoja za žico. De- 
taji? Hja, če imate mizo, na 
katero se guma rada lepi, že 
veste, kako dragoceno je to. 


Nazaj v terarij in stajo 
Če bi iz mene govoril le estet, bi 
bila zmagovalka mamba. A ker 
sem nepoboljšljiv uporabnik, 
sta na vrhu kone in impera- 
tor. Oba sta za resne igral- 
ce super izbira in primerlji- 
va z Logijevimi G9, G500 
in G700 ter kiborškima 
R.A. T. 5 in 7, dočim mam- 
bo kupite, ko boste zadeli na 
lotu. Za nago imam občutek, 
da jo je zaenkrat najbolje gledati v 


Podobno asketsko je program- 

je, koder lahko pritiskalom nadenemo osnovne funk- 
cije, medtem ko na snemanje makrov in dodeljevanje 
ukazov v Photoshopu pozabite. Ločljivost pretikamo z 
gumbom na dnu naprave, in sicer med 450, 1800 ter 
3500 dpi, kar je zgornja meja infrardečega tipala. 
Kvaliteta izdelave ni švoh in občutek ob vodenju je 
opazno boljši od cenenih brezimnih glodalcev. Tipalo 
bo zadovoljilo večino špilavcev, celo resnejših. A to 
pravzaprav danes velja že za večino namenskih igral- 
skih naprav. 

Abyssus ima ta problem, da lahko za 40 EUR, kolikor 
košta, dobimo udobnejše miške z več in bolje nasta- 
vljivimi gumbi. Zato pride v poštev za levičarje z malo 
denarja, ki lahko odpotujejo v preteklost, ko smo ime- 
li samo tri knofe. (Kaj so to 'trije knofi?' - Steve Jobs) 


Razer orochi 
Namenske prenosniške igričarske miši so očitno no- 
va moda. Zgoraj opisana Roccatova pyra ima namreč 
Razerjevo družbo po imenu orochi. Ta je na pogled 
bolj šik, z lepo zaobljenimi kačjimi linijami, po katerih 
je tvrdka poznana, in lepim otipom. A tudi tu trčimo 
na slabo dosegljive, majhne stranske gumbe, po dva 
na vsakem boku. Orochi je za odtenek večji od stan- 
dardnih prenosniških glodalcev, toda premajhen, da 
bi ga mogli udobno gnesti dlje časa skupaj. 
Tudi ona je dvoživka kot mamba, le da tu škrati si- 
gnali letajo po bluetoothu. Vendar modrozoba antena 
za računalnik ni priložena! Če ste nasankali, lahko 
miš še vedno uporabljate v ožičenem načinu, kjer ka- 
bel priključimo na sprednji del naprave. Žica krajše- 
ga, prenosniškega tipa je tod napajalna, vendar isto- 
časno ne polni baterij. Gizmo namreč v odklopljenem 
stanju ženeta dve klasični AA-baterijici, ki naj bi 
zdržali dober mesec. Naj bi - tako dolgo naprave ni- 
sem preizkušal. 
Od načina rabe je odvisna natančnost. Ta v ožičenem 
modusu zagotavlja ločljivost laserja do 4000 dpi in 
odzivnost ene milisekunde, v brezžičnem pa se števi- 
lo pik na inčo prepolovi, medtem ko odzivnost pade 
na za brezžičnice standardnih 8 milisekund. Orochi 
ima za prenosniško miš odličen laserski senzor in ce- 
lo pomnilnik. Tudi programje je vrhunsko, z isto verzi- 
jo vmesnika, kot ga ima naga. Bržčas je 
zato tudi cena visoka, 85 evrov. 
In smo spet pri vprašanju, kdo bi 
jemal miš, s katero si bo dlan pre- 
delal v kompot, ko lahko mirne 
duše vzame s seboj na primer 
imperatorja. Resno, med njima 
je po dolžini kvečjemu dobra 
dva centimetra razlike. 


Še ena orochijeva muha je, da se v 
brezžičnem načinu nastavitve na no- 
tranji pomnilnik ne shranjujejo. Zato 
mora biti miš ob slehernem šarjenju 
po vmesniku priklopljena. 

vitrini, in želim si, da bi Razer nekoč 
ustvaril njeno večjo sestro. Ki naj bo tudi naga, ehe- 
he. Karkoli napravite, pa ne nasedajte marketinški 
noriji okrog prenosniških igričarskih mišk. Ni vredno 
vse neudobnosti, ki jo ta hip še prinašajo. Brez skrbi, 
tudi kone4 lahko spakirate v prtljago tako, da vas bo- 
do pri Ryanairu spustili na krov. 


LOČLJIVOST IN 
OBČUTLJIVOST 


Pri starih okenskih glodalcih smo hitrost kurzorja 
določali z občutljivostjo (sensitivity), ki je poveda- 
la razmerje med dolžino potega po podlagi in po- 
tovanjem puščice na ekranu. Igralske miši so do- 
dale možnost določanja natančnega strojnega pa- 
rametra, ločljivosti, z enoto pike na palec (dpi, 
dots per inch). Višja ločljivost pomeni, da lahko 
natančneje začopatimo želeni piksel na zaslonu, 
gibanje puščice pa je nato zmnožek ločljivosti in 
občutljivosti, ki jo nastavimo v igri. Večina profe- 
sionalnih tekmovalcev, predvsem igralcev Star- 
crafta, uporablja visok dpi. Na drugi strani so 
igralci nekaterih prvoosebnih streljank, ki kljubu- 
jejo času z uporabo nizke ločljivosti okrog 400 
dpi, kar zahteva prostorno mizo, saj nemalokrat z 
enim potegom miške premagajo razdaljo čez pol 
metra. Večina nikoli ne bo izkoristila ločljivosti 
nad 1800 dpi, zato si ne pulite las, če ima vaša 
miš 3600 dpi namesto 6000. 


OPTIKA, TAKA IN 
DRUGACNA 


Med testiranimi glodalci so trije z optičnim in ne 
laserskim senzorjem. Ampak saj je laser vendar 
optična naprava, boste rekli! Poimenovanje se tiče 
infrardečih tipal, ki so jim ob njihovem nastopu 
nadeli naziv 'optična', da so jih ločili od krogelnih. 


Dandanes jim zaradi manj zmede raje rečemo kar 
neposredno 'infrardeča'. Ločitev je očitna: pri njih 
je vir svetlobe, ki se odbije od podlage v svetlobno 
tipalo, infrardeča LED-dioda, pri laserskih pa laser. 
Praktične razlike so naslednje. Laserska tipala so 
zmožna višje ločljivosti, a so dražja. Prav tako se 
bolje znajdejo na široki zvrsti nenamenskih pod- 
lag, kot so posvinjani prti, dlan roke in hrapava 
miza, kjer infrardeča nemalokrat protestirajo. Po 
drugi plati za višji dpi potrebujemo kvalitetno na- 
mensko podlago, ker se na slabih laserju zmeša in 
kurzor rad skače, medtem ko IR- naprave niso ta- 
ko občutljive. 

Sklep? Večina igralcev razlike ne bo občutila, med 
zahtevnejšimi pa bodo tisti z višjo nastavitvijo dpi 
posegali po laserjih in tisti z zelo nizko po infrar- 
dečkah. 

aj storiš, ko nimaš več idej, kako naprej? Hja, 
greš nazaj. Če je treba, do začetka. Mortal 
Kombat 2011 Brez Podnaslova je posledica 
takega vračanja h koreninam. Ki pa je bilo do- 
mala nujno glede na vse sfaljene in povprečne bo- 
rilščine v tej seriji, ki smo jih ugledali od kultnega Ulti- 
mate Mortal Kombata 3 iz leta 1995, zadnjega 'kla- 
sičnega' MKja. Kamor se je Kombat odtihmal napotil, 
enake slave ni več žel. 

V novem, devetem Mortalu tako ni več tridimenzional- 
nosti iz Deadly Alliance in Deception, neugodnih af- 
narij z borilnim sistemom iz Armageddona ter umika- 
nja krvi v slogu MK vs. DC Universe, ki je zaradi ce- 
pljenja na stripe fasal starostno oznako T ('Tepec'). 
Namesto iskanja alternativ smo dobili zelo klasično 
dvorazsežno pretepačino, katere avtorji - studio Net- 
herRealm, ki mu načeluje eden od izvirnih avtorjev 
Mortal Kombata Ed Boon - dobro vedo, na čem stoji 
privlačnost MKjev. Na odbitem, razvejanem fantazij- 
skem svetu s privlačnimi liki; spodobnem borilnem si- 
stemu; in nalašč zapretiravanem krvavem nasilju. Vse 
to so nadgradili, ampak ne pretirano izvirno. Ravno to- 
liko, da ni isto kot prej, a da Kombat ostane Kombat. 


It has begun 


Na svoj račun bodo takoj prišli tisti, ki so zatreskani v 
Mortal Kombatov svet. Površnemu opazovalcu se zdi, 
da kaj dosti štorije pri juncih, ki si preštevajo rebra, že 
ne more biti. Toda MK ima razdelano zapuščino, ki jo 
novinec na določenih mestih spreminja in hoče biti 
nov začetek serije, a ji istočasno mazili podplate. 
Tudi zato v špilu ni niti enega res novega lika, saj do- 
bimo šestindvajset oziroma sedemindvajset znanih 
bojevnikov (v inačici za PS3 je osnovnemu rostru do- 
dan ihtavež Kratos iz God of War). Par mofotov bodo 
izdali še v obliki spletnega dolpotega, a niti tu ne gre 
iskati originalnežev. Žarometi so na osebah iz prvih 
treh delov, kar pomeni tipski roster Scorpiona, Sub- 
Zera, Sonye, Johnnyja Caga, Barake, Liu Kanga, Rai- 
dena, Jaxa, Kitane, Shanga Tsunga in sličnih. Neka- 
teri bodo nad tem vihali nos, drugi bodo zadovoljni, 
ker bodo lahko izbrali sebi priljubljenega Kabala, Sek- 
torja, Guan Chija, Kung Laa ali Cyraxa in se brez pre- 
tiranega učenja lotili utečene brutalizacije nasprotni- 
ka. Tsungovo gromoglasje kakopak spada zraven. 
Preseneti pa igra s tem, kako nabor garbačev 6 gar- 
balk poveže v zanimivo celoto. No, zanimivo za tiste- 
ga, ki ve, da je fabula nalašč privlečena za lase in ta- 
ka, kot bi jo vzel iz slabega stripa. Pri ostalih obstaja 
dobršna verjetnost, da bodo rjuli "KRNEKI" in se kro- 
hotali ob scenariju Ž-kvalitete. Jim ne gre zameriti. 
Mislim, halo - nabildani negativec Shao Kahn hoče 
zmagati na borilnem turnirju, odvijajočem se vsakih 
petsto let, da bi tako pridobil pravico vdora v našo di- 
menzijo, upira pa se mu peščica dobronamernih kara- 
tejcev z bogom strele na čelu. U mad, nigga?? 
Ampak, seveda. Zgodba dobro ve, da je ultimativni 
krneki in se uživaško valja po svoji krnekakšnosti kot 
prase po blatu. To nadomešča z drugimi odlikami. V 
prvi vrsti ne gre za okruške širše pripovedi, kot smo 
vajeni iz japanskih pretepalk, marveč za orenk baja- 
nje, ki v štorijalnem modusu zadostuje za pet, šest ur 
akcije. Zaporedoma nas skozi poglavja selijo iz ene v 

drugo vlogo, tako da dobimo pod roke večino bojev- 
nikov. Večinoma pozitivcev, pa vendar. Skozi števil- 
ne, z grafičnim srčkom animirane vmesne prizore iz- 
vemo dosti fanu zanimivih reči, od tega, kako je Jax 
izgubil roke, do novega Shao Kahnovega načrta, ki se 
pri klasičnem boju z Gorom, Kintarom in cesarjem 
pravzaprav šele začne. Usklajenost z MKjevim kano- 
nom sicer ni visoko na listi prioritet, je pa res, da gre 
za reboot, ki skuša zgodovino spisati na novo. 

Vnovič naj opozorim, da je fabulo odveč jemati kakor- 
koli resno. Namenoma se zapleta in odpleta na najbolj 
hecne načine, tako da težko obdržiš resen fris. A saj ti 
ga ni treba. Docela se lahko prepustiš igri, ki te hoče s 
figo za hrbtom prepričati, da čarodeji iz podsveta 
oživljajo davno umrle babure, da genski inženiring in 
kibertehnologija poskrbita za predelavo ljudi v zobate 
pošasti ter nindž v robonindže in da je najboljši način 
za obranitev Zemlje znanje kungfuja. Kurc pa atom- 
ske rakete. Kungful! 


Your soul is mine! 


Se pa veseloigri prepuščaš le, dokler predse ne fašeš 
Kombatovih prislovično zajebanih šefov, med kateri- 
mi znova kraljuje Shao Kahn. Ob njegovi epski pre- 
moči nad tvojim drekcem pekcem in milisekundnih 
odzivih, ki mejijo na goljufanje, hitro izgubiš pomisle- 
ke, da ne bi znižal težavnosti štorijalnega modusa. 

Škoda, da se umetna pamet tako spogleduje z ranimi 
devetdesetimi, saj je način story drugače razgiban in 
premišljeno sestavljen. Poln je kulerskih obračunov, 
med katerimi ne manjka takih proti dvema računal- 
niškima nasprotnikoma v moštvu (tag team). Le na 
previsokih zahtevnostih ne velja igrati, saj te občasno 
goljufivost silicijeve inteligence spremenijo v zapoved. 
Saj se spomniš skakanja na Barako v MK?, kjer je re- 
ziloroki planil v seckanje z noži v trenutku, ko si stisnil 
gor naprej? Dobrodošel v reprizo tistega trpljenja. 

Po drugi strani pa borilni sistem zavoljo novih elemen- 
tov omogoča nekaj več upiranja zoprnežem. Poanta je 
seveda v tem, da nasprotniku ali nasprotnikoma po- 
bereš vso energijo oziroma da je imaš več ob izteku 
časa. Osnova je znana: imaš gumbe za prednjo in 
zadnjo roko ter prednjo in zadnjo nogo, prijem in blok. 
Ločen knof za blokado je od nekdaj posebnost MKja, 
saj udarce v večini ostalih mužgalic ustavljaš s tišča- 
njem nazaj ali nazaj dol. Z mlatenjem si za razliko od 


Uradni stik firme PDP zazdaj tržijo le v ZDA za xbox 
360. Košta 130 $ in ima vdolbinaste gumbe ter gor- 
jačasto ročico. Kombat se z joypadom igra solidno, 
za palico pa je dobro, da ima 8 ali vsaj 7 gumbov. 
Pri šestih manjka en važen, recimo za tag team. 


starih Kombatov polniš ločen tristopenjski merilnik, ki 
ga je moč uporabiti za močnejše inačice navadnih 
udarcev (kot EX v Street Fighterju 4), za prestrezanja 
- breakerje (kot focus v SF4), ki onemogočijo posa- 
mezne zamahe ali začetke kombinacij, in za ultimati- 
vno silovit žvajz, imenovan x-ray (kot ultra v SF4). Ta 
pobere vse tri stopnje merilnika in če tekmeca zade- 
ne, mu pobere konkreten del energije. 

V navezi s pretežno skupnimi navadnimi udarci, med 
katerimi kraljujejo talno čiščenje (sweep), skok z no- 
gami naprej in večno slastni aperkat, spreminjanjem 
stava (stance) ter mnogimi posebnimi udarci, ki se- 
gajo od krogelnih in podplatnih napadov prek telepor- 
tiranj do prevzemanj oblike, je borilni sistem prav lju- 
bek. Je tekoč, udaren in hiter, omogoča nadzor pro- 
stora, wakeup igro in izmenjavanje spotikov (foot- 
sies). Spretnost udarjanja po gumbih nagradi z uniču- 
jočimi dolgimi kombinacijami, zlasti pa ne mara pre- 
več obrambne ali želvaške igre. Obojemu se zopersta- 
vi s tem, da energijo ob bloku pobirajo tudi navadni 
udarci, ne le specialke. To te ob nizki količini življenja 
urno navda z živčnostjo in te primora, da borce obvla- 
daš, ne da po knofih mlatiš v tri dni. 

In učiti se jih splača, saj se presenetljivo razlikujejo ter 
podpirajo nemalo pristopov, od zvito defenzivnega, ki 
ga nudi Sub-Zero, do izginjanja, kar goji Reptile. (Gle- 
de na to, koliko videzno podobnih nindž je v igri, je 
njihova pretežna samosvojost že kar dosežek.) Večina 
potez je znanih iz ranih dni Kombata, tako da ima 
Johnny Cage še vedno svoje ruvanje jajc, Scorpion 
kopje, Sub-Zero metanje ledenice, Liu Kang kolesar- 
sko brcanje, Kung Lao vihtenje priostrenega klobuka, 
Sindel zamahe z lasmi, Raiden letenje naprej med 
značilnim onomatopoetičnim vpitjem in tako dalje. So 
pa uvedli določene spremembe in nekatere like bolj 
potisnili proti zakoličenim vlogam, kot so obramba, 
napad, prijemanje in podobno. 

Po tehnični naprednosti borilnega sistema se Mortal 
Kombat sicer ne more zares primerjati s Super Street 
Fighterjem 4. V tem se časi niso prav nič spremenili. 
Prav tako je v boju malo preveč pavz zaradi dolgih 
animacij nekaterih prijemov in udarcev x-ray, dozde- 
va pa se mi tudi, da bi bilo treba moč likov še malo 
uravnotežati, kar se zna zgoditi z zaplato. In, jasno, to 
ni izložbeno okno za najnovejšo tehnologijo v slogu 
dinamičnega fizikalnega srca, poškodb teles in ran, ki 
bi vplivale na igranje. Smisel je enak kot pred dvajse- 
timi leti na avtomatih. A pod črto je tepežkarsko srce 
solidno, borbe znalcev so brzinske in spektakularne, 
priučitev pa je lažja kot v elitističnem Super SF4, med 
drugim zaradi vdelanega tutoriala. 


Finish him! 

Zabavnost s pridihom resnosti se podaljšuje v celotno 
štimungo - v vibracijo, ki je čisto drugačna kot v ja- 
ponskih pretepačinah. Tu ni nobenih šotokancev in 
punčk v šolarskih uniformah, tako kot ne prešerno 
farbovite risankavosti. Vse je mrakobno, 'odraslo' 
(čeprav v resnici vse prej kot to) in obrizgano s škrla- 
tino. Na fantastičnih ozadjih se okrog stolpov zvijajo 
ogenj bruhajoči zmaji, v podzemlju skuša čez reko la- 
ve priti kerberska džukeletina, v močvari imajo drevesa 
jeznorite obraze in na desni strani zlodjevske cerkve 


april 2011 


WAKEUP ATTAČK 
(£ - 


Opazovalec bo dejal, da je smešno, kako en fajter ob bloku spolzi z drugega in kako lahko tistega, ki se brani, s hojo potiskaš pred sabo. Oboje sta videzno hecna 
elementa, ki pa sta smiselna. Drsenje z nasprotnika po blokadi pomeni, da si odprt za protiudarec ali kombinacijo. Zelvaki pa se lahko zaradi potiskanja znajde- 
jo v kotu, kar ni priporočljivo. No, dejstvo je, da se Mortal Kombat igra tako, kot se zvrst že dolga leta, in da ni nobena prelomnica. Let's party like it's 1992. 

Zanimivo je, da v štorijalnem modusu ne izvedeš niti enega fatalityja, med katere sodita gornji krvavosti. Ne manjka pa jih drugod, zlasti v pretepih v družbi, kjer 
je njihov učinek vsled neobrzdanega sadizma še večji od ultra zaključkov v Super SF4. Le hitro kupit dodatne usmrtitve v Krypto! Spodaj pak vidiš primera rent- 
genskih specialk, x-rayev, kjer si v slogu medicinskega priročnika ogledaš, kako se lomijo kosti in zrkla dobivajo ekstra zajetne dioptrije. V žaru borbe jako paše. 

svetloba barvito pronica skozi vitraže. Udarci imajo za 
posledico brizge krvi, prijemi sovražnika dobesedno 
zabijejo v tla ali ga sadistično pretresejo, kot bi izvaja- 
lec sodil v norišnico, in vse ženske imajo grudi ekstra 
trojni D, ki se vabljivo pozibavajo. 

Po krutosti seveda prednjačijo kultne usmrtitve. Z nji- 
mi niso skoparili, saj jih je več kot petdeset in poudar- 
jajo razpadanje teles. Prisostvuješ trganju udov, ob- 
glavljenju, trganju organov, žretju kisline, slečenju 
kože, razčetverjenju, sežigu, razsekanju na kosce ... 
Saj ne, da vsi fatalityji trgajo gate, ampak s količino in 
raznolikostjo so se kar pomatrali. Nekatere so odvisne 
od izbranega prizorišča, vsak fajter pa je sposoben 
kake nezaslišane krutosti, ob kateri se bodo ameriški 
senatorji in novinarji Sveta na Kanalu A zgražali še 
dolge mesece. Kljub nezmotljivi porciji zafrkancije, ki 
je itak niso sposobni razumeti. 

Še bolj bodo prostodušneže zdrmali prej omenjeni 
'rentgenski' udarci. X-rayi, ki istočasno poberejo vse 
tri enote posebne energije, v igralnem smislu niti niso 
novost, čeprav v MKjev sistem sedejo kot mama na 
ateja, ko se je nažrl fižola in onesposobljen leži na 
kavču. Delujejo pač kot močnejše poteze, ki dajo iz- 
gubljajočemu borcu možnost povratka in predstavlja- 
jo veliko nevarnost za nasprotnika. To je za fajterščine 
dobra klasika. Bolj so frišni v predstavitvenem smislu. 
Če x-ray zadene cilj, kar ni samoumevno, sledi več- 
stopenjska podrobna animacija lomljenj kosti, od prs- 
nega koša in golenic prek lobanje do rok. V upočas- 
njenem posnetku zobje letijo po luftu, rebra se vdirajo 
pod pestjo ali železno palico, sekira razlomi ključnico, 
nož demolira stegnenico. To doda še nekaj brutalnosti 
z elementi hecnosti, po čemer je Mortal Kombat znan. 


Pohvalna je širina načinov, v katerih se je moč udej- 
stvovati. Večina pretepačin, tudi izvrstni SSF4, je za- 
svojim enostavnim zaporedjem obračunov keri v 
avtomatih, in z večigralskim tepežem eden na enega. 
Slednjega Mortal Kombat kajpak pozna in v njem nu- 

di nemalo sproščujočih, adrenalinskih uric. Temu se 
hitro pridruži tag team, kjer ima vsak od dveh borcev 
v moštvu dvojico poljubno izbranih fajterjev. Globina 
pri menjavi in sodelovanju likov ni taka kot v Marvel 
vs. Capcom 3, a je oboje vseeno treba naštudirati, če 
hočeš biti učinkovit. Soliden spletni multi je samo- 
umeven in obsega tako normalne boje kot rahlo alter- 
nativne načine, kot je king of the hill, varianta na 
'zmagovalec ostane', kjer se je moč v čakalnici med- 
sebojno zafrkavati s pokvečenimi avatarčki. 

Nenavadno dobro je poskrbljeno za samotarja. Začet- 
koma opisani štorijalni način je kljub nekaterim trapa- 
rijam, kot je tista, da moraš obvezno gledati vse vme- 
sne animacije, izviren in vreden preigranja. A to še 
zdaleč ni vse. Izbrati je moč klasično premagovanje 
nanizanih sovražnikov z enim ali dvema borcema v 
moštvu, na koncu katerega čaka Shao Kahn, ali se 
udeležiti dolgega zaporedja izzivov, koder moraš reci- 
mo zblokirati vse nasprotnikove udarce ali preživeti 
toliko in toliko časa. Takisto čakajo štiri razbibrižne 
miniigre - test your might, strike, sight in luck -, ki 


Osnovni nabor bojevnikov, ki na PS3 s Kratosom 
vred šteje 27 oseb, je pisan. Je pa sestavljen iz sa- 
mih starih znancev, katerih levji delež je iz izvirne 
trilogije. Coprnika Ouan-Chija in kibernetskega Sub- 
Zera odkleneš v štoriji, ostali so odprti od začetka. 


preizkusijo, kako hitro znaš drezati gumbe, kako pre- 
cizen si pri tem. koliko naključnih spremenljivk si spo- 
soben prenesti in še vedno zmagati ter ali ti po mož- 
ganih že stika gospod alchajmer. Ne gre pozabiti na 
uvajanje v borilni sistem, biografije bojevnikov, pre- 
glede udarcev, ki so vedno na voljo, in kombatovske 
kode za spreminjanje igranja. Tepež lahko tako pred- 
rugačiš z onesposobljenimi skoki, mankom EX-potez, 
preštevanjem reber v temi in tako dalje, v čemer se 
skriva obilica zabave. 

Puščavniško udejstvovanje osmisli še nabiranje kredi- 
tov, za katere med trpljenjem nesrečnikov na pokopa- 
lišču kupuješ skrivnosti. Te so lahko neumne v stilu 
gostilniške skice Johnnyjevega fetelitija, pričakovane, 
kot so nove obleke, ali bistvene, kakršne so dodatne 
usmrtitve. Trapasto je le, da kupuješ mačke v žaklju, 
tako da stežka pridobljene kredite nemalokrat porabiš 
za oslarije. Srečoma ti da eno preigranje štorije zado- 
sti cekina za večino tajn. Res, res mi je žal, da so pri 
umetni pameti šli v pretežno zvestobo starim MKjem, 
saj bi lahko z manj sirasto konzolno inteligenco špil v 
enoigralstvu še dosti bolj sekal. Kosti namesto drv. 


Hjah, ne ravno. S stališča tega, koliko je treba vložiti v 
preučevanje in vadbo borbe ter koliko odličnih spopa- 
dov si na tej podlagi deležen, Super SF4 ostaja car. 
Staro razmerje med večnima konkurentoma se ni 
spremenilo. Prav tako ni kaj dosti izvirnih novosti v 
borilnem sistemu, še manj novih likov. Vendar to ne 
pomeni, da je rebootani MK plitek, nezabaven ali čisto 
brez svežine, poleg česar uteleša vse, kar imamo stari 
ljubitelji pri seriji radi. Čeprav se bodo tisti, ki hočejo 
veliko originalnosti, kremžili, kot bi morali Goru čistiti 
latrino, je nekaj ziher. Street Fighter ima znova solid- 
no, opazno drugačno zahodno alternativo. 


Sneti se pridruži nindžam in joška- 
8 [], porine zen čam v krvavem reševanju Zemlje. 
PS3/X360  NetherRealm / Warner /X360  NetherRealm / Warner 


NetherRealm Studios sem pobaral par 
reči o novem Kombatu in so celo od- 
govorili. S tremi tedni zamude, tako da 
sem vmes že dobil poln špil. A vendar, 
tu je intervjujčič z Edom Boonom za 
ilustracijo, kako gledajo na svoj izde- 
lek. Nisem si mogel kaj, da na mnogo- 
krat trapaste odgovore ne bi zraven dal 
še svojih kremantarjev. 


2D-pretepačine so spet zaživele, nas 
pa zanima, kako namerava MK pre- 
seči tri trenutne visokoprofilne ja- 
ponske tepežkarice, se pravi SSF4, 
Marvel vs. Capcom 3 in BlazBlue: 
Continuum Shift? 

To so odlične igre, a prepričani smo, 
da je Mortal Kombat še boljša sodob- 
na borilna igra. Njegova čista bojeval- 
na izkušnja sledi načelu 'lahka priuči- 
tev, vseživljenjsko mojstrovanje', kar 
je zavito v toliko vsebine, da bodo 
igralci zasedeni cele mesece. MK ima 
izredno globok zgodbovni način, poš- 


teno učno uro, tristo izzivov in nadvse 
privlačno spletno večigralstvo. To je 
igra, ki resnično predstavlja vrhunec 
tega, kaj je pretepačina lahko in bi mo- 
rala biti! 

(Kar bi morda celo držalo, če ne bi bil 
Street Fighter globlji, umetna pamet v 
MK cenena, zlasti pri šefih, novosti v 
borilnem sistemu klasične za žanr in 
vsi liki že znani.) 


Mortal Kombati so znani po krvavo- 
sti, ampak igra se je uveljavila zlasti 
na podlagi svojega spodobnega bo- 
rilnega sistema. Katere so bistvene 
kvalitete le-tega v novem Kombatu? 
Nobena druga igra ne preseže globine 
Mortal Kombata in vsak lik ima edin- 
stven slog. Pri tvorbi sistema so nam 
pomagali turnirski igralci, zato bo špil 
izziv tudi za najbolj trdojedrne nav- 
dušence. 

(Vsak lik pač nima edinstvenega sloga, 
saj je opaziti kar nekaj podobnih spe- 
cialk in enakih temeljnih udarcev. Naj- 
bolj hardcore igralci so na Japonskem 
in so definitivno že videli bolj globoke 
in zakomplicirane igre, kot je MK.) 


Kombatov Univerzum je velik in raz- 
nolik — kako natanko novi del paše 
vanj? 

Novi Mortal Kombat je za nas pri- 
ložnost, da znova zaženemo franšizo. 
Vse, kar se tiče zgodbe in likov, smo 
zloščili za povsem novo generacijo. 
(Za katero zgolj upam, da uživa v ob- 
čutku B-filmov, sicer šale namrgodeno 
ne bo dojela.) 


So kakšni načrti za nov film MK? Sa- 
mo ne pustite Uweju, da bi režiral ... 
Sami bi kajpak zelo radi videli še en 
film Mortal Kombat. V dosti pogledih 
temu ustreza prihajajoča spletna mini- 
serija MK: Rebirth. 

(Niso si upali komentirati pripombe o 
Uweju Bollu. To me navdaja s svetim 
strahom.) 


Zakaj ni verzije za PC? 

Naše odločitve temeljijo na veliko de- 
javnikih, mislim pa, da je resnično po- 
membno vedeti, kako neverjetno za- 
pleten je pogon za Mortal Kombat. Ve- 
liko moštvo inženirjev je mnogo let pi- 
salo napredno kodo posebej za PS3 in 


xbox 360, zaradi česar je igra tako lepa 
in teče pri 60 sličicah na sekundo. Da 
bi MK stekel na računalniški strojni 
opremi, bi bila težka naloga. Seveda pa 
bi radi, da se z našo igro zabava toliko 
ljudi, kolikor je le mogoče, zato nikoli 
ne reci nikoli. 

(Xbox 360 in PS3 sta močna sistema, 
a od njune splovitve mineva pol deset- 
letja. NetherRealms pa bi nas radi pre- 
pričali, da današnji računalniki niso 
sposobni poganjati kode za xbox 360 
pri 60 fps, v kateri ni ničesar blazno 
naprednega, recimo dinamične fizike. 
Smeh.) 


za pa ida. — 

Levo vidiš nabavko robe v Krypti v zameno za prislužene zlate zmajevce. Ker ne veš, kaj kupuješ, je lahko presenečenje sladko ali kislo, je pa postopek zamuden 
in žakelj naposled poln ne ravno vznemirljive robe. Nemara je dobro, da greš vmes odigrat kak ločen izziv, kot je lomljenje kamenja. Pohvaliti gre hitro včitavanje 
v inačici za PS3, tudi po zaslugi 2 GB inštalacije na trdi disk. Sliši se kot obrobnost, a le malokaj je bolj tečno kot celo večnost čakati, da se naloži nivo. Ali meni. 

Ed Boon je izjavil, da so Kahna nalašč naredili tako cenenega, saj da se ga je treba bati kot v starih časih. Morda, a njegova siravost preveč odmeva celo v siceršnji 
umetni pameti. Zahtevnost lahko nastavljaš, a vedno je čutiti, da na lažjih pač nečesa ni naredila, čeprav bi lahko, in te je sposobna prefukati kot merjasca. Ni pri- 
merna za trening, niti ne razodene globine sistema. Za to je multiplayer in dasi ne pričakujem take študioznosti kot v SSFA, je turnirska raba MKja povsem validna. 


Ia zaz 


4 mas, 
Grafični pogon ima dobre in slabe trenutke. V nekaterih vmesnih prizorih se ti zdi, da gledaš meglen špil za PS2, spet drugod je količina podrobnosti občudovanja 


vredna. Vsekakor boš iste animacije videl tako v navadni kot v posebni ediciji igre, imenovani Kollector's Edition. V njej poleg igre od otipljivosti dobiš plastično 
figurico Scorpiona in Sub-Zera v medsebojnem boju in 112-stransko slikanico, od digitalnosti pa retro nindža kostum ter avatarčke za modus king of the hill. 

arievo telovadbo smo se šli v številnih iz- 

vedbah in dresih. Maskotice so švicale pri 

nogometu, tenisu, košarki, golfu, bejzbolu, 

v dirkalnih avtomobilčkih ter na olimpijskih 
igrah, kjer se jim je pridružila Sonicova banda. In ker 
na wiiju zbirčice raznolikih igričk uspevajo, je šla v to 
smer tudi Mariova športna vzgoja. Sports Mix je zbir- 
ka skupinskih športov, v kateri se gnetejo košarka, 
odbojka, hokej in, hm, med dvema ognjema. Vseeno 
pa tu ne gre za minice, temveč za štiri zaokrožene 
sklope z lastnimi igrišči, pravili in tokovi, kjer vsak 
polčas vzame kakih pet minut. 


Sladka preproščina 

Kot je pri vodovodarskem športanju v navadi, je akci- 
ja povsod poenostavljena, s po dvema ali tremi igral- 
ci v vsakem moštvu. Igra je hitra in neposredna, za- 
detki padajo po tekočem traku in zaušnice prav tako, 
saj ni štetja prekrškov. Tudi nadzor, ki uporablja na- 
vezo daljinca in nunčaka, je hitro dojemljiv. 


Sports Mix 


Športi imajo kljub temeljni različnosti mnoge skupne 
poteze. Posledica zamahov z wiiljincem so servisi, 
skoki in meti, dočim gumbi rabijo prestrezanju, me- 
njavam in ostali fini mehaniki. Gobica usmerja giba- 
nje, naprednejše vragolije pa zajemajo fintiranje, izo- 
gibanje in kombinacijske podaje. V ponudbi je najbolj 
zabaven hokej, kjer lahko izbruhnejo žolčni pretepi. 
Košarka nudi zanimive zračne napade, dočim pri od- 
bojki prednjačijo zabijanja. Med dvema ognjema je 
najmanj posrečen del nabora, saj je treba igralce več- 
krat zadeti z žogo, preden izpadejo. 

Odmerek globine ne manjka pri nobenem od športov, 
zato mojster namaha začetnika, četudi je mogoče us- 
pevati tudi z neorganiziranim mahanjem. Otroška 
kaotičnost je dodatno poudarjena, ker je v Marievi fiz- 
kulturi samoumevno, da imaš v žepu orožje ali dve. Z 
arzenalom, ki ga dobiš iz polj z vprašaji, se karte hitro 


Črte so le približno vodilo. Označbe se na nekaterih igriščih spreminjajo, zato so potrebni hitri reflek- 

j si in prilagajanje. Med dvema ognjema lahko obe ekipi zbaše v skupno polje, kar je prava norišnica. 4 

Nadzor ni težaven in če pozabiš kak ukaz, ti pomagajo vmesni plonkci ter skandirani predlogi. Igro 
; rz lahko tudi prekineš in si v me 


navali na žogo in se divje ozira 
okrog, koga bi najprej nabunkala. 


Sguare Enix / Nintendo 


obrnejo, ko sovragu v čelo pošlješ bombo ali pogolt- 
neš zvezdo, s katero gaziš vse pred sabo. Kot smo vi- 
deli v Mario Slam Basketball za DS, so posebnega po- 
mena kovanci, ki občasno vznikajo po igrišču. Polna 
mošnja ti ob zadetku dodatno okrepi točke, zato so 
cekini iskana dobrina. 

Poleg lučanja predmetov ima vsak lik posebno obliko 
teže ubranljivega superstrela. Mario recimo trosi og- 
njene krogle, princeska pa srčke, ki zmedejo nasprot- 
nike. Likov je na izbiro več kot ducat in druščina je 
ustaljena: brata vodovodarja, princesi, želvak z druži- 
no, jurčad, primati, Wario in seveda Yoshi. S klopi 
lahko pokličeš tudi koga iz svoje druščine miijev, ki 
sicer polnijo tribune. Junački se na uveljavljen način 
delijo po moči, hitrosti in spretnosti, a je čutiti neurav- 
novešenost. Smešno je recimo, da je nežna, a hudirje- 
vo hitra Breskvica tak hokejski tank. 


Sam na igrišču? 

Kontaktni športi ljubijo gnečo, zato lahko k večigrals- 
kemu razgrajanju povabiš do tri kolege, od katerih 
mora vsak imeti svoj komplet kontrolerjev. Razpore- 
dite se lahko v skupno ali v konkurenčne ekipe, manj- 
kajoče pa nadomestijo računalniško vodeni liki. Do- 
datna ponudba za druščino so štiri podigre za kratko- 
trajnejše, žurersko igranje, vsaka s tematiko svojega 
športa. Tu z žogami futraš mesojedko, se hokejistično 
pehaš čez rob ploščadi, bežiš pred ploho bomb ali s 
sodelovalnim odbijanjem tvoriš melodijo. 

Večigralski korak dlje je spletni način. Tu je raba pri- 
jateljskih kod sicer mogoča, ni pa nujna, saj se lahko 
spariš z naključneži iz Evrope ter Avstralije (pač ob- 
močji PAL). Pri tem se tvoji uspehi beležijo, da zlago- 
ma lezeš po spletni lestvici. V spletni areni te predsta- 
vlja tvoj mii in na nasprotnike nisem čakala prav dol- 
go. Spletovanje je privlačno, saj je igranje proti pra- 
vim možganom neskončno bolj kul kot proti robot- 
skim, medtem ko za puščavnike brez spleta ni dobro 
poskrbljeno. Na izbiro so le posamezne tekme in dol- 
gočasni turnirji, oboje pa ubija res bedna umetna pa- 
met. Hokejski vratar denimo čaka kot teliček, da mu s 
polovice igrišča v gol nabiješ pak, ali pa tvoj soigralec 
pri odbojki stoji kot soha, ko žoga udari ob tla centi- 
meter od njega. Turnirji so prava tlaka, žal pa brez nje 
ne gre, če hočeš odkleniti ščepec dodatnih igralcev iz 
sveta Final Fantasyja in naprednejša igrišča. 

Vsak šport jih ima devet in čeprav se napajajo iz po- 
dobnih virov, je raznolikost precejšnja. Hokejisti se ne 
dričajo le na ledu, ampak po travi in na rolerjih. Na 
plaži morje naplavlja želvje bombe, princeskin grad 
zaljšajo vodometi, ki so posebej kul pri odbojki, ko 
ovirajo odbijanje čez mrežo, žogaš se na splavih, med 
tekočimi trakovi in pod koreninastimi tacami rož me- 
sojedk, ki bljuvajo lepljiv žmoht. 

Mariev športni miks ni igra, ki bi jo veljalo vzeti prere- 
sno in jo študirati v nedogled, a kot zabava s soljudmi 
zna pritegniti. Sploh kasneje, ko imaš na izbiro več 
igrišč, da je ja barvito in veselo, kot se za Nintendovo 
jedrno ponudbo spodobi. 

tekom zgodbe se splača poiska 


jara Kot Gradiu 


SNIVO: KI se 


Tokrat špila ne ikcije' 
SAVNA ka 

Priljubljeno je tudi napadanje svetovne lestvine. 
Ogled posnetkov igranja teh strokonjakov razkrije globino igre. 

Perfekten skozihod terja natafično pilotiranje in premišljeno 
odstranjevanje sovragbv, da dobiš čim višji množilnik. 
idi di 


o dobrem letu je v PS Store pri- 

spel nov izdelek v zanimivi seriji 

Pixeljunk, ki sega od skakalnih 

arkad (Eden) prek razpostavlja- 
nja obrambnih stolpičev (Monsters) do 
dirkanja (Racers). Razvijalec C-Games je 
znan po vrhunski izvedbi preprostih idej, 
čemur kakega pol leta kasneje zastonj ali 
za male pare običajno sledi razširitveni 
paket. Tokratni Shooter, katerega prvi 
del je v Jokerju 198 dobil 90, pa je po 
dolžini izdelave in statusu odklon. Packa- 
li so ga namreč dvakrat dlje in ga hrabro 
izdali kot resnično nadaljevanje. 


Nemara tudi zato ni ujčkanja in razlage 
zgodbovnega ozadja, saj si pred dejstva 
postavljen takoj. Tebe in tvojo vesoljsko 
ladjico je popapala vesoljska gnusoba, ki 
ji je treba z genocidom črevesne flore 
prevetriti drobovje, ji z robotsko roko po- 
krasti minerale in reševati človečke v 
skafandrih. Od tod se špil nadaljuje v za- 
ledenelem rudniku, skozi katerega teče 
magmatska žila, in se zaključi v temni 
votlini. 


Svojo rumeno ladjico usmerjaš v pogledu 
od strani z dvogobično nadzorno shemo, 
kar pomeni, da z levim stickom manevri- 
raš in z desnim usmerjaš rakete. Enako 
kot v enici, torej. Oborožen si z izstrelki, 
ki so navadne in sledilne sorte. Slednji so 
močnejši od plebejskih, a je treba pri njih 
paziti, da ladjice z njihovim proženjem ne 
pregreješ. Tedaj postane neodzivna in se 
v tem stanju hitro raztrešči, če kam uda- 
ri. Drugače je na okolico imuna, kar obli- 
kuje zanimivo mehaniko. Če ne streljaš, 
te fentajo sovražniki, če nažigaš preveč 
divje, pa začne nevarnost predstavljati 
okolje. 

Tudi v dvojki te napadajo tolovaji, ki za- 
jemajo par novosti - poleg stare zalege 
sledilne izstrelke, brzostrelne rože in du- 
hove. So manj kanonfuter kot prej, saj jih 
je več in so močnejši. Vsako poglavje 
tvori pet nivojev, ki se razprostirajo čez 
več zaslonov. V zadnjem prostoru vsake- 
ga petega nivoja se zgodi epski šefovski 
spopad, ki si ga moraš zaslužiti tako, da 
najdeš dovolj diamantov. Šefi so tokrat 
bolj pretkani in se povrhu obnašajo kot v 
bullet-hell streljačinah, saj se moraš izmi- 
kati valovom njegovih krogel. 

A kljub bolj poudarjenemu nažiganju je 
glavna kleč še vedno v premagovanju 
okolice oziroma v sapojemajoči interak- 
ciji različnih tekočin v njej, kar je podlaga 
za dostikrat razmišljujoče, puzlasto igra- 
nje. Tako kot prej recimo prestrelimo zid, 
za katerim je voda, nakar ta po zaslugi fi- 
zikalnega pogona pade na lavo in ustvari 
kamen. Tega s streljanjem prevrtamo in 
se prebijemo naprej. 


PJ Shooter 2 vsebuje spodobno količino novih 
tovrstnih prijemov, recimo kis, ki počasi razžira 
tvojo ladjico in jo moraš čimprej spraviti do vo- 
de. Nadalje so tu mehurčki, ki otežujejo nadzor, 
sluz, ki je občutljiva na vodo in rakete, ob dotiku 
pa zraste in te tudi hitro preraste, ter tema, v ka- 
teri moraš ustvariti svetlobo. Bodisi s preklopom 
stikala, bodisi s stikom lave in vesoljske rože. 
Predolgo zadrževanje v temi predrami čudna bi- 
tja, ki se nalepijo nate in te pregrejejo. Nasploh 
je mrak igri ljub, saj včasih ni zunanjega vira 
svetlobe. Tedaj dobiš posebno obleko z lučko, ki 
pa privablja nadležne, trdovratne duhove. Dru- 
god si odeneš orjaške čeljusti in zgolj v ravnih 
smereh, kot v pradavnem Dig Dugu, melješ meh- 
ke kamnine ter na sovrage spuščaš skale. 

Premočrtno kampanjo, ki je je v prvo za dobrih 
šest ur in jo je moč igrati solo ali v dvoje na 
enem PS3, dopolnjuje tekmovalno večigralstvo, 
ki je zgolj internetno. Dinamična in kar zabavna 
seansa je razdeljena na dve rundi, vsaka od njiju 
pa na dva dela. V enem delu nabiraš znanstveni- 
ke, ki jih moraš shraniti v svojem brlogu, med- 
tem ko ti nasprotnik to preprečuje. Če te ubije in 
ti pobere žeton, se vlogi zamenjata in ti loviš na- 
biralca. Glavni trik je v tem, da lahko znanstve- 
nike kot nabiralec kradeš iz nasprotnikove čum- 
nate, kar posebej boli, ko sovragu tik pred kon- 


cem suneš vse izobražence in prefrigano zma- 
gaš. Za zmage in stave dobivaš navidezno valu- 
to, s katero nadgrajuješ plovilce s pripomočki, 
kot so izboljšan radar ter rakete in čudesa, ki na- 
sprotniku zamenjajo nadzorno shemo ali brai- 
dovsko zavrtijo čas nazaj za par sekund. Fajn. 
Seveda na začetku teh igrač še ne poseduješ, 
kar upošteva algoritem za iskanje nasprotnikov. 
Te izbira iz tebi enake lige. 


A tako udarno kot prvenec nadaljevanje ni, kar 
pripisujem zlasti par sitnarijam. Glavna hiba pr- 
vega Shooterja je bila kratkost in čeprav je se- 
kvel dvakrat daljši, tonamenski prijemi v njem 
niso vedno kul. Če recimo umreš v eni od kas- 
nejših faz šefovskega boja, moraš spet od same- 
ga začetka, kar zna skravžljati živce. Še bolj je 
tečno, da se capini zdaj pojavljajo iz nič, kar je 
proti koncu nivoja, ko si pobral zadnjega strica 
in se treseš, kdaj boš stopnjo opravil, prav stre- 
sno. Enica je bila bolj skulirana in poštena. Za 
nameček naslednik ne razširi dovolj unikatnega 
šarma prvega Shooterja, saj je dosti vsebine 
enostavno reciklirane, od tekočin do nasprotni- 
kov in vrste tvojih izstrelkov. 

Saj ne, da novosti ni in da kakovost šepa, kajti 
zadeva je spretno sestavljena in dokaj edinstve- 
na. Cena 8 evrov na PSNju pa je zadosti nizka, da 
z nakupom ne tvegaš veliko. A za status resnič- 
nega nadaljevanja in slično visoko oceno kot 
predhodnik bi moral Shooter 2 prinesti več. 


Raveerju želodčna brozga pre- 
žge obleko in žimasto brado. 

zakolne "Porkalatopšpinčiča!" 
in si z loparjem načne ahilovo tetivo. 


1 PS3 /wii 2K Czech / Take-Two 


časih sem tenis spremljal, nato pa me je nav- 
dušenje minilo. Tako zaradi sterilnih zvezdni- 
kov kot spričo vse manj častihlepnih teniških 
iger. Top Spin 4 vsaj malo prekine s tradicijo, 
a mu ne uspe doseči polnokrvne zaokroženosti. 


Zadeni me pravilno 


Novinčeva bistvena odlika je igralni sistem, čigar te- 
melj je pravočasno stiskanje gumbov. Ko se tvoj teni- 
sač ali tenisačica v enem od štirih tretjeosebnih pogle- 
dov postavi žogici na pot, imaš izbiro. Gumb lahko 
kratko pritisneš, s čimer boš izvedel natančen, toda 


nejši bo zeli Toda one je, kdaj boš knof une 
Če ga boš ravno ob pravem času, bo udarec idealen. 
Če prezgodaj, bo srednje dober, če zamudiš, pa bo ve- 
liko slabši. To ti igra sporoča z besedami na ekranu, 
kot so prerano, prekasno, dobro in perfektno. 

Seveda - prej kot se odločiš, kam boš premaknil svo- 
jega dokaj gibčnega tenisača, več časa imaš, da izve- 
deš močan žvajz. A če se podaš v eno smer, nasprot- 
nik pa žogico odbije v drugo, si v težavah, saj mora 
tvoj človeček narediti obrat. Poleg tega nabijanje ne 
more trajati v nedogled, saj imata oba tenisača ome- 
jeno energijo. Bolj kot se ta bliža koncu, manj zane- 
sljivi so udarci, dočim se energija v naslednji rundi ne 
obnovi povsem. S tem igra kaznuje norenje po igriš- 
ču in nenehno močno zamahovanje. 

V navezi z različnimi vrstami pošiljanja žogice, ki za- 
jemajo navaden, zarezan, zavrtinčen in visok udarec, 
plus modifikatorje smeri, je sistem, ki poganja Top 
Spin 4, soliden in zanesljiv. Posebej je kul, da se tve- 
ganje povečuje s tem, koliko možnosti ima udarec, 
da je odločilen. Za običajen zamah ni skoraj nobene- 


V NOPspIn 4 d 


ga rizika ... če bi rad žogico plasiral blizu črte, je že 
treba gumb že izpustiti blizu idealne točke ... za spust 
okrogline tik za mrežico (drop shot) pa moraš biti na 
ustrezni razdalji in žogo zadeti popolno. 


Stareta bi prosil! 


A začno se kazati razpoke. Glavni krivec je manko 
načinov udejstvovanja, saj so tu le enoigralska karie- 
ra, mlahavi modus king of the hill, kjer izbereš štiri te- 
nisače in se greš borit za vnaprej določeno število 
zmag (to je mogoče tudi v več za eno konzolo), učna 
akademija ter spletni multiplayer. 

Puščavništvo boleha za klasično topspinovsko okuž- 
bo kroničnega suhoparnitisa, saj kar noče biti konca 
mimohoda nevznemirljivih turnirjev, kjer obvezno 
začneš v osmini finala in se po istem kopitu zapovrst- 
jo pomerjaš z nasprotniki. Niti globusa sveta ni, orko- 
dindijo. Za trud dobivaš izkušnje, s katerimi svojega 
avatarja krepiš na treh ključnih področjih (servis 6 
volej in ofenzivna ter defenzivna igra z osnovne črte), 
s čimer pumpaš statistike, kot so hitrost, servis, kon- 
dicija in podobno. Miniiger v slogu Virtua Tennisa ni, 
namesto tega so stranski dogodkiči, ki pa so samo- 
dejni (izbereš slikanje v cajtungu in dobiš neko ko- 
ličino fanov) ali se takisto ponavljajo, že v štartu pa 
so dolgcajt. Tie-break do 20, halo? Nekaj razgibano- 
sti prispevajo trenerji, ki ti, ko jih izbereš, zadajajo ci- 
lje, recimo 'izvedi trideset zavrtenih servisov', in ko 
cilj izpolniš, dobiš bonus pri lastnostih. Sveže lastno- 
sti odkleneš le tako, da izbereš drugega trenerja, a te- 
daj moraš opustiti bonuse enega prejšnjih. 

Vendar to ne pomaga, da se kampanja ne bi začela 
hitro vleči, marsikdaj zaradi manka življenjskosti. Te- 
nis je uglajen šport, kar odzvanjata sodnikov glas in 

dmakneš, močnejši bo udare 
remikaš se z navigationom. Ni 

z zavrtljajem pa določiš zama 
popolne preslikave gibanja ro! 


mirno navijanje s tribun. Vendar primanjkuje okoliš- 
kega džumbusa, medijske pokritosti izven tekem in 
občutka TV-prenosa, saj ni ne komentarja, ne cere- 
monij. Sedel bi menedžerski modus in prekinitve zara- 
di menjave vremena. Predvsem pa bi morali avtorji 
zglancati gladkost, saj se začne akcija naključno zati- 
kati, pospešiti včitavanje in odstraniti naključne napa- 
ke, ki niso tvoja krivda. Hvalevredna ni niti razporedi- 
tev težavnostnih stopenj, kjer je računalnik na 'nor- 
mal' možgansko mrtev, na 'hard' pa zahteva, da sko- 
raj vse udarce izvedeš perfektno. Drži pa, da je umet- 
na pamet razgibana, da igra v skladu s statistikami 
'svojega' tenisača in počne napake, kar je kul. 

Prav tako nisem navdušen nad licenčnostjo. Res so 
vdelali znane tenisače in tenisačice današnje ter vče- 
rajšne dobe, od Federerja, Nadala in Djokoviča prek 
Serene Williams in Ane Ivanovič do Agassija, Becker- 
ja ter Borga. Fino je, da se ti vedejo tako, kot se ali so 
se. Toda nabor izven petindvajseterice zvezdnikov in 
zvezdnic je izmišljen, med 40 turnirji pa jih ima le se- 
dem uraden žig in med njimi ni Wimbledona. 


Povabi jih 

Top Spin 4 je najbolj lušten na občasnih popoldan- 
skih srečanjih z enako mislečimi prijatelji, saj je nje- 
gov igralni sistem zadosti preprost in intuitiven, da ga 
hitro dojameš, in dovolj zahteven, da mojstrovanje ne 
pride takoj. Na dolgi rok se preveč zanaša na golo 
pravočasno izpuščanje gumbov, a preden ga izčrpaš, 
se kar zabavaš. V fizični družbi, poudarjam, kajti sa- 
motarstvo je preveč enolično, vtis internetništva pa je 
kljub posameznim tekmam, turnirjem in turneji, v ka- 
tero pahneš tenisača iz enoigralstva, pretirano odvi- 
sen od pogostega zamika (laga). 


iotorstorm: Apocalypse 


edaj razumem, zakaj je Sony sklenil, da tretje- calypse približno toliko kot predhodnika. S to razliko, 
ga dela paradne pS3jeve arkadne norišnice do daje izbira tod često pogojena S silo razmer in prila- 
nadaljnjega ne bo izdal na domačih tleh. Ne-  gajenjem nenadnim spremembam v okolju. Raznoli- 
resnost dirkanja čez drn in strn bi mu pretrese- kost terena je vzlic urbanizmu precejšnja, saj z asfal- 
ni Japonci še oprostili. Novega prizorišča pa najbrž ta pogosto zaviješ na mivko in v blato ali se zapelješ 
ne, saj se karavana adrenalinskih džankijev po skal- čez travnato površino. Tu imaš za krmilom motokro- 
nato-arizonskem ter džungelsko-tropskem okolju seli sa, buggyja, terenskega štirikolesnika, guada in to- 
v metropolo, kjer tektonski sunki in spremljajoče ne- vornjaka prednost pred nizkimi superšportniki, ces- 
vihte povzročajo darmar najhujše sorte. BrIT, kakšno — tnimi mopedi, čoperji, mišičnjaki in nerodnimi mon- Katastrofalnim silam narave in zdra- 
naključje. Samuraji bodo torej še malce počakali. | ster trucki. O natančnem številu dirkališč skorajda ni- vi prehrani kljubuje dirkač Case. 
Kako pa se bomo na Apokalipso odzvali ostali? ma smisla govoriti, dasiravno so ta porazdeljena V ————— 
devet tematskih sklopov. Navdušujoči Skyline je de- PS3 Evolution Studios / Sony 


Ko Ri cehter ni dovolj nimo zgrajen čez strešno linijo nebotičnikov, Intersta- 
h ) te po obvoznicah, Docklands po razmočeni luki, daši -, zabavna pa je predvsem možnost polaganja 
Če bi sodil le po spektakularnosti nove lokacije, bi  Downtown je postavljen V center, Mainline te katapul- stav na nasprotnike, za katere meniš, da si jih sposo- 


tretji Motorstom zlahka proglasil za najboljšega do- tira v tunele podzemne železnice in tako dalje. Bom- ben prehiteti do cilja. 
slej. Nesreče, ki se pred tabo vršijo, ko se furaš po bastično, včasih dobesedno. No, sam način pojanja po razpadajočih okoliših se 


ulicah in improviziranih kolovozih mesta, ki spomni glede na prejšnji inkarnaciji ni bistveno spremenil, ta- 
na San Francisco, je treba doživeti. Čez cesto se izne- TresaVi festival ko v dobrem kot v slabem. Apocalypse je zrcalo ar- 


nada zvrneta velikanski svetilnik in stanovanjski kadne solidnosti, kjer štejejo prilagajanje živahni fizi- 
blok, rušijo se mostovi, ugrezajo se cestišča, z zidars- Ostalo je bolj kot ne motorstormska klasika, čeprav ki, pedantno izmikanje oviram in bučno prerivanje z 
kih dvigal padajo betonski konstrukti, drevesa se je novosti kar nekaj. Največje je bil deležen osrednji nasprotniki. Le-te moreš po novem Z namenskima 
uklanjajo kot za šalo, vidljivost se slabša zaradi titan- puščavniški način, ki se zdaj pohvali s simpatično gumboma stransko odrivati v nevamost, dočim se ti 
skih količin dima, prahu, smetja in eksplozij, ki se postransko zgodbo, uprizorjeno skozi lične stripovske turbo polnilnik, če džojped mirno držiš, ohlaja hitreje. 
sproščajo vsenaokoli. Nakar se ob novem obisku ta- — animacije. Festival, kakor se kampanja imenuje, po- Siljenje na rampe in druge odrivalne površine je zato 
iste proge znajdeš v hudem deževnem nalivu in... kriva dogodivščine treh različno izkušenih likov, kar | tolikanj bolj pomembno. 

Jej! Vožnjo po obalnem pesku ti naenkrat prekriža sovpada z naraščajočo težavnostjo. A na račun štori- Rezultanta je vzdušno apokaliptično divjanje, ki je 
ogromna barkača, ki jo na pomol naplavi cunami, je je šla po vodi svoboda pri izbiri dirk, saj si te sledi- paša za oči, ušesa in reflekse. H kateremu pa bi se še 
dočim ti v mestnem središču čez glavo prilomasti jo premočrtno in z bolidi, ki jih predvideva scenarij. raje vračal, če umetna pamet ne bi spet delovala pre- 
strmoglavljen boeing, ki ima na stvarstvo učinek ve- Več izbire imaš pri drugotnih načinih udejstvovanja. Z | več po principu elastike. Če težavnost, ki je v kampa- 
lepluga. Niti Split Second ni bil tako bombastičen. ln osvajanjem prvih mest odklepaš dirke v načinu 'hard- | nji ne moreš prilagajati svojim željam, proti koncu ne 
ker vse to ni dovolj, se nad dirkače spravita še vojska Core festival', kjer s tekmeci ni heca. Obiskuješ lahko bi mestoma skočila pod oblake. Če bi bil modus fe- 
s tanki in helikopterji ter odpičeni gledalci z molotov- kakopak tudi posamezne piste ('guick race") in se na stival bolj razvejan in bi dopuščal vsaj delno izbiro 
kami in bazukami. Kljub vsemu razdejanju pa je ko- njih odločaš za običajno tekmovanje, eliminator (ko. vrste bolidov pred posameznimi krožnimi dirkami. Če 
vačem število sličic uspelo zakleniti na šestdeset, | ura doseže ničlo, zadnji izpade) ali chase (dohiteva- bi bilo včitavanje stez hitrejše. ln če si po kakih dese- 
dočim se cifra pri igranju v stereoskopiji prepolovi. nje vodilnega). Itak, da je vdelan pregovorni 'time at- tih urah enoigralstva vseeno ne bi zaželel še kakega 
Žrtev je kvaliteta tekstur, ki pa je pri dvesto na Uro tack' - dirkanje proti času, medtem ko je večigralstvo posebnega, korenito drugačnega načina udejstvova- 
manj opazna kot sicer. nadgrajeno. Razdeljen zaslon za štiri igralce deluje v nja. Sitno zbiranje kart in odklepanje dodanih kožic 
A daleč od tega, da bi šlo zgolj za kozmetiko. Alter- kombinaciji z lokalnimi in oddaljenimi tekmeci - po- sem pač ne spada. Kot kaže, so potres V manjši meri 
nativnih poti, krajšnjic in nad- ter podhodov ima Apo- meriš se lahko z največ petnajstimi vsemrežnimi paj- občutili tudi v pisarnah britanskih avtorjev. 

posebni dirki. Uvodno, v kateri 
Nobel , teri se z ostalimi ; 
pred apokali i 4 ostalimi tekmoval HI 
disk, kar bi Ai ei potresom. Kul, čeprav bi bilo ke lea akne lokacijo 
avanje, in opcijo merjenja moči z duhcem ia če bi prej 
voje vožnje. 

VAEFŠPANKI 


Sneti teče na levo, a mu pot prekriža punca za ženit Jade; laufa na desno, a ga začopati fatalka 
Lara. Obe sta upedenani v nulo in odeti v pražnja gvanta. Kako naj se ubogi opisovalec upre?! 


ovedano manj pesniško: Ubisoft je v digital- 
ne štacune poslal grafično prenovljen Be- 
yond Good € Evil, Sguare-Enix kot lastnik 
Eidosa pa na plošček zapekel prefarban 
trojček novejših Tomb Raiderjev. 


Beyond Good £ Evil HD (PC / X360 / kmalu PS3) 
Sem pred sedmimi leti in pol, ko je BGE prvič izšel za 
PC, PS2, xbox in gamecube, razmišljal drugače kot 
danes? Po branju svojega opisa v Jokerju 127 niti ne. 
Pretežno enako kot tedaj sem doživel ta miks tretje- 
osebnega vandranja, pretepanja, skakanja, reševanja 
ugank in vožnje, ki so ga ofrišili v HD-ločljivostih. Za 
razumnega desetaka ga pretočiš iz servisov Steam, 
Xbox Live Arcade ter (v kratkem) Playstation Store. 


Všečne so mi bile enake stvari kot 2003. V prvi vrsti 
nenarejenost junakinje Jade, saj ne gre za glupo još- 
kačo v razkrivajočih cotah, marveč za okusno naprav- 
ljeno gibčno borko, ki je samozavestna, a hkrati ču- 
teča. Zato je kot naročena, da na pravljično-znanstve- 
nofantastičnem planetu rešuje prebivalstvo pred ali- 
enskimi Domzi. Tudi akcija ostaja spodobna. Sučišče 
je morje, po katerem se delno nepremočrtno prevaža- 
mo s hovercraftom (prizorišče je majhno in svoboda 
ne ravno izdatna, pa vseeno). Na lokacijah, kot so 
mesto, klavnica in vesoljska baza, poleg ostalega na- 
biramo bisere, ki so valuta za kupovanje novosti, in 
fotografiramo živalice. Glavne so tri velike ječe, kjer 
mlatimo sovražničke, vmes pa pritiskamo knofe, 
uporabljamo predmete, rinemo zaboje in ukazujemo 
spremljevalcu. To je lahko merjaščevski Pey'j ali vi- 
teški nabildanec Double H. Dosti je tudi skrivanja, 
kjer je treba ostati izven vidnega polja sovražnikov in 
se jim tihotapiti za hrbte. 

Enako kot njega dni je vsaka od plati dokaj prepros- 
ta. Garbanje je omejeno na en knof, pri čemer simpa- 
tični šefovski boji niso izjema, ploščadenje je domala 
samodejno, nasprotniki pri tiholazenju sledijo eno- 

stavnim vzorcem in pozabijo na alarm, če jim uidemo 
iz vidnega polja, dočim so rešitve miselnih lešničkov 
na dlani. Če nucamo varovalko za vklop dvigala, jo že 
kod najdemo, štrom do kletke pripeljemo tako, da z 
diskom za metanje premestimo kabel, in ko naletimo 
na vrata s šifro, dotično slikamo in jo pošljemo v 
uporniški štab. Toda kljub preprostosti elementi pa- 
šejo skupaj in nudijo fajn izkušnjo po vzorcu Zelde. 
No, še boljša bi bila, če se ne bi bilo treba ubadati z 
glupo kamero, ki je glede na izvirnik niso popravili, 
prijemi začeli pretirano ponavljati. 

Vse to sem doživel enako kot sedem let tega. Nekaj 
pa vendarle drugače - zgodbo, ki sem jo tedaj skritizi- 
ral in tudi zato igri dal 'le' 82. Bržda nisem bil dovolj 


Kot je značilno za HD-edilije 

starihiger, BGE spremlja'bolj malo obstran- 
skih dobrot. Glovek se že razveseli'ob'postavki 
bonusnega videa, a je kratek in reven. 


zrel, da bi razumel njeno metaforičnost. Jade nastopa 
v vlogi raziskovalne novinarke, kar se poklopi z na- 
slovom 'Nad dobrim in zlom', saj so njena dejanja 
neodvisna in moralno dvignjena nad navidez klasično 
osnovo alienov, ki nadlegujejo ubogo prebivalstvo. 
Podobnih nians je še dosti in čeprav še zmeraj me- 


The Tomb Raider Trilogy je z 
botiusi bolje založen-kot BGE, 
Zsaj je na disku za pol ure videov 
> izdelavi, intervjujev zrazvijalci, 
- prikolic in sličnega. 


a 
z ZIŽIJ 


nim, da se fabula ne razvije dovolj in da preveč skriva 
sporočilo, zdaj vsaj vem, da je BGE2 že v izdelavi. 

Na vsak način je Beyond Good 6 Evil solidno prestal 
test časa in ga lahko priporočim modernim igralcem. 
Zvok, ki je remiksan v obkrožajočega 5.1, je izvrsten, 
tako kar se tiče raznolike glasbe kot govora. Je pa 
res, da bistvene grafične razlike v tej HD-ediciji ni, saj 
smo igro vsaj na PCju že tedaj poganjali v 1024 x 
768. Novinka je v 720p in 1080p ter widescreenu (ste- 
reoskopske podpore ni) videti ostrejša in čistejša ter 
je povsem gladka, to pa je tudi vse, saj niso šli dode- 
lovat poligonskih modelov in štrihat svežih tekstur. 


The Tomh Raider Trilogy (PS3) 

Slično velja za Plenilke grobnic. Legend datira v 2006, 
Anniversary v 2007 in Underworld v 2008. Nadimek 
'HD' se tika predvsem inačic za PS2, saj Legend in 
Anniversary nista izšla za PS3. Toda Underworld je že 
tekel na tej konzoli, medtem ko predelati kodo od dru- 
gih dveh z X360 in PCja ni moglo biti Sizifovo delo. 
Pod črto gre zato za par let stare igre brez podpore 
stereoskopiji, ki ne izgledajo slabo, če nisi grafična ci- 
pa, a pokleknejo pred novo gardo tipa God of War 3. 
Legend je bil prvi pravi Tomb Raider za nove čase, saj 
so ga pohitrili in naredili bolj filmskega, vseeno pa 
obržali dobre uganke in zanimivo štorijo. Anniversary 
je malo bolj štorast, saj gre za razširjeno obnovo pr- 
venca, in v njem opaziš, koliko prijetnejši je Legend za 
igranje, saj Obletnica vztraja na zasnovi tisočerih 
smrti. Pa zgodba je kilava. A magija ni izpuhtela in s 
pazljivejšim pristopom je naslov dostojen. Tega ne 
morem oporekati niti Underworldu, odpravi na Tajsko 
in Mehiko, ki je okej in sem jo v Jokerju 185 skritiziral 
predvsem, ker ni glede nič kaj napredovala. 

Isto sicer velja tudi za drugi dve Larini avanturi na tem 
ploščku, omeniti pa velja še, da gladkost ni zgledna in 
da se iger ne da inštalirati na trdi disk, zaradi česar je 
včitavanje po smrtih nekam dolgo. Nepričakovano 
glup problem za tako močno mašino, kot je PS3. Am- 
pak po drugi strani za Trilogijo hočejo ne pretiranih 30 
evrov in je v redu obnova spominov ali vstopna točka 
za tiste, ki Tomb Raiderjev ne poznajo. Naslednji del, 
ki morda pride letos, naj bi bolj prekinil s tradicijo. 


Proč 


VIRTUAL BOY. 


A. 


Takole bedast si bil videti pri drkanju virtual boya. Ob tem so današnji 3D-špegli višek udobja. Načrtovali so nas- 
tavek, s katerim bi si ga poveznil na glavo, a so ga opustili. Rdeče ledice so izbrali, ker so bile cenejše in so ra- 
bile manj toka. Ogledalci sta oddajali siten zvok, medtem ko te je naprava vsake četrt ure opozorila, da si odpočij. 


[IZIR NESREČE 


Nintenda se drži sloves nezgrešljivega proizvajalca, a vsi njihovi sistemi niso us- 


peli. Izdelali so kištico, ki je povsem propadla - to je bil virtual boy, dušni predhod- 
nik aktualnega 3DSa. Skilave oči si zaradi njega še vedno maže s pomadami ; 


virtual boyem so ga Japanceljni posrali 
koj na začetku. Ko so ga novembra 1994 
prvič privlekli na sejem Shoshinkai, je 
občestvo pričakovalo mašino, ki bo po 
sposobnostih konkurirala napovedanima 
playstationu in saturnu. Hotelo je farbovito zafilane 
poligone in CD-muziko, s čimer sta ljudstvo kurila 
Sony ter Sega. Kaj je dobilo? On€ s kodnim imenom 
VR-32, ki je bilo podobno očalom za navidezno res- 
ničnost, le da si ga nisi oprtal na glavo. Namesto te- 
ga si ga postavil na ravno podlago, nakar si betico 
prislonil k njemu in se zazrl skozi pravokotni leči, 
oblečeni v neopren. Če si vanj vstavil šest baterij, si 
bil nagrajen z rdeče-črno grafiko, ki je v mnogočem 
spomnila na game boy. 
Nič čudnega, saj je virtual boya ustvaril isti človek, 
Nintendov inženir Gunpei Yokoi. Taisti si je zanj izmis- 
lil tudi originalni joypad, ki si ga pestoval v dlaneh (za 
tisti čas je bilo običajno držanje s prsti) in je imel dva 
nadzorna križca. Žal pa je moral Yokoi poklekniti pred 
kravatarskimi interesi, kajti Nintendo je hotel virtual 
boya sploviti, preden bi se posvetil orenk next-gen sis- 
temu, N64. Gunpei je zahteval več časa, a samurajski 
direktorji so bili neizprosni in so na trg poslali ne po- 
vsem dokončen izdelek. S tem so si storili harakiri iz 
zasede. 


Globinska omama 


Samosvojost navideznega fantiča je tičala v tehnolo- 
giji, ki je ustvarjala iluzijo globine. Onegaj je imel za 
vsako lečo po 224 rdeče svetlečih diod (LED), skupaj 
torej 448, ki so svetlobo treh jakosti pošiljale vsaka 
na svoje ogledalce. Le-ti sta se zavrteli petdesetkrat 
na sekundo in tako dostavljali sliko vsaka svojemu 
očesu. Podobi sta bili različni za vsak uč, s čimer je 
naprava oponašala zamaknjenost objektov v resnič- 
nosti - objekti so lahko prihajali 'iz' prostora ter sega- 
li 'vanj'. Jep, stavila je na to, s čimer se danes kitijo 
3DS, PS3 in stereoskopski filmi v Xpandu. 

Slišalo se je super in Nintendo 'prave' tridimenzional- 

nosti, s čimer je bil pionir v svetu igralnih konzol, ni 
pozabil omeniti v nobenem oglasu. Hkrati je kupce 
rajcal z navedbo, da ima sistem 32-bitni osrednji pro- 
cesor, NEC810, kar je neukežu reklo, da je enako 
močan kot PS in saturn. 'Pozabil' pa je omeniti, da na 
seznamu strojne opreme v virtual boyu ni bilo 3D-po- 
speševalnika, marveč le nekaj čipov, ki so skrbeli za 
apnast piskajoč zvok in dvodimenzionalne gibljive 
sličice. Za nameček je moral centralni procesor blju- 
vati dve sliki namesto ene. Posledica je bila grafika 
ločljivosti 384 x 224, ki je ploskve kvečjemu senčila, 
še raje pa jih je puščala prazne in kazala le vektorske 
modele (wireframe). V tedanji grafični noriji je bila ta 
revščina samomorilska, globinskost gor ali dol. 
Druga sitnost je bilo pogosto nelagodje pri igranju. 
Ker je razdalja med levim in desnim očesom različna 
od človeka do človeka, je bil sredi zgornje strani na- 
prave vrtljiv gumb, s katerim si nastavil ogledalci na 
enak način, kot izostriš pogled pri daljnogledu. A 
kljub temu so mnoge stranke tožile zaradi glavobolov, 
omotice in celo bruhanja. 


Aspirin, kudasai! 

S tem sem imel velike težave tudi sam, saj sem brž 
fasal glavobol in soba je sumljivo plavala okrog me- 
ne. Globinski učinek je bil resda spodoben (kako je 
moral biti šele leta 1994!), a slabosti ni bil vreden. 
Počutje velja pripisati tako tehnologiji kot položaju, v 
katerem je bilo treba držati glavo. 

Tak efekt bi si gotovo raje pričaral z ducatom litrskih 
kozarcev piva, namesto da bi leta 1995 za virtual 
boya plačal 20.000 jenov v Tokiu ali 180 dolarjev v 
Washingtonu. Enakega mnenja je bil rulj, ki je zaradi 
negativnih izkušenj, krhkega podstavka in neimpre- 
sivnega začetnega nabora iger na kartušah, med ka- 
terimi ni bilo ne Maria, ne Zelde, napravo bojkotiral, 
če si je to zaslužila ali ne. Največ škode si je Nintendo 
naredil z opozorilom, da lahko gizmo poškoduje oči 
otrok, mlajših od sedem let, zaradi česar so starši 
vrešče leteli iz trgovin namesto vanje. Prodati so hote- 


li tri milijone kosov, vsega skupaj pa so jih 140 tisoč v 
Ameriki in 630 tisoč na Japonskem. 

Gunpei Yokoi je padel v nemilost in poraz vzel oseb- 
no, zato je zapustil delodajalca in po ravno tako ne 
baš uspešnem sistemu bandai wonderswan umrl v 
prometni nesreči, star 56 let. V Evropo sistema, za 
katerega je vsega skupaj izšlo dvaindvajset špilov (od 
tega dva Tetrisa), sploh pripeljali niso. Že leto dni po 
lansiranju so podporo virtual boyu ugasnili ter o njem 
več ne spregovorili, čeprav so samo za marketing v 
ZDA porabili 25 milijonov $. Toda njegov duh živi v 
3DSu. Če je to dobro ali slabo, bomo videli. 


Špili za virtual boya niti niso bili slabi. Zgoraj je 
Šuter Vertical Force, spodaj okej skakačina VB 
Wario Land. Romi so na netu, emulator Reality 
Boy pa na Goliathindustries.com/vb in natlačenki. 
Podpira 3D z očali z modro in rdečo lečo! 

DRKAMOŽ 


NINTENDO SDS 


MESŠANIH OBČUTIJ 


"Ti," sem 


rekel Jurecu na dan splovitve Nintendove nove konzole, "a 


boš kupil 3DS?" "Ma ne," je rekel in nenavdušenost je grdo pogledala celo 
skozi tisti pojoči koroški naglas. "Nič pametnega ni od iger." 
Drži. A do te nezaslišanosti se še vrnemo. Gremo od začetka. 


ipičnemu Slovencu s PCjem, se pravi 
večinskemu bralstvu Jokerja, se zdi, 
da je nintendo 3DS pač še ena ročna 
drkalica. Je in ni. Tako kot kinect in 
move nista gola mahalna kontrolerja, 
temveč štafetni palici za plenilski tek po trgu neob- 
veznih iger, je 3DS zelena luč za direkten spopad na 
handheld fronti med Nintendom in Applom. Tam, 
kjer se ne borijo le igre, marveč njihovo dojemanje. 
Nintendo jih ima za polnocenovne izdelke, ki se jim 
je treba posvetiti in jih povečini nositi okrog na mo- 
dulih. Apple pa jih obravnava kot koščke vsakdanje 
zabave, enostavne, poceni ali zastonj, daljinsko ku- 
pljive v digitalni obliki, po uporabi ekološko zavrglji- 
ve. Kdo bo prevladal? Upam, da Nintendo - mislim, 
da Apple. 
Še zaradi nečesa 3DS ni običajen. Zaradi gornjega 
ekrančka, alo. Medtem ko je spodnji na poklopljivi 
napravi dotikabilen, je tisti nad njim stereoskopski. 
Tehnologiji rečejo avtostereoskopska paralaksna pre- 
grada, kmečko rečeno pa gre za mrežico, ki filtrira 
piksle, položeno čez običajen dvorazsežen zaslon,. 
Nekatere spušča v eno oko, določene v drugega. Po- 
sledica je občutek globine, za katerega ne potrebuješ 
namenskih očal kot pri 3D-televizorjih in katerega ja- 
kost je moč nastavljati. Tudi izključiti, če ti ne paše. 
Vtis je spočetka malo čuden in kar nekaj ljudi, ki jih 
poznam, vštevši mene, so potrebovali vsaj nekaj ur, 
da so se navadili. Pri tem so kar dosti bezali drsnik za 
moč stereoskopskega efekta in jadikovali pri premi- 
kanju oči s 3D- na 2D-zaslon. Sumim, da se kdo z 
učinkom ne bo mogel sprijazniti. A meni je čez nekaj 


Nintendov kapo di banda Satoru Iwata moli v luft 3DS 
na prvem uradnem razgaljenju. Pripetilo se je lani ju- 
nija na E3ju in je poželo različna mnenja, zlasti v luči 
tega, da je Nintendo zadnja leta stavil na igralne pro- 
dornosti, stereoskopija pa sodi med predstavitvene. 


Zgornji, 90-milimetrski širok ekran je 
ločljivosti 800 x 240, vsako od očes je 
deležno 400 x 240. Spodnji, kvadratni 
77-milimetrski, je 320 x 240. Po njem 
drajsaš s prstom ali z novim perescem. 


Analogni izrastek je glede na DS ve- 
lika, močno uporabna novost, ki sis- 
tem docela prinese v sedanjost. Je 
vbočen in nudi ravno prav odpora. 


Na spodnjem 


robu je standa 
ključek za slušalke, na levem drsnik za glasnost, 
na desnem pa stikalce za vklop in izklop wi-fija. 


V 230-gramski napravi so še mikrofon, tri 
ua kamere in triosna zaznavalnik pospeškov 
ter žiroskop (tipalo, ki zaznava nagib). 


Drsnik za določanje moči ste- 
reoskopskega učinka oziroma 
globine omogoča prilagoditev 
od največje jakosti do ništrca. 


Nadzornih gumbov je 
šest — ta četverica in 
dva pod kazalcema. 
Tako kot križec na le- 
vi so vsi digitalni. 


rdni 3,5 mm pri- 


(il sko gledanje je z očali, bodisi utripajočimi, bodisi -) 
filtrirnimi. A vsi takisto poznamo sličice in sesta- 
S3DSOV ZASLONI? vlanke, ki dajo globino same po sebi oziroma so še 
animirane, če jih rahlo obračamo. Finta je prepro- 
VN mu | O oSta: slike so narezane na tanke trakove in preplete- 
da? x Y | / ne, nakar je čeznje nalepljena posebna folija, ki lomi 


PARALAKSNA RAS | 


NS 


LAstnyf j 


ŽA, 
N 


NA 


DRUG UČ 


EN UČ 


Tole je preprost diagram delovanja paralaksne pre- 
grade v zaslonu 3DSa. Kot vemo, občutek globine 
nastane zato, ker očesi ne dobita povsem enakih, 
marveč za rahel kot zamaknjeni podobi. Na tak 
način funkcionira vse 3D-gledanje, torej da se vsa- 
kemu očesu dostavi lastno sliko, kar možgane preli- 


siči v tretjo razsežnost. Najbolj znano stereoskop-  ranu gleda film. ) 

svetlobo enega trakca na desno, drugega na levo. 
Na podoben princip deluje avtostereoskopski zas- 
lon v 3DSu. LCD-matrika v ozadju riše dvojno pre- 
pleteno sliko, vrhnja mrežičasta ograja pa pri pravil- 
nem gledanju poskrbi, da dobi desno oko lihe in le- 
vo oko sode navpičnice pikslov. Tehnologija je kljub 
komercialnim izdelkom še v povojih in zaradi ozke- 
ga vidnega kota komajda zadovoljivo deluje na ma- 
lih zaslonih. Trajalo bo še leta, preden bomo brez- 
očalno 3D-bolščanje dobili v dnevne sobe. 

Zanimivost: slično pregrado vdelujejo v sredinske 
zaslone nekaterih boljših avtomobilov, a ne zaradi 
3Dja, marveč zato, da voznik na zaslonu vidi deni- 
mo navigacijo, sovoznik pa medtem na taistem ek- 

ogledu navdušil domala vse naključne gledalce. Tako 

v igrah kot v kratkem filmčku s prizori iz narave, ki ga PN NE 
dobiš, če po spletu nadgradiš firmware. LAČEN SEM! 
Negativen izkupiček avtostereoskopije je, da moraš v | 
3DSov gornji ekrančič gledati pod določenim kotom. 
Kakor hitro napravo po vodoravni osi količkaj nagneš 
ali preveč premakneš glavo, učinek izgine in zastrmiš 
se v čudno zamaknjeno podobo. Toleranca ni prav 
velika, zlasti po horizontali, in držanje ume biti zoprno 
ter utrudljivo, saj določene naslove igraš več ur hkra- 
ti. Hkrati je to cokla za opazovalce, ki vidijo 3D-zdriz. 


časa postal samoumeven, medtem ko je ob prvem a HODIJO PO KRAŠKEM ROBU, KO JIH NAPADE LAKOTA ... 


Dete znanega 


Napovedani LGjev pametni telefon optimus 3D naka- 
zuje, da bomo zdaj, ko je Nintendo prebil led in zabe- 
ležil solidno prodajo 3DSa (doslej kakih 1,7 milijona 
enot, od tega slabih 500 tisoč v Evropi), fasali še 
marsikako avtostereoskopsko napravo. Hijene so pač 
opazovale leva, ki se je zapodil za plenom, in ko je bi- 
la stepa varna, so prišle žret. Ampak naš japonski 
maček ni tvegal. 3DS namreč ni tako prelomen izde- 
lek, kot je bil DS iz 2005. Dotikanje spodnjega za- 
slončka je danes samoumevno, ker po smartfounih in 
ajpodih tapkajo že malo bolj ta gosposki klošarji. Pred 
šestimi leti ni bilo in Nintendo je bil eden pionirjev te- 
ga pristopa, ki je bil takoj jasen vsaki babici. S tem in 
z vsebino prijaznih iger, med katerimi so mnoge cilja- 
le na mladež in neizkušence, je povzročil vsesplošno 
norijo, ki se še vedno ni polegla. DS na področju tako 
ročnih kot sobnih konzol vodi na vseh treh ključnih 
področjih, torej Evropi, ZDA in Japonski, ter se bliža 
140 milijonom prodanih kosov. 


Koliko stereoskopski zaslon doprinese h golemu igra- 
nju? V špilih, ki smo jih preizkusili, nič. Je pa vizuel- 
na izkušnja drugačna, zanimivejša. No, Nintendo opo- 
zarja, da efekt ni pravšnji za otroke pod šestimi leti. 


ŽIVLJENJE JE 
MALA MAL'CA! 


Kjotsko podjetje je zaradi uveljavljenosti znamke in 
nerožnatih gospodarskih razmer potegnilo varno po- 
tezo. 3DS je kratko rečeno močnejši, za nazaj združ- 
ljiv DS (na njem dela ves softver za DS in DSi razen ti- 
stega, ki potrebuje GBA-režo, saj te ni več), ki se kiti 
z zazdaj edinstveno stereoskopsko izkušnjo. Samo 
pogledaš ga in vidiš povezavo z žlahto. Po dimenzijah 
je skoraj tak kot DS lite, malo manjši od prvotnega 
DSa, DSija in DSi XLa. Ličnosti in elegance mu ne gre 
oporekati. Stane okrog 250 evrov, odvisno od trgov- 
ca (pri nas ga ima Big Bang po 260 in Mueller po 
250), analitiki pa pravijo, da gre vsaj polovica od te- 


v 
ga v Nintendov mošnjiček. SIR JOST. 
Kar je smiselno, saj so določeni kosi drobovja za v TAKO ENKRATEN 
, 


antikvariat. Kamerična očesa so recimo tri, dve zadaj 
in eno spredaj, vsako zmore 0,3 megapikslov oziro- DA JE KAR TRIKRATEN! 
ma ločljivost 640 x 480. Gotovo imaš v žepu telefon, ni 
ki ob tem cepa od smeha. Povezljivost je omejena na O) uamaansuna 
infrardečo in wi-fi, kartice so standardne SD (zraven 
dobiš dvogigabajtno, vtakneš lahko poljubno), pom- Miljenko maalamna La Dolotajino BA; 1080 Ljubljana 

nilnika je 128 MB in kartuše z igrami držijo do 2 GB. 
Novo peresce je debelejše od starega in ga je moč 
raztegniti, spraviš pa ga v luknjo na zadnjem delu. 
Nekateri menijo, da je manj udobno. 

Če upoštevaš našteto in podatke na sliki pod naslo- 
vom članka, 3DS ni nič posebnega, zlasti v luči kon- 
kretnega izdatka. A vendar, a vendar. Magijo poleg 
avtostereoskopske mrežice prispeva namenski gra- 
fični procesor PICA200, ki je čedno sposobna reč, če 
sodimo po nekaterih trenutnih naslovih, kot sta Street 
Fighter in Lego Star Wars. Oba cimprata spodobno 
poligonsko grafiko, tako da so časi grobih DSovih po- 
dobic minili. Treba je povedati tudi, da sta ekrana do- 
volj svetla in jasna, da je vsebina za silo vidna na 
sončni svetlobi. Zvok je slišno boljši kot na DSu in z 
ustreznim programiranjem naj bi lahko na običajnih 
slušalkah čul obkrožajoč avdio. 


novne podatke o njihovem lastniku. 3DS drugače v 
dnevniček beleži, kaj si vanj vtaknil (ja, tudi piratske 
kartuše!) in koliko časa si se s čim ubadal. 


Kruh 'mamo, dejte nam iger! 


Po občutku bi rekel, da je 3DSova prikazna sila na ra- 
vni PSPjeve in dasiravno kani Sonyjev NGP oba kma- 
lu razbiti kot mali muci, Nintendu to zadostuje. Igre za 
DS namreč niso nikdar temeljile na sreči grafičnih 
cip, marveč na samosvojosti in mojstrovinski konti- 
nuiteti znanih serij, kot sta Mario in Zelda. 

Ravno zato ga je Nintendo pri lansiranju 3DSa tako 
pokronal. Za splovitev, ki so jo opravili na silo zaradi 
preloma v novo fiskalno leto zadnjega marca, niso 
pripravili niti enega dela svojih najbolj ljubljenih fran- 
šiz. Na plano so dali Pilotwings Resort in Nintendogs 4 
Cats, dočim je EA prispeval The Sims 3 in Capcom 
Street Fighterja. To je pokrilo temelje. Ampak da ni 
ne Maria, ne Zelde, je udarec po čekanih predanih 
igralcev. Udarnejši naslovi šele pridejo. 

In to je tisto, kar moti. Mlahavost splovitve, nezainte- 
resiranost Nintenda, da udari po mizi in reče, evo, tu 


je frišna Zelda, kupujte, ljubčki, ahahahaaa <zvok tis- 
kanja denarja>. Ne, njim je dovolj, da cekinčki pada- 
jo iz dvanajst let starega prepakiranega Raymana, 
groznega Splinter Cella in kopirantskega Asphalta 
3D, ki bi zlahka tekel na malo bolj mišičastem mobi- 
ju. Po mojem to pride od zanašanja na maso nedelj- 
skih igralcev, ki bi se 'samo malo zabavala'. 

Ta masa je namreč zabita kot noč in odprta za novo- 
sti kot okno na oberliht. Deset let nazaj bi si Nintendo 
ne drznil sploviti sistema za tako ceno in s tako malo 
dobrotami, ker je bil zvečine odvisen od kritičnih 
hardcorovcev. Zdaj jih za take tečke boli kurec. Mirne 
duše dajo oni na plano novo visokoprofilno ročno na- 
pravo, a ne uredijo spletne trgovine zanjo. Bo treba 
počakati do konca maja, ko pride tudi zastonjski in- 
ternetni brskalnik. "Ampak, hm, saj je menda moč iti 
v DSijevo net štacuno, če bi rad nabavil frišno digital- 
no robo?" vpraša logično razmišljujoča stranka. "Kaj 
pa govoriš, razvajenček! Mar ne veš, da 3DS spada 
edino na svojo vsemrežno tržnico?!!", je zgrožen Nin- 
tendo. "Hm, mar ni to debilno, ko pa je reč kompati- 
bilna z DSljem in torej z igrami z DSiWara?" "Nič ni- 
smo slišali! Je ČA -ČING preglasen!" 


Če ni, še vojska ne vzame 


Bedno, skratka. Tako kot še kaj drugega, na primer 
izrez regijske nezaščitenosti, kajti v nasprotju z izvir- 
nim DSom je 3DS (tako kot DSi) omejen na igre z 
istega področja. Nintendove bulšitarske izgovore, da 
je to v dobro kupcev, je težko poslušati, ne da bi stak- 
nil gonorejo in platfus. Slične hibe fašeš, ko vidiš, da 
je napajalniček enak kot DSov, priključek pa ne. Po- 
vrhu ne prebavi ničesar razen 230 voltov. A to je ta 
slavna globalizacija? Baterija drugače zadostuje za tri 
do štiri ure 3D-igranja špilov, odvisno od intenzivnosti 
učinka in rabe brezžičnosti, ter dvakrat več za DSov 
modus. Ko je sok na nevarno nizki stopnji, začneta 
diodi ponorelo utripati, kar je nadvse moteče. 

Potem je tu nepripravljenost na medijsko sodobnost. 
Nobenega softvera ni za povezavo s spletom ali raču- 
nalnikom, nič USBja ali bluetootha, prek katerega bi 
v mašino spravil fotografije, narejene s 3DSom. Ne, 
kartico SD je treba vzeti iz počivališča levo spodaj in 
jo vtakniti v bralnik. A to je mogoče celo dobro, saj so 
2D-fotke ob količkaj neidealnih svetlobnih pogojih 
zanikrne. Stereoskopske, ki jih naredi prej omenjeni 
dvojec očesc, pa lahko globinsko itak gledaš samo 
na 3DSu ali na pri nas neznani Fujijevi liniji izdelkov 
finepix real 3D. Vdelan je softver za snemanje zvoka, 
ki pa semple omejuje na deset sekund, da 3DSa ja ne 
moreš uporabiti kot diktafon. Aplikacija obenem de- 
luje kot zasilen vrtavčnik empetrijev. Jasno je torej, 
da je to naprava za igre in še enkrat igre. 


Zvezda naprave je zgornji ekran, a tihi favorit ostaja spodnji, na dotik občutljivi. Tako kot na DSu ga bodo špili 
uporabljali za dodatne informacije, recimo zemljevidov v Asphaltu (levo) in Ghost Reconu (sredina) ter ptičje- 
ga pogleda v prostor v The Sims 3 (desno). Ikonice, po katerih lahko tapkaš, so samoumevne. 

Ob splovitvi je bilo v Evropi za 3DS na voljo trinajst 
špilov: Asphalt 3D, Ghost Recon: Shadow Wars, 
Lego Star Wars 3, Nintendogs 4 Cats, Pro Evolu- 
tion Soccer 3DS, Rayman 3D, Ridge Racer 3D, Sa- 
murai Warriors: Chronicles, The Sims 3, Splinter 
Cell 3D, Super Monkey Ball 3D in Super Street 
Fighter 4: 3D Edition. Veliko '3D'jev, a malo prave 
kvalitete. Street Fighterja in Ghost Recona smo 
opisali v rubriki drkamož, okvirček o Lego Star 
Wars 3 je pri opisu dotičnega za PC, tu pa prečitaj 
krajša mnenja o ostalih predelanih naslovih. 


RAYMAN 3D 
Ubisoft tega ne ome- 
nja, toda Rayman 3D je 
daleč od nove igre. Je 
predelava bojda naj- 
boljše, dreamcastove 
inačice ducat let stare- 
ga Raymana 2, ki je od 
1999 izšel za maltene vse sisteme. Saj ta triraz- 
sežna platformščina z brezudo žvaljo ni zanič, a 
času se je uprla bistveno slabše kot Mario 64 in 
glede na izvirnik nima bistvenih novosti. Stereo- 
skopski učinek je siloma nabit na staro osnovo, 
kar je zlasti zoprno, ko se kamera odloči, da ne bo 
sodelovala, in imaš iznenada v frisu kup poligon- 
skega smetja, motijo pa tudi hrošči. Mlajši naj ve- 
do, da je zahtevnost kar konkretna. 


SPLINTER 

CELL 3D 
Legendarni Chaos Theo- 
ry v tej stereoskopski 
kvazi predelavi utrpi 
neznansko škodo. Sam 
Fisher je okoren, tuto- 
rial je za en drek, grafi- 
ka se zatika, temačnost ni dobra za majhna za- 
slončka, sovražniki so postali debilni in stalno se 
je treba ubadati z neubogljivo kamero, ki se jo tru- 
diš brzdati z gumbi na desni. Neučinkovito, seve- 
da. Poleg tega so izrezali večigralstvo. Kljub spo- 
dobnemu globinskemu efektu je tole šrot, naj si 
še tako želiš Teorije kaosa za na pot. 


THE SIMS 3 
Opazovati svoje Simč- 
ke v stereoskopiji, ka- 
ko gredo v službo, izbi- 
rajo tapete, se kregajo, 
lulajo in kakajo, je do 
neke mere fajn. Grafika 
je spodobna in 3D-uči- 
nek pride do izraza. Težava pa je, da manjkajo šte- 
vilni elementi iz inačice za PC, od odsotnosti spre- 
minjanja terena in najemanja mojstrov za domača 
popravila do sprotnih pokazateljev potreb Simč- 
kov, kar je velik problem. Prevelika igra za tako 
majhen sistem. 


ASPHALT 3D 

Arkadne dirkačine ved- 
no palijo, a bolj pov- 
prečne od tele si sko- 
rajda ni moč zamisliti. 
Mobilniški velikan Ga- 
meloft je vzel del Bur- 
nouta in del Need for 

Speedov, kupil licence za avte, kot je veyron, in po 
progah razpostavil kup v zraku plavajočih ikon, ki 
dajejo turbo, popravljajo poškodbe in prispevajo 
denar. Toda če je občutek hitrosti še nekako na 
nivoju in 3D-efekt zadosten, je grafika telefonična, 
igranje pa bolj duhamorno od najbolj nenavdih- 
njenega NFSja. Modusov je malo, izziv je švoh, 
mestne steze rutinske in večigralstvo zgolj lokal- 
no za do šest ljudekov. 


PRO Evo 3D 
Pro Evo ima preprič- 
ljiv 3D-učinek, če gle- 
daš izza igralca, saj te 
dejansko prevara, da 
zreš v globino igrišča. 
Kontrole so nekje na 
nivoju sobne inačice 
in izbrati moreš načine, kot so master league, liga 
prvakov in večigralstvo. Zal pa je le-to omejeno na 
lokalna 3DSa, izvajanje naprednih potez na malih 
knofkih je naporno in licenca je itak pomanjkljiva, 
saj je pol imen izmišljenih. V redu, a tale PES bi 
moral stati največ 30 evrov. 


IGRE POL 


Trenutni nabor softvera je bolj ubožen, pride pa 
letos na 3DS kar nekaj vzburljivih titul. Prednjači 
akcijska frpjka Zelda: Ocarina of Time (junij), 
uradno ena najboljših iger vseh časov, ki jo glede 
na izvirnik z nintenda 64 
opremljajo z boljšo zuna- 
njostjo in bolj praktičnim 
nadzorom, posebej glede 
menjavanja predmetov, 
ki je bilo prej v nekaterih 
temnicah res zamudno. 
Z nagibanjem 3DSa pa 
bomo lahko natančneje merili v prvoosebnem po- 
gledu. Rimejk, ampak vse kaže, da bo narejen ta- 
ko, kot se zagre. Slično bosta predelavi Metal 
Gear Solid 3D: Snake Eater — The Naked Sample, 
o katerem še vedno ni zanesljivih podatkov, in 
Star Fox 64 3D, inačica 
strelske letalščine Star 
Fox z N64 v višji jasnini. 
Obnove pa ne bodo potez- 
ni frp Paper Mario, lušt- 
kano dirkanje Mario Kart 
in akcijska avantura Kid 
Icarus, saj bo šlo za pol- 
nopravna nadaljevanja teh znanih Nintendovih se- 
rij. No, najbolj vroč je zaenkrat Resident Evil: Re- 
velations, nova, 3DSu ekskluzivna odprava v svet 
virusnih zombijev, postavljena med RE4 in RES. 
Zaradi narave konzole se namerava Capcom od- 
makniti od povečane akcijskosti in se vrniti k 
počasnemu raziskovanju, taktičnemu streljanju, 
reševanju ugank in švicanju ob preživetveni grozi. 
Napovedank je še cel kup 
- izpostavitve vredne so 
podmorniščina Steel Di- 
ver, nova verzija kultne 
metroidvanie Cave Story 
3DS, nova Contra, prete- 
pačina Dead or Alive: Di- 
mensions, frpjki Final 
Fantasy in Etrian Odyssey, Lego Pirates of the Ca- 
ribbean in sveži Ninja Gaiden. Pravo eksplozijo pa 
lahko pričakujemo na junijskem sejmu E3. 

Pohvalno je, da lahko špil za 3DS (za DS ne) začasno 
prekineš s pritiskom na gumb Home. Tedaj se igra 
preseli v ozadje in znajdeš se v glavnem meniju. Tam 
moreš s kracanjem po ekranu narediti zapiske ob 
posnetku trenutnega zaslona, kar zna biti uporabno v 
zapletenih naslovih. Takisto ti je na razpolago seznam 
lokalnih in nalinijskih kolegov, ki to postanejo, če si s 
tabo izmenjajo številčno kodo. Te so zdaj vezane na 
sistem in ne več na igro, lista frendov po zgledu Stea- 
ma, PS3 in X360 pa je v primerjavi z DSom napredek. 
Ampak s prijatelji ne moreš čvekati v realnem času, 
niti jim ne moreš pošiljati sporočil. Urediš lahko le 
univerzalno geslo, ki more šteti <kruljav zvok fanfar> 
celih šestnajst znakov. Če te zna predator s tem pova- 
biti na zmenek, je car. 

Na drkalico je vezan mii, tvoj risankasti avatar, ki ga 
narediš spočetka, nakar ga vidiš v določenih igrah in 
ga lahko tvoj 3DS samodejno pošilja v bližnje 3DSe. 
Potem se miiji srečajo na navideznem igrišču, kjer se 
pogovarjajo, žrejo na piknikih in uživajo v tem, da so 
brez poante. Mogoče fajn za petletnike v Tokiu, dosti 
manj za Ljubljano, kjer bo na dober dan v obtoku par 
deset teh konzolic. 


K7IW (Medi) 10:00 


kot za DS, le s podaljškcem. Živelj drugače poroča o 
zamrznitvah, meni se je to zgodilo enkrat. S pritiskom 
na gumb Home lahko aplikacijo pošlješ v ozadje, a 
prave večopravilnosti ni, medtem ko je čakanje pri 
vklopu naprave in menjavi programov kar zoptno. 


Zaenkrat nein, danke 


In prav je zazdaj tako, kajti špilov za 3DS je malo in 
so pretežno nevznemirljivi, cene pa so z DSovih 30, 
35 evrov splezale na 40 do 50 bruseljčanov. To je ci- 
fra, primerljiva s softverom za PC, PS3 in xbox 360. 
Okej, naj nam zacolajo, a to pomeni, da zahtevamo 
kakovost in kompleksnost. Če se kani Nintendo z 
'orenk špili za orenk ceno' upirati Applu in Googlu z 
Androidom, je trenutni nabor slaba popotnica tej filo- 
zofiji. Ostale 3DSove funkcije pa itak zbledijo že ob 
močnejših fonih. 

Mašinca je kot čista igralna naprava resda luštna in 
hardversko presenetljivo sposobna, stereoskopski 
učinek pa zaenkrat unikaten. Obenem je treba vedeti, 
da je to sedaj privzeti Nintendov sistem, saj DS že pe- 
hajo ob stran, kar se tiče 'velikih' špilov. S 3DSom si 
torej preskrbljen za nazaj in za naprej. A če nisi goto- 
vinar ali nintendofil, velja nakup odložiti, dokler ne 
ugledamo več slastnih naslovov in dokler izdelovalec 
ne poskrbi vsaj za spletno štacuno. 


[7 


STREETPASS 
IN SPOTPASS 


pe 


Lokalno in spletno večigralstvo po wi-fiju je pri 
3DSu privzeto. Ima pa sistem še dve lokalni pove- 
zovalni dobrotici, ki lahko tečeta v ozadju, ko je 
konzolica v stanju pripravljenosti. StreetPass je 
funkcija, ki špilom omogoča, da pošiljajo in preje- 
majo podatke, nakar z njimi nekaj storijo. Kaj, je 
odvisno od naslova. Pro Evo in Super SF4 prireja- 
ta tekme oziroma boje med tvojo ekipo nogome- 
tašev oziroma borcev in tisto, ki jo po luftu prej- 
meta od naključnih mimoidočih, ki imajo to igro 
in vključen StreetPass. V Asphaltu 3D dobivaš 
duhce, v Simsih Simčke, ki jih nato povabiš v svo- 
je mesto, v Lego Star Wars 3 pa, em, 'notifikaci- 
je'. StreetPass hkrati skrbi za izmenjavo miijev, iz- 
ključiš pa ga v meniju Data Management, kar je 
enako logično kot to, da je Damjan Murko živ. Za- 
nimiva in obsesivna lastnost, ki pa dobro deluje le 
tam, kjer je veliko 3DSov. V njegovi rodni deželi, 
Japonski, jih je že, pri nas pa ... No, nemara jih bo 
mrgolelo, ne bom črnogled. 

SpotPass je po drugi strani kunštno ime za to, da 
3DS med spancem avtomatično išče wi-fi točke in 
z interneta dolpoteguje vsebino. Kakšno? Spet 
odvisno od igre. Od preizkušenih je SpotPass 
podpiral le Street Fighter, ki naj bi dobival 'obve- 
stila od skupnosti'. Prejel nisem še niti enega. 


OKREPLJENA 
RESNICNOST 


Glavni meni je še dokaj neposeljen, je pa v njem 
dvoje nenavadnih iger. Obe se tikata tega, da 3DS 
za ozadje uporabi sliko, ki jo zajema skozi ritni ka- 
merici, nakar nanj lepi svojo vsebino. Hecna stre- 
ljanka Face Raiders tako posname tvoj fris in ga 
nalepi na zlobne krogle, ki letijo od vsepovsod in 
jih je treba pokati, pri čemer je prizorišče tisto, kar 
naprava vidi skozi kamerički. 

Bolj navdušujoča je postavka Augmented Reality 
Games. Za njen izkoristek je treba na ravno po- 
vršino položiti papirnato AR-kartico, katerih šeste- 
ro dobiš s sistemom. Na njih so vprašaj na črnini 
in razni Nintendovi liki, kot so Mario, Samus in 
Link. Ko 3DS kartico pravilno zazna, za kar mora 
biti oddaljen kakih 35 centimetrov, nanjo postavlja 
navidezne škatlice z očesi, ki jih moraš pokati, ali 
jo uporabi za pregiben vulkanski teren, ob katerem 
se zvira velik risankast zmaj. Tega streljaš, pri 
čemer se moraš s 3DSom fizično premikati okrog 
kartice, da ugledaš njegove ranljive dele. S kartic z 
liki pa slednji vstanejo in migajo. 

AR Games niso nekaj, kar bi nabijal cele ure, in 
znajo jih udejanjati tudi druge naprave. Vseeno pa 
so zabaven, impresiven in svež način udejstvova- 
nja z dokajšnjim potencialom — gotovo večjim kot 
gledanje 3D-filmov na tem majhnem zaslonu, o 
čemer se Nintendo meni s Hollywoodom. 


reoskopskim zaslonom očitno tiktaka spodoben 

hardver. Kako drugače bi bila dvorazsežna prete- 
pačka Super Street Fighter 4 na tej prenosni drkalici 
vizuelno tako impresivna? Okej, zaslonček je majhen, 
toda špil je videti presneto tak kot na velikih sistemih, 
farbovit in čudovito stiliziran, pa tudi teče enako glad- 
ko. Manj natančne teksture in občasne upočasnitve - 
a le tedaj, ko to ne vpliva na igranje, recimo od Ryuje- 
vi ultri 1 - impresivnosti ne zbijajo. Globinski učinek je 
v redu, čeprav za tole igro ni bistven. Zanimivejši je 
posebni nagnjeni pogled izza borčevega ramena, ki še 
pridoda k trideju. Sam ga nisem uporabljal, a morda 
bo komu bolj sedel od običajnega. 


S trojna moč 3DSa ni opevana, a pod slavnim ste- 


Tak je novi pogled, postavljen za ramena in na st- 
ran, ki je posebej efektiven v navezi s stereoskopijo. 


Tudi igra se 3D Edition tako kot na PS3 in xboxu 360, 
saj je borilni sistem nedotaknjen. Za razliko od SF4 za 
iphone to ni okleščenka, ampak polna Superca s sle- 
herno pritiklino. Prav tako je na broju vsa vsebina - 
enoigralski modus z vmesnim razbijanjem avta in so- 
dov, izzivi, lokalno ter pohvalno gladko internetno 
večigralstvo, ki pozna rangirane in nerangirane spopa- 
de. Turnirjev ni, je pa tu uporabna opcija rematch tudi 
za rangirane boje. Vnaprej so odklenjeni vsi kostumi, 
tudi tisti, ki jih moraš na velikih konzolah dokupiti. 
Majhna razlika glede na sobni SSF4 je nabiranje navi- 
dezne valute, s katero odklepaš kipce likov in si po- 
daljšuješ looleeka z višanjem statusa, kar je en velik 
krneki. Dosti večja je pak izbiranje med dvema nači- 
noma vnosa povelij: lite in pro. V prvem, ki je name- 
njen manj izkušenim, so štirje posebni udarci, focusi, 
superce ali ultre postavljeni na spodnji 3DSov za- 
drugem, ki cilja na naprednejše virtualne garbače, pa 
so tam le osnovni ukazi v slogu tri roke skupaj. Na in- 
ternetu sta lahko lite in pro ločena, saj je moč iskati 
bitke le z enim ali drugim načinom vnosa. 


Če bližnji lastnik 3DSa nima modula z igro, lahko 
uporabiš 'download play'. Ta omogoči spopad, pri če- 
mer pa sta oba omejena na Ryuja in trenažno ozadje. 


Yoshinori Ono, producent serije, je tak sistem označil 
za najboljšega mogočega in povedal, da je SSF4: 3D 
Edition namenjen vsakomur. Začetniki da se bodo z 
lite modusom bolje naučili osnov, pro mode pa da je 
za trdojedrnike, ki se hočejo poulično bojevati tudi na 
poti. S tem se ne morem strinjati. Lite mode se sliši 
kul, a dejansko je potuha, ki uničuje igro. Napred- 
nejše poteze se v pretepačinah namenoma izvaja s 
kompleksnejšimi vnosi in kaj se zgodi, če jih vežeš na 
en gumb, se hitro pokaže, ko greš v lite modu na lini- 
jo. Iz elegantne mešanice normalnih in posebnih 
udarcev se SSF4 izrodi v fešto fireballov, flash kickov 
ter kotaljenj čez zaslon, ko živelj besno tapka po 
spodnjem ekrančku in instantno producira eno spe- 
cialko za drugim. Da ne govorim o izkoriščanju focu- 
sa. Resno, to je čisto druga igra, in sprememba je de- 
finitivno na slabše. Problem pro moda pa je ta, da je 
na malih 3DSovih gumbih in križcu težko izvajati na- 
prednejše kombinacije in FADCjati. Saj z dosti muče- 
nja karpalnega kanala mi je nekaj približno uspevalo 
in enkrat sem jih online fasal od nekoga s korektnim 
Ryujem. Ziher je bil petletnik - zaradi majhnih dlani, 
se razume. A na splošno je razlika v eleganci in udob- 
ju vnosa ogromna že glede na običajen joypad, kaj 
šele na arkadno palico. 


V lite modu boš na netu gledal serije specialk. Me- 
nim, da je to medvedja usluga za učenje pretepačin. 


Izvedba in nabor možnosti sta torej impresivna, SSF4 
pa ostaja najboljša 2D-pretepačina trenutne genera- 
cije. A sistem, na katerem teče tokrat, ji v igralnem 
smislu ni povsem naklonjen. 78 Sneti 

Capcom e 3DS 


vitvenega nabora iger za 3DS staromodna pote- 

zna strategija, ki so jo razvili Bolgari v Ubisoft 
Sofia. A imeli so hudega mentorja, saj jim je svetoval 
Julian Gollop, siva eminenca ter oče kultnih špilov, 
kot sta Laser Sguad in UFO: Enemy Unknown. 
Shadow Wars se godi v enem od žepov univerzuma 
pisca vojaških trilerjev Toma Clancyja. Nepridipravi 
so ruski vstajniki, ki bi radi domovini povrnili slavo, 
zato se v Kazahstanu, Ukrajini in sličnih deželah znaj- 
dejo tvoji ameriški specialci. Osebnosti vseh nastopa- 
jočih so tako enodimenzionalne, da bi lahko stali za 
metlami, štorijica o lovu na moskovskega debilčka pa 
zadostuje ravno za to, da je nekaj vzdušja. 
Privlačnost itak leži drugje kot v štoriji, osnovni poli- 
gonski grafiki z domala nepotrebno stereoskopijo ter 
spodobni muziki. Namreč v dobro zamišljenem in po- 
hvalno razgibanem taktičnem vodenju moštva. Z 
začetnega enega druščina kmalu nabrekne na šest 
članov, ki jih v pogledu od zgoraj premikaš po kvad- 


K do bi si mislil, da bo na kakovostnem vrhu splo- 


Skrivanje za ovirami, kot so avti, ter v stavbah je 
bistveno, saj prejmeš manj poškodb. A gibljivost je tu 
omejena in mitraljezec dodatno onemogočen. 


ratnih poljih. Vsakemu lahko ukažeš premik v njego- 
vem dometu, streljanje ali akcijo, lastno poklicu. Teh 
je šest: vojak, komandos, zdravitelj, mitraljezec, inže- 
nir in snajper. Sleherni ima svojo prednost, saj inženir 
naokoli troga in postavlja statično strojnico, dočim 
komandos ob blizu povzroči strašno škodo z nožem. 
Sistem ni blazno zapleten. A tudi preprost ni. Upošte- 
vati je treba domet orožij in odpornost tarč nanje, viši- 
no terena in ovire. Na ozemlju najdeš mala oporišča, 
ki jih zavzameš, da dobiš točke za posebne sposobno- 
sti, kot je reaktivacija uporabljenega soldata. Važne so 
specialne sposobnosti, na primer enkratni močnejši 
strel, za katere moč nabiraš z ubijanjem. Najpomemb- 
nejši pa je samodejni vračalni ogenj: ko nekoga ustre- 
liš, on in njegovi kameradi v bližini avtomatično ustre- 
zahtevnosti igrati previdno. Saj težavnost ni taka, da 
bi ti odprla glavo (itak jo lahko za vsako misijo določiš 
posebej, pri čemer na nižji pač dobiš manj točk za raz- 
voj likov), niti ni umetna pamet bleščeča. A če ne 
uporabljaš strateškega možgana in si preveč - ali pre- 
malo! - samozavesten, pušiš. To ni ugodno, saj znajo 
kasnejše misije trajati po eno uro, nadzornih točk ni, 
snemalni položaj pa je le eden. 


Sovražnike je moč z nekaterimi poklici ustreliti obi- 
čajno ali jih 'supressati', da kasneje ne morejo napasti. 


Zakaj bi se torej trudil? Sploh če veš, da je napredo- 
vanje linearno in da likov ne moreš ne ustvariti, saj ti 
jih igra dodeli sama, ne podrobno določati, katere 
spretnosti bodo odklenili s frpjskim napredovanjem? 
Ter da ni večigralstva razen takega, kjer si z nekom 
podajaš 3DS v nekaj jako duhamornih misijah, ki jih 
moraš povrhu odkleniti? Hjah. Zato, ker kampanja 
poleg solidnih skirmish odprav šteje 37 nalog, ki tra- 
jajo več kot dvajset ur in so odlično načrtovane ter 
udarno razgibane. Onesposabljaš bombe, po vasi 
iščeš neoznačene sovrage, napadaš iz več smeri, se 
ubadaš s časovnimi omejitvami in zapovedanim naj- 
večjim številom ljudi, ki jih lahko vzameš s sabo, tuh- 
taš, katera orožja in opremo bi uporabil ... Gollop in 
Bolgari obvladajo. Shadow Wars so kul. Kupi, če 
imaš rad zvrst in boš igral samotarsko. 80 Sneti 
Ubisoft e 3DS 

Unlimited je bonus naročniški servis. Dvakrat na teden ti SMS z wap povezavo prinaša nove vsebino in 50 bonus točk, ki se seštevajo na tvojem osebnem računu in jih lahko kadarkoli zamenjaš za nove vsebine. Cena SMS je 
2,49 eur, sicer pa je redna cena ozadij in melodij 1,49 ewr, java iger pa 3,496ur. Poslana sporočila se obračunavajo po ceniku vašega operaterja. Če ste mobi uporabnik, pred uporabo storitev preverite stanje na računu. S sode- 
Jovanjem se strinjate s splošnimi pogoji in pravili na spletni strani www kitio com. Obvezno preberite! Za odjavo od vseh storitev pošljite STOP na 6262. Naročnik oglasa je Delo Revije d d Ponudnik in izvajalec storitve je Kitio 
Mobile d.o.o, Bravničarjeva 13, 1000 Ljubljana. Ponudba velja do prekiica, potrošnik lahko odstopi od pogodbe, ki je shranjena na sedežu podjetja. Podprto s tehnologijo MCCA. Vsebine si lahko naložijo uporabniki Mobitela. 
Si mobila, Izi mobila in M mobila, prenos SMS sporočil pa poteka prek omrežij družb Mobitel! d.d. in Si Mobil d d. Prenos GPRS podatkov se dodatno obračuna po ceniku vašega operaterja. S sodelovanjem v servisih uporabnik 
dovol KITIO MOBILE d.o.o. ter ponudniku storitve, brezplačno SMS/MMS reklamno obveščanje in obdelavo podatkov. Java in sms aplikacije so zabavne aplikacije, katerih rezultat ne odraža realnega stanja 


(ODJAVA: UNLIMITED STOP na 6262 


DRKAMOŽ 


KOSMO SPIN 


o grafični luštnosti je Kosmo Spin 
p: istega blaga kot Kirby's Epic 

Yarn. Izgleda namreč, kot bi srč- 
kane zaplatice izrezal z otroškimi škarji- 
cami in naredil kolaž, podložen s slad- 
korno pesmico. Središče dogajanja je 
planetič, po katerem sprehajaš glavato 
bitje Nod. Prizorišče je 2D in igranje 
preprosto: potegi s prsti botrujejo kora- 
kanju v eno ali drugo smer, ob čemer se 
vrti celotno vesolje. 
Krožna vožnja je potrebna zato, ker se 
po ozračju spreletava zli vesoljček. Ta 
te ne ogroža z raketami ali laserji, mar- 
več izstreljuje športne žoge. Da pridobi- 
vaš točke, moraš okrogline loviti in jih 
odbijati nazaj v vesolje. Če udarijo ob 
planet, nastane potres, ki Noda za ne- 
kaj trenutkov zmede. Omamljen je la- 
hek plen za vesoljčev žarek, ki podivja 
in v trenutkih besnila vsesava vse, kar 
ni pribito. Njegov cilj so bitjeca v obliki 
hrane za zajtrk, ki naključno vznikajo na 
površju planeta. Obenem so te kavice 
in toastki skromnejši vir točk zate. 


$ Ko te takole začopatijo, le še po- 
mahaš v slovo. Nalezljivost igra ima, 
globinske prepričljivosti pa ne. 


Kleč igranja je sukanje univerzuma, da 
pobašeš čim več futra in prestrežeš čim 
več žog. Da je bolj razgibano, so te ra- 
zlične, od takih z nepredvidljivim letom 
do lubenic, ki se ob udarcu razčesnejo. 
A čeprav zamisel deluje in s podiranjem 
rekordov kar potegne, bi bilo lahko glo- 
bine precej več. Tortice so bolj kot ne 
okras in žoganje je točkovano preveč 
statično. Manjka pravi občutek napred- 
ka, vizualno igra kljub prisrčnosti posta- 
ne enolična in način z izzivi je zasnovan 
premalo ambiciozno. Tu je treba vzdr- 
žati določen čas, odbiti zahtevano števi- 
lo žog, preživeti na majhnem svetu in se 
paziti zastrupljenih bunk. 

Ličen prvi vtis zna sicer marsikoga pre- 
mamitti, saj 79 centov ni veliko. Ker pa 
se pod luštkanimi cunjicami skriva tako 
malo substance, zna biti izkustvo gren- 
ko. 69 Navi 

Simogo e iOS 


TAGTIGS OGRE: 
LET US GLING 
TOGETHER 


ežko mi je podati ne najboljše mne- 
T:: o igri, v katero sem vložil na 

desetine ur - o Tactics Ogre, pre- 
delavi starodavnega strateškega frpja 
za SNES iz leta 1995. Kar lep čas se mi 
je zdela odlična in nažigal sem jo, ka- 
darkoli sem imel priliko poprijeti za 
PSP. Izleti na beli čučavac so bili tako 
včasih epske dolžine, čeprav nisem je- 
del dosti balastnih snovi. A sčasoma so 
slabosti dvignile grde betice in čeprav 
špila še zdaleč ne morem skurcati, je 
spomin nanj delno grenak. 


6 spodaj je priročno prikazan vrstni red izmen. Igra ima tu- 
di posebno edicijo, v kateri za le malo višjo ceno dobiš 
soundtrack na malem CDju in knjižico z lepimi sličicami. 


V zgodbi si tragični mladenič, ki se hra- 
bro vojskuje za svoje srednjeveško kra- 
ljestvo, dokler ne postane žrtev spletke 
in se mora odtihmal boriti za golo življe- 
nje. Podobno kot v Final Fantasy Tac- 
tics, katere duhovni prednik je Tactics 
Ogre, je fabula odrasla in kompleksna. 
Tvorijo jo mnogi tekstovni dvogovori v 
stripovskih oblačkih - podobnost z Va- 
grant Story ni naključna, saj gre za iste- 
ga glavnega dizajnerja, Yasumija Mat- 
suna. Statičnost zna zmotiti manj po- 
zorne, a to ni očitek nič bolj kot pripom- 
ba, da je Shakespeare primeren za zb- 
rane in intelektualno sposobne. Prob- 
lem je bolj ta, da je angleščina zajeba- 
na, nabita s povprečnemu Slovencu ne- 
razumljivimi staromodnimi izrazi in ja- 
hajoča na hrbtu težke dikcije. To je bila 
lastnost že FFT, Tactics Ogra še toli- 
kanj bolj. No, splača se vztrajati in brs- 
kati po slovarju, kajti štorija, polna tež- 
kih odločitev in tragedij, se ne zanaša 
na klišeje ter bi bila lahko solidna samo- 
stoječa temnofantazijska pripoved. 

Priporočilo o vztrajanju lahko za igranje 
izrečem delno. Finta je klasična za ja- 
ponske strateške frpjke: na bojišče gle- 
daš iz izometrične ptičje perspektive, 
enote, ki skozi obračune napredujejo v 
mnogih statistikah, pa potezno premi- 
kaš po kvadratnih poljih, pri čemer vpli- 
vajo v štiri smeri namesto v osem. Ko 
računalnik zapove potezo lika, ga pre- 
makneš v okviru njegovega dometa, iz- 


vedeš običajen napad, uporabiš urok ali 
posebno sposobnost, ponucaš pred- 
met. Nadzoruješ soldate različnih fohov, 
od vojakov prek vitezov do magov, zd- 
ravilcev, krotilcev živali, krilatežev, val- 
kir, lokostrelcev, nindž in še kakega. 
Premikanje in izbiro akcij je treba zato 
prilagoditi temu, kdo je česa sposoben, 
kako dobro bo prenesel morebitni so- 
vražni napad, kakšen domet ima ... 

Upoštevati je treba tudi, kam je lik obr- 
njen, saj so napadi v hrbet in bok nevar- 
nejši, potiske nazaj (knockback) in vrs- 
to ozemlja. Višina pomeni prednost, 
sneg in voda otežujeta premikanje, jarki 
ga onemogočajo. S tega stališča so ni- 
voji sestavljeni dokaj prefrigano, saj je 
ključnega pomena nadzorovati ozka 
grla in nasprotnike siliti, da se postav- 
ljajo tako, kot ti hočeš. Če prebijejo tvo- 


jo prednjo oklepljeno linijo in napadejo 
'mehke' coprnike in lokostrelce v ozad- 
ju, imaš hitro težave. V skladu s tem 
moraš pametno izbrati vojščake, ki jih 
boš popeljal v spopad, pri čemer ne 
škodi gledati na vrsto sovražnikov, ki 
segajo od ljudi prek nemrtvih do zmajč- 
kov. Nekateri so občutljivi na ostra in 
drugi na topa orožja, določene je treba 
po ubitju odstraniti z magijo in tako da- 
lje. Pri tem se Tactics Ogre osredotoča 
na precej bazične taktične prijeme, saj 
ne upravljaš s tako silovitimi enotami 
kot v FFT, marveč z bolj 'navadnimi' 
bojevniki, zaradi česar si prisiljen v več 
manevriranja in previdnosti. 

Vse to je fino, manj pa je kul, da se zač- 
ne igra resnično vleči in ponavljati. Na 
ducatih linearno nanizanih stopenj, ki 
so se pogosto odvijala 
na skupnih prizoriščih, 
sem stalno počel isto. 
Like sem razpostavljal 
na malodane identičen 
način in pazil na enake, 
dokaj samoumevne in 
plitke finte. Glej prejš- 
njo omembo oklepljen- 
cev spredaj, čarodejev 
zadaj. Prednost višjega 
terena žal ni prispevala 
zadosti, da bi Tactics 
Ogre pri svoji orjaški 
dolžini, ki za osnovno 
kampanjo seže v več 


NA BUT, CRESSIDA, YOV MUST LEAVE MERE AT ONCE WITH 
VOV FATMER. 


€ Po koncu se je moč vrniti v zgodbo in preizkusiti raz- 
lične izide bitk. Skoda pa, da ni multija. Lahko le snameš 
druščino z drugega PSPja, ki jo nato nadzoruje konzola. 


kot štirideset ur, ne postal duhamoren. 
Drži sicer, da bi lahko v boj popeljal 
druge enote in tako spremenil strategi- 
jo, saj je možnosti za menjavo poklica 
dovolj. A žal to pokvari odločitev ust- 
varjalcev, da sleherni tako modificirani 
lik začne na nizki izkustveni stopnji, za- 
radi česar ga je treba varuškati skozi 
neudobno količino grindaških postran- 
skih bitk. Isto velja za heroje, ki jim po- 
magaš v štorijalnih misijah, če si dovolj 
ročen. Mofo mečevalec, ki je iz sovra- 
gov prej delal pašto, je po selitvi v tvojo 
druščino nenadoma čisto nebogljen. 
Bedarija. 

K raznoterosti in vznemirljivosti dosti ne 
prispeva niti PSPjeva inteligenca, saj 
umetnopametne enote rade napadajo 
naključno in se za zmago zanašajo na 
golo številčno ter stopenjsko premoč. 


O Na ista ozadja se vrneš prevečkrat in se na njih zapletaš v 
pretirano slične bitke. Najbolj se špil vleče, ko samodejno 
obnavlja sovražne vrste, dokler ne pokončaš bistvene tarče. 


Celo tako, da nove uletavajo do nes- 
končnosti, dokler ne pokončaš zapove- 
danega capina. Gre za še en element, ki 
od tebe zahteva, da se udeležuješ tla- 
čanskih obračunov, ki postanejo sami 
sebi namen. Je zapuščina dobe, ko smo 
imeli vsi še na pretek prostega časa. 
Napake pripisujem starodavni zasnovi s 
super nintenda in čeprav je grafika v tej 
inkarnaciji kljub zanikrnim figuricam 
ljudi veliko lepša in vključuje fine vre- 
menske učinke, vmesnik pa v primerja- 
vi z inačicama za playstation ter saturn 
iz druge polovice devetdesetih nepri- 
merno boljši (zvezdniški dodatek je 
možnost vračanja potez brez kazni), 
Tactics Ogre gube pokaže ravno na ne- 
seksi mestih. 73 Sneti 

Sguare Enix e PSP 

lišim na ime Chibiterasu, kar je v 
S jeziku domorodcev dežele Nippon 

skovanka iz imena moje matere 
Amaterasu in besede 'chibi' - mali. Ta- 
ko kot ona, sveta volkulja v Okamiju, 
sem mogočno božanstvo sonca, plod- 
nosti in večne sreče. Tekam po razgiba- 
ni, tradicionalno japonski okolici, z gob- 
cem in čarobnimi močmi premagujem 
pošasti, od ljudi sprejemam naloge in 
rešujem miselne zagonetkice. Žlahta mi 
je pripovedovala, da v nekem drugem 
vesolju slično počne v zeleno oblečen 
fant po imenu Link, čigar pravljica se 
imenuje Zelda. 


Potek očiščevanja Japonske demo- 
nov je venomer podoben. Najprej 
oživimo ukleto pokrajino in pomaga- 
mo prebivalcem, nakar se v temnici 
lotimo šefa, od katerega izvira zlo. 


Od matere sem manjši, saj sem še ot- 
rok. A čas je, da zrastem, kajti čeprav 
so mati premagali zlobnega Jamija, je 
svet zopet zajela tema. Sonce je za ved- 
no zašlo, rože počivajo, ljudje žive v 
strahu, ni ne hrane, ne dobrote, ne upa- 
nja. Na meni je, da vse to povrnem s 
svojim čarobnim čopičem. 

Ko ga zavihtim z risanjem po spodnjem 
DSovem zaslončku, prevesim mrak v 
dan, odženem demone in pomagam 
prebivalcem v stiski. Za to sem popla- 
čan z njihovo srečo, kar me naredi moč- 
nejšega. Za pregon hudičevcev pa mo- 
ram oživeti zaščitniške mladike - ko se 
te prebudijo in vzeveto s tisočerimi cve- 
tovi, trava vzplameni in dežela se odene 
v blagodejno japonsko pisanost. Kakš- 
no veselje je pohajkovati po njej, iščoč 
skrite zaklade, premagujoč zadnje za- 
metke demonov in očiščujoč predele, ki 
jih moč mladik ni dosegla! Lepo je biti 
skoraj bog, čeprav mi pot ni kaj dosti 
nelinearno odprta. 

Isun, zvesta materina kresnička, mi je 
rekel, da mi manjka nekaj njenih izku- 
šenj in moči. Nadomeščajo jih zvesti 
sotrpini, ki mi skoraj vedno stoje ob st- 


marelj 2011 


K4 


SKO 


Tako kot v Okamiju večina bojev 
poteka na ločenem prizorišču. Za ne- 
katere sovrage je treba vnesti poseb- 
ne poteze s čopičem, ki pa jih špil pri- 
jazno nakaže. 


rani. Pet prijateljev me dopolnjuje in mi 
pomaga pri reševanju miselnih zagat. 
Vodim jih denimo do zakladov, ki jih 
sam ne dosežem, pomagajo mi pri spo- 
razumevanju z ljudmi in so nenadome- 
stljiva pomoč pri bojevanju z zlodeji. Ti 
se po obliki in vedenju zlivajo s tradicio- 
nalnostjo okolja. Obračuni z njimi so 
preprosti in tudi brez pomoči svojih fan- 
tinov ter deklet bi jih zmogel razkosati s 
čopičem, čeprav za sodelovanje s ka- 
meradi dobim dodaten cekin. Povrhu 
lahko med tepežem uporabljam disk, 
meč in bič, ki jih nadgradim s posebni- 
mi demonskimi ostanki. Le za glavne 
zlodeje je običajno potrebna posebna 
taktika in tam bi brez pomoči tovarišev 
moj beli kožuh postal topel ovratnik za 
mrzle dni. 


is ali about timina! 
Clan, snap -- |, 2,3! 


Neizmerni šarm predhodnika je 
nadgrajen s še večjo prikupnostjo li- 
kov, saj so vsi glavni liki mladiči. 
Skoda, da je igra tako preprosta. 


Na kaligrafijo se takisto zanašam pri 
reševanju številnih ugank. Na voljo imam 
skoraj tak nabor potez kot mati v Oka- 
miju za PS2 in wii. Z njimi popravljam 
nepopolne predmete, uničujem kame- 
nje, narišem bombo, ukazujem vodi in 
načelujem ognju. Miselni orehi niso trdi, 
a božjega črnila mi lahko hitro zmanjka, 
zato moram svoje prihranke vlagati v 
zaloge. V nasprotnem primeru lahko 
ostanem ujet. 


Določene uganke od tebe zahteva- 
jo popravilo zlomljenih mostov, čeb- 
rov in drugih objektov. S temi si po- 
magaš pri svojem kvestu, za nagrado 
pa dobiš kako važno reč. 


To ni edini trn, na katerega sem se obo- 
del. Občasno sem se s precejšnjo mero 
načudil postavitvi obzorja, ki ga je težko 
dobro obvladovati in me je znalo pustiti 
na cedilu v pomembnih trenutkih. Tak- 
isto me je včasih zabolela glava med ri- 
sanjem, saj bogovi pogosto niso razpo- 
znali mojih risarskih sposobnosti, čep- 
rav so bile te skladne z navodili učite- 
ljev. Ampak ni hudega, razen potrplje- 
nja in nekaj črnila pri tem nisem izgubil 
ničesar. 

Nippon sem rešil v dvajsetih urah, nakar 
sem šel kot pravo bodoče božanstvo 
osrečevat slehernega prebivalca, iskat 
skrite zaklade in vohljat po zabačenih 
koščkih dežele. Za to si je bilo treba 
vzeti še ducat ur, a bilo jih je vredno. 
Kljub občasnim težavicam 
imam namreč lepe spomi- 
ne na svojo češnjevo od- 
pravo. Jurec 
Capcom e DS 


otični izdelek stoji na 
D temelju, ki se mu re- 

če castle vs. castle. 
Na obeh koncih od strani 
gledanega nivoja sta gra- 
dova, na levi tvoj in na de- 
sni nasprotnikov. Iz obeh 
prihajajo enote, ki samo- 
dejno hodijo naprej, če jim 
ne ukažeš drugače, poanta 
pa je, da s komandiranjem 
presežeš sovražne sile in 
uničiš nasprotno utrdbo. 
Kul koncept za nadzorsko 
tako omejeno napravo, kot 
je iphone. A Legendarnim 
vojnam uspe dokazati toč- 


no to, da kak gumb več na njej za igra- 
nje ne bi škodil. Ko se tvoje tolkiensko 
srednjeveške enote, kot so škrat, vitez, 
vilinski lokstrelec in samorog, valijo z le- 
ve proti desni, bi namreč s suhim zlatom 
plačal možnost količkaj natančnega po- 
veljevanja. Bojišče ima tri ravni, med 
katerimi je moč enotam ukazovati pre- 
mikanje in vračanje proti lastnemu gra- 
du, kmalu pa prideš do nivojev, kjer je 
gužva nepopisna. Tvoji in sovražni bo- 
jevniki (skeletje, vampirji, zmajčki, ne- 
topirji ...) se zdruznejo v čofotajočo, ne- 
ločljivo gmoto, v kateri je udejanjati ka- 
kršnokoli taktiko praktično nemogoče. 
Tapniti moraš namreč svojega podanika 
in nato ciljnega barabina, z zvezdico 
spodaj desno pa prožiš specialke. Zmeda 
je epska, nagaja pa tudi padanje glad- 
kosti. Saj zmagaš, ampak bolj po sreči 
kot po pameti oziroma zato, ker iz tvoje 
utrdbe enostavno prileze zadosti obramb- 
nežev, da zdržijo skriptano plimo. Sred- 
stva za vojaščino dobivaš iz draguljev, ki 
jih rudarji vlačijo iz jame na zgornji stra- 
ni zaslona, da imaš še eno reč več za 
tapkat v vsej tej gneči. 

Ne rečem, samotarska kampanja, ki se 
ne opira na kakorkoli zadovoljivo štori- 
jo, je dolga, risankasta grafika pa lična, 
čeprav so kazen za to dolga in pogosta 
včitavanja. Nalezljiv je frpjski vidik, kaj- 
ti za zmage dobivaš sredstva, s katerimi 
po želji nadgradiš določen poklic. S tem 
do neke mere odrejaš, katere enote boš 
največ uporabljal. A nezmožnost učin- 
kovitega poveljevanja, če nimaš ipada, 
je velika cokla, aktivnega premora ni, 
medtem ko so arkadne stopnje, kjer 
moraš recimo s samorogom pravočas- 
no skakati čez ovire, docela posiljene. 
Naj bo 1,6 evra še tako malo, te vojne 
niso prav nič legendarne. 45 Sneti 
Liv Games e iOS 


Poleg kampanje so na razpolago ločeni načini bo- 
ja proti neskončnim sovražnim hordam, arkadnega 
laufa v desno in preživetja. Drugače pa gre v bistvu 
za 2D-varianto iger s PCja, kot je League of Legends. 

NOVA DEFINICIJA SPLETA? 


Prav neverjetno se zdi, da smo v istem mesecu dobili nove različice 
dveh največjih spletnih brskalniških konkurentov, poleg tega pa še 
znatne popravke ostale trojke. Ouattro pogleda, kaj nam prinašajo. 


red dvema letoma sem pisal o obnovlje- 

nih brskalniških vojnah in ugibal, ko- 

likšen delež bodo novi prišleki odgriznili 

Internet Explorerju, ki je takrat še vedno 

držal dvotretjinski delež. Predvsem na 
račun Chroma, ki je v tem času iz obetavnega ek- 
sperimenta postal tretji najbolj uporabljani spletnik, 
je delež IE zdrsnil pod petdeset odstotkov pogače, v 
Evropi pa ga je Firefox ravno ob lanskem Božiču ce- 
lo prehitel. Microsoft zato ni spal na lovorikah, pa tu- 
di Mozilla, kjer izdajajo Firefox, ni mogla počivati. 


KONEC ŠTEVILČENJA 


Pri Mozilli so Firefox 4 pacali dolgo. Preden smo prišli 
do končnega izdelka, smo se lahko poigravali s kar 
dvanajstimi beta različicami. V tem obdobju so po- 
pravili sedem tisoč hroščev in dodali par novosti, ki 
prej sploh niso bile predvidene. Medtem so pobje v 
Redmondu zgolj napovedali, kako fina reč bo Internet 
Explorer 9, in nato brez pompa razkazali predogledno 
različico, ki so jo posodobili vsakih nekaj tednov. 

Po eni sami beti so 15. marca spletni srenji dali na vo- 
ljo končni izdelek, točno teden dni zatem pa je izšel 
Firefox. Baje se je s tema datumoma končala doba 
velikih izidov. Krivec za to je Chrome, ki je v dveh le- 
tih od nastanka prijadral že do številke 10! Google je 
namreč ubral filozofijo, ki se ji reče sprotno posoda- 
bljanje. Ko so se domislili česa novega, so prijem in- 
terno preizkusili in ga potem kojci zabrisali v brskal- 
nik. Ker je samodejno posodabljanje v njihovem pro- 
gramu privzeto, so uporabniki na ta način dobivali ta- 
ko majhne kot malo večje izboljšave, kar je odpravilo 
potrebno po številčenju, izvzemši interno rabo. Pri 
Mozilli so že javno povedali, da bodo odslej počeli isto 
in da se lahko še letos nadejamo Firefoxa 5 in 6. Mi- 
crosoft tega še ni potrdil, a če ne želijo ostati zadaj, 
bodo zagotovo skočili na isti vlak. Infrastrukturo ima- 
jo že davno položeno. 


FIREFOX 4 p— 
DOWNLOAD srars" 27,46,491,408 
CET KERN  ——m 


IE9 je v prvem dnevu k sebi potegnilo dva milijona 
in pol uporabnikov. Firefox jih je v enakem času 
nabral skoraj sedem milijonov, kar so pospremili z 
interaktivno karto na Glow.mozilla.org. 


SPOPAD KLONOV 


Kar sem v preteklosti pisaril o brovserjih, je bilo na 
moč enostavno. Moder uvod, sledilo je poglavje o 
vsakem s hvaljenjem in grajanjem, nakar sem v za- 
ključku pozival k alternativam, ne le slepi rabi Explo- 
rerja. Zdaj za to ni več potrebe, vrh vsega pa so se ra- 
zlike med posameznimi skupki kode skorajda izničile. 
Koga briga, da pod Safarijem in Chromom tiči prak- 
tično identičen izrisovalni srček WebKit? Da je jager- 
monkey za dve desetinki počasnejši pri izvajanju ne- 
kega javascripta od nitra? Da je Microsoftova pred- 
stavitev strojnega pospeševanja spletnih strani za- 
maknila izid Firefoxa 4 za par mesecev? Da WebGL 
(ja, 3D pospeševanje!) zaenkrat deluje samo v Firefo- 
xu in Operi ter Safariju na macih? Da samo Firefox in 
IE ne dosežeta vseh sto točk v CSS-testu Acid3, saj 
se ustavita pri 96 oziroma 95 pikah? To so podrobno- 
sti, ki zanimajo le spletne razvijalce in zakrknjene teh- 
nične domače strani. 


Brez integracije v sistem ne gre in Explorer zna de- 
lati bližnjice na steroidih. Tule lahko vidimo Face- 
bookov skočni seznam, ki je navigacija v malem. 
Hotmail naj bi znal recimo pokazati tudi število 
neprebranih sporočil. Uporabno, kajne? 


Ko uporabnik požene katerikoli sveži brkljalnik, se 
mu prikažejo domala identični programi z minimal- 
nim uporabniškim vmesnikom. Opazna sta le še 
gumba za nazaj in naprej ter vrstici za vpis naslova in 
iskanje. Zavihki so se pomaknili nekam na vrh, statu- 
sne vrstice ni več. Pojavi se le, ko je potrebna - ob na- 
laganju ali ko se z miško zapeljemo čez povezavo. 
Tako ostane več prostora za dejansko stran in Chro- 
me je bil prvi, ki je to počel. Pojavni dialogi v samo- 
stojnih okencih so preteklost, saj sta diskretne trakce, 
ki ne zaustavljajo nalaganja strani ter posledično ne 
motijo brskanja, predstavila že Explorer 8 in Firefox 
3. Vlečenje zavihkov v novo okno, obnavljanje sesute 
seje, izolacija priključkov v lastne procese, ki ne 
zrušijo celotnega brskalnika ... Vse to je pri novo- 


82 


a ml 


— nasa nea ne 
IE ME ooo smes ioni son Saga Sm o tepsti 


muje 


Vsi brskalniki znajo ponuditi hiter dostop do naj- 
večkrat obiskanih strani ali vsebine zavihkov. Eni 
neposredno, za druge obstajajo dodatki. Kot pona- 
vadi je Safari tisti, ki se najbolj trudi tudi glede vi- 
deza, ne le funkcionalnosti. 


došlecih pravilo. Le da gredo eni še korak dlje. Pri IE 
in Chromu je recimo lasten proces vsak zavihek. Ne 
bom rekel, da so dnevi, ko so se brskalniki obešali, 
povsem mimo. A vsi po vrsti se trudijo, da bi do tega 
prišlo čimmanjkrat. 


ENEMU JE IME 1INE, 
DRUGEMU PA LOJZE 


Je torej čisto vseeno, s čim plovemo med čermi sod- 
obnega spleta? Občasnemu uporabniku, se pravi ti- 
stemu, ki samo poklika 'internet' in potem na Googlu, 
ki ga ima za domačo stran, poišče Najdi.si, da mu po- 
kaže 24ur.com, ne bi moglo bolj viseti dol. Napred- 
nejšim kiberščakom pa vsak od brskalnikov ponuja 
nekaj samosvojega, kar lahko prevesi tehtnico. IE9 je 
v ta namen predstavil skočne sezname (jump lists), 
kar pomeni, da desni klik na njegovo ikono vrne spi- 
sek najbolj obiskanih strani, in lepljenje priljubljenih 
pagin v okensko zagonsko vrstico. Če ima le-ta vir 
RSS, se ta sproti posodablja. Prav tako so prvi uvedli 
barvno kodiranje sorodnih zavihkov. 

Firefox kot venomer stavi na izdatno prilagodljivost, 
ki mu jo omogočajo (pre)številni dodatki, od prepro- 
stih kožic do totalnih modifikacij, ki ga spremenijo v 
odjemalnik za IRC ali FTP. Safari ponuja Reader, kul- 
sko funkcijo, ki večstranski članek počisti vseh re- 
klam in nepotrebne navlake ter vsebino lepo urejeno 
prikaže na eni strani. Chrome stavi na majhno rabo 
sistemskih sredstev in hitro odzivnost, kar ga napravi 
idealnega za malo starejša računala. Pri Operi so si iz- 
mislili združevanje zavihkov v skupine in aplikacije 
pod skupnim imenom Opera Unite, ki iz brskalnika 
napravijo spletni ali glasbeni strežnik, za nameček pa 
so iz svoje mobilne linije pripeljali turbo način. Če ga 

vklopite, bo vsebina najprej stekla na Operin posred- 
niški strežnik, ki bo spletne strani stisnil in s tem 
zmanjšal količino podatkov. Uporabno, če imate bed- 
no linijo ali mobilni internet, kjer velja omejitev preno- 
sa. Vsi vemo, kako imajo naši mobilni operaterji zad- 
nje čase polna usta 'pravične rabe interneta'. 


S nano nogice IMO 
mo ei ano m zni, 
di, NIT zmo zem —— 


Opera je docela zadovoljna s svojo vlogo nišnega 
brskalnika. Zato pri njej najdemo obilico nevsak- 
danjih funkcij in razširitev ter mnoge inovativne 
prijeme. Turbo način je že eden takih in gotovo ga 
bo povzel še kak brkljalnik. 


POSPEŠEVANJE 


S stališča razvijalcev je poleg dokaj vzornega pokora- 
vanja zadnjim spletnim standardom verjetno najpo- 
membnejša pridobitev, ki jo je prinesla nova genera- 
cija brskalnikov, odklepanje mogočnega grafičnega 
čipa za pospeševanje izrisovanja spletnih strani. Spe- 
cifikacija je, jasno, prišla iz Microsoftovih logov. Pre- 
prosto povedano lahko avtor strani v njeno kodo 
vključi klice knjižnice DirectX, natančneje Direct2D, 
da breme izrisovanja posameznih elementov prevza- 
me radeon ali geforce. Sprva so si pospeševanje za- 
mislili za rabo pri vektorski grafiki in spletnem videu. 
Tu se zaenkrat mnenja še razhajajo: Microsoft in Ap- 
ple navijata za kodek H.264, ker pa je treba za sled- 
njega plačati licenco, so Opera, Mozilla in Google za- 
govorniki odprtokodnega ogg theore ter Googlovega 
VP8. V vsakem primeru naj bi bili Adobovemu Flashu 
za tovrstne namene šteti dnevi. Kakor tudi staromod- 
nim spletnim igram, ki naj bi od neposrednega dosto- 

Ouake 2 v Firefoxu? Ja, in to čisto igralen. Res 
lahko igramo Ouake Live že nekaj časa, a za to 
smo potrebovali namenski priključek, dočim je 
tole naveza HTML5 in WebGL. Preizkusite ga na 
Playwebgl.com/games/guake-2-webgl. 

pa do grafikulj pridobile največ. A poudariti gre, da je 
noviteta rezervirana za uporabnike Windows 7 in po- 
gojno Viste. Okna XP imajo drugačen model gonilni- 
kov, zato tega baje niso sposobna. 

Pri Mozilli pa se niso zadovoljili s ploskim pospeševa- 
njem, zato so predstavili WebGL, ki bi ga enostavno 
opisal kot spletno različico znane knjižnice OpenGL, 
implementirano kot podaljšek javascripta. WebGL 
kot odprt standard kajpak deluje tudi na macih in v 
Linuxu. K projektu so urno pristopili Apple, Google in 
Opera ter ustvarili projektno skupino, ki bo bdela nad 
nadaljnjim razvojem. Tehnično ni tako nobene ovire 
več, da bi ne igrali Guaka v brskalniku brez dodatnih 
priključkov. Ah, pravzaprav ga že lahko, kajti Google 
je sponzoriral predelavo Guake 2 v skoraj čisto delu- 
jočo spletno igro. Treba pa se je vseeno zavedati, da 
sta tako 2D- kot prostorsko pospeševanje še v povo- 
jih in da razen demov ter testov ni niti ene resnične 
aplikacije, ki bi prikazala polno moč sodobnega brs- 
kalnika. 


KONEC SPOPADA? 


Konec velikih brskalniških izdaj nakazuje, da so se 
vojne za tržni delež bolj ali manj končale. Ne pravim, 
da se ta ne bo spreminjal v korist enega ali drugega. 
Toda masovnih prehodov, kot smo jih doživljali v 
času vzpona in zdaj zatona Explorerja, ne bomo več 
videli. Samodejna dostava novosti pri vsakem pro- 
gramu bo pomenila, da uporabnik nima več posebne- 
ga razloga za zamenjavo brskalnika, kajti vsak domi- 
slek se bo bržkone v nekaj dneh ali tednih pojavil pri 
konkurenci. Kar je navsezadnje pravilno, saj zmago- 
valci ne bodo več podjetja ali njihovi programerji, 
ampak uporabniki. 

Chrome ima trgovino s spletnimi aplikacijami, kjer 
dobiš tudi teme in razširitve. Razlog za tak pristop 
je ChromeOS, ki bo na brskalniku temelječ sistem 
za netbooke. Večina dodatkov je sicer zastonjskih, 
plačljive pa je moč kupiti z Google Checkoutom, pri 
čemer Slovenci nismo izvzeti. 


Ja, danes so brskalniki končno na točki, ko noben od 
njih nima bistvene prednosti pred konkurenco, hkrati 
pa ustrezajo minimalnim standardom, ki so potrebni 
za nemoteno brskanje po spletu. Ironija pa je, da se 
tak scenarij ni porodil zavoljo teles, ki bi nadzorovala 
poenotenje spleta, torej konzorcija W3C, razvojne 
skupine CSS in podobnih. Ne, zasluge imajo družab- 
na omrežja in ostala spletišča, katerih množična raba 
narekuje, da delujejo brezhibno ne glede na platfor- 
mo, ki jih prikazuje. Da je Explorer 9 končno kompe- 
tenten program, se imate zahvaliti Facebookovi kodi 
in številnim igricam, ki so v osmici neprestano crko- 
vale! Neverjetno, kaj lahko napravi gola kritična ma- 
sa uporabnikov. 

Za ilustracijo svoje teze sem se odločil pobarati ljudst- 
vo, koliko dajo na različne brskalnike. Splošno mne- 

nje lahko strnem v nekaj stavkov, ki ne potrebujejo 
številk. Slovenci prednjačimo v rabi Firefoxa - raču- 
nalniško bolj pismeni ga imajo radi zaradi prilagodlji- 
vosti na rovaš dodatkov, manj razgledani ga upora- 
bljajo, ker so jim tako svetovali umnejši kolegi. Explo- 
rer spada med osovražene izdelke, ki mu večina ne bi 
dala druge priložnosti, ne glede na to, kako dober je. 
Opera, nekdaj simbol največjih frajerjev, je zdaj to 
mesto prepustila Chromu (jo pa ima vsak na svojem 
mobilniku), dočim Safari ostaja domena macov. Ime- 
ti in uporabljati tri ali celo več brskalnikov takisto ni 
več nič čudnega. Tudi pri običajnih ljudeh, ne le pri 
spletnih razvijalcih. Nemara enega zahteva tvoja ban- 
ka, drugi ti najbolj sede za običajna spletna potovanja, 
tretji je za igrice in traparije, ker delujejo v njem najhi- 
treje, ali pa hočeš imeti zadeve preprosto ločene. 

Kolikokrat ste preklinjali, ker je bil nek članek 
razrezan na deset ali več strani ter nabasan z rekla- 
mami? Safarijev Reader zna vse koščke združiti v 
branju in tiskanju prijazno obliko. Tipična macova 
filozofija, ki jo Oknaši srečamo redko. 


RAZLIČNOST JE RED 


Zagotovo bi se našel kdo, ki bi porekel: "To je sranje, 
uporabljati tri programe za isto reč. Vse bi moralo 
idealno delovati v enem." Ja, bistvene zadeve bi mo- 
rale brez izjem delovati v vseh brskalnikih. Tako ved- 
no znova norimo, ko ti spletna banka noče prepozna- 
ti certifikata, neka druga stran pravi, da nadgradi svoj 
brskalnik na različico izpred treh let (ali bognedaj de- 
setih), spet tretja teži za priključek, ki ga itak imaš. 
Vse to je zapuščina Explorerja 6, ki jo bomo odpra- 
vljali še dolga leta. Facebook si lahko privošči nepre- 
stano vključevanje najnovejših tehnologij, ostala pod- 
jetja pa so bolj konzervativna, zlasti banke. Nismo 
edini, ki jamramo nad tem. Celo Microsoft se je 
končno namenil odkrižati deset let starega uničevalca 
spleta, ki itak životari samo še v poslovnem svetu. 
Nemara mu bo končno uspelo, saj so Explorer 9 za- 
stavili resno, vključno s pomočjo podjetjem pri mi- 
graciji s šestice. 

A to končnega uporabnika ne zanima, niti se mu ni 
treba obremenjevati s tehnikalijami. Izbiro je dobil že 
pred časom, izkoristil jo je in s tem napravil korak k 
boljšemu spletu. Zaradi zdrave inovativnosti petih 
podjetij dobiva dobrote, kot so strojno pospeševanje 
brkljanja, skočni seznami, zasebno brskanje, standar- 
dizacija videa in končno strani, ki so videti enake ne 
glede na program, ki jih izrisuje. Vojna za prevlado na 
namizju je postala nepotrebna. Prišli smo v dobo voj- 
ne storitev. In dostop do slednjih je treba omogočiti 
vsakomur, mar ne? 


BATTLE: LOS ANGELES 


bstajajo filmi, ko se človek vpraša, kaj za vraga 

jim je bilo treba tega. Med njimi so skoraj vedno 

tisti o invaziji zlobnih vesoljcev, Battle: LA pa ni 
nobena izjema, navzlic visokemu proračunu, Aaronu 
Eckhartu in Michelle Rodriguez. Kilava zgodba pove, 
da na Zemljo priletijo meteorji, v katerih so skriti žleht 
pobijalski alieni, dogajanje pa se osredotoči na Los 
Angeles. Tam vojska postavi eno prvih obrambnih črt 
za boj proti nezemeljski golazni, vod s poročnikom iz 
častniške šole in narednikom tik pred penzijo (Eck- 
hart) pa dobi nalogo nalogo rešiti peščico civilistov, 
ki so po evakuaciji ostali v zapuščeni policijski posta- 
ji. Poskus rešitve gre seveda strašansko narobe ... 


€ Najbolj smešno je, da vesoljcev v filmu ne vidiš 
bogvekako natančno. Če niso posneti od daleč, jih pa 
zakriva dim. Celo med vivisekcijo ne pokažejo celega. 


Takole podano se sliši zanimivo, celo logično, a sem 
se moral precej truditi, da sem izluščil to rdečo nit. 
Vse skupaj je namreč posneto tako kaotično, da sa- 
mo bebavo gledaš v meglo, kričanje in streljanje v 
prazno. Oziroma po alienih, saj mora spočetka enega 
samega tujca luknjati pet soldatov z dolgimi rafali. 
Toda ko marince podžgeta herojska žrtev častnika in 
žolčni nagovor seržanta, postanejo ubijalski stroji, ki 
odločno prevesijo tehtnico na stran človeštva. S sa- 
momorilsko akcijo. Ki jo vsi preživijo. 

To je pač film, v katerem ne izveš razloga za alienski 
napad, kjer so liki tako plitki in enodimenzionalni, da 
imajo več vsebine leteči roboti, in v katerem je Mic- 
helle Rodriguez toliko, da jo lahko uporabijo za ogla- 
ševanje. Ki bo skupaj z bumtreskom v kina gotovo 
zvabilo dovolj ljudi, da se jim bo Battle: LA splačal, 
nadaljevanje je pa itak že planirano. Sezona blockbu- 
sterjev se je letos pričela precej piškavo. Guattro 
Bitka za LA bo kinodvorane zameglila 21. aprila. 


I AM NUMBER FOUR 


em eden tistih, ki jim ime Michaela Baya, tokrat 

kot producenta, pomeni opozorilo. Razen če sem 

pri volji za kokice ob orjaških eksplozijah. Zato 
glede Številke štiri nisem imel posebnih pričakovanj, 
zlasti ker se je filma neuradno oprijelo ime Twilight z 
vesoljci. Knjiga, po kateri je posnet, je sicer še kar, a 
če je Columbus uspel zajebati Percyja Jacksona ... 
V naslovni vlogi je mladi vesoljček s planeta Lorien, ki 
je po vojni s sovražnimi Mogadorijci skupaj z osmeri- 
co otrok prebežal na Zemljo, kjer so se poskrili vsak 
na svoj konec. Mogadorijcem to ni bilo všeč, zato so 
se odpravili za njimi. Problem? Fentati jih morajo v 
določenem vrstnem redu, sicer so zaradi starodavne 
čarovnije na vse napade imuni. Zato se John z varu- 
hom Henrijem (Timothy Olyphant) seli iz kraja v kraj 
in nikjer ne more pognati korenin. Smrt Številke tri ju 
prežene s Floride v boguzaritno mestece v Ohiu, kjer 


€ Da veste: supermoči so idealne za frajarjenje pred 
bejbami. Reševanje sveta je v drugem planu. 


pa se ubogi Lorienec zaljubi v lokalno lepotičko Sarah 
(Diana Agron iz Glee). S tem čustvom se v njem prič- 
nejo prebujati moči, ki jih Henri imenuje 'zapuščine'. 
Superpuberteta ne ostane nezapažena in Mogadorijci 
so jima spet za petami. A Johnu je bežanja dovolj! 
Čeprav je s tem položena podlaga za simpatično, ma- 
lodane smallvillovsko zgodbico o prebujenju novega 
superjunaka, film hitro jame bolehati za kronično 
neodločenostjo. Ne ve, ali bi se osredotočil na spre- 
membe, skozi katere gre Johnovo telo, na dijaško ro- 
manco s konflikti, ki jih je polna vsaka šola, ali nema- 
ra na grozeče prikazni v podobi plešastih, tetoviranih, 
ostrozobih, v leder oblečenih zlobnih vesoljcev, ki so 
po lepotne nasvete šli k Mrlakensteinu. Tako vsak 
kos ostane nedorečen. Dobimo pa nekaj spektakular- 
nih eksplozij, ki so same sebi namen. Hvala, Michael. 
Nič manj moteče ni, da imajo vloge šestnajstletnikov 
spet pet do deset let starejši igralci (hvala, Robert Pat- 
tison), ki opravijo kilavo delo, saj je edina svetla igral- 
ska točka Olyphant. Magadorijci so zreducirani na še 
ene slabe fante, ki se trudijo biti ekstra zlobni, in 
ozadja, zakaj sta si bili rasi sploh v laseh, ne izveš. To 
so važni deli fabule, ki jih je scenarist mirno prezrl. 
Morda samo ne razumem čara na kruto pogubo obso- 
jenih romanc, v kar je zreducirana Številka štiri, ki so 
zdaj tako popularne med najstnicami. Ampak film je 
preprosto slab in nedorečen. Guattro 

Jaz sem četrti že igra. Pred in po somraku. 


PRIEST 


oster za Svečenika je tak, kot bi šlo za Assas- 
P sin's Creed: The Movie. Toda Priest ni šunjači- 

na, marveč gromka postapokaliptična akcijada 
na podlagi korejskega stripa, v kateri ima glavno vlo- 
go slaboritni far (Paul Bettany). Tip obvlada metanje 
šurikenov v obliki križev, rezila in fu, medtem ko se s 
kapuco skoraj ne kaže. (Logično, kajti izpod nje vidiš 
za en drek. ) In slaboriten biti mora, kajti človeštvo je 
v vojni z vampirji, edino upanje pa so krščanske nind- 
že. No, to vidimo le v uvodni animaciji, v zgodbo pa 


O stara podoba človeškega vampirja, ki podnevi spi 
v krsti in podnevi galantno grize dame v bele vratove, 
se je časom primerno umaknila pobesnelemu studu. 


se pripnemo, ko so ljudje pod vodstvom Cerkve 
čekanarje iztrebili, zato duhovnov ne potrebujejo več. 
Vsaj tako se zdi, dokler se nevarnost znova ne pojavi. 
Sledi dobra ura in pol spodobnega futurističnega 
krvavega klanja z dramskim pridihom. Spočetka se 
zdi, da iz vsega skupaj ne bo nič, in kopiranje bo pre- 
poznal vsak povprečno razgledan filmogledec, od Iz- 
trebljevalca prek Blada do Duna. Da ne bi falili refe- 
renc nanj, je notri Brad Dourif. Toda izdelek kmalu 
najde ritem med impresivnimi puščavsko-votlinskimi 
razgledi, brutalnimi rdečičnimi spopadi, znanstvenim 
razlaganjem principov bojevanja, igričarskimi navdihi 
(šef! nadzorna točka!), živalskimi vampirji, ki so kot 
le lahko daleč od podobe velikaškega krvosesa, in za 
spremembo ne debilnim koncem, ki napove sekvel. 
Dvomim, da bo Priest uspešnica, saj je preveč inteli- 
genten za horde oslov, ki se zgrinjajo v kina žvečit 
svoj večerni oves, in premalo za sladokusce. A ob be- 
darijah, kot sta Battle: LA in | Am Number Four, je 
boljši, kot dejansko je. Smeti 

Spovedali se boste lahko od 12. maja naprej, tudi v 3D. 


LIMITLESS 


aj, če bi te tableta naredila bogatega in močne- 
K: Depresivni pisatelj Eddie Morra (lepotec 

Bradley Cooper) kmalu spozna, da odgovor ni 
tako samoumeven, kot se zdi. Ko mu stari znanec po- 
nudi substanco, ki mu tako rekoč odklene možgane 
in omogoči nadmočno izkoriščanje sivih celic, se ima 
sicer fino. Problematično knjigo, s katero se je prej 
mučil, dokonča v štirih dneh, zbliža se z bivšo punco, 
ki je nad 'starim' Eddijem obupala, z jasnovidnim 
mešetarjenjem na borzi služi milijone in zaradi vse- 
stranske razgledanosti postane sila priljubljen med 
bogatimi vplivneži. Toda uspeh ima ceno. Zapletati se 
začne pri odnosu z mogotcem Van Loonom (Robert 
De Niro), ki genija najame za finančnega svetovalca, 
na sled mu pride skrivnostni grdoglednež in ko nasto- 
pijo stranski učinki goltanja magičnih tabletk ... 


€ Prisotnost nekdaj velikega Roberta De Nira že dalj 
časa ni več razlog za drvenje v kino, čisto rutinski pa 
je tudi njegov nastop v Limitlessu. Penzija kliče. 


No, do takrat ti bo najbrž že jasno, da je Limitless ZF- 
zabava za množice, ki se ne obremenjuje z moralnimi 
posledicami vsevednosti in čez noč pridobljenega us- 
peha. Bolj se trudi, da bi te na robu kavča obdržala z 
nizanjem presenetljivih dogodkov, ki si sledijo z malo- 
dane akcijskim tempom. Z znanostjo, fantastiko in lo- 
giko se ukvarja bolj mimogrede, saj se v poldrugi uri 
oklepa preverjene formule trilerjev, kjer se zgodba o 
vzponu in nezgodah naključnega (ne)srečneža preple- 
ta z drogo, kriminalom ter visokimi financami. 

S tega vidika je Limitless še kar všečen in gledljiv, a 
ne bo zadovoljil tistih, ki so glede na zamisel pričako- 
vali bolj globoko in razmišljajočo ZF-dramo. Za kaj 
takega čudežne tabletke žal še niso iznašli. Case 
Odklenjen že ves pameten lomasti po kinodvoranah. 

OVETOVNA INVAZIJA: 
BITKA LOS ANGELES 


(Battle: Los Angeles), znanstveno<fantastična akcija, 116 min. 
Režija: Jonathan Liebesman 
grajo: karon Eckhart, Michelle Rodriguez, Bridget Moynahan, Joey King. Lucas Tili 


CONIJNENIM 

21. 04. 2011. « Planet Tuš Celje in Maribor 
05. 05. 2011 < Planet Tuš Kranj 
12.05.2011 e Planet Tuš Koper 

19. 05. 20411 /e Planet Tuš Novo mesto 

NITRI IN DRZNI o 


(Fast Five), akcija 

Režija: Justin Lin 

Igrajo: Vin Diesel, Owayne Johnson, Paul Walker, Jordana Brewster, Elsa Pataky, Tyrese Gibson, 
Sung Kang, Ghris "Ludacris" Bridges, Gal Gadot, Matt Schulze, Joaguim De Almeida, Don Omar 

28. 04. 2011 


Planet Tuš Gelje, Maribor, Novo mesto, Kranj in Koper 


Predpremierni ogled filma bo v Planetih Tuš v 
torek, 26. 04. 2011 ob 18. uri! 


Več informacij o filmih in spored kino predstav najdete na www.planet-tus.si 

Originova Multima 


Začetkom aprila 1996 je lahko nekaj sto redkih izbrancev prvič za- 
igralo tehnološki demo nalinijske Ultime, tedaj znane kot Multima. 


Jazst, 


, tedajci še Febo, se tega dobro spominjam. To mi 


je namreč omogočil avtor serije, Richard Garriott, znan kot Lord- 
British, osebno. Srečal sem ga na nekem sejmu, kjer sva imela in- 
tervju, pri čemer ne bom nikoli pozabil, da je šel pijačo kupit le se- 
bi. LordŠkrtiš! 15-megabajtni klient sem vlekel dol z 0,5 kilobajti 
na sekundo dolgih osem ur, pri čemer mi je telefonski dvojček za- 
radi nezmožnosti rabe dalekosluha skoraj vdrl v stanovanje. 


lede na to, da tedaj MMORPGjev sploh 
še ni bilo (kao prvi je bil Meridian 59, ki 
je izšel septembra 1996) in da sem bil 
velik ljubitelj Avatarjevih pustolovščin, 
je bilo pričakovanje sveže izkušnje ve- 
liko. A na kraju je bil ves podvig vreden komaj kaj, 
saj je šlo za nedodelan elementarni testis brez kake 
posebne igralne izkušnje. Naredil sem lik, kupil ok- 
lep, šel težit orkom in se sprehodil po britofu - to je 
bilo pretežno vse. Videl nisem ničesar od visokolete- 
čih obljub o globoki ekonomiji, verni naravi in inteli- 
gentnih računalniško vodenih likih. Mnogo napove- 
danega se ni uresničilo niti ob izidu leto in pol kasne- 
je. Kljub vsemu pa je Ultima Online požela velik 
začetni uspeh in z nekaj sto tisoč naročniki začrtala 
tako nov žanr kot dobičkonosni poslovni model, ki 
mu je sledilo mnogo založnikov. 
Mimogredna zanimivost: v Jokerju 33 je bilo Ultimi 
posvečenih še sedem strani! Kljub starosti smo se 


Letalske simulacije, ki so dandanašnji bolj nišna 
zvrst od postavljalnic obrambnih stolpov, so bile nekoč 
pogoste in široko igrane. Zato so bili joysticki precej 
razširjeni, medtem ko ga danes vidiš komaj kje. Goraj 
je sereenshot iz Silent Thunderja, nadaljevanja A-10 
Tank Killerja, v katerem smo prav tako šofirali nizkole- 
tečega pobijalca tankov A-10, spodaj pa iz igre ATF, 
kjer smo frčali s celo vrsto Natovih avionov, vključno z 
F-22, B-2A in F-117A. 

Drugi Earthsiege, simulacija težkih robotov, nas ni 
tako navdušil kot prvenec. Prinesel je komaj kaj no- 
vega, ni imel večigralskega načina, vmes pa je prilo- 
mastil nadmočni MechWarrior 2. 


odločili objaviti popolni, z zemljevidi opremljeni rešit- 
vi za prvi Underworld in Ultimo VII. Oba špila sta pri 
meni in bržda še marsikom na vrhu lestvice frpjev. 
Pogrešam ... 

(Mimogrede 42: ko že omenjam rešitve, je bil v do- 
tični številki Jokerja poleg vseh ostalih pomagalnikov 
štiristranski, majhnočrkovni skozihod za pustolovšči- 
no Chronomaster. Ta prispevek v uradni kronologiji 
farbovitega magazina velja za najslabše razmerje 
med trudom oziroma številom znakom in učinkovi- 
tostjo, kajti špil solidnosti navzlic ni bil niti malo raz- 
širjen. Zato vlada mnenje, da rešitve ni uporabil ni- 
kdo. Če se motimo in je komu pomagala, naj nam to 
za božjo voljo javi, da avtor Sneta sekira, ki ga je za 
svojo mizo v Ameriki pisal lepo število ur, ne bo živel 
v zmoti do konca svojih dni.) 

Nekaj malega smo se pred davnimi petnajstimi leti 
posvečali železnini, saj smo spet pisali o porajajočih 
se 3D-pospeševalnikih in o modemih s standardom 
V.34. Ta je pomenil preskok s hitrosti 28.800 na 
33.600, juhej! A zvečine so bili listi potiskani s pisani- 
mi podobicami iger. Od večjih naslovov velja izposta- 
viti Dynamixovo robotovščino Earthsiege 2 (79), fil- 
masto pustolovščino Ripper (91), hecno in zabavno 
dirkanje čez drn in stran Big Red Racing (82), sodobni 
avionščini Advanced Tactical Fighters (90) in Silent 
Thunder (82), vrtoglavo streljanko Descent 2 (82), 
oklepščino Terranova (86), pravljično poteznico Fan- 
tasy General (80) ter špijonščino Spycraft (80). 
Moram pa zavoljo lastne nostalgije omeniti še nekaj, 
kar sem izpostavil v uvodniku in ob čemer se mi je 
prav milo storilo. Tistega meseca sem postal lastnik 
prve lancie delte integrale, avta, ki je bil posihmal re- 
den gost v reviji. Dandanes mi je zaradi tega nerodno. 
Zaradi prenasičenega hvalisavega izpostavljanja, ne 
zaradi lastništva, saj mi je dirkalnik še vedno eden 
najlepših sploh. 


Poglejte ga, škrata. Ja, na sliki ni nihče drug kot 
John Rhys Davies, Gimli iz Gospodarja prstanov. Tip 
je svoje čase igral v nekaj igrah, med drugim v Wing 
Commanderju IV, Dune 2000 in v avanturi Ripper, od 
koder je tale prizor. Nad špilom smo bili zelo navdu- 
šeni, saj je izjemoma presegel pričakovanja in se vpi- 
sal v anale kot vrhunec tako imenovane zvrsti inter- 
aktivnega filma (tedaj nadvse priljubljen izraz za pu- 
stolovščino s filmanim materialom). Bil je namreč iz- 
vrstna detektivska zmešanica dobre zgodbe, pogovar- 
janja in reševanja ugank. Vse za razkritje klavca, ki 
po New Yorku leta 2046 pobija človeke. 


3D-grafika in 3D-streljanke so bile tisti čas že raz- 
širjene, a Descent je bil edinstven, saj je bil tako tro- 
razsežen, da se je strop spremenil v steno in stena v 
tla. V svojem plovilcu smo se namreč po mili volji ob- 
račali, dokler nismo pokozlali monitorja. Dvojka je pri- 
nesla večje stopnje, luč za osvetlitev temnih predelov 
in malega guide-bota, ki nam je pomagal pri iskanju 
ključev in prehodov. Descent 2 je bil drugače hvaležna 
platforma za vse 3D-pospeševalnike in 3D-igratorje. 


Danes, ko smo od iger vajeni, da iz njih pri- 
demo popacani s črevci, novi Mortal Kombat 
ne bo sprožil zgražanja. A vseeno bomo trem 
podelili ravno toliko izvodov igre za PS3. Dve 
navadni in eno posebno. Do 5. maja odpoš- 
ljite priloženo dopisnico z geslom, ki ga tvo- 
rijo črke pravilnih odgovorov. 


1. Za razliko od os- 
talih likov v prvem 
Kombatu šef Goro ni 
bil posnet lik iz me- 
sa in kosti, marveč 
so v ta namen upo- 
rabili kipec. Kaj je 
njegova takoj prepo- 
znavna značilnost? 
d) resni dermato- 
loški problemi 

S) štiri roke 

g) otepač do kolen 


2. Prvi in zaenkrat 
najboljši film Mortal 
Kombat je režiral 
mož Jovovičeve Mil- 
ke, ki je poskrbel tu- 
di za platensko upo- 
dobitev Resident 
Evila in za Aliens vs. 
Predator. Kdo? 

z) Uwe Boll 

e) Francis F. Coppola 
f) Paul W. S. Ander- 
son 


3. Naprej, dol, na- 
prej, HP. Kaj je to? 
s) Sub-Zerov fatality 
r) Raidenov babality 
k) Sonyin menstruality 


4. Nek duhovitež je v 
igro MK: Armaged- 

don z opcijo stvarje- 
nja bojevnika spravil 
osovraženega protii- 
gričarskega advoka- 
ta, ki je medtem za- 
radi svojih laži že iz- 
gubil licenco. Koga? 


n) Čeferina al kaj je 

že toti 

m) Jacka Thompsona 
t) to ste si zmislili!!! 


5. Kaj je Lin Kuei? 
v) kitajsko ime za 
pečenega človeka, 
potresenega z veliko 
zdravimi zelišči 

a) neočiščeno spod- 
nje vretence na izru- 
vani hrbtenici 

r) druščina nindž v 
Mortal Kombatih, 
kamor sodijo Cyrax, 
Smoke in Sektor 


6. Ime nindže Nooba 
Saibota je kriptično. 
Kaj označuje? 

j) začetniškega Sai- 
bota 

d) narobe prebrano 
da ime Tobias Boon, 
kar je sestavljenka iz 
priimkov izvirnih 
tvorcev igre 

g) ničesar, kajti 
nindže nimajo imen, 
temveč zgolj nume- 
rološko idealne 
vzdevke 


7. Kako cenen je 
Shao Kahn? 

i) bolj kot Raveer, ki 
ti spizdi stick in ui- 
de, ko noče več iz- 
gubiti 

i) bolj kot vsa roba v 
akciji v Eurospinu 

i) celo bolj kot Kintaro 

(KRAJŠE) 

SKAKALEC 

KANAD 
POPEVKAR 
(BRYAN) 

KARBONAT 
KA (JOSS) 
PTIČ 


VELIKAN 
POGAN 


EMMA 
THOMPSON 
BRUSNI 
KAMEN 


BREZ- 
BOŽNIK 


MORSKO 
ALI 


BOS. POET 
(JOSIP) 


ŽENSKI 
PEVSKI 
GLAS 


Dobitniki prvih treh knjig Pesem ognja in ledu: 
Anton Hočevar iz Ljubljane, Teodor Veingerl iz Maribora 


in Jernej Anžlovar iz Domžal. 
Rešitev je bila Jon Snow. 


Uroš Kristanc iz Šenčurja. 
Rešitev je bila: 
JUNAKI RAZLIČNIH SVETOV. 


Res lepe igrice prejmejo: 
Jan Hariman iz Kočevja, 
Ziga Klančišar iz Zagorja, 


Na priloženo glasovnico napiši 
iz slike izhajajoč geselj. Rok je 
dan 7/5. Tri nagrade so ok! 

OLIMPIJSKA ŠTORIJA 


Labirint 


očasi se je plazila proti ograji. Pozor, reflektor! 
Stisnila se je ob beton, ki je nudil ravno toliko 
sence, da je skrila suhljato telo. Slepeče oko je 
spet odtavalo stran in v nekaj skokih je bila pri 
električnih žicah, ki so obdajale taborišče. 
Čeprav je bila drobna, se ni mogla splaziti med njimi, ne 
da bi se jih dotaknila. Vedela je, da ograja ni ves čas pod 
napetostjo. Mnogi, ki so poskušali pred njo, so to izve- 
deli na poguben način. Ne, ni jih ubila ograja - pulz je bil 
natančno preračunan, da te je onesposobil in vrgel na- 
zaj. Ubil te je potem strelski vod, vsem na očeh, da ne bi 
pobeg prišel na misel še komu. 
Tako je bilo, dokler se iz taborišča ni skušal prebiti njen 
stari oče. Iz dveh kosov lesa je napravil distančnike, s 
katerimi je razmaknil žice. Toda nato se je med lezenjem 
skozi ograjo, star, kot je bil, nerodno zapletel. Oglasil se 
je alarm in vsi so lahko videli, kako je njegovo truplo na 
ograji trzalo v dvosekundnih presledkih, kot nekoč žaba 
v šoli na secirni mizi. Odstranili ga niso ves dan. In do- 
segli namen. Nihče od odraslih ni več pomislil niti na to, 
da bi se ograji približal. Trzajoče noge so se jim dobe- 
sedno vžgale v spomin. 
Vseeno so bili dovolj človeški, da so ji vrnili njegove 
osebne stvari. Pravzaprav samo eno, a druge niti ni po- 
trebovala. Verižico s trikotnim obeskom, za katero je 
prosila. Obesek je simboliziral grško črko A - delta kot 
Dedal Kaladiminis. V šali ji je govoril, da je potomec ve- 
likega starogrškega inženirja in da je obesek ključ do 
njegovega velikega dela. Ko je bila majhna, mu je ver- 
jela, potem je to vzela kot zabavno zgodbo starca, ki je 
skrbel zanjo, ko so odpeljali njene starše. A zdaj, zdaj je 
mali trikotnik pomenil edino možnost, da pobegne. Ni 
važno, kam, ni važno, kako. Vse bo bolje od čakanja na 
smrt. 
"Ariadna, še vedno je upanje," ji je govoril Dedal. "Na- 
pravili so napako, da so logor postavili na Kreti. Od vseh 
otokov, ki so jih zavojevali, so nas dali ravno na tistega, 
ki nam lahko vrne svobodo. Če je le mogoče, bom to 
storil. Zate in za vse nas." 
Videla je, da se ji svetlobni snop spet približuje. 
Hitro je vtaknila palici med žice in na spodnjo 
vrgla dolgo travno bilko. Zaslišal se je tih, a v te- 
mi vseeno zlovešč ck-ck-ck. Vsaki dve sekundi, 
pulz energije, ki jo lahko onesposobi v trenutku. 
Pozabila je na luč, celo njeno telo se je uskladilo 
z utripi ograje. Ko je bila prepričana, se je pog- 
nala med razprti žici. Ck-hop!-ck! Zakotalila se 
je po prašnih tleh na drugi strani in kar ni mogla 
verjeti, da ni bilo usodnega udara. A nato j 
naredila napako. Stegnila je roko nazaj, da bi 
odstranila palice, ko jo je obsvetil žaromet. 
Rezko tuljenje sirene ji je skoraj razparalo bob- 
niče. Pognala se je v brezglav tek, stran, samo 
stran od ograje. Spotaknila se je ob korenino in 
se prekopicnila v grmovje ravno v trenutku, ko 
je mimo nje prižvižgala prva krogla. Ostrostr- 
elec! Izdajalska luč je še vedno kazala na grm in 
krogle so ga rešetale, a ona je bila že deset 
metrov naprej, v posušeni strugi. To so stražarji 
kaj kmalu ugotovili in po planjavi je začelo 
krožiti še več svetlobnih snopov. Potuhnila se je 
za nekaj trenutkov, vedoč, da bo kmalu varna 
pred ostrostrelcem, a bo imela za sabo četo tu- 
jskih vojakov. 

Takrat je zaslišala glas, da je od strahu otrpnila. 
"Pojdi naprej po strugi in tam, kjer se razdeli, 
poišči mesto, kjer raste akant." 

Se ji je samo zdelo ali ji je res spregovoril De- 
dal? Časa za razmišljanje ni bilo in stekla je na- 
prej po strugi. Res, na neugledni zaplati zemlje 
je uzrla že močno odcvetelo gredo akanta. 

Kaj zdaj? Panično se je razgledovala naokrog, 
ko je začutila toploto na vratu. Obesek, grška 
črka A, je šibko žarel med njenimi drobnimi, 
komaj vzbrstelimi prsmi. Snela je verižico in si 
ga podržala pred očmi. Takoj je pričel nihati na 
levo, proti neuglednemu kupu kamenja. Prib- 
ližala se mu je in opazila, da izpod kamnov 
uhaja podoben žar. Ihtavo jih je odmetala, dok- 
ler ni pred njo na kamniti plošči zažarel mod- 
rikast trikotnik. Položila je obesek nanj in ploš- 
ča se je odmaknila ter razkrila stopnice. Ariad- 
na se je pognala po njih. 

Znašla se je na dolgem hodniku, ki je bil svet- 
lejši od noči zunaj. Vira svetlobe sicer ni odkri- 
la, vendar je bila hvaležna, da ji ni treba tipati v 
temi. Nadaljevala je po hodniku, dokler ni 
prišla do razcepa. Na steni je bil spet trikotnik, 
ki je nedvoumno kazal v levo. 

Za sabo je že zaslišala zasledovalce, ki so od- 
krili, kam je poniknila, zato se je brez pomiš- 
ljanja pognala v tek. Po nekaj križiščih ni več 
razmišljala, kam jo vodijo puščice, iz glasov, ki 
jih je bilo vse manj in so bili vse bolj oddaljeni, 
pa je sklepala, da vojaki, ki so ji za petami, 
puščic ne vidijo. Občasen krik ji je povedal tu- 
di, da so v labirintu pasti, ki pa jih ona verjetno 
ne bo sprožila. 

Iznenada znakov ni bilo več, in to v dvorani z 
dvanajstimi izhodi. Šele tedaj se je zavedla, da 
je morda v labirintu izgubila zasledovalce, a je 
bila izgubljena tudi sama. 


"Spomni se svojega imena," jo je spet nagovoril glas iz 
onostranstva. 
Svojega imena? Kaj pa je tako posebnega na ... V nasled- 
njem trenutku si je slekla pulover, narejen iz grobe ovčje 
volne, in ga pričela parati v dolgo nit. Konec je zavezala 
za kamen, ki je štrlel iz stene, in se pognala naprej po 
somračnih hodnikih. A zdaj je postajalo hudo. Hodniki so 
se zvijali in se vračali na začetek in že je slišala, da so ji 
vojaki spet za petami. 
Z zadnjimi močmi se je pognala v zadnji izhod. Tudi ta se 
je vijugal in ji dajal misliti, da jo bo spet pripeljal v veliko 
sobo. A proti pričakovanjem je pred sabo zagledala vrata. 
Bila so zaklenjena, čeprav preperela. Kljub temu je 
morala trikrat z vso silo treščiti vanje, da so se vdala. 
Brez sape je obstala v sobi, ki ni imela izhoda. Topot ko- 
rakov v okovanih škornjih za njo je postajal vse glasnejši. 
Ujela sem se, je pomislila. Ujela kot podgana, ki ji sledi 
trop sestradanih terierjev. V obupu je strgala verižico z 
vratu in jo zagnala na tla. In na oddaljeni steni je zasveti 
A. V divjem navalu novega upanja se je pognala proti 
steni, upajoč na izhod, skrivališče, karkoli! Pa ni bilo tam 
nič, le hladna svetloba trikotnika, ki je iz sekunde v 
sekundo bolj medlela. 
Sesedla se je ob steni, prazna, izčrpana, mrtva. Vojaki so 
vdrli v sobo in namerili vanjo orožje. Pričeli so kričati v 
svojem ostrem, lajajočem jeziku in tako še bolj spominjali 
na pobesnele pse, ki krožijo okoli smrtno ranjenega ple- 
na. 
Tedaj se je razlegel prvi tresk. Stena za njo je vzdrhtela in 
obsuli so jo delci malte. Treščilo je drugič in ob njej je na 
tla padel prvi kamen. Med vojaki je zavel občutek 
nevarnosti in vsi so pričeli meriti v zid. Tretji tresk jih je 
zasul s kamnito točo, ki se ji je Ariadna komajda izognila 
s paničnim skobacanjem vstran. Vseeno so vojaki proti 
luknji sprožili dolge rafale, a to jim je kaj malo pomagalo. 
Ob četrtem tresku je skozi zid pribobnela orjaška rogata 
gmota, ki je končni preboj očitno ni niti malo upočasnil, 
in zaorala med panično soldatesko. V nekaj trenutkih so 
bili nabodeni, poteptani, raztrgani. Prihajale so 
okrepitve, toda videti je bilo, da krvoželjnega 
minotavra ne more ustaviti nič. Ne krogle, ne 
granate, celo bazuka mu je le malo osmodila 
dlako, ki je v nekaj trenutkih pognala nazaj. 
Spet je zaslišala pokojnikov šepet: "Uspelo ti je. 
Minotaver je le prvi, ki si ga zbudila. Nič mu ne 
morejo. Njihovo orožje, jeklene krogle, kemični 
eksplozivi, bojni strupi, vse to je proti zveri, ki jo 
je ustvaril Olimp, neuporabno. In zdaj, ko je vstal 
eden, mu bodo sledili drugi. Na tebi je, da poveš 
ljudem, kdo jih bo osvobodil in kako naj izkažejo 
hvaležnost." 
Počasi je vstala in se napotila proti izhodu iz 
labirinta. Ni se ozirala na poteptana in prebode- 
na trupla, ki so označevala pot. Končno se j 
znašla na odprtem. V lica se ji je uprl piš, v 
katerem je začutila slane vodne kapljice. Nekje 
daleč na severovzhodu, za črto obzorja, se je 
pričela poigravati električna svetloba, kot bi se 
pripravljala velikanska nevihta. V smeri taboriš- 
ča pa je strele in panične krike preglasilo zma- 
goslavno mukanje. 


Ouattro 

OH, NE! POLEG TEGA TVDI 
IZGLEVAM KoT NEKAKŠNA 

POSEBNA MUTIRANA POŠAST! 
KA) SE JE Zgepilo Z MANO? 
NIČ NE RAZVMEMI 


SEVEDA, ČE Sl PA BUTAST, 
TYoJ AKADEMSKI NAZIV PA 
JE MANJ op PRIMARIJ 
DoKToR., ŽE DoBRO, DA IMAS 

ALI NEKAJ PODOBNEGA! 


AA, 


živjo, JAZ SEM ZASEKAHZ, 
KUPIM Tvoje POŠAST, ALI ) 


AHA. ZpA9 fA STOPI V ToLE 
klETKo. žE se 8aš UPIRAL, 
BoM UPORABIL ELEKTROSOK. 


NA 
to Mooč | 


e « s « « . s [ e APRIL 2044 


OD REŽISERJA FILMA DISTURBIA 


IN PRODUCENTA MICHAELA BAY JA 4 


DREAMWORKS PICTURES x RELJAN ICE BE ENTERTAN 

BAY FILM ssonucovosw D.l.CARUSA "JAZ S EVČERI ji ER TIMOTEY 

DIANNA AGROM CALLAN MCALLIFFE CEVI V DREH BRA IG FEBIRIH Huje csa 

guasan TREVOR RABIN cosruv MAR SILVER DE E JIM PAGE VINCE FILIPPONE sneg 
rorosesaa (5l ILLERMO NAVARRU so vešvea OVO D! VALDES CHRIS BE NDER 


a! 


jem SPI VK es 


u PITTACUSA LOREA scevay AL [PRED File! MILES MILLARi MARTIN NCXUN p 

DLANI Taki: PALI (ER 


NI RIGA MODO; 
paru NISO tisa 

MICHAEL BA 
| NARLJSO 


MAPI Vi 


DRrAMWORKS 
PICTURES 


BREZMEJNI INTERNET 2 


BREZ MESEČNE NAROČNINE! 


SO EOO OO OO OEEO ORO OO OO OO ROE OEEO OEEO NNNM 


1 EUR z 1 D/ 


Mobilni internet plačujte 

le takrat, ko ga potrebujete! 
Predplačniški paket 
BREZMEJNI INTERNET 24 UR 
vam za samo 1 evro na dan 
nudi neomejeno brskanje 

po internetu, USB modem 

in kartico SIM pa do 31. maja 
2011 dobite za samo 19 evrov! 


USB MODEM s KARTICA SiM 


" - 
h.JA a e UMTS radi "4 EU oral 
velja za prenos lajko bilovega 65 Em 5 radijskega omrežja, pre 
čke APN, int "a -.. 


e APN 


er i š o pdatkov je 1 k8; 
ebni i ET 


ru ds 
pati 


4 m 
METI "RU 


